@001

Bauddha Bharati Series-31

śrīmadācāryabuddhaghoṣaviracitaṃ

siddhārthacaritam

padyacūḍ+āmaṇikāvyetyaparanāmadheyam

(saṃskṛta-hindīvyākhyopetam)

pradhānasampādaka:

@002

SIDDHARTHACHARITA

(padya chūḍ+āmaṇi kāvya)

of

ācārya buddhaghosha

with

Sanskrit-Hindi Commentaries

Editor

SVAMI DVARIKADAS SHASTRI

Bauddha Bharati

VARANASI

1994

@003

ācāryabuddhaghoṣaviracitaṃ

padyacūḍ+āmaṇikāvyetyaparanāmadheyaṃ

siddhārthacaritam

[saṃskṛta-hindīvyākhyāsaṃvalitam]

sampādaka:,

saṃskṛta-hindīvyākhyākāraśca

svāmī dvārikādāsaśāstrī

[DD] bauddhabhāratī

vārāṇasī

2051 vaikramābda: 

1994 ī^ 

2538 ba^

@004

prakāśaka:

bauddhabhāratī,

po^ bā^ 1049

vārāṇasī-1 (u^ pra^)

pina : 221 001

Published by :

BAUDDHA BHARATI

POST. Bax : 1049

Varanasi-1 (U.P.)

Pin : 221001

sahayogisampādakau

śrīdharmakīrttiśāstrī

śrīcandrakīrttiśāstrī ca

prathama saṃskaraṇa

san 1994 ī0

First Edition

1994 E.

Rs. 250/-

mudraka :

sādhanā presa 5,

kāṭana mila kālonī,

vārāṇasī- 221 002

Printed at

SADHANA PRESS

5. cotton mill colony,

VARANASI-221002 

@005

prakāśakīyam

bhavakleśaṃ tvameveśa ! ni:śeṣayitumīśiṣe |

hartumanya: kimīśīta haridaśvād ṛte tama: ||

-ācāryo buddhaghoṣa:

mānyā vidvadvareṇyā: |

mahān pramodāvasaro'yaṃ yadvayaṃ, paddhatyā:
kiñcidapasṛtya, bauddhabhāratī-

parṣadā prakāśitaṃ padyacūḍ+āmaṇītyaparanāmadheyaṃ
siddhārthacaritaṃ nāma mahākāvyaṃ

śrīmatāmadhikarakamalaṃ samupāharāma: |

adyayāvad āpañcaviṃśativarṣāṇi asmābhi:
bauddhasāhityaṃ saṃskṛta-

bhāṣayā pālibhāṣayā vā bauddhadarśanasampṛktāni
grantharatnānyeva prakāśitāni,

parantvadya etad kāvyamayaṃ grantharatnaṃ samprakāśya
bauddhasāhitye kāvyavāṅmayasya

naiyūnyapūrttyai prayatema |

yadyasya mahākāvyasya racayitā sa evācāryo {1.
ācāryabuddhaghoṣaviṣaye vistṛtā aitihyasāmagrī
bauddhabhāratīgranthamālāyāṃ (12) prakāśitavisuddhi-

maggagranthasya bhūmikāyāṃ draṣṭavyā-sa^ |}
buddhaghoṣa:, yo hi caturtha-

śatābdyāṃ bhāratabhūmimalañcakāra, yathā hyaitihyavido
vadanti, yena ca, samyaksa-

sambuddhabhāṣitaṃ samagraṃ tripiṭakaṃ
svaracitābhirarthakathābhi: (aṭṭhakathābhi:) tathā

suspaṣṭaṃ vyākhyātaṃ yathā'dyāpi tat tripiṭakaṃ
viśvadarśanaviyati mārtaṇḍāya-

mānamiva dedīpyamānaṃ rājate | yadavalambyādyāpi
jijñāsava: saugatasiddhānteṣu

ni:śaṅkaṃ bhūtvā āryāṣṭāṅgikamārgamāruhya
nirvāṇāya prayatante; tenedṛśaṃ mahākāvyaṃ

viracitaṃ tarhi tena saṃskṛtasāhityakṣetre
kālidāsa-bhavabhūti-ādisaṃskṛta-

kavīnāṃ rasa-rīti-dhvanyalaṅkārāṇāṃ prayogeṣu
sāmyaṃ vihitam |

athavā yadi kaścidanya: sādhāraṇo buddhaghoṣa:
saṃskṛtakaviryenedaṃ kāvyaṃ

vinirmitam, tenāpi, svakīyānena kuśalakarmaṇā (bhagavato
buddhasya caritaṃ

vilikhya) samagraṃ bauddhajagat adhamarṇāyitam,
bauddhasāhityajagati ca saṃskṛta-

kāvyānāmalpatā nirastā |

@006

astu nāma | atra granthasyāsya pūrvasampādakena
śrīkuppusvāmiśāstriṇā

bahu vicāritamiti tat tata evāvagantavyam | āṃglabhāṣayā
tallikhitā ca

bhūmikā asmin saṃskaraṇe'pyasmābhi: jijñāsūnāṃ
hitakāmanayā puna:

samāyojitā |

asmin kāvye rājña: śuddhodanasya putrabhūtasya
siddhārthasya (bhāvibuddhasya)

jīvanaṃ vivṛtaṃ kavinā, pratisargāntaṃ ca puṣpikāsvapi
kvacit kvacit

`siddhārthacaritakāvye' ityullikhitamiti
vicārayadbhirasmābhi: `asya kāvyasya

pradhānaṃ nāma siddhārthacaritam apradhānaṃ ca
padyacūḍ+āmaṇī'ti sampradhārya, siddhārtha-

caritamityevāsya kāvyasya nāma prakhyāpitam | etena
buddhacaritakāvyena

sahāpyasya nāmasāmyaṃ syāt | ito'gre vidvāṃsa: pramāṇam
|

saṃskaraṇamidamasmābhi: śrīkuppusvāmisaṃskaraṇam (san
1920-madrāsa)

ādhārīkṛtya saṃskṛta-hindīvyākhyābhyāṃ samāyājya
tathā sādhu sampāditam yadyadi

idaṃ kāvyaṃ kadācit
śrīmadaśvaghoṣaviracitabuddhacarita-saundaranandādi-

kāvyavat bhāratīyaviśvavidyālayīyaparīkṣāsu
pāṭhyapustakatvena nirdhāritaṃ

syāt, tarhi chātrāṇāmadhyāpakānāṃ ca kṛte
raghuvaṃśādikāvyānāṃ mallinātha-

kolācalasūrikṛtavyākhyāvat bahūpakārakaṃ syāditi |

etayaiva dṛśā'nupadaṃ
buddhacarita-saundaranandādibauddhakāvyānyapi asyāṃ

bauddhabhāratīgranthamālāyāṃ prakāśitāni
syurityāśāste |

vaiśākhapūrṇimā, 2538 bu^}

svāmī dvārikādāsaśāstrī

bauddhabhāratīparṣadadhyakṣa:

@007

PREFACE

1. Base of this edition :

The present edition of the padyacūḍ+āmaṇi is bassed on
the

undermentioned books:-

C. This is copy on paper in devanāgarī characters of the
Sri- tāla palm-leaf MS. belonging to the Palace Library at
Tripu-

nittura, Cochin State, and written in Malayalam characters. It
contains the work to the end of the tenth Sarga but with omis-

sions in the last Sarga.

M. This palm-leaf MS. was purchased for the Library in 1906

1907 in Madura. It is written in Grantha characters and breaks

off in the tenth Sarga.

V. This MS. was kindly lent by M. R. Ry. S. P. V. Ranganatha-

swami of Vizagapatam from the library of his grand-father Maha-

mahopadhyaya Paravastu venkatarangācārya. It is written on

paper in Telugu characters and is complete in ten Sargas.

T. This is a paper MS. written in devanāgari characters and

belonging to the Palace Library at Trivandrum. It contains the

first five Sargas.

P. This is the printed edition in Pali characters published in

1908 in the Bauddhagranthamala series at Colombo, as its second

number. It consists of 46 pages and contains the work up to the

16th stanza of the ninth Sarga.

The Sanskrit Commentary included in the present edition was

prepared by the Pandit staff of the Government Oriental MSS.

Library, Madras, under the guidance of its Curator.

2. padyachudamani is Mahakavya :

padyacūḍ+āmaṇi is, according to the Colophon, a
mahākāvya,

and consists of ten sargas of 641 stanzas in various metres.
The

work is attributed in the colophon to buddhaghoṣācārya
and deals

with the birth, marriage and other incidents in the life of,
Buddha.

It is a highly artificial poem, and the plan of the work follows

the rules of poetics laid down for the composition of
mahākāvyas.

dāṇḍin's stanzas in this point are-

@008

nagarārṇavaśailartucandrārkodayavarṇanai: |

udyānasalilakrīḍāmadhupānaratotsavai: ||

vipralambhairvivāhaiśca kumārodayavarṇanai: |

mantradūtaprayāṇājināyakābhyudayairapi ||

Among these 18 characteristics, 2, 9, 10, 14 and 15 are not

found herein. The omission of 9 and 10 is particularly
significant

in this Buddhistic kāvya.

3. Sources of the work :

The biographical data regarding Gautama's life in the Tripitaka

and the Lalitavistara and in the Buddhacarita of asvaghoṣa
should

have formed the chief sources of the padyacūḍ+āmaṇī.

4. Plot of the poem :

There ruled at kapilā, a king named śuddhodana of
the sākya

race, with his queen māyādevi. As he had no issue, he
per-

formed penance.

Meanwhile the Lord of the Tusita world resolved at the instance

of the Devas to incarnate in this world for enlightening it and

entered the womb of māyādevi.

The birth of the son siddhārtha, was attended with
superna-

turai phenomena. After the due performance of the natal cere-

monies, arrangements were made for his boyish sports, and for
his

education. In due time as he grew, he was installed as the heir-

apparent, and his marriage was thought of. He was formally

married to the daughter of the king of the Koliya country.

Then the prince with his wife returned to his own city amidst

great rejoicings. The king took particular care to make ample

provision for his son's enjoyments in the various seasons of the

year. During the autumn the prince practised the use of martial

weapons and mastered it in seven days. One day in the spring

season when he started for the pleasure graden, he saw on the

royal road, as arranged by the Devas, visions of an old man, an

afflicted person and a corpse. He was greatly impressed with the

sight and questioned the attendants of the chariot. On learning

from the charioteers the nature of the ills to which the human

body is liable, he desired to return home. On his way back, he

perceived some ascetics, who were reported to have found the

means of deliverance from the ills of human existence.

@009

He again started for the pleasure garden where he spent the day

very agreeably in various pastimes. He returned home, where

formal rejoicings were conducted. Suddenly he took his resolve

to renounce his royal home, travelled 30 Yojanas. crossed the

river anavamā, dismissed his attendants and put on the
ascetic

robe. He practised severe austerities and lived by begging his

food in the bimbasāra city. Failing to attain salvation he
thought

over the means of securing it. During the night he had five
dreams

and in the morning after making out the significance of these

dreams, he decided on the means of attaining nirvāna.
Sitting

under a banyan tree, he received payāsa from a woman,
procee-

ded to the nairañjarā river and ate the food. After
spending the

day in the dense sāla forest, he went to the Bodhi tree in
the

evening and seated himself there on a miraculously provided
seat.

The Devas eulogised Buddha and manmatha, learning the

news, resolved to conquer him. Manmatha's army first delivered

the attack but failed to make any advance. Manmatha then made

a personal attack which was repulsed. As a last resort. he sent

his women. who performed dexterous dances before Buddha and

tried their utmost to captivate and overpower him. Finding their

efforts wholly futily, they ran away. Thus came to be firmly
esta-

blished the supreme sovereignty of the great siddhārtha over
the

empire of salvation.

5. The story differs :

5. the story as told in the padyacūḍ+āmaṇi differs to
some ext-

ent from that related in the Lalitavistara and that adapted in

asvaghoṣa's Buddhacarita, and omits many small connecting and

necessary links. In both the works quoted above the sage Asita

pays a visit to ṣuddhodana immediately after the birth of
Buddha

and predicts, on seeing the child. that he would renounce the
life

of a householder at an early age to become an ascetic. There is

no reference to this in the padyacūḍ+āmaṇi, and when
this is not

said, śuddhodana's anxious solicitude to gat his son
married as

soon as he comes of age and to provide for the enjoymant of his

son in the palace is not easily accounted for. The King's
anxiety to

keep his son away from all cares and to prevent him from seeing

sights of distress is not mentioned. In the absence of this
infor-

@010

mation, the effect of seeing such a sight on the mind of

siddhārtha is not understood. Again without any indication

of siddhārtha's mind and inclinations. he is suddenly
trensported

from the palace to the forest. siddhārtha is described
elsewhere

as having started four times for the garden and seen the

three unpleasant sights separately in three excursions and the

hermit in the fourth. The gift of Payasa by a woman. who intends

it for a sylvan deity and who mistakenly gives it to Buddha, is

placed in the padyacūḍ+āmaṇi before and not after he
reaches the

nairaṅjarā river. In the Buddhacarita the Lord of the Tusita
enters

the womb of māyādevi so that he may be born on earth But
in

the padyacūḍ+āmaṇi he does this after being eulogised by
the

Devas and requested by them. This is similar to the God's
appeal-

ing to viṣṇu before the birth of rāma.

6. Authership of padyachūdāmaṇi :

6. The authorship of the padyacūdāmaṇi is attributed in
the

colophon to buddhaghoṣācārya or simply Buddhaghosa. The

author does not speak of himslf any where within the poem,

except as is usual in such mahākāvyas to show his modesty
in

setting about this work, in stanzas 2 and 3 of the 1 Sarga.

buddhaghoṣa is a conspicuous name in the Pali literature and
is

well known among the southen Buddhists of Burma, Syam and

Ceylon. He is rightly said to be the second founder of Ceylonese

Buddhism, which, as professed by its most authoritative
followers,

is virtually the religion of buddhaghoṣa. Revd. T. Foulks
in his

article on buddhaghoṣa in the April 1890 number of the
Indian

Antiquary Vol. XIX, pages 105-122, after comparing the verious

legends and historical materials available in regard to
buddhaghoṣa,

summarizes the points of agreement and divergence in them.  It

is thus made out that he was a Brahman by birth, very learned in

Brahminical lore, and an active controversialist against the

Buddhists in the early part of his career. He became a convert

to Buddhism and a priest of his new religion. He was, according

to Burmese authorities, a native of Thaton near Martaban, while

some other sources make him a resident of Magadha. He was

deputed to Ceylon to bring a Pali version of the commentaries on

the three Pitakas of Buddha for the benefit of Burma according
to

@011

some accounts and to India according to other accounts. In

Ceylon he composed the Visuddhimagga and is stated to have

copied, translated and commented upon a host of Buddhist works.

In his later life he is said to have introduced the written
texts and

commentaries of the Pitakas in Burma. A summary of the dates

assigned to buddhaghoṣa is given, and it is stated that
leaving the

extreme improbable dates they extend from 386 A. D. to 557 A.
D.

and group themselves about the reign of the king mahānāma
of

Caylon, James Gray in the Buddhaghoshuppatti edited and trans-

lated by him (1892, Luzac and co., page 26) concludes, after

considering all the available legends and chronicles regarding

buddhaghoṣa, that the Talaiag records are the most
trustworthy and

that the main facts according to them are :

"buddhaghoṣa was a Brahman born in Thaton. He was an

inmāte of the kelāsa monastery, and in A. D. 387 he was
deputed

to Ceylon by King Thin-li-Gyaung (dhammapāla) in order to

bring away a copy of the Buddhist Scriptur's. At Bassein, he

took ship for tāmalitti, the Indian port, and first went to
Gaya by

the Ganjetic route, to obtain drawings of the principal sacred
sites.

He returned by the same route and proceeded to Ceylon where he

stayed for three years. He composed the Visuddimagga while at

anurādhapura, and on his return to Thaton, brought a complete

copy of the Pitakas with their commentaries as well as other

works in the Telaing characters." A list of his works is given
in

this book of Mr. Gray as well as in the Indian Antiquary article

referred to above. But the name of the work padyacūḍ+āmaṇi
is

not found in either list. In an article on buddhaghoṣa and
Fa-

Hian in "The Ceylon Antiquary and Literary Register" of October

1915 (Vol. l. Part II) Mr. John M Senavaratne refutes Mr.
Gray's

view regarding Buddhaghosa's date and maintains that Fahian

visited Ceylon in 412 A. D. and Buddhaghosa visited Ceylon in

483 A. D. Mr. Takakusu, in his article on paramārtha's Life
of

Vasubandhu in the Journal of the Royal Asatic Society of Great

Britain and lreland, January 1905, says that the
samantapāsādikā

of Buddhaghosa was translated into Chinese by Sanghabhadra

in 488 A. D.

7. A Comparison of padyacūḍ+āmaṇi :

7. From a comparison of the padyacūdāmaṇi with the
raghu-

@012

vaṃśa and the Buddhacarita with particular reference to the

description of similar or same things or situations, one is
struck

with the profuseness with which buddhaghośa handles the
sub-

ject. He gives a larger number of details or illustrations to

impress the ideas he wants to convey-Vide I 51, 63; III 33, 46.

The procession of the young prince with his newly wedded wife

through the streets of his capital town is described in the
raghu-

vaṃśa VII 4 to 15, in the Buddhacarita III 13 to 24 and in
the

padyacūḍ+āmaṇi IV 55 to 83. In the raghuvaṃśa, VII-5
states that

the women assembled after leaving off their usual work on the

tops of houses to gaze of the prince, showing thereby their

eagerness, which is detailed in stanzas 6 to 10 of the VII
Sarga.

In the Buddhacarita stanza III 13 states that women went to

the tops of houses to see the prince; stanzas 14 to 17 show
their

eagerness and the desire to avoid disappointment; stanzas 18 to

22 show the nature of the crowd that assembled; and stanzas

23 and 24 represent their opinion about the beauty of the
prince.

In the padyacūḍ+āmaṇi IV 55 is almost a paraphrase of
VII 5

of the raghuvaṃśa and stanzas IV 56 to 62 give, in a more

detailed way, the haste and the eagerness of the women. Both

kālidāsa and buddhaghośa refer to the flower garland
not worn

by a lady, the incomplete decoration of the eye with the
collyrium,

the dropping of the waist belt, etc. kālidāsa's
description is

exquisitely refined and beautiful, and places before the mind's
eye

a picture of the details desired to be described. asvaghośa's

description involves a conceit in every stanza describing a
detail.

Stanza VII-11 of the raghuvaṃśa and stanza IV 63 of the

padyacūḍ+āmaṇi describe the thickness of the crowd that
assem-

bled to witness the procession of the prince. Again. in VII 12
of the

raghuvaṃśa, the intentness of the women's gaze is mentioned.

This fact is elaborated with many conceits in stanzas IV 65 to
68

and is continued up to stanza, 77 in the padyacūḍ+āmaṇi.
Further

the opinion of the women about the beauty of the prince is told

in a clever and telling manner in three stanzas, viz.; VII 13 to
15

in the raghuvaṃśa and in a simple manner in III 23, 24 of
the

Buddhacarita. The same thing is told in a highly artificial and

embellished style in IV 78 to 82 of the padyacūḍ+āmaṇi,
III ustra-

tions similar to the above may be worked out in the case of the

@013

other descriptions of same or similar things, of which a list is
given

separately.

8. The peculiarity in the diction of this poem shows that the

work was composed at a time later than kālidās. A list of
the

words which are not found, either in itself or in its special
meaning

in the nāmalingānuśasana is given. Almost all the
alankāras

defined in later works are represented by illustrations in
this poem.

9. Meters used-

As in the standard māhākavyas, the concluding stanzas of

Sargas are in different metres from those of the rest in the

Sargas. The following metres are used :-

indravajrā, mālinī, vasantatilakā, viyoginī, upajāti,
śālinī,

mandākrāntā, śārdūlavikrīḍita |

The whole of the ninth Sarga is, like the second Sarga of

māgha's śiśupālavadha written in the Anustubh metre.
Stanzas

II 2 to 7 are composed of only two compound words each.

10. A careful comparison of the padyacūdāmaṇi with the

Buddhacarita and the raghuvaṃśa on the one hand, and the

kirātārjuniya and the śiśupālavadha on the other,
would lead to

to the conclusion that while the padyacūdāmaṇi should
have been

considerably later than the raghuvaṃśa and the
Buddhacarita,

it might well be assigned to the period of Sanskrit poetry and

poetics to which bhāravi, Dandin and māgha can be
assigned,

viz., 5th Century to 7th Century A. D. As may be made out from

the references given in paragraph 6 supra, there is a consensus

of opinion in favour of assigning buddhaghośa to the latter
part

of the 5th Century A. D. This date for the padyacūḍ+āmaṇi
comes

into conflict with Dr. Macdonnell's date of kālidāsa viz.,
the begin-

ning of the 5th Century A. D. and would appear to strengthen, to

some extent, the view maintained by Mr. S. Ray M. A., in his

learned and critical introduction to his edition of the
śakuntala-

1916 Calcutta. that kālidāsa on the strength of the
Bhita-medallion

and such other evidences should be placed early in the 1st Cen-

tury B. C. between asvaghośa (79 A. D.) and Asoka (227 B.
C).

S. KUPPUSWAMI SASTRI

Curator, Govt. Oriental MSS. Library, Madras.

@014

śrīmadācāryabuddhaghoṣaviracitasya

padyacūḍ+āmaṇikāvyetyaparābhidheyasya

siddhārthacaritasya

viṣayakrama:

viduṣā buddhaghoṣeṇa siddhārthacaritaṃ yathā |

varṇitam, tasya viṣaya: pratisargamihocyate ||  

prathama: sarga:

maṅgalam 1

kavervinaya: 2

kapilānagarīvarṇanam 3-14

kapilādhipatervarṇanam 14-22

māyādevyā: śobhā 22-32

rājña: putrakāmanā 32-33

dvitīya: sarga:

devānāṃ tuṣitapurīgamanam 34

tuṣitapurīvarṇanam 34-37

tuṣitādhipatervarṇanam 37-48

tuṣitādhipaterdevakṛtā stuti: 48-55

tuṣitādhipate: pipṛcchā 56

devānāṃ nivedanam 56

tuṣitādhipate: śuddhodanagṛhe'vatāragrahaṇapratijñā 57

tṛtīya: sarga:

māyādevyā: dauhadaliṅgādhānam 59

-garbhalakṣaṇavarṇanam 59-61

-garbharakṣaṇam 61

puṃsavanādi kṛtyam 62

@015

putrotpatti: 62-66

jananotsavaśrīvarṇanam 67-70

siddhārthasya bālalīlāvarṇanam 71-74

-ācāryakulagamanam 74-75

-śarīraśobhāvarṇanam 75-82

-yuvarājapadābhiṣeka: 83

caturtha: sarga:

siddhārthavivāhaprastāva: 84

kanyādānārtha koliyādhipatisandeśa: 84

tatra śuddhodanānumati | 84

vivāhaprasaṅge'nta:puraśobhāvarṇanam 85-92

-varasyāgamanapratīkṣā 93

siddhārthasya udvāhabhūṣādhāraṇam 93-95

-sambandhigṛhaṃ prati prasthānam 96

-śvasuragṛhe satkāra: 96-97

-vivāhavidhi: 97-101

-kapilāṃ pratyāgamanam 101

kapilāvāsiyuvatīnāṃ kumāradarśanautsukyam 102-111

kapilāyāṃ siddhārthasya rājñā kṛtaṃ sammānam 112-113
 pañcama: sarga:

siddhārthasya kṛte ṛtūtsavopasevanāya traya: prāsādā:
114

varṣākālavarṇanam 114-125

śaratkālavarṇanam 126-132

rājñā kumārasyāstraśikṣāvilokanam 133-135

ṣaṣṭha: sarga:

vasantakālavarṇanam 137-49

siddhārthasya udyānavihāre autkaṇṭhyam 149

-kṛte vṛddha-ātura-mṛtānāṃ darśanam 150

-tapasvidarśanam 151-154

@016

saptama: sarga:

siddhārthasya udyānapraveśa: 155

udyānabhūmisaundaryavarṇanam 156-161

madhyāhnakālavarṇanam 162-163

vāpīsnāna (jalakrīḍā) varṇanam 164-174

maṇḍape viśrāma: 175

aṣṭama: sarga:

sūryāstakālavarṇanam 176-184

candrodayavarṇanam 185-192

navama: sarga:

kumārasya nīrājanam 193-195

-debairārādhanam 195-196

-anavamānadīṃ prati gamanam 196

anavamānadīmāhātmyam 196-198

siddhārthasya tapaścaryāvarṇanam 198-202

bimbasārapurīvarṇanam 203-205

pāṇḍaraparvatavarṇanam 206-209

pāyasabhojanam 210

sālakānanavarṇanam 211-213

bodhiprāpti: 213-214

buddhastotram 215-217

daśama: sarga:

mārasannaddhatāvarṇanam 218-219

mārasenāvarṇanam 219-230

mārayuddhavarṇanam 231-235

mārayuvatīnāṃ buddhaṃ lakṣyīkṛtya tāṇḍavam 236-240

mārayuvatīnāṃ parābhava: 240

buddhena kṛtā muktikṣetrasthakuṭumbarakṣā 240 

@001

śrīmadācāryabuddhaghoṣaviracitaṃ

siddhārthacaritam

padyacūḍ+āmaṇikāvyetyaparanāmadheyam

(saṃskṛta-hindīvyākhyopetam)

* namastasmai bhagavate'rhate samyaksambuddhāya *

ācāryabuddhaghoṣa viracitaṃ

padyacūḍ+āmaṇimahākāvyam

---------

prathama: sarga:

maṅgalam

kāruṇyakallolitadṛṣṭipātaṃ kandarpadarpānalakālameghan
|

kaivalyakalpadrumamūlakandaṃ vande mahākandalamarkabandhum
||1||

granthasya nirvighnaparisamāptyarthaṃ kavirādau
maṅgalamācaran bhagavantaṃ buddhaṃ

praṇamati kāruṇyetyādinā | kāruṇyena = karuṇayā,
kallolita: = mahormibhistara-

ṅgita:, pūrṇatayā vyāpta ityartha: | dṛṣṭe: pāto yasya
tam | karuṇaiva kāruṇyam,

svārthe ṣyañ | "kāruṇyaṃ karuṇā ghṛṇā" ityamara: |
"athormiṣu mahatsūllola-

kallolau" ityamara: | "tadasya sañjātaṃ tārakādibhya itac"
(pā^ sū^ 5.2.36)

itītac | kandarpasya = kāmadevasya, darpa:-garva evānala: =
agnistasya kṛte

kālamegham = varṣonmukhaṃ nīlamegham | kaivalyam =
nirvāṇameva kalpadruma: = kalpa-

vṛkṣa:, tasya mūlabhūtaṃ kandam = mūlam | "mukti:
kaivalyanirvāṇaśreyoni:śreya-

sāmṛtam" ityamara: | kevalasya bhāva: kaivalyam; bhāve
ṣyañ | kaivalyasya pūrṇa-

kāmadatvāt tasya kalpadrumatvam; tādṛśanirvāṇaprāpte:
buddha ācāryatvena hetubhūta

ityartha: | mahasa: = jyotiṣa: kandalaṃ maha:kandalam =
jyotiraṃkuram; "kandalo'strī

navāṃkura:" iti medinī | buddhasya tejasvitvāt,
tacchaktervardhiṣṇutvācca maha:-

kandalatvenātra nirdeśa: | arkabandhum = gautamaṃ buddham |
"gautamaścārkabandhuśca"

ityamara: | buddho hi sūryavaṃśotpanna iti prasiddhyā
tasyārkabandhutvam | atra

indravajrā vṛttam; "syādindravajrā tatajāstato gau" iti
lakṣaṇāt ||1||

@002

kavervinaya:

yasyaikadeśaṃ yatayo'pi vaktuṃ nālaṃ
babhūvurnalināsanādyā: |

śāstustadetaccaritāpadānaṃ vaktuṃ manīṣā mama
maugdhyameva {1. mauḍhyameva-vi^, tri^ |} ||2||

kavi: yasyetyādinā ślokena svavinayamāviṣkaroti | yataya: =
yoga-

niṣṭhā: siddhā:, ata eva jñānina: | nalinam = padmameva
āsanaṃ yasya sa nali-

nāsana:-brahmā, sa ādiryeṣāṃ te nalināsanādyā: =
brahmādaya: | yasya = bhagavato

buddhasya, ekadeśam = alpamapi bhāgam | vaktum = kathayitum,
na alam = samarthā: |

"alaṃ bhūṣaṇa-paryāpti-śakti-vāraṇa-vācakā:" ityamara:
| śāstu: = buddhasya;

"munīndra: śrīghana: śāstā" ityamara: | caritāpadānam =
carite yat prasiddhaṃ

karma, tadetat | jātāvekavacanam | apadānaṃ karma;
vaktum-kathayitum; mama = kave:;

manasa īṣā manīṣā = buddhi:, saṅkalpa ityartha: |
"buddhirmanīṣā" ityamara: |

mugdhasya = mūrkhasya bhāvo maugdhyam = bāliśatvam |
eva-padena bāliśatvaṃ vinā

sāhasoddhurā tādṛśī manīṣā na syāditi bhāva: |
atrāpi indravajrā

vṛttam ||2||

tathāpi tatrāhitabhaktiśaktyā {2. śaktibhaktyā-ma^ |}
tadetadākhyātumahaṃ pravīṇa: |

tathāhi tatpādasamāśrayeṇa rajo'pi lakṣmīṃ kurute hi
puṃsām ||3||

kaviridānīṃ svasāhasaṃ samarthayati tathāpītyādinā |
tatra = tasmin

bhagavati buddhe, āhitāyā: = vinyastāyā:,
bhakte:-anurāgasya, śaktyā =

sāmarthyena, pravīṇa: = nipuṇa: | "pravīṇe
nipuṇābhijña-vijña-niṣṇāta-śikṣitā:"

ityamara: | tasya = buddhasya, pādayo: = caraṇayo:,
samāśrayeṇa = sambandhena;

raja: = reṇu: | puṃsām = nṛṇām, lakṣmīm = śriyam,
kurute-ātanoti | yathā

rajaso'pi tatpādasambandhena nṛṇāmaiśvaryapradatvaṃ
sambhavati, tathaiva mama tadviṣayaka-

bhaktestaccaritrakathanaśaktipradatvamiti bhāva: | buddhe
bhakti: svayamanipuṇamapi

nipuṇaṃ karotīti kave: svasāhasasamarthanam |

atropendravajrā vṛttam; `upendravajrā jatajāstato gau' iti
vṛttaratnākara-

paṭhitalakṣaṇāt ||3||

@003

kapilānagarīvarṇanam

asti praśastā kapileti nāmnā kācit purī kāmadudhā
prajānām |

yāṃ vīkṣya śakro nijarājadhānyā: ślāghābhisandhiṃ
śithilīkaroti {1. śithilīcakāra-vi^ nni^ |} ||4||

saptaviṃśatyā padyai: kavirbhagavato buddhasya vāsabhūmiṃ
kapilāhvayāṃ nagarīṃ

varṇayati astītyādinā | prajānām = lokānām | kāmadughā
= iṣṭapradā | kāmān

dogdhītyupapadasamāsa: | "duha: kabdhaśca" (pā^ sū^ 3.2.70)
iti kap, hakā-

rasya dhakārādeśaśca | kācit-anirvacanīyā, kapilā iti
nāmnā = ākhyayā;

praśastā = prasiddhā; purī = nagarī, asti-āsīt | yām =
purīm, vīkṣya = dṛṣṭvā,

śakra: = indra api, nijasya-svasya; rājadhānyā: =
amarāvatīnagaryā: | rājāno

dhīyante'syāmiti rājadhānī; "pradhānanagarī rājñāṃ
rājadhānīti kathyate"

iti śabdārṇava: | ślāghāyām-stutau, abhisandhim =
uddeśam, śithilī-

karoti = aśithilaṃ śithilaṃ sampadyamānaṃ karoti;
abhūtatadbhāve cvi: |

ślādhākaraṇe utsāhamāndyamāpādayatītyartha: | atra
amarāvatīślāghābhisandhi-

śithilīkaraṇoktyā kapilānagaryā amarāvatyapekṣayā
guṇaprāśastyaṃ śobhā-

prāśastyaṃ ca vyajyete ||4||

sambhāvyate yatra sudhāmarīci:
saudhadhvajastambhanilīnabimba: |

mukhāravindadyutimoṣaroṣādāropita: śūlamivāṅganābhi:
||5||

sambhāvyata iti | yatra = yasyāṃ nagaryām | sudhāyā: =
amṛtasya, marīcaya: =

kiraṇā yasmin sa sudhāmarīci: = candra: | saudhasya =
prāsādasya, "saugho'strī

rājasadanam" ityamara: | dhvajasya-patākāyā:, stambhe,
nilīnam = antargataṃ

bimbaṃ yasya sa: | mukhāravindasya = mukhakamalasya, dyute: =
kānte:, moṣeṇa =

@004

apahāreṇa yo roṣa: = krodhastasmāt | aṅganābhi: =
kapilāvāsinībhiryoṣidbhi:,

śūlam = vadhahetave aya:kīlam, āropita iva | sambhāvyate =
tarkyate | atra

dhvajastambhapratiphalitasya candrasya
padmasamasvamukhakāntimoṣaṇena kupitābhi-

raṅgānābhi: śūlāropaṇamutprekṣyate | atra
upajātivṛttam |

"anantarodīritalakṣmabhājau pādau yadīyāvupajātayastā: |

itthaṃ kilānyāsvapi miśritāsu vadanti jātiṣvidameva
nāma" ||

iti lakṣaṇāt ||5||

vīthīṣu māṇikyamayīṣu yasyāṃ jyotīṃṣi bhānti
pratibimbitāni |

anaṅgacāpādapakṛṣyamāṇānmuktāphalānīva paricyutāni
||6||

vīthiṣbiti | yasyām = nagaryām, māṇikyamayīṣu =
ratnapracurāsu, prācurye

mayaṭ | vīthiṣu = rathyāsu; jyotīṃṣi = nakṣatrāṇi;
"jyotistārāgnibhājvā-

lādṛkputrārthādhvarātmasu" iti vaijayantīkośa: |
pratibimbitāni = pratiphali-

tāni evaṃ bhānti = śobhante, yathā anaṅgasya =
manmathasya, cāpāt = dhanuṣa ikṣudaṇḍāt;

muktāphalasya ikṣudaṇḍotpannatvaṃ ratnaśāstraprasiddham |
apakṛṣyamāṇāt = prakarṣeṇā-

kṛṣyamāṇāt | muktāphalāni paricyutāni syu: |
māṇikyakhacitavīthipratiphali-

tanakṣatreṣu manmathacāpagalitamuktāphalatvamutprekṣyate |
vṛttaṃ pūrvaślokavat ||6||

utsedhino yatra gṛhā:
prabhūṇāmudastajaitradhvajadaṇḍavāhā: |

ālolaghaṇṭākvaṇitairajasramabhyarthino dātumivāhvayanti
||7||

utsedhina iti | yatra-nagaryām, prabhūṇām = āḍhyānām,
gṛhā: = gṛhāṇi;

"gṛhā: puṃsi ca bhūmnyeva" ityamarasiṃhavacanāt asya
śabdasya puṃsi tu bahutva-

meva | utsedhina: = unnatā:; utsedha ucchraya eṣāmastīti
vigraha: | `utsedhaśco-

cchrayaśca sa:" ityamara: | udastā: = utkṣiptā:, jaitrasya =
jayaśīlasya, dhvajasya =

patākāyā:, daṇḍā: = stambhā eva bāhā yeṣāṃ te tathā
| "bāhā tu bāhau syāt"

iti haima: | ālolaghaṇṭānām = dhvajāgrasaṅghaṭitānāṃ
cañcalaghaṇṭānām,

@005

kvaṇitai: = ārāvai:, abhyarthina: = yācakān | dātum =
vāñchitapradānāya, aja-

sram = nirantaram, āhvayantīvetyutprekṣā ||7||

rathyāsu ratnopahitāsu yasyāṃ bimbapraviṣṭā: kariṇo
vibhānti |

kūlādrikūṭā iva kuṇḍalīndrasāhāyakaṃ kartumadha:
pravṛttā: {1. prayātā:-vi^ tri^ |} ||8||

rathyāsviti | yasyām = nagaryām, rathyāsu = vipulāsu
rathārhāsu vīthiṣu

"rathyā pratolī viśikhā" ityamara: | ratnopahitāsu =
ratnakhacitāsu satīṣu |

bimbena = pratiphalanena, praviṣṭā: = antargatā:, kariṇa: =
gajā:, itthaṃ vibhānti-

śobhante yathā kulādrīṇām = kulaparvatānām, kūṭā: =
śikharāṇi, "kuṭo'strī

śikharaṃ śṛṅgam" ityamara: | "māhendro malaya: sahya:
śuktimānṛkṣavānapi |

vindhyaśca pāriyātraśca saptaite kulaparvatā: ||" iti
matsyapurāṇam | kuṇḍalī-

ndrasya = phaṇīndrasya (śeṣasya), "kuṇḍalī
gūḍhapāccakṣu:śravā:" ityamara: |

sahāyakam = sahāyasya karma | yopadhatvād vuñ | kartum =
vidhātum, adha: = bhūme-

radhobhāge, pātāle ityartha: | pravṛttā: = udyatā:,
abhūvanniti | kulādrikūṭānāṃ

mahīdharaṇaviṣaye śeṣasajātīyatvena
tatkleśāpanodanapravṛttivarṇanena kapilā-

nagaryā gajānāṃ kulādrikūṭasadṛśapīnatvaunnatyādikaṃ
vyajyate ||8||

pāñcālikā yadgṛhapañjareṣu prapañcitā:
kāñcanasañcayena |

bhūmābhibhūtāripurāhṛtānāṃ {2. bhūmāhibhūtānya^,
prajāhibhitāri^-ka^ | bhūmābhibhūtānya^-vi^ |} puṣyanti
śobhāṃ puradevatānām ||9||

pāñcālikā iti | yasyā: = kapilānagaryā:, gṛheṣu =
bhavaneṣu, yāni

pañjarāṇi = pakṣyādibandhanagṛhāṇi, teṣu | "kulāyastu
pañjaraṃ nīḍamastriyām"

iti vaijayantīkośa: | pāñcālikā: = kṛtrimaputrikā:;
kāñcanasañcayena =

svarṇasamūhena | prapañcitā: = utpāditā:; tā: bhūmnā =
bahutvena, abhi-

bhūtāni = jitāni yāni arīṇām = śatrūṇām, purāṇi =
nagarāṇi, tebhya:

@006

āhṛtānām = balādupanītānām, puradevatānām =
tannagarādhiṣṭhānadevatānām |

śobhām = kāntim, puṣyanti = vardhayanti | bahantīti yāvat
| vyañjakā-

prayogād gamyotprekṣā ||9||

āruhya saudhānatimeghamārgān varṣāndhakāreṣvapi
vāsareṣu |

kathānabhijñā dhanagarjitānāṃ vasanti yasyāṃ vanitā
viyuktā: ||10||

āruhyeti | yasyām = kapilānagaryām; varṣai: = vṛṣṭibhi:,
andhaṃ kurvatsu;

vāsareṣu = divaseṣu, prāvṛṣeṇyeṣu divaseṣvityartha: |
atimeghamārgān = meghamārgama-

tikrāntān, saudhān = prāsādān, āruhya = ārohaṇaṃ
kṛtvā, ghanānām = meghā-

nām, garjitānām = dhvanīnām, kathānabhijñā: =
kathāmapyajānānā:; ananubhūta-

meghanirghoṣā ityartha: | viyuktā: = rahitā:, vanitā: =
proṣitabhartṛkā: | āsa-

nniti śeṣa: | kapilānagaryā: prāsādānāṃ
meghamārgātikrāntyā unnatatvāt

tatrasthavirahiṇīnāṃ varṣartujanitaṃ
virahavedanāsahatvaṃ na sambhavatīti bhāva: ||10||

yatrālayā:
kāñcanaketudaṇḍairudañcitairdorbhirivātidīrghai: |

apāharantīva kṛtābhyasūyā: śobhāṃ
śunāsīrapurālayānām ||11||

yatreti | yatra = yasyāṃ kapilāyām, ālayā: = gṛhā:,
"nikāya-nilayā-

layā:" ityamara: | udañcitai: = utkṣiptai: dorbhi: =
bāhubhiriva sthitai:, bhuja-

bāhū praveṣṭo do:" ityamara: | atidīrghai: =
uccairlambāyamānai:, kāñcanai: = suvarṇa-

mayai:, ketudaṇḍai: = dhvajadaṇḍai:, kṛtā = vihitā,
abhyasūyā = nindā yaiste, santa:,

śunāsīrasya = indrasya, pure = indrāvatyām, ālayānām =
kṛtavāsānām, śobhām =

kāntim, apāharanti-balād gṛhṇantīvetyutprekṣā ||11||

yadaṅganā: saudhasamīpalagnāmādāya
hastairamṛtāṃśulekhām |

niveśayantyo nijakuntaleṣu viḍambayanti śriyamambikāyā:
||12||

@007

yadaṅganā iti | yatratyā aṅganā: = nārya:, hastai: =
karai:, saudhasya = prāsādasya,

samīpe = prānte, lagnām = saktām, ādāya = gṛhītvā,
amṛtāṃśo: = candrasya,

lekhām = rekhām, nijasya = svakīyasya, kuntaleṣu =
cikureṣu, "cikura: kuntalo

bāla:" ityamara: | niveśayantya: = dhārayantya:, ambikāyā:
= pārvatyā:; "mṛḍānī

caṇḍikā'mbikā" ityamara: | śriyam = śobhām, viḍambayanti
= anukurvanti |

ambikāsādṛśyaṃ labhanta ityartha: | ambikāyā:
śivārdhabhāgatvāt candrakalā-

dharatvaṃ bodhyam ||12||

yanmaṇḍapā:
prauḍhanidāghataptāścañcatpatākārasanāñcalena |

āsvādayantīva tuṣāraraśmiṃ sudhārasena svadamānabimbam
||13||

yanmaṇḍapā iti | yasyā maṇḍapā: = gṛhā:, prauḍhena =
balavatā, nidādhena = tāpena,

"nidādhau svedatāpau ca" ityamara: | taptā: = tāpaṃ
prāptā:, cañcantyā: = cala-

ntyā:, patākāyā: = vaijayantyā:; "patākā vaijayantī
syāt" ityamara: |

rasanāyā: = jihvāyā: "rasajñā rasanā jihvā" ityamara: |
añcalena = agra-

bhāgena, sudhāyā: = amṛtasya, rasena = sāreṇa, svadamānam
= rasyam, bimbam =

pratibimbam, yasya tam, tuṣārasya = himasya, raśmim =
kāntim, āsvādayanti-

lihanti | ivetyutprekṣāyām ||13||

vilokya caityadhvajasiṃhamudrāṃ bhayākule kvāpi gate
kuraṅge |

niśākaro yatra nitambinīnāṃ sādharmyamabhyeti
sahānanābjai: ||14||

vilokyeti | yatra kapilānagaryām, niśākara: = candra:,
caityasya = bauddha-

vihārasya, dhvaje-patākāṃ sthitām, siṃhamudrām =
siṃhacihnam, vilokya = dṛṣṭvā;

bhayena = bhītyā, ākule = vyākule sati, kvāpi =
kutrāpyanyatra, kuraṅge = hariṇe, gate =

yāte, nitambā: pṛthulā āsāṃ santīti tāsāṃ
nitambinīnām = strīṇām, āna-

nābjai: = mukhapadmai:; samāno dharmo yeṣāṃ te
sadharmāṇa:, sadharmāṇāṃ bhāva: sādharmyam =

sādṛśyam, abhyeti = prāpnoti | dhvajacihnasiṃhabhītyā
candramṛgapalāyanena

candrasya niṣkalaṅkatvam; tenaiva hetunā
kāpileyanārīmukhasādṛśyasambhava: ||14||

@008

yaccandraśālāsvabalājanānāṃ vitanvatāṃ
vibhramamaṇḍanāni |

ādarśatāmāśrayate niśāsu purogataṃ
pūrṇasudhāṃśubimbāt ||15||

yadityādi | yasyā: = kapilānagaryā:, candraśālāsu =
śirogṛheṣu |

"candraśālā śirogṛham" ityamara: | niśāsu = rātriṣu;
vibhramāya = vilāsāya,

maṇḍanāni = alaṅkaraṇāni; vitanvatām = kurvatām;
abalājanānām = nārī-

janānām; purogatam = agresthitam; pūrṇasya =
sakalakalāsahitasya, sudhāṃśo: =

candrasya, bimbam = pratibimbam; ādarśatām = darpaṇabhāvam;
āśrayate = sevate |

atra candramaṇḍalasya darpaṇarūpatāpratipādanena
candraśālāyā aunnatyātiśayo

vyajyate ||15||

yatrendranīlopalagopurāṇāṃ vijṛmbhamāṇā:
kiraṇapraṇālā: |

caṇḍāṃśubimbe'pi sanīḍ+abhāji kṣaṇaṃ vitanvati
kalaṅkaśaṅkām ||16||

yatreti | yatra = kapilānagaryām; indranīlopalagopurāṇām =
indranīla-

śilāmayapuradvārāṇām | "puradvāraṃ tu gopuram" ityamara:
| vijṛmbhamāṇā: =

vardhamānā:; kiraṇā: praṇālā iva kiraṇapraṇālā: =
kiraṇapravāhā ityartha: |

"praṇālyāvalī payovahā" iti vaijayantī | caṇḍā: =
ugrā:, aṃśava: = kiraṇā:

yasya tasya = sūryasya; bimbe = ākāre, api = eva; sanīḍam =
samīpaṃ bhajatīti

tasmin = samīpavartini | "samīpe
nikaṭāsannasannikṛṣṭasanīḍavat" ityamara: |

kṣaṇam = kiyantaṃ kālaṃ yāvat | kalaṅkasya =
lāñchanasya, śaṅkām = saṃśayam,

vitanvanti = vistārayanti ||16||

yatrāpagā:
svacchajalāntarālasaṃkrāntatīrasthitakeliśailā: {1.
^ntarālā: - ka^, ma^ | ^tīrasthala^-tri^ |} |

madoṣmaṇā magnasuradvipāyā mahendrasindho:
śriyamāśrayante ||17||

@009

yatreti | yatra = yasyāṃ kapilāyām; apāṃ samūha: āpam,
tena gacchantīti

āpagā: = nadya:; svacchasya = pariśuddhasya, jalasya =
salilasya, antarāle = madhye,

saṃkrāntā: = pratiphalitā:, tīre = taṭe, sthitā:,
keliśailā: = krīḍāparvatā

yāsu tā: satya:, madena = madajavitena, ūṣmaṇā = tāpena;
magna: = avagāḍha:, sura-

dvipa: = airāvato yasyāṃ tasyā:; mahendrasindho: =
indranadyā:, suragaṅgāyā ityartha: |

śriyam = śobhām, āśrayante = svākurvanti | atra
nidarśanālaṅkāra: ||17||

yatraukasāṃ ratnavinirmitānāmuccāvacairuccalitairmayūkhai:
|

varṣāvasāne'pi mahendracāpairābhāti
sannaddhamivāntarikṣam ||18||

yatreti | yatra = kapilānagaryām, ratnavinirmitānām =
ratnamayānām; oka-

sām = gṛhāṇām; "dhiṣṇyamoko nivasanam" ityamara: |
uccāvacai: = vividhai: |

udañcaścāvāñcaścoccāvacā iti mayūravyaṃ sakāditvāt
samāsa: | "uccāvacaṃ

naikabhedam" ityamara: | mayūkhai: = kiraṇai:, uccalitai: =
ūrdhvaṃ gatai:; varṣāvasāne =

śaradṛtāvapi; mahendracāpai: = indradhanurbhi:; sannaddham =
sambaddham, iva antarikṣam =

ākāśam; ābhāti = śobhate ||18||

prāsādamālāsu hiraṇyamayīṣu prārabdhalīlā: pramadā
yadīyā: |

sumeruśṛṅgeṣu vihāriṇīnāṃ surāṅganānāṃ
dyutimākṣipanti ||19||

prāsādetyādi | hiraṇyasya vikārā hiraṇyamayyastāsu;
prāsādamālāsu-

saudhapaṃktiṣu; prārabdhā: = upakrāntā:, līlā =
krīḍanakriyākalāpo yābhistā:;

krīḍitumārabdhā ityartha: | pramadā: = striya: | "pramadā
bhaginī kāntā"

ityamara: | sumeruśṛṅgeṣu = sumeruparvataśṛṅgeṣu
vihāriṇīnām = viharaṇaśīlānām;

surāṅganānām = devayoṣitām, apsarasāmiti bhāva: | dyutim
= śobhām;

ākṣipanti = dhikkurvanti ||19||

@010

yatrālayānāṃ pravijṛmbhamāṇā: prabhāvirohā:
sphaṭikācitānām |

āsannabhājāṃ haritāṃ hayānāṃ yāntīva {1.
āyānti-ka^, ma^ |} karṇakṣaṇacāmaratvam {2.
karṇakṣama^-ka^, ma^ |} ||20||

yatretyādi | yatra = kapilānagaryām; sphaṭikācitānām =
sphaṭikamaṇi-

nirmitānām, ālayānām = gṛhāṇām; prabhāprarohā: =
kiraṇāṅkurā:; āsanna-

bhājām = samīpagatānām; haritām = haridvarṇānām;
hayānām = aśvānām,

sūryasya haridaśvatvāt sūryāśvānāmityartha: | karṇayo:
kṣaṇakāle cāmararūpatām

yānti = gacchanti | ivetyutprekṣāyām ||20||

marīcibhiryanmaṇitoraṇānāṃ visṛtvarairvicchuritapravāhā
|

madhyenabho bhāti mahendrasindhu: kalindajākarburitāntareva
||21||

marīcibhiriti | yasyā = kapilāyā:, maṇitoraṇānām =
haritamaṇimaya-

bahirdvārāṇām, "toraṇo'strī bahirdvāram" ityamara: |
visṛtvarai: = vyāpanaśīlai:,

marīcibhi: = kāntibhi:; vicchuritapravāhā =
rūṣitapravāhā:; madhyenabha: = nabhaso

madhye | "pāre madhye ṣaṣṭhyā vā" (pā^ sū^ 2.1.18)
ityavyayībhāvasamāsa: |

mahendrasya = surendrasya, sindhu: = nadī
ākāśagaṅgetyartha: | "sindhurnā sariti

striyām" ityamara: | kalindajayā = yamunānadyā, karburitam =
śabalitam,

antaram = madhyaṃ yasyāstādṛśī, bhāti śobhate |
ivetyuprekṣāyām ||21||

samucchritai: {3. samuddhṛtai:-tri^ |} saudhataleṣu yasyāṃ
matsyadhvajairmārutakampamānai: |

sārdhaṃ vigṛhṇanti sapatnabuddhyā marutsravantīmakarā:
saroṣam ||22||

samucchritairiti | yasyām = nagaryām, samucchritai: =
ūrdhvasamutkṣiptai:, māru-

tena = vāyunā, kampamānai:; matsyadhvajai: =
matsyākāracihnitadhvajai: | "ketanaṃ

dhvajamastriyām" ityamara: sārdham = saha, sapatnabuddhyā =
śatrubhāvena, marutām =

devānām, sravantyām = nadyām, sthitā makarā: grāhā:,
roṣeṇa saha vartanta

iti saroṣam = sakrodham (kriyāviśeṣaṇam) vigṛhṇanti =
kalahaṃ kurvanti ||

@011

ratiśramo yatra vilāsinīnāṃ
prāsādamabhraṅkaṣamāśritānām {1.^māsthitānām-tri^ |}
| vinīyate gandhavahena mandaṃ mandākinīvīcivihārabhājā
||23||

ratiśrama iti | yatra = kapilāyām, abhraṅkaṣam =
meghamaṇḍalasparśam | abhraṃ

kaṣati iti vigrahe "sarvakūlābhrakarīṣeṣu kaṣa:" (pā^
sū^ 3.2.42) iti khaci,

"arurdviṣadajantasya mum" (pā^ sū^ 6.3.67) iti mumāgama: |
prāsādam =

saudham; āśritānām = vāsinīnām; vilāsinīnām =
pramadānām; ratiśrama: =

ratijanita: kheda: | mandākinyā: = ākāśagaṅgāyā:,
"mandākinī viyadgaṅgā"

ityamara: | vīciṣu = taraṅgeṣu, vihāram = krīḍāṃ
bhajatīti tena, gandhavahena = vāyunā,

vinīyate = apahriyate | gandhavaha-vīcivihāra-mandeti
padatrayeṇa saurabhaśaitya-

māndyapratipādanāt vāyo ratiśramāpaharatvaṃ jñeyam
||23||

sudhāsanāthena sudhāmayūkha: kalāsamagra: karapallavena |

vilimpatīva kṣaṇadāsu yasyāṃ
krīḍāgṛhāṇāmuparisthalāni ||24||

sudhetyādi | yasyām = kapilāyām, sudhayā = lepabhedena,
amṛtena ca, sanā-

thena = sahitena, "lepabhede'mṛte sudhā" iti vaijayantī |
sudhāmayūkha: = amṛtaraśmi:,

candra ityartha: | kalābhi: = śilpavidyābhi:,
ṣoḍaśakalābhiśca, samagra: = pūrṇa: |

kara: kiraṇa eva karo hasta:, pallava: = kisalayamiva, tena |
"balihastāṃśava:

karā:", "pallavo'strī kisalayam" ityubhayatrāmara: |
kṣaṇadāsu = rātriṣu,

krīḍ+āgṛhaṇām = keligṛhāṇām, uparisthalāni -
uparitalāni; vilimpati |

ivetyutprekṣāyām | arthādatra śloke sudhāśabdavācyayo:
amṛta-lepadravyayo:,

karaśabdavācyayo: kiraṇa-hastayo:, kalāsamagrapadavācyayo:
śilpi-candrayośca

abhedādhyavasāyāt candrasyātra
lepanakriyākartṛtvamutprekṣyate ||24||

@012

yatrendranīlopalakuṭṭimeṣu praviṣṭabimbāṃ
prathamendulekhām {1. prathite^-vi, ma^, ka^ |} |

mṛṇālakhaṇḍaspṛhayā {2. ^daṇḍa^-tri^ |}
marālāścañcū puṭaiścarvitumutsahante ||25||

yatreti | yatra = kapilāyām, indranīlopalakuṭṭimeṣu =
indranīlaśilānibaddha-

bhūmiṣu | kuṭṭimo'strī nibaddhā bhū:" ityamara: |
praviṣṭa: = pratiphalita:, bimba: =

ākāro yasyāstām | prathamāyā: = pratipattithe:,
indulekhām = candrakalām;

mṛṇālasya = visasya, khaṇḍasya = bhittasya, spṛhayā =
icchuyā | "icchā kāṃkṣā

spṛhehā tṛṭ" ityamara: | marālā: = haṃsā: | "haṃso
marālo nīlākṣa:" iti

vaijayantī | cañcūpuṭai: = triṭyagrabhāgai: |
cañcūścañcustathā troṭi:" iti

halāyudha: | carvitum = khāditum | utsahante = utsāhaṃ
kurvanti ||25||

abhyudgataṃ
yadgṛhadhūparāśimakāṇḍaghāṭīpaṭurāhudarśam {3.
^rāśiṃ kāraṇḍa^-tri^ |} |

paśyan bhayenaiva
patirdinānāmantardadhātyambudharāṭavīṣu ||26||

abhyudgatamiti | abhyudgatam = abhyunnatam | yasyā: =
kapilāyā:, gṛheṣu

jātamagaruprabhṛtijaṃ dhūparāśim | akāṇḍe = avasare;
"kāṇḍo'strīdaṇḍavāṇārvava-

rgāvasaravāriṣu" ityamara: | yā ghāṭī =
śatrusammukhagamanam, tasyāṃ paṭum =

samartham | rāhudarśam = rāhuṃ dṛṣṭvā |
paśyantītyanenānvaya: | "upamāne karmaṇi

ca" (pā^ sū^ 3.4.45) iti ṇmul | dinānāṃ pati: sūrya: |
dharantīti dharā:,

ambuno dharā ambudharā: = meghā:, ta evāṭavya: = vipināni,
tāsu | antarda-

dhāti = tirodhatte | "aṭavyaraṇyaṃ vipinam" |
ivetyutprekṣāyām ||26||

bimbapraviṣṭā: sphaṭikasthalīṣu vakraśriyo
yadvaravarṇinīnām |

vikāsināṃ vyomanadījaleṣu saroruhāṇāṃ vitaranti
śaṅkām ||27||

bimbotyādi | yasyāṃ = kapilāyāṃ sthitānāṃ,
varavarṇinīnām = uttamāṅgā-

nām; "uttamā varavarṇinī" ityamara: | sphaṭikasthalīṣu =
sphaṭikamayakṛtrima-

bhūmiṣu; bimbapraviṣṭā: = pratibimbitā:, vaktrāṇām =
mukhānām, śriya: = śobhā',

@013

vyomanadyā: = ākāśagaṅgāyā:, jaleṣu = salileṣu,
vikāsinām = utphullānām

saroruhāṇām = kamalānām; śaṅkām = bhrāntim; vitaranti =
janayanti |

sālaṃ yadīyaṃ samatītya gantumapārayan
dhikkṛtacakravālam |

patistviṣāmuttaradakṣiṇārdhavyājena tatpārśvabhuvā
prayāti ||28||

sālamityādi | yadīyam = yasyā: kapilānagaryā: sambandhi;
dhikkṛta: =

aunnatyādinā tiraskṛta:, cakravāla: = lokāloko yena tam;
"lokālokaścakra-

bāla:" ityamara: | sālam = prākāram; "prākāro varaṇa:
sāla:" ityamara: |

samatītya = atikramya, gantum = yātum, apārayan = aśaknuvan;
tviṣāmpati: =

sūrya: | ardhaṃ ca ardha ca ardhe = vatsarasamāṃśau,
uttaraṃ ca dakṣiṇaṃ ca uttara-

dakṣiṇe = uttaradakṣiṇāyanarūpe, uttaradakṣiṇe ca te
ardhe ca uttaradakṣiṇārdhe, tayo-

rvyājena = kapaṭena | uttaradakṣiṇārdhagatiriti vyājeneti
paryavasitam | tasya =

sālasya, pārśvabhuvā = pārśvasthitena mārgeṇa; prayāti
= gacchati ||28||

prabhañjanakṣobhavijṛmbhitābhirvīcibhirullaṅghita
tīradeśam |

khātaṃ yadīyaṃ kalaśāmburāśiṃ jetuṃ
samudyogamivātanoti ||29||

prabhañjanetyādi | yadīyam = kapilānagarīsambandhi;
prabhañjanena = vāyunā

jāto ya: kṣobha: = cāñcalyaṃ^stena abhivṛddhābhi: =
samantād vṛddhiṅgatābhi:;

vīcībhi: = taraṅgai:; ullaṅghita: = atikrānta:, tīradeśa:
= svakīyastīrapradeśo

yena tam; khātam = parikhā; kalaśāmburāśim =
kṣīrasamudram | tasyāmṛta-

kalaśotpattihetutvāt tathā nirdeśa: | jetum = vijetum;
samudyogam = prayatnam;

ātanoti = karoti | ivetyutprekṣāyām ||29||

kananti kālāgarudhūpamiśrā {1. ^dhūpadhūma:-vi^, tri^ |}
yatsaudhacīnadhvajavaijayantya: |

kallolabhinnāstapanātmajāyā: svarlokasindhoriva vīcimālā:
||30||

@014

kanantīti | yasyā: = kapilānagaryā:, saudheṣu prāsādeṣu
sthitā: cīnasya =

cīnāṃśukasya, dhvajavaijayantya: = dhvajapatākā:;
kālāgaro: = agarukhaṇḍasya,

dhūpena = gandhena, miśrā: = sammiśrā:; kallolai: =
mahāvīcibhi:, bhinnā: = miśrā:

santya:; tapanātmajāyā: = sūryatanayāyā:, yamunānadyā
ityartha: | svarlokasya =

dyulokasya, sindho: = nadyā:, gaṅgāyā ityartha: |
vīcimālā: = taraṅgamālā:;

kananti = prakāśante | ivetyutprekṣāyām ||30||

kapilādhipatervarṇanam

mahīpatistatra babhūva mānya: śākyānvaya:
śāśvatarājalakṣmī: |

dharmānurodhārjanaśuddhavṛtti: {1. ^rodhārjita^-tri^ |}
śuddhodano nāma yathārthanāmā ||31||

atha kavirviṃśatyā padyai: kapilādhipatiṃ śuddhodanaṃ
varṇayati-mahīpati-

rityādinā | śākyā nāma ikṣvākuvaṃśajā:
kṣatriyaviśeṣā:, teṣāmanvaya: =

vaśaja: | athavā -śāko vṛkṣaviśeṣa:, tatra bhavā:
kecana rājāna: | taduktama-

maraṭīkāyāṃ bharatena-

"śākavṛkṣapraticchannaṃ vāsaṃ yasmāt pracakrire |

tasmādikṣvākuvaṃśyāste bhuvi śākyā iti smṛtā: ||" iti
|

śāśvatī = sthirā, rājalakṣmī: = rājaśrīryasya sa: |
samāsāntavidheranitya-

tvānnātra kap | dharmasya anurodhena = anuvartanena yad
arjanam = īhitārthasampā-

danam, tena śuddhā = pāparahitā, vṛtti: = jīvikā yasya
sa: | śuddhamodanaṃ yasya

sa śuddhodana: = etannāmā | śakandhvāditvāt pararūpam |
yathārtham = anvartham,

nāma = abhidheyaṃ yasya sa: | mānya: = lokaviśruta:;
babhūva = jajñe ||31||

@015

vibhu: pratāpānalameva vīdhraṃ vivāhasākṣye viracayya
vīra: |

ya: paryaṇaiṣīdarirājalakṣmīṃ
kṛpāṇadhārājalapātapūrvam ||32||

vibhuriti | sa rājā vīra: = śūra:; vibhu: =
samarthaścāsīt, ya:; vīdhram =

vimalam, pratāpa: = prabhāva eva anala: = agnistameva
vivāhasya = pariṇayasya,

sākṣye = sākṣād draṣṭu: karmaṇi; viracayya = parikalpya,
arīṇām = śatrūṇāṃ

rājalakṣmīm = rājaśriyam | kṛpāṇasya = khaḍgasya;
dhāraiva dhārā, tasyā jalam,

tasya pāta: = pūro yasmin karmaṇi tat; paryaṇaiṣot =
udavāhayat | atra "śrīgarbho

vijayaśśāstā"; "kṛpāṇāsaṅgariṣṭaya:";
dhārāstrāgre'mbusantatyām" iti ca

prāsaṅgiko vaijayantīkośa: ||32||

ya: pūrvamādhāya mahābhiṣekaṃ
kṛtebhakumbhairgaladasrapūrai: |

paścādarīṇāṃ hṛdayāravindai: pupoṣa pūjāṃ
raṇadevatāyā: ||33||

ya iti | ya: = śuddhodano rājā; pūrvam = prathamam;
kṛttānām = chinnānām,

ibhānām = gajānām, kumbhaireva kumbhai: =
mastakarūpaghaṭai: | galanta: = pragharanta:,

asrasya = raktasya, pūrā: = pravāhā yebhyastai: |
mahābhiṣekam = rājyābhiṣekam,

ādhyāya = svīkṛtya; paścād arīṇām = śatrūṇām;
hṛdayāravindai: = hṛtpradeśai:;

raṇadevatāyā: = saṃgrāmadevatāyā:, pūjām = satkṛtim |
pupoṣa = puṣṭiṃ kṛtavān ||

pāṇau kṛpāṇī virarāja yasya vibhūṣitāṅgī
pulakākṣareṇa |

ākāraṇāya dviṣatāṃ yamena sampreṣitā śāsanapatrikeva
||34||

pāṇāviti | yasya = rājña: śuddhodanasya; pāṇau = haste;
pulakākṣareṇa =

romāñcarūpākṣareṇa, vibhūṣitam = alaṅkṛtam aṅgaṃ
yasyā: sā | kṛpāṇī =

kartarī, "kṛpāṇīlī ca kartarī" iti vaijayantī | atra
kṛpāṇyā: pulakākṣara-

bhūṣitatva svadhārakarīmāñcapratiphalanāditi bodhyam |
virarāja = śuśubhe |

yā hi kṛpāṇī, yamena = mṛtyudevatayā, tasya rājño
dviṣatām = śatrūṇām, ākāra-

ṇāya = svaloke āhvānāya śāsanapatrikā = ājñāpatrikeva
sampreṣitā = preṣaṇa-

māptā ||34||

@016

niruddhabhūbhṛnmahimātireko ni:śeṣapītāhitavāhinīśa: |

yaccandrahāso bhuvanaprasādaṃ prāsūyatāgastya ivodayena
||35||

niruddhetyādi | yasya = rājña: śuddhodanasya, candrahāsa: =
khaḍgaviśeṣa:; niruddha: =

pratiruddha:, bhūbhṛtām = śatrubhūtānāṃ rājñām;
anyatra bhūbhṛta: = vindhyaparvatasya

ca, mahimna: = māhātmyasya, atireka: = atiśayo yena sa: |
yathā-ni:śeṣaṃ yathā

syāt tathā pītā: = hatā:, ahitānām = śatrūṇām,
vāhinīśā: = senādhi-

pāyena sa:; anyatra = pīta:, āhita: = vimukta:, vāhinīśa:
= nadīśa: samudro yena

sa:; "vāhinī pṛtanā camū:" "sravantyāmapi vāhinī" iti
cāmara: | san |

svakīyodayena = unnatyā; bhuvanasya = lokasya, jalasya ca;
prasādam = anugraha:,

nirmalatāṃ vā | "viṣṭapaṃ bhuvanaṃ jagat", "jīvanaṃ
bhuvanaṃ vanam" ityamara: |

agastya: = etannāmā ṛṣiriva; prāsūyata = utpāditavān |
idamatra jñeyam -

agastyodayasya jalanairmalyakāritvaṃ varāhasaṃhitāyāṃ
prasiddhamiti | yathā-

"udaye ca muneragastyanāmna: kusumāyogaphalapradūṣitāni |

hṛdayāni satāmiva svabhāvātpunarambūni bhavanti nirmalāni
|| iti ||35||

yo vāhinīṃ megha ivāttadhanvā
vipakṣabhūbhṛtkaṭakaprabhūtām |

āsārayannākularājahaṃsāṃ {1. āsāravānākula^-ma^;
ādhārayānā^-tri^ |} cakre samuccelakabandhanṛttām ||36||

ya iti | ya: = śuddhodano rājā | āttam = gṛhītam, dhanu: =
cāpa:, indradhanuśca,

yena sa:; "dhanuṣaśca" (pā^ sū^ 5.4.132) | san svakīyāṃ
vāhinīm = senām,

nadīṃ vā | megha: = ambuda iva | vipakṣā: = śatrava:,
pakṣarahitāśca ye bhūbhṛta: =

rājāna:, parvatā vā, teṣāṃ kaṭakāt = rājadhānyā:
sāno:; prabhūtām = prabhava-

māptām, ni:sṛtāmityartha: | "rājadhānyāṃ
nitambe'drervalaye kaṭako'striyām"

ityamara: | āsārayan = ā samantādapasārayan,
pravāhayaṃ^śca | ākulā: = pari-

bhrāntā:, rājahaṃsā: = rājaśreṣṭhā:,
haṃsaviśeṣāśca yasyāṃ tām | "rājahaṃsāstu te

@017

cañcucaraṇairlohitaissitā:" ityamara: | samuccelitam =
uccalitam, udgata-

mityartha:; kabandhānām = apamūrdhakalevarāṇām, jalānāṃ
ca; nṛttam = nartanaṃ

yasyāṃ tādṛśīm | "kabandho'strī
kriyāyuktamapamūrdhakalevaram", "kabandhamudakaṃ

pātha:" ityubhayatrāmara: | cakre = kṛtavān ||36||

alaṃkṛtāṅgā: subhaṭāntramālyairādāya śṛṅgāniva
nāgahastān |

yadvairiraktāmbutaraṅgiṇīṣu vyātyukṣilīlā vidadhu:
piśācā: {1. ito'gre ma^ pustake etadanyadapi
ślokatrayamupalabhyate-

"ālūya śastrairarirājaśālīnāmadartha
senāśvaparamparābhi: |

ya: śodhayitvā dvipakarṇaśūrpaistatkīrttidhānyaṃ yudhi
sañcikāya ||1||

mukhāravindaṃ samare yadīyaṃ kṛpāṇayaṣṭau
pratimāpraviṣṭam |

babhāra velājalabimbitena mṛgāṅkabimbena sahopamānam ||2||

āruhya senārathayānapātra
tvaṅgatpatākādhvajakūpadaṇḍam |

pravarttitā yena raṇe ripūṇāṃ raktasravantīrataran
piśācā:" ||3|| iti || ||37||

alaṃkṛtetyādi | yasya = rājña: śuddhodanasya, vairiṇām =
ripūṇām, raktā-

nyeva ambūni = jalāni yāsu tāsu taraṅgiṇīṣu = nadīṣu |
"taraṅgiṇī śaivalinī"

ityamara: | piśācā: = pretā:, devayoniviśeṣā ityartha: |
subhaṭānām = śatruyoddhṛ-

ghṛṇām, antrāṇi = purītata eva mālyāni = mālāstai: |
śṛṅgān iva = krīḍārthaṃ

jalayantrāṇīva, "krīḍāmbuyantre śṛṅgo'strī" iti
yādava: | nāgahastān = gaja-

śuṇḍādaṇḍān | ādāya = gṛhītvā | vyātyukṣī =
vyatihāreṇa ukṣaṇam = paraspara-

secanam, "karmavyatihāre ṇac striyām" (pā^ sū^ 3.3.43) iti
ṇaci, "ṇaca:

striyāmañ" (pā^ sū^ 5.4.14) iti añi, ḍīp, samudāyasya
saṃjñātvaviva-

kṣayā "ṅyāpo: saṃjñā" (pā^ sū^ 6.3.63) iti hrasva: |
tadrūpā:; līlā: =

krīḍā:; vidadhu: = cakru: ||37||

praśastivadhvā pravarasya yasya
pratāpadīpāñjanasaṃgrahāya |

āsthāpitaṃ pātramivendranīlamabhraṃ
ghanaśyāmalamābabhāṣe ||38||

@018

praśastītyādi | pravarasya = śreṣṭhasya; yasya = rājña:
śuddhodanasya, abhram =

ākāśam; praśasti: = kīrtireva vadhū: = patnī tayā;
pratāpa: = teja eva

dīpa:, tasmāt añjanasya = maṣyā:, saṃgrahāya =
grahaṇāya; aindranīlam =

indranīlamaṇimayam; pātram = bhājanam; āsthāpitam =
samantānnikṣiptam,

ābabhāse = śuśubhe | ivetyutprekṣāyām ||38||

āpūrite nirbharamantarikṣe
yasyāṇḍakukṣimbharibhiryaśobhi: |

pṛthvīpatīnāṃ yaśasa: prasartumāsīt pareṣāmiva
nāvakāśa: ||39||

āpūrita ityādi | yasya = rājña: śuddhodanasya; aṇḍena =
brahmāṇḍena, kukṣiṃ

bibhratīti tai: = brahmāṇḍaṃ vyāpya sthitai: |
"phalegrahirātmambhariśca" iti pāṇini-

sūtre cakāreṇa kukṣimbharītyādi saṃgṛhyate | yaśobhi: =
kīrttibhi:; anta-

rikṣe = ākāśe; nirbharam = bhṛśam;
"ativelabhṛśātyarthātimātrodgāḍhanirbharā:"

ityamara: | āpūrite = bharite sati | pareṣām = anyeṣām;
pṛthvīpatīnām =

rājñām; yaśasa: = kīrte:; prasarttum = vyāptum; avakāśa:
= sthānaṃ nāsai tu ||39||

yaśastadīyaṃ yadi nābhaviṣyacchītāṃśuśubhraṃ
śiśiropacāra: {1. śiśiropacāram-vi^ |} |

soḍhuṃ pratāpānalamaprasahyamapārayiṣyat {2.
pratāpajvara^-ma^, tri^ |} kathameṣa loka: {3. koka:-ma^, tri^
|} ||40||

yaśa iti | yadi = cet; tadīyam = tasya rājña: sambandhi;
śītāṃśu: = candra

iva śubhram = dhavalam; yaśa: = kīrtti:, nābhaviṣyat, tarhi
eṣa loka: = tadrājya-

vāsino janā:; aprasahyam = sudu:saham; pratāpa: = teja
evāgni: = analastam;

soḍhum = sahanaṃ kartum; śiśiropacāra: = śaityopacāra: |
yaśaso vidheya-

viśeṣaṇam | kathamapārayiṣyat = aśakṣyat ||40|| bhujena
bhogīndradhurandhareṇa yasmin dṛḍhaṃ bhūvalayaṃ dadhāne
|

pratyarthikāntābhujavallarībhya: papāta bhūṣāvalayaṃ
vicitram ||41||

@019

bhujeneti | yasmin = rājñi śuddhodane; bhogīndra: =
phaṇīndra iva, dhurandha-

reṇa = bhāravāhinā; bhujena = bāhunā, dṛḍham =
kaṭhinam; bhūvalayam = bhūrūpa-

valayam = kaṅkaṇam, bhūmaṇḍalaṃ ca; dadhāne =
dhāryamāṇe sati; pratyarthinām = śatrūṇāṃ

yā: kāntā: = striyastāsāṃ bhujā eva vallarya: = latā:,
tābhyo bhūṣāvalayam =

ābharaṇabhūtaṃ kaṅkaṇam; papāta = patitavān iti vicitram
= āścaryamayam | rājñi

dhṛtavalaye sati śatrustrīṇāṃ valayacyutiriti aho
vicitramiti bhāva: ||41||

dayālu māśritya tamatyudāraṃ vanīpakā
nāparamabhyagacchan |

āsādya vārākaramambubāhā: kāsāramanyaṃ kimu kāmayante
! ||42||

dayālumiti | dayate iti taṃ dayālum = kṛpālum; tam =
rājānaṃ śuddhodanam;

atyudāram = atidātāram | "udāro dātumahato:" ityamara: |
āśritya =

prāpya; vanīpakā: = yācakā: | "vanīpako yācanaka:"
ityamara: | aparam =

anyam; dātāram, nābhyagacchan = nāyu: | yato hi ambuvāhā:
= meghā:; vārāmā-

karam = samudram; āsādya = prāpya; anyam = aparam; kāsāram
= sara: | "kāsāra:

sarasī sara:" ityamara: | kāmayante = vāñchanti kimu ! na
kāmayante iti

bhāva: ||42||

tasyāṃsadhārāsadane'vataṃ samālyāsavasyandanitāntaśīte
|

bahi: pratāpajvaravihvaleva vimuktalaulyā vijahāra lakṣmī:
||43||

tasyeti | tasya = rājña: śuddhodanasya, lakṣmī: = śrī:;
aṃsa: = skandha: | "skandho

bhujaśiroṃ'so'strī" ityamara: | sa eva dhārāsadanam =
snānagṛhaṃ tasmin;

avataṃsabhūtasya mālyasya ya āsava: = madhu |
"madhvāsavo'sita: sevya:" iti

vaijayantī | tasya syandena = prasravaṇena; nitāntam =
atyantam; śīte = śītale |

bahi: = bāhye; pratāpajvareṇa = tejastāpena, vihvalā =
kṣīṇā; vimuktam = tyaktam,

laulyam = cāpalyaṃ yayā sā sthiretyartha:; vijahāra =
vihāraṃ kṛtavatī ||43||

@020

tasyābhiṣeke sacivāvamuktairgaṅgāditīrthopanatai: payobhi:
|

śatrupratāpānalaśaktirāsi {1. śāntirāsīt-vi^, ma^ |}
sahaiva puṃsāṃ hṛdayajvareṇa ||44||

tasyeti | tasya = rājño'bhiṣekāvasare, sacivai: =
mantribhi:, avamuktai:- visṛṣṭai:;

gaṅgā ādiryeṣāṃ tāni tīrthāni = pavitrasalilāśayāni,
tai:; upanatai: = āhṛtai;

payobhi: = jalai:; śatrūṇām = arīṇām, pratāpa: = teja
eva anala: = agnistasya

śakti: = sāmarthyam; puṃsām = prajānāṃ hṛdayajvareṇa =
rājābhiṣekābhāvaprayuktena

tadunmukhena santāpena sahaiva = sārdhameva; āsi = nirastā |
"asu kṣepaṇe" (divā^ ga^)

ityasmād dhāto: karmaṇi luṅ | atra sahoktiralaṅkāra:
||44||

suvarṇarūpaṃ sumanoniṣevyaṃ tuṅgaṃ
sudharmāspadamadvitīyam |

taṃ bhūbhṛtaṃ merumiva prapannāścakāśire
ṣaḍguṇaratnasārthā: {2. sadguṇa^-ma^ |} ||45||

suvarṇetyādi | varṇaśca rūpaṃ ca varṇarūpe, śobhane
varṇarūpe = jātyākṛtī yasya

tam, anyatra svarṇamayam | sumanobhi: = vidvadbhi:; devaiśca;
niṣevyam = sevyam;

tuṅgam = unnatam, ekatra guṇena anyatra ākṛtyā ceti bhāva:
| sudharmāṇām =

śobhanānāṃ dharmāṇām hiṃsādīnām, anyatra
sudharmāyā: = devasabhāyā:, "syāt

sudharmā devasabhā" ityamara: | āspadam = sthānam;
advitīyam = prathamam; tam =

śuddhodanam; bhūbhṛtam = rājānam; prapannā: = prāptā:,
ṣaḍguṇā: = sandhi-vigraha-yāna-

āsana-dvaidhībhāva-samāśrayā eva ratnāni, teṣāṃ
sārthā: = samūhā:; merum = sumeru-

parvatamiva, cakāśire = śobhāṃ pradadu: ||45||

anyatra karṇa: {3. kāma:-ma^ |}
sudhiyāmasaktastasyāpadānaśravaṇe sasajja |

apāsya pīyūṣarasaṃ surāṇāṃ rasāntare kiṃ ramate
rasajñā ! ||46||

anyatreti | sudhiyām = vidvajjanānāṃ karṇa: =
karṇendriyam; anyatra = viṣayā- 

ntaraśravaṇe; asakta: = ni:spṛha: san; tasya = rājña:
śuddhodanasya; apadānaśravaṇe-

@021

jīvanacaritaśravaṇe, sasajja = āsakto'bhūt | surāṇām =
devānām, rasanā =

jihvā, "rasajñā rasanā jihvā" ityamara: | pīyūṣarasam =
amṛtāsvādam,

apāsya = vihāya, anyo raso rasāntara tasmin; ramate =
svadate, kim ?

naiva ramata iti bhāva: ||46||

sahasraśassantvapare'pi bhūpāstenaiva saurājyavatī
dharitrī |

anekaratnaprabhavo'pyudanvān ratnākaro'bhūnnanu kaustubhena
||47||

sahasraśa iti | (yadyapi bhūmaṇḍale) taṃ vihāya apare =
anye'pi; bhūpā: =

rājāna:, āsan, (tathāpi) dharitrī = bhū:; tena =
śuddhodanarājñaiva; saurājya-

batī = śobhanarājakarmavatī; śobhano rājā = surāja:,
tasya bhāva: karma vā saurā-

jyam = prajāpālanarūpamasyāmastīti sā | anekeṣāṃ
ratnānāṃ prabhava: = utpatti-

sthānam; udanvān = samudra:; udakamasyāstīti vigrahe
"udanvānudadhau ca"

(pā^ sū^ 8.2.13) iti nipātanāt sādhu: | kaustubhena =
kaustubhākhyamaṇinā

eva; ratnākara: = ratnānāmākara: = koṣa: ityanvarthanāmā
abhūt ||47||

mahātmanā tena makhairajasramāhūyamāneṣvamṛtāśaneṣu |

pariṣkriyā'jāyata pārijāta: paraṃ
surādhīśvararājadhānyā: ||48||

mahātmaneti | mahān ātmā = svabhāvo yasya tena; = rājñā
śuddhodanena, makhai: =

yajñairamṛtamaśanaṃ bhojanaṃ yeṣāṃ teṣu
amṛtāśaneṣu; ajasram = nirantaram, āhūya-

māneṣu = ākāriteṣu; surāṇām = devānām, adhīśvarasya
= indrasya, rājadhānyā: =

pradhānanagaryā amarāvatyā:; pārijāta: = kalpataru:;
pariṣkriyā = alaṅkaraṇa-

mātram, ajāyata = abhūt | śuddhodanasya rājño yajñai:
puṣṭānāṃ devānāmīhitaphala-

pradatvena pārijātasya na kimapi prayojanamiti bhāva: ||48||

@022

tasyāpadānāni taṭasthitābhi: {1. taṭasthitāni-ka^, tri^
|} saṅgīyamānāni surāṅganābhi: |

ākarṇya harṣād dravatīva meruradyāpi
niṣyandajalāpadeśāt ||49||

tasyeti | taṭasthitābhi: = sumeruparvatopatyakāyāṃ
sthitābhi:; tasya = rājña:;

apadānāni = caritāni; saṅgīyamānāni = gānaṃ
kurvatībhi:; surāṅganābhi: = apsa-

robhi:; ākarṇya = śrutvā; meru: = sumeruparvata:; adyāpi =
sāmpratamapi; niṣyanda-

sya = prasravaṇasya, jalasya = salilasya, apadeśāt =
vyājāt; "vyājo'padeśo

lakṣyaṃ ca" ityamara: | harṣāt = muda:; dravati = pragharati
| ivetyutprekṣāyām ||49||

tasmin nṛpe tanvati dānavarṣaṃ
naiko'pyasampūrṇamanoratho'bhūt |

mahāghane varṣati baddhadhāramalabdhapūrttyasti sara:
kimurvyām ! ||50||

tasminniti | dānavarṣam = dānavṛṣṭim; tanvati =
vistārayati, tasmin

nṛpe: = śuddhodane rājñi; eko'pi yācako jana:;
asampūrṇamanoratha:; nābhūt = nāva-

śiṣṭa: | (yathā) urvyām = pṛthivyām; mahāghane =
vṛṣṭikartari jalade; baddhā = niṣpā-

ditā, dhārā = jalasantatiryasmin karmaṇi tat |
kriyāviśeṣaṇam | varṣati =

varṣaṇaṃ kurvati sati; kimapi sara: = jalāśaya:; alabdhā =
aprāptā, pūrtti: = pūraṇaṃ

yena tat; asti kim | `urvyām' ityasya varṣatītyanenānvaya:
||50||

māyādevyā: śobhāvarṇanam

nadīva sindhornalinīva bhāno: kaleva cendo: kamaleva viṣṇo:
|

saudāminīvāmbudharasya tasya māyeti nāmnā mahiṣī
babhūva ||51||

nadīveti | sindho: = samudrasya, nadī = saridiva; iveti
sādṛśye; bhāno: =

sūryasya, nalinī = padminīva, indo: = candrasya, kalā =
ṣoḍaśo bhāga iva,

viṣṇo: = nārāyaṇasya, kamalā = lakṣmīriva; ambu
dhārayatīti tasyāmbudharasya =

meghasya, saudāminī = vidyudiva | "taḍit saudāminī vidyut"
ityamara: |

tasya = rājña: śuddhodanasya; mahiṣī = kṛtābhiṣekā
patnī; "māyā" iti nāmnā =

ākhyayā; babhūva = abhūt ||51||

@023

tasyā: pravālodarasodarābhaṃ {1. ^sodarotthaṃ-ma^ |}
yugmaṃ padāmbhoruhayorbabhāra |

sāmantakāntālakavallarīṇāṃ puṣpāyamāṇān
nakhapūrṇacandrān ||52||

tasyā iti | tasyā: = māyādevyā:; pravālasya =
abhinavapallavasya |

"pravālo vidrume vīṇādaṇḍe'bhinavapallave" iti hemacandra:
| udaram = antarbhāga:

tasya sodarā = tulyā, ābhā = kāntiryasya tat | pade
ambhoruhe ivetyupamita-

samāsa: | padambhoruhayo: = caraṇakamalayo:, yugmam = yugalam;
sāmantakāntā-

nām = uparājavadhūnām, alakā: = cūrṇakuntalā eva
vallarya: = latāstāsām |

"alakāścūrṇakuntalā:" ityamara: | puṣpāyamāṇān =
puṣpāṇīvācarata:; nakhān

pūrṇacandrānivetyupamitasamāsa: | babhāra = bharaṇaṃ
cakāra ||52||

vijṛmbhamāṇā nakharatnadīpti: padasya tasyā:
patidevatāyā: |

cakāra śaṅkāṃ śaraṇāgatāyā: svarbhānubhītyā
śaśicandrikāyā: ||53||

vijṛmbhamāṇeti | tasyā: = māyādevyā:, pati: devatā
asyāstasyā: pati-

devatāyā: = pativratāyā:; nakharatnānāṃ dīpti: =
kānti:, vijṛmbhamāṇā = vardha-

mānā; svarbhāno: = rāho:, bhītyā = bhayena; "tamastu
rāhu: svarbhānu:" ityamara: |

śaśicandrikāyā: = candramasa: kānte:; śaraṇāgatāyā: =
rakṣitrīmāgatāyā:; "śaraṇaṃ

gṛharakṣitro:" ityamara: | śaṅkām = sandeham; cakāra =
kṛtavatī ||53||

ākāramatyadbhutasanniveśaṃ dadhānayordarśitasaukumāryam |

tajjaṅghayostādṛśakāntimatyorna cādhikaṃ nāpi samaṃ
babhūva ||54||

ākāramiti | atyadbhuta: sanniveśa: = vinyāso yasya tam;
darśitaṃ

saukumāryam = mārdavaṃ yena tasu; ākāram = rūpam;
tajjaṅghayo: = tasyā jaṅghā-

pradeśayo: | "prasṛtā jāghano jaṅghā" iti
vaijayantīkośa: | tādṛśakānti-

matyo: = prasiddhaśobhāvatyo:; na ca adhikam = bahu; nāpi ca
samam = tulyam;

babhūva ||54||

@024

ye darśanīyā dviparājahastā ye cābhijātā:
kadalīviśeṣā: |

tadūrukāṇḍadvayajṛmbhamāṇasaundaryaratnākarabindavaste
||55||

ye iti | loke ye dviparājānām = gajaśreṣṭhānām; hastā:
= śuṇḍādaṇḍā:;

abhijātā: = jātyā utkṛṣṭā:; kadalīviśeṣā: =
viśiṣṭā: kadalīstambhā:; vā;

darśanīyā: = avalokanayogyā: santi, te; tasyā māyādevyā;
ūrū = sakthinī,

kāṇḍau = daṇḍau iva | "sakthi klībe pumānūrū:",
"kāṇḍo'strī daṇḍabāṇārva-

vargāvasaravāriṣu" ityubhayatrāmara: | tasyā
ūrukāṇḍadvayāt jṛmbhamāṇam =

vardhamānam; yatsaundaryam = sundaratā, tadeva ratnākara: =
samudra:, tasya bindava: =

kaṇā: | tasyā ūrudvayasya yatsaundaryaṃ talleśo'pi
kariṇa: śuṇḍādaṇḍe kadalī-

viśeṣe ca nāstīti bhāva: ||55||

māṇikyakāñcīvalayānuviddhaśroṇībharā
kṣmāpatidharmapatnī |

vasundharevārṇavaratnagarbhavelāsamāliṅgitasaikatāntā
||56||

māṇikyetyādi | māṇikyamayyā kāñcyā = mekhalāyā:;
"strīkaṭyāṃ

mekhalā kāñcī" ityamara: | valayena = kaṭakena, anuviddha =
baddha:, śroṇībhara: = kaṭi-

bharo yasyā: sā; "kaṭi: śroṇī kakudmatī" ityamara: |
kṣmāpate: = bhūpate:,

dharmapatnī = mahiṣī māyādevī; arṇavasya = samudrasya
ratnāni = garbhe = udare yasyā-

stayā velayā = sīmayā; "velā kālamaryādayorapi" ityamara:
| samāliṅgitam =

parivṛtaṃ yat saikatam = sikatā (bālukā) mayapradeśa:,
tena antā ramyā "anta:

prānte'ntike nāśe svarūpe'timanohare" iti viśva: |
vasundharā = pṛthvīva

rājate ||56||

@025

surārṇavāvartamanojñaśobhaṃ natabhruvo'lakṣyata
nābhirandhram |

kucādrikāntidravanirjharasya nimnīkṛtaṃ sthānamiva
prapātai: ||57||

suretyādi | (tasyā:) nate bhruvau yasyāstasyā: mahiṣyā: |
surārṇavasya =

surāsamudrasya, āvartasya = jalabhramasyeva, manojñā =
hṛdayahāriṇī, śobhā = kānti-

ryasya tat | nābhirandhram = nābhikuharam; kucāveva adrī =
parvatau, tayo: kānti-

dravasya = śobhāsyandasya, eva nirjharasya = jalapravāhasya;
prapātai: = patanai:, nimnī-

kṛtam = śvabhrīkṛtam, sthānam, alakṣyata = dṛṣṭam |
ivetyutprekṣāyam ||57||

tasyā vapu:kṣetramanaṅgaśāli
saundaryaniṣyandajalairniṣektum |

āsūtritā yauvanahālikena trayīva kulyā trivalī cakāśe
||58||

tasyā iti | tasyā: = mahiṣyā māyādevyā:, yauvanameva
hālika: = karṣaka-

stena, halena khanatīti hālika:, "khanatyanena
tadvoḍhā'syedaṃ hālikasairikau"

ityamara: | vapu: = śarīrameva kṣetram = kedārastat,
"kedāra: kedara: kṣetram" iti

vaijayantī | anaṅga eva śālayo yasmiṃstat | saundaryameva
niṣyandajalam =

srāvajalam, tai:; niṣektum = siñcanaṃ kartum; trayo'vayavā
yasyā: sā trayī =

avayavatrayaviśiṣṭā, kulyā = alpasarit; "kulyālpā
kṛtrimā sarit" ityamara: |

trayāṇāṃ valīnāṃ samāhāra: trivalī = valitrayam,
cakāśe = śuśubhe | ivetyu-

tprekṣayām ||58||

vilagnamālagnavalitrayīkaṃ daridratājanmagṛhaṃ tadīyam |

amartyagaṅgājala veṇikābhirāśliṣṭamākāśamivāvabhāse
||59||

vilagnetyādi | tadīyam = tasyā māyādevyā: sambandhi;
ālagnā =

saṃśliṣṭā, valitrayī = trivalī yasmistat; vilagnam =
madhyapradeśa:; "madhyamañca

vilagnaṃ ca" ityamara: | daridratāyā janmagṛham =
utpattisthānam, atisūkṣma-

mityartha: | amartyānām = devānām, gaṅgāyā: = nadyā:;
jalaveṇikābhi: = jala-

pravāhai:; āśliṣṭam = vyāptam, ākāśam = gaganamiva,
ābabhāse = śuśubhe |

atrāpi ivaśabda utprekṣāyāmeva ||59||

@026

tamālanīlā navaromarājistasyā babhau tāmarasekṣaṇāyā:
|

vivṛṇvatī bālyadaśāvināśamutpātadhūmāvalirutthiteva
||60||

tamāletyādi | tasyā: = māyādevyā:; tāmarasekṣaṇāyā: =
śyāmalocanayā:;

navānāṃ romṇāṃ rāji: = paṃkti:; tamālapatravat nīlā =
śyāmā; bālyadaśāyā: =

bālyāvasthāyā vināśam = nāśam; vivṛṇvatī =
vivaraṇaṃ kurvantī | utthitā =

udbhavaṃ gatā, utpātadhūmasya = durnimittasūcakadhūmasya,
āvali: = paṃktiriva, babhau =

śuśubhe | ivetyutprekṣāyām ||60||

ātanvataścetasi komalāṅgyā: kodaṇḍaśikṣāṃ
kusumāyudhasya |

maurvī bahirbimbagateva mānyā tanvyāścakāśe
tanuromarekhā ||61||

ātanvata iti | (tasyā:) komalāṅgyā: = komalāni = mṛdūni,
aṅgāni =

śarīrāvayavā yasyāstasyā:, tanvyā: = yuvatyā:, cetasi =
manasi, kusumamevā-

yudhaṃ yasya tasya = puṣpacāpasya, kodaṇḍaśikṣām =
cāpābhyāsam, ātanvata: =

vistārayata:; mānyā = praśasyā, maurvī = jyā | "maurvī
jyā śiñjinī guṇa:"

ityamara: | bahirbimbagatā = bahi: pratiphalitā,
pratyakṣaviṣayā ityartha:, tanvī =

saralā, romarekhā = romarāji:; cakāśe = babhau |
ivetyutprekṣāyām ||61||

vijṛmbhamāṇena vilaṅghya velāṃ tasyāstaruṇyā:
stanamaṇḍalena |

ni:śeṣamākrānta nijāvakāśamākāśamāsīdavalagnaśeṣam
||62||

vijṛmbhamāṇeneti | taruṇyā: = yauvane'dhirūḍhāyā:,
tasyā: = māyādevyā:,

vijṛmbhamāṇena = vardhamānena; stanamaṇḍalena =
kucavṛttena, velām = avadhim; nirgata:

śeṣo yasmin karmaṇi tat; vilaṅghya = ullaṅghya; ākrānto
nija: = svakīya

ākāśasambandhī, avakāśo yasya tat; avalagnena = madhyena,
śeṣam = śiṣṭam,

ākāśam = śūnyasthānamāsīt ||62||

@027

mṛṇālikā vibhramadīrghikāyā vidyullatā
yauvanameghapaṃkte: |

maṅgalyamālā makaradhvajasya bāhā babhau vāmavilocanāyā:
||63||

mṛṇāliketi | (tasyā:) vāme = sundare, vilocane = netre
yasyāstasyā:;

alpā mṛṇālo mṛṇālikā | "mṛṇālī śataparva klī
bisaṃ ca" iti baijayantī |

vibhrama: = śobhā eva, dīrghikā = vāpī yasyāstasyā: |
"atha vibhrama: śobhāyāṃ

saṃśaye hāve" iti hemacandra:; "vāpī tu dīrghikā"
ityamara: | bāhā = bāhu:,

yauvanam = taruṇāvasthā eva meghapaṃkti: = meghamālā
yasyāstasyā:; vidyullatā =

taḍillatā; makaradhvajasya = manmathasya; maṅgalyamālā iva
babhau = śuśubhe ||63||

āmuktamuktāsaradarśanīyamābibhratī kaṇṭhamatīva reje |

niṣṭhyūtamuktānikarābhirāmaśaṅkhojjvalā
sāgaravīcikeva ||64||

āmuktetyādi | āmuktena = āsañjitena, muktāsareṇa =
muktāhāreṇa,

darśanīyam = manoharam, kaṇṭham = grīvām, ābibhratī =
dhārayatī, niṣṭhyūtai: =

udgīrṇai:, muktānikarai: = mauktikasamūhai:, abhirāma: =
manojño ya: śaṅkha: =

kambustena ujjvalā = śubhrā, sāgarasya = samudrasya,
vīcikā = taraṅga iva, atīva =

atyantam; reje = śuśubhe | śaṅkhasya
mauktikotpattisthānatvamuktaṃ bhāvaprakāśe-

"śaṅkho gajaśca kroḍaśca phaṇī matsyaśca dardura: |

veṇurete samākhyātāstajjñairmauktikayonaya: ||" iti ||64||

tadānanenduṃ bhuvi nissapatnaṃ nirmātukāmena pitāmahena |

akāri padmaṃ dhruvamāttagandhamanta:kalaṅkaṃ ca
sudhāṃśubimbam ||65||

tadānanetyādi | tasyā: = māyādevyā:, ānanam = mukhameva
indu:, tam,

nirgatā: = naṣṭā:, sapatnā: = vairiṇo yasya tam | "ripau
vairisapatnāridviṣad-

dveṣaṇaduhṛṃda:" ityamara: | nirmātum = sraṣṭum, kāma: =
icchā yasya tena, "lumpeda-

@028

vaśyama: kṛtye tuṅkāmamanasorapi" iti malopa: | pitāmahena
= brahmaṇā, padmam =

kamalam, āttagandham = abhibhūtam, "āttagandho'bhibhūta:
syāt" ityamara: |

gṛhītagandhaṃ ca, sudhāṃśo: = candrasya, bimbam =
pratibimbam, ca, anta: = madhye,

kalaṅka: = lāñchanaṃ yasmiṃstat, dhruvam = niścayena,
akāri = kṛtam ||65||

tarupravālāścalasaukumāryāt sindhupravālā:
sthirakarkaśatvāt |

na jagmurasyā nalinekṣaṇāyā
bimbādharaupamyakathāprasaṅgam ||66||

tarvityādi | nalinekṣaṇāyā: = padmanetrāyā:, tarūṇām =
vṛkṣāṇām, pravālā: =

navapallavā:, calam = cañcalaṃ ca tat saukumāryam =
sukumārāvasthā, tasmāt =

mārdavasthairyābhāvāt | sindhau = samudre, sthitā:,
pravālā: = vidrumā: | "pravālo

vidrume vīṇādaṇḍe'bhinavapallave" iti hemacandra: | sthiram
= sthāyi yat

karkaśatvam = kāṭhinyaṃ tasmāt, ca, vimbamiva =
raktabimbaphalamiva, adhara: =

oṣṭha:, tena aupamyasya = sādṛśyasya yā kathā = kathanam,
tasya prasaṅga: =

prastāvanā, tam, na jagmu: = na yayu: ||66||

bimbādharoṣṭhadyutirāyatākṣyāstasyā
vilāsasmitaviprakīrṇā {1. ^dyutivipra^-vi^ ka^ |} |

sandhyeva bandhūkaruciścakāśe candrātapai:
śāritasanniveśā ||67||

bimbetyādi | āyate = dīrghe, akṣiṇī yasyāstasyā:; tasyā
= māyādevyā:;

vilāsasmitena = mandahāsyena, viprakīrṇā = miśrā;
bimbamiva = pakvabimbaphala-

miva adharoṣṭham, tasya dyuti: = kānti:; adharaśca oṣṭhaṃ
ca adharoṣṭham; prāṇya-

ṅgatvādekavadbhāva: | bandhūkasya = bandhujīvakapuṣpasya
ruciriva ruci: = dīptiryasyā:

sā; "bandhūko bandhujīvaka:" ityamara: | candrasya =
śaśina:; ātapai: = kiraṇai:;

"prakāśo dyota ātapa:" ityamara: | śārita: = śabalita:,
khaṇḍita ityartha:;

sanniveśa: = ākṛtiryasyā: sā; "śāra: śabaravātayo:" iti
hemacandra: |

sandhyā = sāndhyakāla iva, cakāśe = babhau ||67||

@029

nitāntakāntālikacandralekhāniṣyandasaundarya
mahāpraṇālī {1. saundaryaniṣyanda^ tri^ |} |

sīmāntarekhā nayanāntanadyornāsā babhāse navayauvanāyā:
||68||

idānīṃ kavistasyā māyādevyā nāsāṃ varṇayati
nitāntetyādinā | nava-

yauvanāyā: = taruṇyā:, tasyā: = māyādevyā:; nitāntam =
bhṛśam, kāntam = ramyaṃ

yad alikam = lalāṭam; "lalāṭamalikai godhi:" ityamara: |
tadeva candralekhā =

śaśirekhā, tasyā niṣyandam = srāvabhūtaṃ yat saundaryam
= sundaratā, tasya mahā-

praṇālī = jalanirgamamārga:; nayanayo: = netrayo:, ante eva
nadyau tayo:; sīmna: =

avadhe:, anye = antabhāge, rekhā = lekhā iva; nāsā =
nāsikā; babhāse =

cakāśe ||68||

kastūrikākalpitapatralekhastasyā: kapola:
śaśimaṇḍalaśrī: |

ākramya tasthau mukurasya śobhāmambhodavātairmalinodarasya
||69||

kavistasyā: kapolavarṇanamārabhate-kastūriketyādinā |
tasyā: = śuddhodana-

mahiṣyā:; kastūrikayā = mṛgamadena, kalpitā = racitā,
patralekhā = patravallī

yasmin sa:; "anubodha: patralekhā patrāṃgulirime same"
ityamara: | śaśi-

maṇḍalavat = candramaṇḍalavat, śrī: = śobhā yasya sa:;
kapola: = gaṇḍasthalam, ambho-

dasya = meghasya; vātai: = pavanai:; malinamudaram =
antarbhāgo yasya tasya; mukurasya =

darpaṇasya; "darpaṇe mukurādarśau" ityamara: | śobhām =
kāntim; ākramya; =

atikramya; tasthau = sthita: ||69||

babhūva tasyā nayanotpalasya nīlotpalasyāpi mahān viśeṣa:
|

amoghamastraṃ kusumāyudhasya pūrvaṃ dvitīyaṃ tu tapa:su
śīrṇam {2. kuṇṭham-ma^ |} ||70||

vabhūveti | tasyā: = māyādevyā:; nayanameva utpalam =
padmam, tasya; nīlaṃ

ca tadutpalaṃ tasya = nīlakamalasya; (ayameva) mahān;
viśeṣa: = bheda:, yat

@030

pūrvam = tasyā nayanotpalam, kusumamevāyudhaṃ yasya tasya =
manmathasya; amogham =

avyartham, astram = āyudham, dvitīyam = aparam, nīlotpalam,
tapa:su = māgha-

māseṣu, śīṇam = viśīrṇaṃ na bhavati, śiśirartau tasya
naśvaratvāt ||70||

tasyā viśālena vilocanena vilāsagarbheṇa vijīyamānā: |

adyāpi vāsaṃ vanakandareṣu hriyeva kurvanti kuraṅgaśāvā:
||71||

tasyā iti | tasyā: = māyādevyā:, vilāsā: = vibhramā:,
garbhe yasya tena,

viśālena = vṛhatā; vilocanena = netreṇa, vijīyamānā: =
parājīyamānā:, kuraṅgā

ṇām = hariṇānām, śāvā: = śiśava:; "mṛge
kuraṅgavātāyuhariṇājinayonaya:",

"pṛthuka: śāvaka: śiśu:" ityubhayatrāpyamara: | adyāpi =
idānīmapi, vanānām =

araṇyānām, kandareṣu = gahvareṣu, hriyā = lajjayā; vāsam
= nivāsam, kurvanti =

vidadhati | ivetyutprekṣāyām ||71||

saubhāgyavārākaravīcikābhyāṃ
tāruṇyakalpadrumaśākhikābhyām |

bhrūvallarībhyāṃ vadanaṃ tadīyaṃ babhāvivābjaṃ
bhramarāvalībhyām ||72||

saubhāgyetyādi | tadīyam = tasyā māyādevyā: sambandhi,
vadanam = mukham,

saubhāgyam = saundaryameva, vārām = jalānām, ākara: =
nidhi:, tasya vīci-

kābhyām = taraṅgābhyām, tāruṇyam = yauvanameva,
kalpadruma: = kalpavṛkṣa:, tasya

śākhikābhyām; bhruvau vallaryāviva tābhyām;
bhramarāvalibhyām = bhramarasamūhā-

bhyām; abjam = kamalamiva, babhau = śuśubhe ||72||

rarāja rājīvavilocanāyā lalāṭarekhā racitālakāntā |

ālakṣyanāmākṣarabindupaṃktiranaṅgajai
tradhvajapaṭṭikeva ||73||

@031

rarājeti | rājīvamiva vilocanaṃ yasyāstasyā: =
tāmarasekṣaṇāyā:;

(tasyā: = māyādevyā:); racitena = samīkṛtena, alakena =
cūrṇakuntalena, kāntā =

manoharā, lalāṭarekhā = mastakarekhā, ālakṣyā =
dṛśyā, nāmākṣarāṇām, bindū-

nām = vartularekhāṇāṃ paṃktiryasyā: sā, anaṅgasya =
mārasya, jaitra: = jayaśīlo

yo dhvaja: = patākā, tasya paṭṭikā = paṭī,
ivetyutprekṣāyām, rarāja = śuśubhe ||73||

viloladṛṣṭidvayalobhanīyaṃ tasyā mukhaṃ
sāmyamupācakāra |

pariplutānta: parivartamānapāṭhīnayugmasya payoruhasya
||74||

viloletyādi | tasyā: = māyādevyā:, vilolena = cañcalena,
dṛṣṭyordvayena,

lobhanīyam = spṛhaṇīyam, mukham = ānanam, pariplutam =
jalaplāvitam,

anta:parivartamānam = bhramat, pāṭhīnayo: = mīnayo:, yugmam
= dvayaṃ yasmiṃstathā-

bhūtasya, payoruhasya = meghasya, sāmyam = sādṛśyam,
upācakāra = utpādita-

vān ||74||

gorocanāgauraruciścakāśe sa ṣaṭpadaśyāmalakeśapāśā |

dhūmodgamairdhūsaritāgrabhāgā {1. ^gṛhābhā-ka^ vi^ |}
mānyodayā maṅgaladīpikeva ||75||

gorocanetyādi | gorocanā = gopittam iva gaurī = pītā, ruci:
= kānti:

yasyā: sā, "pīto gauro haridrābha:" ityamara: | ṣaṭ
padāni = caraṇāni yeṣāṃ te

ṣaṭpadā: = bhramarā:, "ṣaṭpadabhramarālaya:" ityamara: |
te iva, śyāmalā: = kṛṣṇā:,

keśapāśā: = keśakalāpā: yasyā: sā, "pāśa: pakṣaśca
hastaśca kalāpārthā: kacāt

pare" ityamara: | dhūmānām = dhūmrāṇām, udgamai: =
ūrdhvagatibhi: dhūsarita: =

malina: = agrabhāgo yasyā: sā; mānya: = sammata:, udaya: =
prādurbhāvaśca yasyā:

sā; maṅgalasya = kalyāṇasya, dīpikā = dīpti:, iva
cakāśe = babhau ||75||

ardhāsikāṃ bharturananyalabhyāṃ bhadrāsane saiva paraṃ
prapede |

anyā: kimarhantyapahāya lakṣmīṃ vakṣonivāsaṃ
madhusūdanasya ||76||

@032

ardhāsikāmiti | sā = māyādevī, bharttu: = rājña:
śuddhodanasya, bhadrāsane =

rājasiṃhāsane, anyena = apareṇa, alabhyām = aprāpyām,
ardhamāsikāyā iti

ardhāsikām = ardhāsanasthitim, param = mukhyatvena, prapede =
lebhe | anyā: = aparā:

sādhāraṇā nārya:, madhuṃ sūdayatīti madhusūdana:, tasya
= viṣṇo: | "nandigrahi^"

(pā^ sū^ 3.1.134) ityādinā ṇvul | vakṣasi = hṛdaye,
nivāsam = sthitim,

lakṣmīm = kamalām, viṣṇupatnīmityartha:; apahāya =
tyaktvā, arhanti = śaknu-

vanti kim ? ||76||

mahīpatirmānyaguṇojjvalāyāṃ tasyāṃ mahiṣyāṃ
tanayābhilāṣī |

pradīpadhūpapramukhai: padārthai: sa
devatārādhanatatparo'bhūt ||77||

mahīpatiriti | sa mahīpati: = pṛthvīpati: rājā
śuddhodana:, mānyā: =

ślāghyā:, ye guṇā: = sauśīlyādaya:, tairujjvalāyām =
śobhamānāyām, tasyāṃ

mahiṣyām = māyādevyām, tanayam = putramabhilaṣatīti
tādṛśa:, san, pradīpa-

pramukhai: = dhūpadīpādibhi: padārthai: =
pūjopakaraṇadravyai:, devatāyā: = svakuleṣṭadevatāyā:,

ārādhane = pūjāyām, tatpara: = āsakta:, abhūt = jāta:
||77||

mamajja tīrtheṣu jajāpa mantraṃ tatāna dānāni
tapaścakāra |

śuśrāva dharma sujanaṃ siṣeve sa putraheto: saha
dharmapatnyā ||78||

malajjeti | sa: = rājā śuddhodana:, putraheto: =
putraprāptyartham, dharmapatnyā: =

svamahiṣyā māyādevyā saha, tīrtheṣu = puṇyasalileṣu,
mamajja = magna: | mantram =

putrapradamantram, jajāpa = jāpaṃ kṛtavān | dānāni =
yācakebhyo'bhilaṣitavastu =

pradānāni, tatāna = vistāritavān, dattavānityartha: |
tapa: = vratapālanādiduṣkara-

tapasyām, cakāra = kṛtavān | dharmam = dhārmikapustakāni,
śuśrāva = śrutavān |

sujanam = sajjanam, siṣeve = sevitavān |
putraprāptyupāyapraśnārtha sajjanā api

saṃvaditā ityartha: ||78||

@033

iti gatavati puṇyairdīrghadīrghe'pi kāle,

patiravanipatīnāṃ putraratnaṃ na bheje {1. lebhe-ma^ |} |

tadapi ca vavṛdhe tatprārthanā tasya puṃsāṃ

viramati na hi yatna: kāryasiddhe: purastāt ||79||

iti buddhaghoṣācāryaviracite padyacūḍ+āmaṇināmni
mahākāvye

siddhārthacarite prathama: sarga: ||

itīti | (sa:) avanipatīnām = pṛthvīpatīnām, pati: =
svāmī, cakravartī

rājā, iti = evam, dīrghād dīrghe = atidīrghe, kāle =
samaye, gatavati = vyatīte,

satyapi, putraratnam = putraśreṣṭham, "ratnaṃ
svajātiśreṣṭhe'pi" ityamara: | na bheje =

na labdhavān | tadapi = etāvatkālavilambe satyapi, tasya =
rājña:, tatprārthanā =

tasya putraprārthanā, vavṛdhe = vṛddhimeva prāptā | yato
hi puṃsām = śreṣṭhajanānām,

yatna: = prayāsa:, kāryasya = abhilaṣitakarmaṇa:, siddhe: =
pūrte:, purastāt = pūrvam, na

viramati = virāmaṃ na prāpnoti | atra sāmānyarūpeṇa
viśeṣasamarthanarūpo'rthā-

ntaranyāsālaṅkāra: | mālinī ca vṛttam, tallakṣaṇaṃ
yathā- `na na ma ya ya yuteyaṃ

mālinī bhogilokai:" iti ||79||

|| iti padyacūḍāmaṇimahākāvyasya kīrttivyākhyāyāṃ
prathama: sarga: ||

@034

dvitīya: sarga:

devānāṃ tuṣitapurīgamanam

tatrāntare jagati pūrvanimittamāsīd

dṛṣṭvā tadadbhutamamartyagaṇā: sametā: |

sarvajñatāvasara eṣa taveti vaktuṃ

jagmu: purīṃ suragurostuṣitābhidhānam ||1||

tatrāntare = tasminnavasare,
"antaramavakāśāvadhiparidhānāntardhibhedatādarthye |

chidrātmīyavinābahiravasaramadhye'ntarātmani ca" ityamara: |
jagati = loke;

pūrvanimittam = buddhāvatāraprāktana nimittam | āsīt =
babhūva | adbhutam =

āścaryamayam, tat = pūrvanimittaṃ dṛṣṭvā = avalokya,
sametā = saṅgatā:, amartya-

gaṇā: = devagaṇā:, eṣa: = ayam, tava = sureśvarasya,
sarvajñatāyā: = buddhabhāvasya,

"sarvajña: sugato buddha:" ityamara: | avasara: = anukūla:
samaya:, asti - iti

suraguro: = devādhipasya, vaktum = kathayitum; `tuṣita' iti
saugatasamaye kasyacid

devalokasya nāma, atra tu kavistatrasthāṃ purīmabhidadhāti,
tuṣiteti abhi-

dhānam = nāma yasyāstām | purīm = nagarīm, jagmu: =
pratasthu: || asmin sarge

vasantatilakā ghṛttam, "uktā vasantatilakā ta-bha-jā ja-gau
ga:" iti

lakṣaṇāt ||1||

tuṣitapurīvarṇanam

uttuṅganīlamaṇimandirajṛmbhamāṇa-

rociśchaṭācchuraṇaśādvalitāntarikṣām |

prakrīḍ+amānamṛgaśāvaviloladṛṣṭi-
cchāyāsamuccalanacandrakilopakaṇṭhām ||2||

kavi: ṣaḍbhi: padyai: kulakena tāṃ tuṣitākhyāṃ nagarīṃ
varṇayati uttuṅge-

tyādinā | uttuṅgam = unnataṃ yannīlamaṇīnām =
indranīlānām, mandiram =

gṛham, tasmāt jṛmbhamāṇā = vardhamānā, roci: = chaṭā
(kāntiparamparā), tasyā:

@035

churaṇena = vyāpanena, śādvalitam = haritam; śādā asmin
santīti śādvalam,

tathākṛtaṃ śādvalitam; tādṛśam antarikṣam = gaganaṃ
yasyāṃ sā | prakrīḍamānā-

nām = viharaṇaśīlānām | tācchīlye cānaś pratyaya: |
mṛgāṇām = hariṇā-

nām, śāvānām = śiśūnām, vilolā: = cañcalā yā
dṛṣṭaya: = avalokanāni,

tāsāṃ chāyāyā: = kānte:, samuccalanena = samyaktayā
calanena, candrakita: =

mecakita:, upakaṇṭha: = prāntapradeśo yasyāstām | "samau
candramecakau", "upa-

kaṇṭhāntikābhyarṇābhyagrā:" ityubhayatrākāra: ||2||

līlācakorarasanāñcalalihyamāna-

prāsādadantavalabhīkiraṇaprarohām |

tiryakpravṛttamaṇitoraṇadīrgharaśmi-

mālāvalīguṇitavandanamālikābhām ||3||

līletyādi | līlācakorāṇām = līlārthacakorapakṣiṇām,
rasanāyā: =

jihvāyā:, añcalai: = agrabhāgai:, lihyamānā: =
āsvādyamānā:, prāsāde sthitāyā

dantabalabhyā: = gopānasyā:, "gopānasī tu valabhī"
ityamara: | kiraṇa-

prarohā: = raśmyaṅkurā yasyāṃ tām | tiryakpravṛttā =
tira:prasāriṇī yā maṇi-

toraṇasya = ratnamayabahirdvārasya, "toraṇa'strī
bahirdvāram" ityamara: | dīrghāṇām =

lambāyamānānām, raśmimālānām = kāntisrajām, āvalī =
paṃktistayā guṇi-

tāyā: = āvṛttāyā:, vandanamālikāyā: = maṅgaladāmna:,
ābhā = kāntiryasyāṃ

tām | "toraṇordhve tu maṅgalyaṃ dāma vandanamālikā" iti
hemacandra: | sā

ca rambhāstambhacatuṣṭayaveṣṭitatāmrapatraracitā mālā
||3||

śiñjānapañcaśaracakritakārmukajyā-

jhaṅkāravegacalitādhvagavāmanetrām |

darpāndhadiggajakapolamadapravāha-

kallolinīsalilakardamitapratolīma ||4||

@036

śiñjānetyādi | śiñjānā = svanantī yā pañcaśarasya =
mārasya

(kāmasya), cakritam = kuṇḍalitam, karmaṇe prabhavati
kārmukam = dhanu:, tasya

jyā = maurvī, "maurvī jyā śiñjinī guṇa:" ittyamara: |
tasya jhaṅkārasya =

ṭaṅkāradhvane:, vegena = javena, calitā: = udvignā:,
adhvagānām = proṣitānām

vāmanetrā: = striyo yasyāṃ tām | darpeṇa = garveṇa,
andhānām = unmattānāṃ

diggajānāṃ kapoleṣu = gaṇḍasthaleṣu yo madapravāha: =
madasrāva:, sa eva kallo-

linī = nadī, tasyā: salilena = jalena, kardamitā =
paṅkilā, pratolī = rathyā

yasyāstām | samāsāntavidheranityatvānna kap ||4||

śampāsahasracaturasrasaroruhākṣī-

dehaprabhāpunarudīritadīpamālām |

saudhasthaloparisamucchritavaijayantī-

cīnāṃśukākalitadigvanitāvaguṇṭhām ||5||

śampetyādi | śampānām = vidyutām | "sampā śatahradā
hrādinī"

ityamara: | sahrasrasya = etatsaṅkhyāyā:, caturasrā: =
anyūnātiriktā:, samā

iti yāvat, yā saroruhākṣīṇām = kamalanetrāṇāṃ
dehaprabhā: = śarīrakāntaya-

stābhi: punarudīritā: = punaruktā, dīpānāṃ mālā =
paṃkti:, yasyāṃ tām | saudha-

sthalasya = prāsādapradeśasyopari samucchritāyā: =
udgatāyā:, vaijayantyā: = patā-

kāyā:, cīnāṃśukena = paṭṭāmbareṇa, ākalita: = kṛta:;
digvanitāyā:, digaṅga-

nāyā:, avaguṇṭha: = āvaraṇaṃ yasyāṃ tām ||5||

puṣpāvacāyavalamānapurandhrivarga-

pīnastanonnativikalpitakeliśailām |

mākandakorakagalanmakarandapūra-

dhārānubaddhapunaruktataṭākatoyām ||6||

puṣpetyādi | puṣpāṇām = kusumānām, avacāyāya =
lavanāya, valamāna: =

udvartamāno ya: purandhrīṇām = kuṭumbinīnāṃ varga: =
samūhastasya pīnayo: = pīvarayo:,

@037

stanayo: = kucayo:, unnatyā = ūrdhvaṅgamanena, vikalpita: =
sandigdha:, keliśaila: =

krīḍāparvato yasyāṃ tām | mākandānām = cūtānām,
korakebhya: = mukulebhyo

galantya: = sravantyo makarandapūrāṇām;
makarandapravāhāṇam = dhārā: = madhupravāha-

santatayastābhiranubaddham = anusṛtam, ata eva punaruktam =
dviguṇitam, taṭākā-

nām = jalāśayānām, toyam = talilaṃ yasyāṃ tām ||6||

śṛṅgāramaṇḍapaśironavaratnateja:-

sañcārasañcitaśatakratucāpaśobhām |

mandārakalpaharicandanapārijāta-

santānasaṃhṛtadaridrakathāprasaṅgām ||7||

śṛṅgāretyādi | śṛṅgāramaṇḍapasya =
līlāmaṇḍapasya, śirasi = mastake,

khacitānām = lagnānām, navaratnānām, teja:sañcāreṇa =
kāntiprasareṇa,

sañcitā = sampāditā, śatakrato: = indrasya, cāpasya =
dhanuṣa:, śobhā = kāntiryayā

tām | mandārādibhi: = pañcabhi: devavṛkṣai:, saṃhṛta: =
avahṛta:, `daridratā' iti

kathāprasaṅga: = dāridryaviṣayakavyavahāro yasyāṃ tām
||7||

tuṣitādhipatervarṇanam

tatra sthitaṃ suragaṇā dadṛśustamenaṃ

siṃhāsane vividharatnaśilānibaddhe |

vibhrājamānabahudhātuvicitravarṇe

merormṛgendramiva sānutaṭapradeśe ||8||

tatreti | suragaṇā: = devasamūhā:, tatra = tuṣitapuryām,
vividhābhi: = naika-

vidhābhi:, ratnamayaśilābhirnibaddhe = nirmite,
vibhrājamānai: = dīpyamānai:, bahubhi: =

anekairdhātubhi: = gairikādibhi:, vicitravarṇe =
śabalavarṇe, rājasiṃhāsane = rājña

ārohaṇapīṭhikāyām, sthitam = virājamānaṃ tamenam =
tuṣitapuryadhīśvaram,

@038

mero: = sumeruparvatasya, sāno: = śikharasya, taṭapradeśe =
taṭaprānte sthitaṃ mṛgendram =

siṃhamiva, dadṛśu: = avalokayāmāsu: ||8||

māṇikyamaulivalabhīsavidhasthitena

mānyena maṅgalasitātapavāraṇena |

pūrvācalasya suṣamāṃ maṇituṅgaśṛṅga-

saṃlakṣyapūrṇaśaśina: {1. saṃkṣipta^-tri^ |}
pratipakṣayantam ||9||

atha trayoviṃśatiślokaistuṣitādhipaṃ varṇayati kavi:
māṇikyetyādinā |

māṇikyamayo mauli: = śirobhāgo yasyāstasyā:, balabhyā: =
gopānasyā:,

savidhe = samīpe, sthitena | maṅgalārtha yat sitam =
dhavalam, ātapavāraṇam = chatraṃ

tena | maṇituṅgaśṛṅge = maṇimaye unnate śṛṅge,
saṃlakṣya: = samyak prakāśamāna:,

pūrṇaśaśī = pūrṇacandro yasmiṃstasya, suṣamām =
śobhām; pratipakṣayantam = śatrū-

kurvantam; tatsadṛśamityartha: | `devā: jagattrayaguruṃ
dṛṣṭvā śirasā praṇemu:' iti

agrimeṇa dvātriṃśaślokena saha sambandha: |
evamevoparitaneṣu (20 ta: 31)

ślokeṣu api bodhyam ||9||

pratyagrahāṭakaśilā phalakāyatasya

phālasthalasya parita: prasṛtairmakhai: |

āśāviśālanayanānanamaṇḍanānā- {2. ^majjanānām-ma^ |}

mākalpayanta miva kāntisudhāvibhāgam ||10||

pratyagreti | pratyagram = nūtanam;
sadyodrutaniṣiktamityartha: | "pratyagro'bhinavo

navya:" ityamara: | yat hāṭakasya = suvarṇasya,
śilāphalakam = śilātalam |

"hiraṇyaṃ hema hāṭakam" ityamara: | tadvat āyatasya =
viśālasya, phālasthalasya =

lalāṭapradeśasya; parita: = abhita:, prasṛtai: =
vistīrṇai:, mayūkhai: = kāntibhi:,

āśā: = diśa: | āśāśca haritaśca tā:" ityamara: | tā
eva viśālāni =

āyatāni, nayanāni = netrāṇi yāsāṃ tā: striyastāsām,
ānanamaṇḍalānām =

@039

mukhamaṇḍalānām, kānte: = śobhāyā eva sudhāyā =
amṛtasya, vibhāgam =

vibhajanam, ākalpayantam = kurvantam | ivetyutprekṣāyām
||10||

āyāmaśālibhiramandadayāsamudra-

velājaleṣu viharadbhirapāṅgapātai: |

āpādayantamamarādhiparājyalakṣmyā:

krīḍāsaroruhatatīriva diṅmukheṣu ||11||

āyāmetyādi | āyāmaśālibhi: = vistṛtai:, amandāyā: =
adhikāyā:,

dayāyā: = karuṇāyā eva samudrasya = jaladhe:, velājaleṣu
= vivṛddhajaleṣu; viharadbhi: =

vicaradbhi:; apāṅgapātai: = kaṭākṣai:, amarādhipasya =
devendrasya, rājyalakṣmyā: =

rājyaśriya:, krīḍāsaroruhatatī: =
krīḍāpadmaparamparā:, diṅmukheṣu = diśāmagra-

bhāgeṣu; āpādayantam = kurvantam | ivetyutprekṣāyām
||11||

ākāśakandaradarīṣu vitāyamānai-

rānandamandahasitairadhikaprasannai: |

sandhukṣaṇāya nijakīrttipaya:payodhe:

sampādayantamiva śāśvatamindulokam ||12||

ākāśetyādi | ākāśasya = nabhasa:, kandarā: = vivarā eva
darya: = guhā:

tāsu, vitāyamānai: = vistāryamāṇai: | tanoteryaki
dhātornakārasya antādeśa

ākāra: | ānandena = ānandajai:, adhikaprasannai: =
atinirmalai:; mandahasitai: =

smitahāsyai:; nijā = svakīyā yā kīrti: = yaśa:, sā eva
paya: = jalam, tena

pūritasya payodhe: = kṣīranidhe:, sandhukṣaṇāya
vardhanāya, indulokam = candralokam,

śāśvatam = avināśinam, sampādayantam = kurvantam |
ivetyutprekṣāyām ||12||

@040

abhyarṇavarttibhirakṛtrimabhaktiśobhai-

rātmīyabimbasadṛśai: saha mitravargai: |

ābhāṣaṇeṣvadharavidrumarāgalakṣyā- {1. lakṣmyā^-ka^ |
^lakṣmyāścānta:^-pā^ |}

danta:sphurantamanurāgamivodgirantam ||13||

abhyarṇetyādi | abhyarṇam = samīpe, vartibhi: = sthatai:;
akṛtrimā = naisargikī,

bhaktiśobhā = bhaktisuṣamā yeṣāṃ tai:; ātmīyena =
svakīyena, bimbena = ākā-

reṇa, sadṛśai: = tulyai:, mitravargai: = suhṛtsamūhai:,
saha = sārdham; ābhāṣaṇeṣu =

saṃ^llāpeṣu; adhara eva vidruma: = pravālastasya rāgasya =
aruṇimāyā:, lakṣyāt =

vyājāt;, "vyājo'padeśo lakṣyaṃ ca" ityamara: | anta: =
hṛtpradeśe, sphurantam =

cañcalatāṃ gatam, anurāgam = sneham | udgirantam =
bahi:prakaṭayantam |

ivetyutprekṣāyām ||13||

ānandavāṣpajalajarjaradṛṣṭipāta-

mabhyullasatpulakabhūṣitagaṇḍarekham |

ākarṇayantamabhijātanijāpadāna-

magre kuśīlavagaṇairabhigīyamānam ||14||

ānandetyādi | ānandena = sukhajena, bāṣpajalam =
aśrujalam, tena jarjara: =

śithila:, dṛṣṭipāta: = kaṭākṣapatanaṃ yasmin karmaṇi
tat; abhyullasatā =

udgacchatā, pulakena = romāñcena, bhūṣitā = alaṃkṛtā,
gaṇḍarekhā = kapolarekhā

yasmin karmaṇi tat; abhijātam = śreṣṭham, nijam =
svakīyam; apadānam =

caritam; agre = sammukham; kuśīlavagaṇai: = gāyakagaṇai:,
abhigīyamānam =

abhivarṇyamānam | "gāyakāstu kuśīlavā:" ityamara: ||14||

kalpadrumaprasavakalpitakarṇapūra-

riccholikāvigalitairmakarandapūrai: |

bāhudvayasya mahanīyaparākramasya

vīrābhiṣekamahimānamivācarantam ||15||

@041

kalpadrumetyādi | kalpadrumāṇām = kalpavṛkṣāṇām,
prasavai: = puṣpai:; "syādu-

tpāde phale puṣpe prasavo garbhamocane" ityamara:;
kalpitābhya: = racitābhya:,

karṇapūrānām = karṇāvataṃsānām, riccholikābhya: =
paṃktibhya:; "riccholī

paṃktirāvalī" iti trikāṇḍaśeṣa:; vigalitai: =
ni:sṛtai:; makarandapūrai: = maka-

randānāṃ pravāhai:; "makaranda: puṣparasa:" ityamara:;
"pūra: syādambhasāṃ vṛddhau"

iti hemacandra: | mahanīya: = pūjanīya:, parākrama: =
śauryam, yasya tasya; bāhu-

dvayasya = bhujayugalasya, śobhām = atiśāyitām, ācarantam
= sampādayantam |

ivetyutprekṣāyām ||15||

uttuṅgabāhuyugalodayaśailajāta-

tejodivākarayaśohimaraśmiśaṅkām |

ātanvatāruṇasitopalanirmitena

maṅgalyakuṇḍalayugena manojñagaṇḍam ||16||

uttuṃgetyādi | uttuṅgam = unnatam yad bāhvo: = bhujayo:,
yugalam = yugmam,

tadeva udayaśaila: = pūrvadikparvata:, tasmāt jātau =
utpannau, yau teja iti,

divākara: = sūrya iti; yaśa iti = kīrtiriti himaraśmi: =
candraśca, tayo: śaṅkām =

sandeham | aruṇai: = raktavarṇai:, sitai = dhavalai:, upalai:
= prastarai:, ratnairityartha:,

"upalo grāvaratnayo:" iti hemacandra:; nirmitena = khacitena;
maṅgalyayo: =

maṅgalakarayo:, kuṇḍalayo: = karṇābharaṇayo:, yugena =
dvayena, manojñayo: = śobhāya-

mānayo:, gaṇḍasthalayo: = gaṇḍapradeśayo:; ātanvatā =
utpāditavatā ||16||

mandārapuṣpakalikāparikalpitena

mālyena mānyabhujamadhyavilambitena |

kaṇṭhapraṇālimukhagatvararaktadhāra- {1.
mukhagahvara^-vi^, tri^; ^ratna^-ma^, tri^ |}

mādarśayantamiva maitrabalāvatāram ||17||

mandāretyādi | mandārasya = pārijātasya, puṣpakalikābhi:
= mukulai:, pari-

kalpitena = racitena; mānyam = pūjyaṃ praśastamityartha:,
yadbhujamadhyam = vakṣa:, tatra

@042

vilambitena = lagnena; kaṇṭha: = grīvā, eva praṇāli: =
jalamārga:, tasyā: mukhāt =

agrabhāgāt, gatvarā = ni:sṛtā, raktadhārā =
śoṇitapravāho yasya tam | maitrameva

balam = śaktiryasya tasya = buddhasya, avatāram = loke
āgamanam, ādarśayantam =

prakaṭayantam | ivetyutprekṣāyām | asya ślokasya
gūḍhārthāvagāhanāya bhagavato

buddhasya gṛdhrakūṭaparvatavāsakāle śatrubhūtena
svadāyādena devadattena śilpidvārā

prahitena kūṭayantreṇāviddhāt kaṇṭhādraktapravāha:
prāsarat-iti saugatasamayakathā

anusandheyā ||17||

abhyudgatairaruṇarāgamano'bhirāmai-
rāmuktaratnavalayāṃkuraraśmijālai: |

nirbhidyamānanijaśauryamaha:pravāla-

sañchāditāviva bhujau {1. bhujāviṭapau-tri^ |} viṭapau
dadhānam ||18||

abhyudgatairiti | abhyudgatai: = bahirni:sṛtai:, aruṇarāgeṇa
= raktavarṇena,

mano'bhirāgai: = manojñai: | āmuktayo: = vidhṛtayo:,
ratnavalayayo: = ratnakaṭakayo:,

aṅkurairiva sthitai:, raśmijālai: = kiraṇasamūhai:,
nirbhidyamānai: = bahirutthitai:,

nijayo: = svakīyayo:, śauryamahaso: = vīryatejaso:,
prabālai: = vidrumai:, sañchā-

ditau = āvṛtau, viṭapau = vṛkṣaśākhe iva; bhujau =
bāhū; dadhānam = dhārayantam |

ivetyutprekṣāyām ||18||

aṅgairamandaharicandanapaṅkaliptai-

rabhyantareṣu kṛtakuṃkumapatralekhai: |

pakṣīndracañcupuṭapāṭanajarjarāṅgāṃ

jīmūtavāhanadaśāmiva darśayantam ||19||

aṅgairiti | amandam = niviḍaṃ yathā syāttathā
haricandanasya paṃkena = lepena,

liptai: = rūṣitai: | kṛtā: = vihitā:, kuṃkumānām =
kesarāṇām, patrarekhā: = patrā-

valayo yeṣu tai:; aṅgai = śarīrāvayavai:; pakṣīndrasya =
śakunyadhīśasya, garuḍasyeti

@043

yāvat, cañcupuṭena = troṭyagreṇa; "cañcustroṭirubhe
striyām" ityamara: | yat

pāṭanam = vidāraṇaṃ tena jarjarāṇi = śithilāni,
aṅgāni = avayavā: yasyāṃ tām |

jībhūtavāhanasya = etannāmakasya gandharvarājasya, daśām
= avasthām, darśayantam |

ivetyutprekṣāyām | purā kila jīmūtavāhana:
samayasaṃrakṣaṇāya garuḍasyāhāratvena

samāgataṃ śaṅkhacūḍ+anāmānaṃ sarpaṃ dayayā
saṃrakṣituṃ svaśarīraṃ garutmate āhāratvena

dattvā raktāplutaśarīro'bhūt-iti paurāṇikī
kathā'trānusandheyā ||19||

nānāvidhābharaṇaratnamarīcidaṇḍai-

rdiṅmaṇḍaleṣu parita: parijṛmbhamāṇai: |

āgāmibodhipadavaibhavacihnabhūtā-

mṛddhipradarśanadhurāmiva śikṣayantam ||20||

nānetyādi | nānāvidheṣu = vicitreṣu, ābharaṇeṣu =
alaṅkaraṇeṣu, yāni

ratnāni = maṇimāṇikyādīni, teṣāṃ marīcidaṇḍai: =
daṇḍasadṛśairlambāyamāna-

kiraṇai:; diṅmaṇḍaleṣu = diksamūheṣu, parita: = abhita:;
parijṛmbhamāṇai: = vivardha-

mānai:; sadbhi:; āgāmi = bhāvi, yad bodhipadam =
bodhisthānam; bodhirnāma

samādhibheda:; "bodhi: puṃsi samādheśca bhede
pippalapādape" iti medinīkośa: |

tasya vaibhavasya = mahimna:, cihnabhūtām = lakṣaṇabhūtām;
daṇḍadhāraṇasya yati-

cihnatvāditi bhāva: | ṛddhe: = samṛddhe:, pradarśanameva
dhū: = bhāra:, tām, śikṣa-

yantam = bodhayantam | ivetyutprekṣāyām ||20||
āpādapadmamabhita: pravijṛmbhitābhi

rambhojarāgapatapatakābharaṇaprabhābhi: |

tasmāt prabhṛtyuparibhāvimunitvamudrāṃ

kāṣāyadhāraṇakalāmiva śīlayantam ||21||

āpādetyādi | āpādapadmam = padāravindamabhivyāpya,
pravijṛmbhitābhi: =

vyāptābhi:; ambhojarāgāṇām = padmarāgamaṇīnām; tai:
khacitānāmityartha:, patā-

kābharaṇānām = alaṅkaraṇaviśeṣāṇām, prabhābhi: =
kāntibhi: tasmāt prabhṛti =

tata ārabhya; uparibhāvina: = bhaviṣyata:, munitvasya =
munibhāvasya; mudrām =

@044

lakṣaṇam; kaṣāyeṇa raktaṃ vastraṃ kāṣāyam; "tena
raktaṃ rāgāt" (pā^ sū^

4.2.1) ityaṇpratyaya:, ādivṛddhi: | tasya dhāraṇam =
pariveśanameva, kalā =

śilpam, tām; śīlayantam = abhyasyantam | ivetyutprekṣāyām
||21||

saṃkrāntasaudhavalabhīmaṇiputrakeṇa

vakṣa: kavāṭaphalakena manohareṇa |

sākṣādura:sthalavihārisamudrarāja-

kanyasya kaiṭabharipo: kalayantamābhām ||22||

saṃkrāntetyādi | saṃkrāntā = pratiphalitā, saudhasya =
prāsādasya, valabhyām =

gopānasyām, sthitā, maṇiputrikā = ratnapratimā,
yasmiṃstena; manohareṇa =

manojñena; vakṣa: = ura:; kavāṭasya = kapāṭasya, phalakam
= bhāgamiva, tena | "uro

vatsaṃ ca vakṣaśca", "kavāṭamararaṃ tulye"
ityubhayatrāmara: | sākṣāt = pratyakṣasya,

ura:sthale = vaśasi, vihāriṇī = viharamāṇā,
samudrarājasya = kṣīrābdhe:, kanyā =

lakṣmīryasya tasya | kaiṭabharipo: = viṣṇo:; ābhām =
śobhām, kalayantam =

kurvantam ||22||

niṣyandamānamakarandanirantareṇa

raktotpalena karapaṅkajalālitena |

sadyo vipāṭanagaladrudhirāruṇena

netrotpalena śivirājamivopalakṣyam ||23||

niṣyandyamānetyādi | karapaṅkajābhyām = karakamalābhyāṃ
lālitena = ādṛ-

tena; niṣyandyamānai: = prasravadbhi:, makarandai: =
puṣparasai:, nirantareṇa = nīrandhreṇa;

raktotpalena = kokanadena; sadya: = sapadi, vipāṭanena =
vidāraṇena, galatā = sravatā,

rudhireṇa = raktena, aruṇena = aruṇavarṇena, netrotpalena =
nayanakamalena; śivirājam =

etannāmakaṃ rājānam, upalakṣyam = anumeyam | purā kila
śivicakravartī

abhyāgatāya kasmaicid viprāya svīyanayanadvayamutpāṭya
dattavāniti paurāṇikī

kathā'trānusandheyā ||23||

@045

ālepacandanavisṛtvaragandhalobhā-

dālīyamānamalināmabhito nikāyam |

ajñānagāḍhatimiraudhamivāntarasthaṃ {1.
mivāntikasthaṃ-vi^ |}

tenaiva dikṣu nitarāmapasārayantam ||24||

ālepetyādi | ālepacandanāt = anuliptacandanāt; visṛtvare =
prasaraṇa-

śīle, gandhe = saurabhe, lobhāt = īpsāta:; alinām =
bhramarāṇām, nikāyam =

saṅgham; abhita: = pārśvadvaye; ālīyamānam =
āśliṣyamāṇam; antarastham =

hārdam; dikṣu = kāṣṭhāsu, ajñānameva gāḍhatimiram =
niviḍāndhakāra:, tasya

ogham = samūham; tenaiva = raktotpalenaiva; apasārayantam =
dūrīkurvantam | ivetyu-

tprekṣāyām ||24||

āśāmukhaprasṛmarairarabhinandanīyai-

rāścaryasaṃhananakāntisudhāpravāhai: |

āplāvayantamiva nirjararājaloka-

mātmapratāpatapanāturamantikastham ||25||

āśetyādi | abhinandanīyai: = praśaṃsanīyai:;
āśāmukheṣu = diṅmukheṣu,

prasṛmarai: = vyāpanaśīlai:; āścaryasya = adbhutasya,
saṃhananasya = śarīrasya; "gātraṃ

vapu: saṃhananam" ityamara: | kānti: = śobhaiva sudhā =
amṛtam, tasyā: pravāhai: =

pūrai:; āplāvayantam = snāpayantam; nirjararājānām =
suraśreṣṭhānām, janam =

lokam, ātmana: = svasya, pratāpa: = teja eva, tapana: =
sūrya:; "tapana: = sūrya:; "tapana: savitā

ravi:" ityamara: | tena, āturam = santaptam; antikastham =
samīpastham |

ivetyutprekṣāyām ||25||

ālolabāhuvalayaskhalanāravāra-

vācālitākhilaharinmukhamaṇḍalībhi: |

ārādamartyapuravāravilāsinībhi- {2. ^marttyavara^-tri^ |}

rādhūyamānasitacāmaracakravālam ||26||

@046

āloletyādi | ālolānām = cañcalānām, bāhvo: = bhujayo:,
valayā-

nām = kaṭakānām, skhalanena = parasparaṃ saṅghaṭṭanena,
ya ārāva: = śabda:, tena

aram = drutam, yathā syāttathā; "laghu kṣipramaraṃ drutam"
ityamara:; vācāli-

tāni = mukharitāni, akhilānām = samagrāṇām,
harinmukhānām = āśānām;

maṇḍalya: = samūhā:, yābhistāni; amarapure = devapure,
sthitābhi:, vāravilāsi-

nībhi: = gaṇikābhi:, "vārastrī gaṇikā veśyā" ityamara:
| ārāt = samantāt;

ādhūyamānam = vījyamānam; sitānām = dhavalānām,
cāmarāṇām = bālavyajanā-

nām, cakravālam = maṇḍalaṃ yasmiṃstam ||26||

vakṣa:sthalena valamānamanojñahāra-

tārāvalīvalayinā gaganopamena |

ākāśasindhulaharīparirabhyamāṇa-

mābhāsayantamamarādritaṭāvalepam ||27||

vakṣa:sthaleneti | valamānā = luṭhantī, manojñā ca yā
hāratārāvalī = tārā-

valīsamo hāra:, hārasadṛśatārāvalī ca, tasyā valaya: =
kaṭako'yamasminnastīti

tadvatā, gaganopamena = gaganasadṛśena; vakṣa:sthalena =
urasā; ākāśasindho: = deva-

nadyā:, laharyā = taraṅgeṇa, pravāheṇeti vā |
parirabhyamāṇam = āśliṣyamāṇam;

amarādre: = sumeruparvatasya, taṭasya = upatyakāyā:,
avalepam = garvam; ābhāsa-

yantam = parihasantam ||27||

ambhoruhākṛtimabhaṅgarapadmarāga-

bhaṅgībhirāracitamadbhutapādapīṭham |

dānābhibhūtanatapadmanidhiprakāśaṃ

savyetareṇa caraṇena parāmṛśantam ||28||

ambhoruhetyādi | ambhoruhasya = padmasya, ākāram = ākṛtim,
abhaṅgu-

rābhi: = akṣayābhi:, padmarāgāṇām = padmarāgamaṇīnām,
bhaṅgībhi: = vicchittibhi:

āracitam = nirmitam; adbhutam = āścaryamayaṃ pādapīṭham =
pādavinyāsapīṭham,

dānena = yācakebhyo dānakriyayā, abhibhūta: = dhikkṛta:,
nata: = pādanamraśca ya:

@047

padmanidhi: = navasu nidhiṣvanyatama:, tasyeva prakāśa: =
tejo yasya tat; savyetareṇa =

dakṣiṇena, caraṇena = pādena; parāmṛśantam = spṛśantam
||28||

aṃdhreravatalakarasadyutihāriṇībhi-

rabhyudgatābhiraruṇāṃgulidīdhitībhi: |
vandārudevavadanāmbujabodhanāya

bālātapaprasaravarṣamivācarantam ||29||

aṃdhreriti | aṃdhrai: = pādasya; alaktakarasasya =
lākṣārasasya, dyutim =

kāntiṃ haranti = muṣṇantīti tābhistathoktābhi:;
aruṇābhi: = raktābhi:, aṃgulīnāṃ

dīdhitibhi: = kāntibhi: | dīdhitiśabdāt
"kṛdikārādaktina:" (pā^ ga^ sū^)

iti ṅīṣ; abhyudgatam = unnatam; vandārūṇām = devānāṃ
vadanānām = mukhānā-

meva, ambujānām = padmānām, bodhanāya = vikāsāya,
bālātapasya, prasaram =

vyāptimeva, varṣam = vṛṣṭim, ācarantam = kurvantam |
ivetyutprekṣāyām ||29||

nakṣatranāthakarakandalamāṃsalena

navyena pādanakhadīdhitijālakena |

niṣyandamānasuranirjhariṇīmaranda-{1. ^ṇīmamanda^-ma^, vi^
|}

dhārābhirāmacaraṇābjamivābjanābham ||30||

nakṣatretyādi | nakṣatranāthasya = candrasya, karāṇām =
kiraṇānāṃ kandalā: =

aṃkurā iva māṃsalena = sāndreṇa; navyena = navīnena,
pādanakhānām = caraṇanakhā-

nām, dīdhitijālakena = kāntisamūhena; niṣyandamānā =
pravahantī yā surā-

ṇām = devānām; nirjhariṇī = nadī, saiva marandadhārā =
makarandapravāha:, tayā abhi-

rāme = manohare, caraṇābje = caraṇakamale yasya tam;
añjanābhau yasya tam =

viṣṇum | "ac pratyanvavapūrvāt" (pā^ sū^ 5.4.75) iti
sūtre `ac' iti

yogavibhāgāt samāsānto'c pratyaya: | ivetyutprekṣāyām
||30||

@048

saṃsāraghoraparitāpajuṣāṃ janānāṃ

saṃrakṣaṇāya kimayaṃ samayo na veti |

jijñāsayā kṣaṇamivāvatarītukāmaṃ {1. ^kṣitimiva-ma^ |}

māṇikyakuṭṭimatalapratimānibhena ||31||

saṃsāreti | saṃsārasya = jagata:, yo dhīra: = bhayaṅkara:,
paritāpa: = du:kham, taṃ

juṣante = bhajantīti teṣāṃ tādṛśānām, janānām =
lokānām, saṃrakṣaṇāya = rakṣāyai,

kim, ayam = eṣa:, samaya: = kāla:, asti, na vā-iti
jijñāsayā = jñātumi-

cchayā, māṇikyamaye kuṭṭimatale = kuḍyatale,
pratimānibhena = pratibimbavyājena,

"sadṛśavyājayornibha:" iti trikāṇḍaśeṣa: | kṣaṇamiva =
muhūrtamiva, avatarītuṃ

kāma = icchā yasya tam ||31||

dṛṣṭvā jagattrayaguruṃ śirasā praṇemu-

rdūrānatena tuṣitālayapārijātam |

vācāmatītya padavīmabhivartamāna-

mārebhire stutibhirarcayituṃ ca devā: ||32||

dṛṣṭveti | tuṣitālayasya = tuṣitalokasya kṛte
kalpadrumabhūtam, tam, jaga-

tām = lokānām, trayasya = etatsaṃkhyākasya gurum =
svāminam, dṛṣṭvā = vilokya,

dūrānayena = dūrata eva namreṇa śirasā = mastakena,
praṇemu: = namaścakru: | atha ca

devā:, vācām = vāṇīnām, padavīm = sthānam, atītya =
ulaṅghya, abhivarta-

mānam = sthitaṃ tam = tuṣitādhipatim, arcayitum = pūjayitum
= ārebhire = prārambhaṃ

cakru: ||32||

tuṣitādhipaterdevakṛtā stuti:

dīnāvalokanadaśāntarajṛmbhamāṇa-

kāruṇyapūraparivāhamahāpraṇālai: {2. parivāra^-ma^, tri^
|} |

asmānapāṅgaya vinidrasarojamudrā-

karṇejapaistava surendra ! kaṭākṣapātai: ||33||

@049

dīnetyādi | he surendra = surādhipa ! dīnānām =
akiñcanānām, avaloka-

nasya = darśanasya, antare = avasare; jṛmbhamāṇa: =
vardhamāna:, kāruṇyam = dayā eva,

pūra: = jalabharastasya parivāhasya = pravāhasya,
mahāpraṇālai: = viśālanirgama-

mārgai: | vinidrāṇām = vikacānāṃ sarojānām =
kamalānām, mudrāyā: = lakṣaṇasya,

karṇejapai: = sūcakai:, kaṭākṣapātai: = dṛṣṭipātai:,
asmān = etān stutikartṛn

devān; apāṅgaya = kṛpayā vilokaya ||33||

svairojjihānasuṣamābharadugdhasindhu-

kallolakandalakarambitagātrayaṣṭe !

cūḍāvataṃsa ! tuṣitālayadevatānāṃ

tubhyaṃ nama: paramakāruṇikavratāya ||34||

svairetyādi | svairam = yatheccham, yathā syāttathā,
ujjihāna: = udgacchan;

suṣamāṃ bibharttīti suṣamābhara: = kāntisamūha eva yo
dugdhasindhu: = kṣirasamudra:,

tasya kallolakandalai: = vīcikandalai:, karambitā = vyāptā,
gātrayaṣṭi: = dehadaṇḍo

yasya tasya sambuddhau | he cūḍ+āvataṃsa = śirobhūṣaṇa |
paramam = mukhyam, kāruṇi-

kānām = dayālūnām, vratam = niyamo yasya tasmai;
karuṇāśīlaṃ svabhāvo yeṣā-

miti kāruṇikāsteṣām | "syāddayālu: kāruṇika:" ityamara:
| tubhyam =

tuṣitādhipataye; tuṣitālayadevatānām =
tuṣitalokavāsidevānām; nama: =

praṇāma: | astviti śeṣa ||34||

prajñāpradhānamahiṣīpadapaṭṭabandha-

sambhāvanātiśayasambhṛtanirvṛtāya {1. ^saṃbhrama^-vi^,
tri^ |} |

sarvottarāśramakathāmṛtapānalīlā- {2.
śamadhanāmṛta^-vi^, tri^ |}

goṣṭhīparāya guṇavāridhaye namaste ||35||

prajñetyādi | prajñāyā: = medhāyā:, pradhānamahiṣīpade
= mukhyamahiṣīsthāne, paṭṭa-

bandhanahetunā, ya: sambhāvanātiśaya: = bahumānātiśaya:,
tena sambhṛtam = pūjitaṃ

yathā syāt tathā, nirvṛtāya = sukhitāya | sarvottara: =
sarvotkṛṣṭo ya āśrama: =

saṃnyāsāśrama:, tatsambadhinī kathā eva amṛtam = sudhā,
tasya pānārthaṃ yā

@050

līlāgoṣṭhī = līlāsammarda:, tasyāṃ parāya =
āsaktāya, guṇavāridhaye = guṇasamudrāya,

te = tubhyam | yuṣmacchabdasya caturthyekavacane'nvādeśa: |
nama: = praṇāma: | astviti

śeṣa: ||35||

maitrīkalatrakucabhārapaṭīrapaṅka-

patrāvalīmakarikāṅkaramaṇḍitāya |

tejastaraṅgitadigantarakandarāya,

trailokyabhāgyaparipākabhuve namaste ||36||

maitrītyādi | maitrī eva kalatram = patnī, tasya kucabhāre
= stanabhāre, ya:

paṭīrapaṅka: = candanakardama:, patrāvalyā
makarikāṅkuraśca, tābhyāṃ maṇḍitāya =

alaṃkṛtāya = śobhamānāya | tejasā = kīrttyā,
taraṅgitā = vyāptā, digantarāṇi =

diṅmukhā eva kandarā = guhā yasya tasmai,
trailokyabhāgyasya = trilokīdiṣṭasya

ya: paripāka: = phalonmukhatvam, tasya bhuve =
utpattisthānāya, te namo'stu ||36||

mārapratāpabaḍavānalakīlajāla-

jājvalyamānajananārṇavadharmanāve |

divapālaśekharitaśāsanapatrikāya

dikyānubhāva ! jagadekaguro ! namaste ||37||

māretyādi | he divyānubhāva = he divyaprabhāva ! he
jagadekasvāmin !

mārapratāpa: = manmathateja eva, baḍavānala: = aurvāgni:,
tasya kīlajālai: =

jvālāsamūhai:; "vāḍavo baḍavānala:",
`vahnerdvayorjvālakīlau' ityubhayatrāmara: |

jājvalyamāna: = pradīpyamāno yo jananārṇava: =
saṃsārasāgara:, tasya; dharmā-

caraṇāya naukābhūtāya, dharmataraye iti yāvat | dikpālai:
= digdevai:, śekharitā =

śirobhūṣaṇīkṛtā, śirobhiruhyamānetyartha:,
śāsanapatrikā = ādeśapatramiva,

yasya tasmai | te nama: = praṇāma: | astviti śeṣa: ||37||

@051

niṣyandamānanirapāyakṛpāpravāha-

vīcīviṭaṅkavalamānaviśāladṛṣṭe !

dhyānāmṛtadravataraṅgitacittavṛtte !

devādideva ! jagadekadṛśe namaste ||38|| niṣyandamānetyādi
| niṣyandamānasya = prasravamāṇasya, nirapāyasya = avi-

cchinnasya, kṛpāpravāhasya = karuṇāpūrasya, vīcīnām =
taraṅgāṇām, viṭaṅkeṣu =

kapotapālikāsu | "kapotapālikāyāṃ tu viṭaṅke
puṃnapuṃsakam" ityamara: |

unnatapradeśeṣviti yāvat | balamāne = viśāle = dīrghe,
dṛṣṭī = netre yasya, tasya

sambuddhau | anena tasya dṛṣṭe: kṛpāparipūrṇatvamuktam |
dhyānam = samādhireva,

amṛtadrava: = sudhāsyandastena taraṅgitā = āloḍitā,
cittavṛtti: = āśayasta-

tsambuddhau jagatām = lokānām, ekadṛśe = ekacakṣuṣe,
jñānapradāyetyartha: | he

devādideva = he deveṣu pramukha ! te = tubhyam, nama: =
praṇāma: | astviti śeṣa: ||38||

nirvyājakṛttagalanirgaladasradhārā-

nirvāpitakṣudhitarākṣasajāṭharāgne !

nirvāṇakelikṛtinirmitisūtradhāra !

netrābhirāma ! surarāja ! namo namaste ||39||

nirvyājetyādi | nirvyājam = niṣkapaṭaṃ yathā syāt tathā
kṛttāt = chinnāt,

galāt = kaṇṭhāt, nirgalantyā = nirgacchantyā,
asradhārayā = raktapravāheṇa,

nirvāpita: = śamita:, kṣudhitasya = bubhukṣāyuktasya,
rākṣasasya = rakṣasa:, jāṭharāgni: =

udaravahniryena tasya sambuddhau | nirvāṇam = apavarga eva
kelikṛti: = nāṭyam,

tasya nirmitau = pravartane; sūtram = nāṭyasādhanaṃ
dhārayatīti sūtradhāra: |

"nāṭyopakaraṇādīni sūtramityabhidhīyate |

sūtraṃ dhārayatītyarthe sūtradhāro mato budhai:" ||

iti tallakṣaṇāt, tatsadṛśa: prārambhaka iti yāvat |
netrābhyām = locanābhyām,

abhirāma: = manoharastatsambuddhau; he surarāja = devendra: !
te = tubhyam, namo nama: =

muhurmuhu: praṇāma: | astviti śeṣa: ||39||

@052

gandharvarājamahilājanagīyamāna-

kīrttipravāhaparivāhitadiṅmukhāya |

bhavyānurakṣaṇaparāya phalonmukhīna-

bhāgyādhikāya bhagavan ! bhavate praṇāma: ||40||

gandharvetyādi | he bhagavan = he prabho !
gandharvarājānāṃ mahilājanai: = strī-

janai:, gīyamānena kīrtipravāheṇa = yaśa:pūreṇa,
parivāhitāni = plāvitāni,

diṅmukhāni = digbhāgāni yasya tasmai | bhavyānām =
bhaktinabhrāṇām, anu-

rakṣaṇe = pālane, āsaktāya = saṃlagnāya, phalam =
pariṇāmaṃ prati unmukhīnena =

unmukhagāminā, phalapradenetyartha: | bhāgyena = daivena,
adhikāya, bhavate = tuṣitādhi-

pāya, praṇāma: = prakarṣeṇa nati: | astviti śeṣa: ||40||

nityapravṛttaniravadyamahāpradāna-

śobhāparājitasuradrumakāmadheno |

śuddhāśayāya sucaritravibhūṣaṇāya

tubhyaṃ namastuṣitalokadhurandharāya ||41||

nityetyādi | nityapravṛttānām = avicchinnānām,
niravadyānām = nirduṣṭā-

nām, mahāpradānānām, śobhayā = kāntyā, parājite =
parābhūte, suradruma: =

kalpavṛkṣa:, kāmadhenu: = surabhiśca yena, tatsambuddhau;
śuddha: = pūta:, āśaya: = cittavṛtti-

ryasya tasmai | "abhiprāyaśchanda āśaya:" ityamara: |
sucaritram = śobhanacaritra-

meva vibhūṣaṇamalaṅkāro yasya tasmai; tuṣitalokasya
dhurandharāya = bhāravahane

samarthāya, tubhyam = tuṣitādhipataye; nama: = praṇati: |
astviti śeṣa: ||41||

rākāsudhākiraṇabimbamano'bhirāma-

vaktrāvadhūtavaravārijavaibhavāya |

śāntāśayāya śapharadhvajabāhuvīrya-

muṣṭindhayāya munimānyadhiye namaste ||42||

rāketyādi | rākāyā: = pūrṇimāyā:, sudhākiraṇasya =
candrasya, bimbam =

ākāra iva yad vaktram = mukham, tenāvadhūta: = tiraskṛta:,
varavārijānām = śreṣṭha-

@053

kamalānāṃ vaibhava: = māhātmyaṃ yasya tasmai;
śapharadhvajasya = makaradhvajasya, kāma-

devasyeti yāvat, yad bāhuvīryam = bhujabalam, tasya muṣṭiṃ
dhayatīti tasmai

muṣṭindhayāya = vināśakāya; śāntāśayāya =
śāntacittavṛttaye, munimānyānām =

muniśreṣṭhānāṃ yā dhī: = buddhiryasya tasmai; te =
tubhyam, namo'stu ||42||

śṛṅgāritāyatadigantamadāvalendra-

śuṇḍārakāṇḍaparibhāvukabāhudaṇḍam |

saundaryakandalitacārumukhāravindaṃ

vandāmahe varadarāja ! bhavantameva ||43||

śṛṅgāritetyādi | he varadānām = varapradāyināṃ rājā
= śreṣṭhastatsambuddhau !

śṛṅgārita: = maṇḍita: "śṛṅgāro gajamaṇḍana:" iti
hemacandra: | āyata: = vistṛta:

digantamadāvalendrasya = diggajaśreṣṭhasya,
śuṇḍāradaṇḍa: = śuṇḍādaṇḍa:, tasya pari-

bhāvukau = śobhayā nirākariṣṇū, bāhudaṇḍau =
bhujadaṇḍau yasya tam; saundaryeṇa =

sundaratayā, kandalitam = yuktam, cāru = śobhanam,
mukhāravindam = mukhakamalam,

yasya tam | bhavantam = tuṣitādhipatimeva, vandāmahe =
praṇamāma: ||43||

vīra ! tvameva vijitākhiladiṅmukhasya

mīnadhvajasya vinipātavidhau vidagdha: |

siṃhād ṛte jagati ka: khalu dhīracetā

dantāvalaṃ jayati jarjaritādrikūṭam ||44||

vīreti | he vīra = he balaśālin ! tvam = bhavāneva; vijitam
= parājitam,

akhilam = samagram, diṅmukham = āśāmukhaṃ yena tasya;
mīnadhvajasya = mārasya,

makaradhvajasyetyartha: | vinipāta: = parājaya eva vidhi: =
vyāpāra:, tasmin;

vidagdha: = samartha: asīti śeṣa: | yato hi, jagati = loke;
siṃhāt = kesariṇa:,

ṛte = vinā, ka:, dhīram = gabhīram = ceta: = hṛdayaṃ yasya
sa:; jarjaritā: = śithi-

līkṛtā:, adrīṇām = parvatānām, kūṭā: = śikharāṇi
yena tam, dantāvalam =

gajam; "dantī dantāvalo gaja:" ityamara: | jayati =
vaśīkaroti ||44||

@054

vidveṣatāpamakhilaṃ jagatāṃ vinetuṃ

śaktastvameva śaraṇāgatapuṇyarāśe !

dhārādharaṃ taralavidyutamantareṇa

dāvānalaṃ śamayituṃ bhuvi: ka: kṣameta ! ||45||

vidveṣetyādi | śaraṇam = rakṣitāram; "śaraṇaṃ
gṛha-rakṣitro:" ityamara:;

āgatānām = prāptānām; puṇyarāśe = puṇyasamūharūpa !
jagatām = lokānām,

akhilam = sampūrṇam, vidveṣeṇa = parasparaṃ krodhena
janitaṃ tāpam = auṣṇyam; vine-

tum = nāśayitum; tvameva = bhavāneva, śakta: samartha:;
asīti śeṣa: | yato hi

bhuvi = loke, taralā = cañcalā, vidyut = taḍit yasya tam;
dhārādharam = jala-

dharam; "dhārādharo jaladhara:" ityamara: | antareṇa = vinā;
dāvānalam = vanā-

gnim; "vane ca vanavahnau ca davo dāva iheṣyate" iti yādava:
| śamayitum-

śāntaṃ kartum; (anya:) ka: kṣameta = samartho bhavet ||45||

mohāndhakāramuṣitāni jagattrayāṇi

puṇyādhika ! tvamasi bodhayituṃ pravīṇa: |

ko vā vikāsayitumarhati kokabandhuṃ

bhānuṃ vinā śaradi paṅkajakānanāni ||46||

mohetyādi | puṇyamevādhikaṃ yasya sa:, tatsambuddhau
puṇyādhika ! = ati-

puṇyamaya ! jagattrayāṇi = lokatrayāṇi; moha
evāndhakārastena muṣitāni =

moṣamāptāni; naṣṭajñānānītyartha: | bodhayitum =
jñāpayitum; tvameva pravīṇa: =

catura:; asi = vartase | yato hi śaradi = śaradṛtau;
paṅkajakānanāni = kamala-

vanāni; vikāsayitum = prakāśayitum; kokānām =
cakravākāṇām; "koka-

ścakraścakravāka:" ityamara:; bandhum = priyam; bhānum =
sūryaṃ vinā = antareṇa, ka:

arhati = śaknoti ||46||

@055

tṛṣṇāpravāhamavaśoṣayituṃ janānāṃ

tejasvināmadhipa ! dakṣatarastvameva |

kalpāvasānabaḍavānalamantareṇa

ka: pārayejjagati pātumapāmadhīśam ||47||

tṛṣṇetyādi | he tejasvināmadhipa = pratāpināmadhīśvara
! janānām =

lokānām; tṛṣṇāyā: = vāsanāyā:, santatim = jālam,
avaśoṣayitum =

śuṣkīkartum, nāśayitumiti yāvat, tvameva = bhavāneva;
dakṣatara: = paṭutara: |

asīti śeṣa: | apāmadhīśam = samudram, antareṇa = vinā;
kalpāvasāne = pralaya-

kāle; "samvarta: pralaya: kalpa: kṣaya: kalpānta ityapi"
ityamara: | baḍavānalam =

vāḍavāgnim, pātum = śoṣayitum, ka: pārayet = śaknuyāt
||47||

dhīra ! tvameva jananāmbunidhestrilokīṃ

pāraṃ paraṃ gamayituṃ paṭutāmupaiṣi |

ko vā vihāya bhuvane kuhanāvarāhaṃ

kṣoṇīsamuddhṛtividhau kuśala: payodhe: ||48||

dhīreti | he dhīra = he dhairyaśāli !, trilokīm =
jagattrayam, jananasya =

janmana:, ambunidhe: = samudrasya, param = antimam, pāram =
taṭam, gamayitum =

preṣayitum; tvameva = bhavāneva, paṭutām = dakṣatām;
upaiṣi = prāpnoṣi | bhuvane =

loke; payodhe: = samudrāt; kṣoṇyā: = pṛthivyā:,
samuddhṛtividhau = samuddharaṇakarmaṇi;

kuhanayā = kapaṭena, varāham = varāharūpadhāriṇam,
viṣṇumityartha:, vihāya =

tyakvā; ka: kuśala: = pravīṇa:; astīti śeṣa: ||48||

itthaṃ suparvavihitāṃ stutimādareṇa

śrutvā prasannahṛdayastuṣitādhirāja: |

gambhīravāridharagarjitamandareṇa

tān pratyuvāca vacasā madhurākṣareṇa ||49||

itthamiti | ityam = anena prakāreṇa, sa:, tuṣitādhirāja: =
tuṣitadeva-

lokādhipati:; suparvavihitām = devai: kṛtām, stutim =
stotram; śrutvā =

@056

ākarṇya; prasannahṛdaya: = prītimanā: san; gambhīraṃ yad
vāridharāṇām = meghānāṃ

garjitam = dhvani:, tadiva mandareṇa = bahalena; "mandaro
manthaparvate | svargamandā-

rayormande bahale" iti hemacandra: | madhurāṇi = svādūni,
priyāṇi hitakarāṇi

cetyartha:, akṣarāṇi = varṇāni yasmiṃstena, vacasā =
vāṇyā, tān = devān, pratyu-

vāca = uttaraṃ dattavān ||49||

tuṣitādhipate: pipṛcchā

bho bho: purandaramukhā haridantapālā:

sambhūya yūyamiha sādaramāgatā: kim !

kārya mayā kimapi ced bhavatāma bhīṣṭa

māvedyatāmalamiha stutisampadeti ||50||

bho bhoriti | yūyam = bhavanta:; purandaramukhā: =
indrādyā:; haridantapālā: =

dikpālā:; iha = mama samīpe; sambhūya = militvā; kim = kena
kāryeṇa, sādaram =

sasammānam; āgatā: = āyātā:; stha iti śeṣa: | ced =
yadi; bhavatām =

yuṣmākam; kimapi kiñcidapi; kāryam = prayojanam, abhīṣṭam
= abhilaṣitam;

astīti śeṣa: | tarhi tat = abhīpsitakāryam; āvedyatām =
nivedyatām | (mama)

stutisampadā = stotrātiśayena; alam = na kimapi kāryaṃ
setsyatīti bhāva: |

atra niṣedhyasya niṣedhyaṃ prati karaṇatvāt tṛtīyā
||50||

devānāṃ nivedanam

te'pi prasannamanasa: praṇipatya tasmai

vyajñāpayan vinayanamritapūrvakāyā: |

devādhideva !  jagatāmavabodhanāya,

santiṣṭhate samucito'vasarastaveti ||51||

te'pīti | te = devā api, prasannamanasa: = prasannahṛdayā:
santa:, tam praṇi-

patya = praṇāmaṃ kṛtvā; vinayena namrita: = nāmita:
kāyasya pūrvabhāgo yaiste,

santa:, tasmai = tamanukūlayitum; "kriyārthopapadasya
karmaṇi^" (pā^ sū^

2.3.14) iti caturthī | "devānāmadhideva =
devānāmadhīśvara ! jagatām =

lokānām, avabodhanāya = jñānāya; tava = tvatkṛte;
samucita: = anukūla:; ava-

sara: = samaya:; santiṣṭhate = samprāpta:"- iti vyajñāpayan
= vijñāpayanti sma |

@057

`santiṣṭhate' ityatra "samavapravibhya: stha:" (pā^ sū^
1.3.22) iti

sūtreṇātmanepadam ||51||

ākarṇya tadvacanamaśrutapūrvameṣāṃ

kālādicintanapara: kṣaṇameṣa bhūtvā |

niścitya tat sakalameva nidhirguṇānāṃ

pratyabravīt punaramūn prathitāpadāna: ||52||

ākarṇyetyādi | eṣa: = tuṣitādhipa:; eṣām =
indrādidevānām; aśruta-

pūrvam = pūrvamaśrutam, tadvacanam =
jagatāmavabodhanarūpam, ākarṇya = śrutvā, kṣaṇam =

kiñcit kālam; kālādīnām = kāla-deśa-vyaktyādīnāṃ
cintane = ālocane

para: = āsakto bhūtvā, sa: prathitam = prakhyātamapadānam =
vṛttakarma yasya sa:, guṇānāṃ

nidhi: = guṇānidhānam; sakalam = uparyuktaṃ
kāladeśādikaṃ niścitya = vicārya,

amūn = sammukhasthān devān; pratyabravīt = pratyuttaraṃ
dattavān ||52||

tuṣitādhipate: pratijñā

śuddhodanasya sutatāmahametya satyaṃ

sambodhanaṃ trijagatāṃ niyataṃ kariṣye |

aṅgairdhanairasubhirapyahametadeva

samprārthya puṇyanicayaṃ kṛtavān pureti ||53||

śuddhodanasyeti | (bho devā: !) śuddhodanasya = etannāmno
rājña:, sutatām =

putrabhāvametya = prāpya, avaśyameva trijagatām =
lokatrayasya, sambodhanam = samya-

ktattvabodhanam, niyatam = niścayena; kariṣye = vidhāsyāmi |
aham = tuṣitādhi-

patirapi; purā = pūrvasmin kāle, aṅgai: = śarīrāvayavai:,
dhanai: = vittai:, asubhi: =

prāṇai:, "puṃsi bhūmnyasava: prāṇā:" ityamara:; etadeva =
lokatrayasambodhanameva

samprārthya = saṅkalpaṃ kṛtvā; puṇyanicayam =
puṇyarāśim, nānāvidhapuṇyāni kṛta-

vān | iti: niścayārthe ||53||

@058

iti kṛtavati tasmin satyasandhe pratijñāṃ

parahitaparabhāve pāramīpāraniṣṭhe |

pramuditamanasaste sphītaromāñcadaṇḍa-

pracayaniculitāṅgā: pratyagacchan, yatheccham ||54||

itīti | iti = ittham, satyā = tathyā, sandhyā = pratijñā
yasya tasmin;

"sandhyā sthitipratijñayo:" iti hemacandra: | pareṣām =
anyeṣām, hite = arthe,

para: = utkṛṣṭo bhāva: = āśayo yasya tasmin; paramasya
bhāva: pāramī; atra bhāva-

ṣyaḍantāt striyāṃ ṅīṣ; tasyā prajñādimukhyatāyā:
pāre niṣṭhā = vyavasthiti-

ryasya tasmin; "niṣṭhotkarṣavyavasthayo:" iti hemacandra: |
tasmin = tuṣitādhi-

patau; pratijñām = śapatham, kṛtavati = vihitavati sati, te
= devā:; sphītānām =

pravṛddhānāp, romāñcadaṇḍānām =
daṇḍākārapulakānām, pracayena = samūhena, vipu-

litāni = āvṛtāni, aṅgāni = avayavā yeṣāṃ te;
pramuditamanasa: = prasannahṛdayā:

santa:; yatheccham = yathābhilaṣitam, pratyagacchat =
pratinivṛttā: || atra mālinī

vṛttam | lakṣaṇaṃ tu pūrvaṃ prathamasargante uktam ||54||

atha kānicideva vāsarāṇi kṣapayitvā tridive sa devarāja:
|

vidadhe vividhavratojjvalāyāṃ pratisandhiṃ
pṛthivīpatermahiṣyām ||55||

iti buddhaghoṣaviracite padyacūḍ+āmaṇināmni mahākāvye
dvitīya: sarga: ||

atheti | atha = etadanantaram, sa: devarāja: =
tuṣitādhipati:; kānicideva

vāsarāṇi = dināni, tridive = tuṣitaloke, kṣapayitvā =
yāpayitvā, pṛthvīpate: =

rājña: śuddhodanasya | vividhai: = nānāprakārai:, vratai:
= upavāsādibhi:, ujjvalā-

yām = dīptāyām, mahiṣyām = paṭṭābhiṣiktāyām,
pratisandhim = garbhapraveśam,

vidadhe = kṛtavān | viyoginī vṛttam | viṣame sa-sa-jā
guru: same sa-bha-rā lo'tha

gururviyoginī" iti lakṣaṇāt ||55||

iti padyacūḍ+āmaṇimahākāvyasya kīrtivyākhyāyāṃ
dvitīya: sarga: ||

@059

tṛtīya: sarga:

dauhṛdaliṅgādhānam

athodayaṃ {1. athohitaṃ-pa^; athotsavaṃ-tri^ |}
śākyamahīpatīnāmānandamālījanalocanānām |

āśvāsanaṃ sajjanamānasānāmādhatta sā
dauhṛdaliṅgabhāryā ||1||

atheti | atha = garbha praveśānantaram; sā āryā =
śreṣṭhā rājñī māyādevī;

śākyamahīpatīnām = śākyānvayavaṃ śajānāṃ rājñām;
udayam = abhivṛddhikaram;

ālījanalocanānām = sakhījananetrāṇām; ānandam =
sukhadāyakam; sajjana-

mānasānām = sajjanahṛdayānām, āśvāsanapradam,
dauhṛdaliṅgam = garbhalakṣaṇam,

"dohadaṃ dauhṛdaṃ śraddhā lālasā sūtimāsi tu" iti
hemacandra: | ādhata = dadhāra |

asmin sarge upajātivṛttam ||1||

garbhalakṣaṇavarṇanam

vivardhamānena ca madhyamena śyāmāyamānena ca cūcukena |

garbhodayo'bhūdalasekṣaṇāyāstasyā:
sakhīnāmanumānagamya: ||2||

atha kavi: saptabhi: padyairmāyādevyā garbhalakṣaṇāni
varṇayati vivardhamānene

tyādinā | madhyena = madhyabhāgena, vivardhamānena =
vṛddhiṃ prāpnuvatā, cūcukena =

stanāgrabhāgena ca, śyāmāyamāne = kārṣṇya dhārayatā,
alasekṣaṇāyā: = alase īkṣaṇe =

netre yasyāstasyā:, tasyā: = māyādevyā:, garbhodaya: =
garbhadhāraṇam, sakhīnām =

ālījanānām, anumānena = anumityā, gamya: = jñeya:, abhūt
= jāta: ||2||

mahāmunīnāmapi mānanīye garbhatvamātasthuṣi bodhisattve |

madhyastadīyo manaso'pi sūkṣma: priyādiva sphītataro
babhūva ||3||

@060

mahāmunīnāmiti | mahāmunīnām = muniśreṣṭhāmapi,
mānanīye = pūjye,

bodhisattve = tasmin tuṣitādhipatau, garbhatvam =
garbhasthatvam, ātasyuṣi =

adhiṣṭhite, sati; tasyā: = māyādevyā:, manasa: =
aṇuparimāṇādapi cittāt,

sūkṣma: = sūkṣmataro madhya: = madhyabhāga:, priyādiva =
garbhadhāraṇanimittakānandādi-

veti hetūtprekṣā | sphītatara: = atyantaṃ sphīta:,
vistṛta ityartha: | babhūva =

abhūt ||3||

yathā yathā vṛddhimavāpa tasyā madhyaṃ mahiṣyā
mahanīyamūrtte: |

tathā tathā vṛddhimavāpa gātramaputratāśokakṛśasya
bharttu: ||4||

yathā yatheti | tasyā: mahanīyamūrttai = praśastākṛte:,
mahiṣyā: = māyādevyā:,

madhyam = śarīramadhyabhāga:, yathā yathā = yena yena
prakāreṇa, vṛddhim = vardhanam,

avāpa = prāptavān, tathā tathā = tena tena prakāreṇa,
tasyā: bhartu: = rājña: śuddho-

danasya, aputratayā = putrābhāvena, kṛśasya = dīnasya,
sata:, gātram = śarīram;

vṛddhimavāpa ||4||

stanadvayasyāgramabhūd vivarṇaṃ sākaṃ sapatnīvadanena
tasyā: |

kiñcānanaṃ garbhabharālasāyā: kīrttyā samaṃ
pāṇḍuramāsa bharttu: ||5||

stanadvayeti | garbhabharālasāyā: = garbhabhāreṇa
stabdhāyā:; tasyā: = mahiṣyā

māyādevyā:; stanadvayasya = cūcukadvayasya, agram =
agrabhāgam, samāna: patiryāsāṃ

tāsāṃ mukhena = ānanena; sākam = sārdham, vivarṇam =
vikṛtavarṇaṃ nīlavarṇamityartha:;

abhūt = babhūva | kiñca = atha ca; tasyā ānanam; bhartu: =
rājña: śuddhodanasya;

kīrttyā = yaśasā, samam = saha, pāṇḍuram = dhavalam;
"hariṇa: pāṇḍura: pāṇḍu:"

ityamara: | āsa = babhūva | māyādevyā: stanāgranīlimnā
garbhamanumāya sapatnya:

īrṣyayā vivarṇavadanā babhūvuriti bhāva: | atra
sahoktiralaṅkāra: ||5||

@061

antargatasyādbhutavikramasya viśvatrayīvismayanīyamūrtte: |

pratāpavahneriva dhūmajālaistasyā: stana: śyāmamukho
babhūva ||6||

antargatasyeti | tasyā: = māyādevyā:; stana: = cūcuka:;
antargatasya =

garbhagatasya; adbhutavikramasya = vismayanīyaparākramasya;
viśvānām = lokānām,

trayyā = trayeṇa, vismayanīyā = āścarya prāpaṇīyā,
mūrtti: = śarīraṃ yasya tasya;

"viśvaṃ kṛtsne ca bhuvane viśvadeveṣu nāgare" iti
viśva:"; "striyāṃ mūrti-

stanustanū:" ityamara: | pratāpavahne: = pratāpāgne:;
dhūmajālai: = dhūmasamūhairiva;

śyāmamukha: = nīlāgrabhāgo babhūva = abhūt
ivetyutprekṣāyām ||6||

tasyā: stanadvandvamaninditāṅgyā: śyāmaṃ
śikhāyāmavaśeṣapāṇḍu |

taṭābhighātāhitapaṅkamudrāmādhatta
nāgādhipakumbhalakṣmīm ||7||

tasyā iti | aninditāni = anavadyāni, aṅgāni = avayavā
yasyā-

stasyā = māyādevyā:; stanadvandvam = stanayugalam;
śikhāyām = agrabhāge, "śikhāgra-

mātre cūḍ+āyām" iti hemacandra: | śyāmam = nīlavarṇam,
avaśeṣe = agrabhinnapradeśe;

pāṇḍu = dhavalaṃ (bhūtvā); taṭasyābhighātena =
tiryagdantaprahāreṇa, āhitā =

utpāditā, paṅkamudrā = kardamacihnam, tām; nāgādhipasya =
gajapate:, airāvata-

syetyartha:, kumbhayo: = gaṇḍasthalayo:, śobhām = kāntim;
ādhatta = dadhāra ||7||

garbharakṣā

vṛddhā vitenurvividhauṣadhībhi: putrasya
rakṣāmudarasthitasya |

saiva smaropadravapīḍitānāṃ babhūva rakṣā
bhuvanatrayāṇām ||8||

vṛddhā iti | vṛddhā: = vayovṛddhā: striya:;
vividhauṣadhībhi: = nānāvidhairauṣadha-

viśeṣai:; udarasthitasya = garbhasthasya; putrasya = śiśo:;
rakṣām = rakṣaṇakarma;

vitenu: = vistārayāmāsu: | saiva = udarasthaśiśo:
rakṣaṇakriyaiva; smaropadraveṇa =

manmathabādhayā pīḍitānām = santaptānām;
bhuvanatrayāṇām = lokatrayāṇām;

rakṣā = pālanam babhūva = abhūt | māraṃ jeṣyato'sya
rakṣayā jagattrayamapi mārād

@062

rakṣitamiti bhāva: | atra bhuvanatrayāṇāmiti
udbhūtāvayavabhedavivakṣayā bahu-

vacanamiti bodhyam ||8||

puṃsavanādi kṛtyam

puṇye muhūrtte puruhūtalakṣmī: kulānurūpaṃ
gurugarbhavatyā: |

yathākramaṃ puṃsavanādi kṛtyaṃ nirvartayāmāsa nṛpo
mahiṣyā: ||9||

puṇye iti | sa puruhūtasya = indrasyeva lakṣmī: = śobhā
yasya sa:; nṛpa: =

rājā; puṇye = pavitre; muhūrte = kāle; gurugarbhavatyā: =
pravṛddhagarbhāyā: svakīya-

bhāryāyā:; mahiṣyā: = māyādevyā:; yathākramam =
kramamanatikramya, ānupūrvyeṇe-

tyartha: | puṃsavanamādi yasya tat, pumān sūyate'neneti
puṃsavanam | ādinā

sīmantonnayanasya parigraha: | kṛtyam = karma; kulānurūpam =
svavaṃśānukūlam;

nivartayāmāsa = samapādayat ||9||

putrotpatti:

prabhātaveleva sahasrabhānuṃ pradoṣalakṣmīriva
śītaraśmim |

bhadre muhūrte nṛpadharmapatnī prāsūta putraṃ
bhuvanaikanetram ||10||

prabhātetyādi | sā nṛpadharmapatnī = rājamahiṣī
māyādevī, bhadre = maṅgala-

maye; "śva: śreyasaṃ śivaṃ bhadram" ityamara: | muhūrte =
kāle; bhuvanasya = jagata:,

ekanetram = mukhyacakṣurbhūtam, jñānapradamityartha:; putram
= sutam; sahasrabhānum = sūryam,

prabhātavelā = prāta:kāla iva; śītaraśmim = candram;
pradoṣalakṣmī: = śubharātri-

riva, prāsūta = suṣuve ||10||

tadīyamāhātmyasūcakāni asādhāraṇāni āścaryajātāni

tatrāntare tāmarasairudārairudañcitairañcitapañcavarṇai:
|

sañchāditā tasya vihāraheto: kṛtopahāreva {1.
kṛtopakāreva-ma^ |} babhūva pṛthvī ||11||

mahātmanastasyāvatārakāle
tadīyamāhātmyasūcakānyāścaryajātāni kavi-

rvarṇayati ekādaśabhi: padyai: | tatrāntare iti |
tatrāntare = siddhārthāvatāsamaye

@063

udārai: = mahadbhi:; "udāro dātṛmahato:" ityamara: |
udañcitai: = tadgatai:,

añcitapañcavarṇai: = varṇapañcakālaṃkṛtai:; tāmarasai:
= padmai:; "paṅkeruhaṃ tāmarasaṃ

sārasaṃ sarasīruham" ityamara:, sañchāditā = sañchannā,
pṛthvī = bhūmi:; tasya =

siddhārthasya bodhisattvasya; vihāraheto: = krīḍāheto:;
kṛta: = arpita:, upahāra: =

upāyanaṃ yayā sā; babhūva = jātā | ivetyutprekṣāyām
||11||

śākhāsu śākhāsu samudbhavadbhivicitrapatrai:
śatapatrajātai: |

cakāśire tasya vilokanāya sañjātanetrā iva śākhino'pi
||12||

śākhāsviti | śākhina: = vṛkṣā api; tasya =
siddhārthasya; vilokanāya =

darśanāya, śākhāsu śākhāsu iti = pratiśākham;
samudbhavadbhi: = utpattimadbhi:,

vicitrāṇi = nānāvarṇāni, patrāṇi = dalāni yeṣāṃ
tai:, śatapatrāṇām = padmā-

nām, jātai: = samūhai:, "śatapatraṃ kuśeśayam" ityamara:
| sañjātanetrā: = cakṣu-

ṣmanta iva | babhūvuriti vacanavipariṇāmena pūrvata:
sambandha: | atrāvatārakāle

vṛkṣotpanneṣu puṣpeṣu
siddhārthadarśanaikaphalakavṛkṣasambandhi
netratvamutprekṣyate ||12||

asmākamutpattirivātra bhūmau buddhāṅkurāṇāmapi
durlabheti |

sandarśanāyeva śarīrabhājāṃ nālīkamāsīnnabhasa:
sthale'pi ||13||

asmākamiti | atra ākāśasthale; asmākam = padmānām;
utpatti: = janma

iva, bhūmau = pṛthivyām; buddhāṃkurāṇām =
buddhānāmābhinavodgamānām; "aṃkuro

romṇi salile rudhire'bhinavodgame: iti haima: | api, utpatti: =
janma, durlabhā =

duṣprāpā, apūrveti yāvat | ityevaṃ śarībhājām =
dehinām; sandarśanāya = bodha-

nāya; ivetyutprekṣāyām; nālīkam = padmam; "nālīkau
padmanārācau" iti

trikāṇḍaśeṣa: | nabhasa: = gaganasya, sthale = pradeśe'pi;
āsīt = abhūt | gaganā-

ravindavad buddhotpattirapi atidurlabheti bhāva: ||13||

@064

asyopadeśādakhilo'pi satyaṃ nirvāṇamabhyeṣyati jīvaloka:
|

kimasmadabhyujjvalanairatīva nirvāṇamīyurnirayāgnayo'pi
||14||

asyeti | (yadi) akhila: = samagra:, api, jīvaloka: = jagat,
asya =

siddhārthasya, upadeśāt = śikṣāta:, nirvāṇam =
mokṣapatham, abhyeṣyati = gamiṣyati,

(tarhi) asmadabhyujjvalanai: = asmākaṃ narakāgnīnāṃ
jvalanai:, kim ? na kimapi

prayojanamiti bhāva: | itīva = iti matveva; nirayāgnaya: =
narakāgnaya:, api,

nirvāṇam = viśrāntiṃ kaivalyaṃ ca "nirvāṇaṃ
mokṣanirvṛttyorviśrāntau karimajjane"

iti hemacandra: | īyu: = prāpu: ||14||

mahātmanastasya mahīdhrapātagurūṇi pādākramaṇāni
soḍhum |

apārayantīva bhṛśaṃ cakampe viśvambharā
viślathaśailabandhā ||15||

mahātmanā iti | tasya mahātmana: = siddhārthasya,
mahīdhrāṇām = parvatānām;

"mahīdhra-śikhari-kṣmāmṛdahāryadhara parvatā:" ityamara:
| pātavat = patanavat,

gurūṇi = durbharāṇi; pādākramaṇāni = pādavinyāsān;
soḍhum = kṣantum, apāra-

yantī = aśaknuvānā; viśvaṃ bibharttīti viśvambharā =
bhūmi:, viślathā: = viśīrṇā,

śailānām = girīṇām, bandhā: = avayavasaṃyogā: yasyā
sā, satī; bhṛśam =

atyartham, cakampe = kampitavatī ||15||

tālapramāṇā: sahasā dharitrīṃ bhittvā
samuttasthurudapravāhā: {1. udakpravāhā:-ka^ |} |

puṇyātmanastasya namaskriyārtha bhujaṅgalokā iva
śeṣavaśyā: ||16||

tāletyādi | tasya puṇyātmana: = pavitramanasa:,
siddhārthasya; namaskriyā-

rtham = praṇatyartham, tāla: pramāṇaṃ yeṣāṃ te;
udavāhā: = jalapravāhā: | atra "na

lumatāṅgasya" (pā^ sū^ 1. 163) ityasyānityatvena
`māṃspacanyā' ityatreva

pratyayalakṣaṇena vibhaktiparakatvādudakaśabdasya
udannādeśa: | yadvā = udakaśabda-

paryāya udaśabdo'pi vartate śabdaratnāvalyām | dharitrīm =
pṛthivīm, bhittvā =

bhedanaṃ kṛtvā, śeṣasya = anantanāgasya, vaśyā:
vaśaṃgatā:, adhīnā ityartha:,

@065

bhujaṅgalokā: = sarpā iva, sahasā = anāyāsena; samuttasyu:
= udatiṣṭhan | ivetyu-

tprekṣāyām ||16||

amucya sarvatra vitāyamānairākāśagaṅgāsalilāvadātai: |

yaśa:pravāhairiva lipyamānā diśa: samastā: {1.
praśastā-tri^ |} viśadībabhūvu: ||17||

amucyeti | sarvatra = jagati; vitāyamānai: =
vistāramāpādayadbhi:; ākāśa-

gaṅgāyā: = devanadyā:; salilavat = jalavadavadātai: =
śubhrai:, yaśa:pravāhai: = kīrtti-

pravāhai:; "avadāta: sito gaura:" ityamara: | lipyamānā: =
limpantya:;

samastā: = sarvā api diśa: = āśā:; viśadībabhūvu: =
prasedu: ||17||

`jāta: pṛthivyāmadhipo munīnām' iti bruvāṇā iva
viṣṭapānām |

maṅgalyaśaṅkhānakamardalādyavādyaprabhedā: {2.
musalva^-ka^ |} svayameva reṇu: ||18||

jāta iti | pṛthivyām = jagati; munīnām =
śāstratattvāvagantṝṇām,

adhipa: = rājā, uttama iti yāvat | jāta: = utpanna: = iti
bruvāṇā: = vadanta iva,

viṣṭapānām = jagatām; "viṣṭapaṃ bhuvanaṃ jagat"
ityamara: | maṅgalyam = maṅgala-

kāri; "tatra sādhu:" (pā^ sū^ 4.4.98) iti yat |
śaṅkhaśca, ānakaśca,

mardalaśca tat ādya yeṣāṃ te ca te vādyānām =
vādyasādhanānām, prabhedā: =

viśeṣā:, svayameva = svata eva; reṇu: = sasvanu:,
śabdamakārṣuriti bhāva: | "raṇa

śabde" iti dhātorliṭi prathamapuruṣabahuvacane rūpam ||18||

mahānubhāvasya mahābhiṣekasambhāvanāṃ kartumiva
pravṛttā: |

vyatītya velāṃ sakalā: samudrā:
pracelurabhyucchritavīcihastā: ||19||

mahānubhāvasyeti | mahānubhāvasya = mahāprabhāvasya,
"anubhāva: prabhāve ca

satāṃ ca matiniścaye" ityamara: | tasya bodhisattvasya,
mahābhiṣekeṇa jātāṃ

sambhāvanām = pūjām, kartum = vidhātum, iva, pravṛttā: =
sannaddhā:, sakalā: =

@066

samagrā api, samudrā: = ambudhaya:, velām = taṭam, vyatītya
= ulaṅghya, abhyu-

cchritā: = atyunnatā:, vīcaya: = taraṅgā eva hastā: =
karā: yeṣāṃ te, babhūvu: =

jātā: | ivetyutprekṣāyām ||19||

cacāla meroracalābhidhānaṃ caskhāla sindhorlavaṇodavārtā
|

ākhyā sravantītyagalatsravantyāsthireti bhūmerabhidhā
vyaraṃsīt ||20||

cacāleti | na calatītyanvartham,
"adrigotragirigrāvācalaśailaśiloccayā:"

iti prasiddhamacala ityabhidhānam = nāma, "ākhyāhve
abhidhānaṃ ca

nāmadheyaṃ ca nāma ca" ityamara: | cacāla = svasthitiṃ
tatyāja | asyodaye-

'calā api santoṣeṇa nanṛtṛiti bhāva: | sindho: =
samudrasya, lavaṇamudakaṃ

yasmin sa lavaṇoda: = iti vārtā = janokti:, "vārtā
pravṛttirvṛttānta:"

ityamara: | caskhāla = skhalitavatī | samudro'pi lavaṇaṃ
vihāya tadā mādhurya

svīcakāreti bhāva: | sravantyā: = nadyā:, api, "sravantī
nimnagāpagā" ityamara: |

iti kośe uktā ākhyā = nāma agalat = galitavatī | nadya:
santoṣāti-

śayajātavismayena tadā stimitā babhūvuriti bhāva: | atha
ca bhūme: pṛthivyā

api `sthirā' iti abhidhā = abhidhānam, vyaraṃsīt =
virarāma | ramate:

vipūrvālluṅ | "vyāṅparibhyo rama:" (pā^ sū^ 1.3.83) iti
parasmaipadam |

bhūmirapi bodhisattvāvatārakāle harṣātirekāccakampe iti
bhāva: ||20||

vavarṣa varṣāsamayaṃ vināpi valāhako vāridhidhīraghoṣa:
|

āścaryakarmāṇi babhūvuritthaṃ jāte satāmagrasare kumāre
||21||

kvarṣeti | balāhaka: = megha: "stanayitnurvalāhaka:"
ityamara: | varṣāsama-

yam = varṣākālaṃ vināpi, vāridhi: = samudra iva, dhīra: =
gambhīra:, ghoṣa: = dhvani-

rthasya sa: san, satām = sajjanānām, agrasare = śreṣṭhe
variṣṭhe ityartha:, tasmin

@067

= kumāre = siddhārthe, jāte = utpanne sati, ittham =
uparyuktavidhāni, āścaryakarmāṇi =

vismayotpādakakarmāṇi; babhūvu: = jātāni ||21||

jananotsavaśrīvarṇanam

āsphālitānekamṛdaṅgaghoṣa
vācālitāśāntadarīmukhāṇām {1. ^tākāśada^-tri^, ka^;
aśeṣa^-vi^ |} |

ānandanṛttabhramighūrṇamānavasundharāndolita
bhūdharāṇām {2. ^tarūṇām-ka^, vi^ |} ||22||

kavirjananotsavaśriyaṃ viśeṣakeṇāha-āsphālitetyādi |
āsphālitā: =

vāditā:, aneke ye mṛdaṅgā: = vādyamadā:, teṣāṃ
ghoṣeṇa = mahāśabdena, vācālitāni =

mukharitāni, āśānteṣu = diganteṣu, vidyamānānāṃ
darīṇām = guhānām; `darī

tu kandaro vā strī devakhātavile guhā" ityamara: | mukhāni
= praveśadvārāṇi yai-

steṣām; ānandena = ānandajena, nṛtte = nartane, jātā yā
bhramaya: = bhramaṇāni,

tābhi: dhūrṇamānayā = veṣṭamānayā, vasundharayā =
pṛthivyā, āndolitā: = cālitā:,

bhūdharā: = parvatā yeṣāṃ teṣām ||22||

anyonyasammardaviśīrṇahāramuktāvalītārakitasthalīnām |

prakṣiptapiṣṭātakapāṃsumuṣṭiśṛṅgāritāśeṣa
digantarāṇām ||23||

anyonyeti | anyonyam = parasparam, sammardanena =
saṅghaṭṭanena, viśīrṇeṣu =

chinneṣu, hāreṣu = alaṅkaraṇeṣu, yā muktānāmāvalaya: =
paṃktaya:, tābhi:, tāra-

kitā: = sañjātatārakā iva, sthitā:, sthalā: =
akṛtrimapradeśā: yeṣāṃ teṣām;

prakṣiptānām = vikīrṇānām, piṣṭātakapāṃsūnām =
gandhacūrṇānām; "piṣṭāta:

paṭavāsaka:" ityamara: | muṣṭibhi: = baddhahastai:,
śṛṅgāritāni = alaṃkṛtāni,  aśeṣāṇi, diśām =
kāṣṭhānām, antarāṇi = madhyabhāgā: yaisteṣām ||23||

@068

parasparākṣiptavibhūṣaṇānāṃ
paryastacūḍāmaṇiśekharāṇām |

ekālayasyeva jagattrayāṇāṃ babhūva tajjanmamahotsavaśrī:
||24||

parasparetyādi | parasparam = anyonyam, ākṣiptāni =
sammardātiśayenā-

kṛṣṭāni, vibhūṣaṇāni = alaṃkaraṇāni yaisteṣām;
paryastā: = patitā:, cūḍāmaṇaya: =

śirobhūṣaṇāni iti teṣāṃ śekharā: = agrabhāgā:,
yeṣāṃ teṣām | ekālayasya = eka-

gṛhasyeva; jagattrayāṇām = trilokyā: | atra jagacchabdo
bhuvanatrayaparo lakṣaṇayā

tatstho janapadaśca yathāsambhavaṃ yojya: | tasya =
siddhārthasya, jananamahotsavasya =

avatārarūpamahotsavasya, śrī: = śobhā; babhūva = abhūt
|| yathaikasmin gṛhe

sthitā: sarve janā: svagṛhapravartamānotsavasamaye
yugapanmuditā: sambhrāntāśca

vartante, tadvad bhuvanatraye vidyamānā: sarve'pi janā:
babhūvuriti bhāva: ||24||

pratyagragarbhacchavipāṭalena sutena mātā sutarāṃ cakāśe
|

navyodayālohitavigraheṇa {1. ^navo^-ma^; sandhyo^-pā^ |}
veleva bālena sudhākareṇa ||25||

pratyagretyādi | pratyagrayā = abhinavayā, "pratyagro'bhinavo
navya:" ityamara: |

garbhacchavyā = garbhakāntyā, pāṭalena =
dhavalaraktavarṇena, "śvetaraktastu  pāṭala:" ityamara: |
sutena = putreṇa; mātā = māyādevī | navyodayena =
nūtanā-

virbhāvena, ālohita: = īṣadrakto vigraha: = śarīraṃ yasya
tena; "śarīraṃ varṣma

vigraha:" ityamara: | bālena = śiśubhūtena,
rātriprārambhakālikenetyartha: | sudhā-

kareṇa = candreṇa, veleva = jalavṛddhiriva; nitarām =
atyantam; cakāśe = babhau ||

prataptacāmīkarabhāsvareṇa prasarpatā tasya śarīrabhāsā
|

prasūtikāgarbhagṛhapradīpā: pratyūṣatārāpratimā
babhūvu: ||26||

prataptetyādi | prataptacāmīkaram = drutasuvarṇamiva,
bhāsvareṇa = prakāśa-

mānena; "cāmīkaraṃ jātarūpam" ityamara: | prasarpatā =
visṛtvareṇa; śarīra-

@069

bhāsā = śarīrakāntyā; bhā-śabda: puṃlliṅge'pi vartate;
"bāhugavedhū rā gaurbhā:"

iti hemacandreṇa paṭhitatvāt | prasūtikāyā: =
prasūtāyā:; garbhagṛhe = antargṛhe,

sthitā: pradīpā:; "prasūtā ca prasūtikā" ityamara: |
pratyūṣe = prabhātasamaye;

tārāṇām = nakṣatraṇām, yā pratimā = mūrtistadvat
samā: = tulyā:, babhūvu: = jātā: ||

atyadbhutāmātmajajanmavārtāṃ śṛṇvan sa
śuddhāntajanānnarendra: |

ānandamūrcchākulacittavṛtti: kartavyamūḍha: stimito
babhūva ||27||

atyadbhutāmiti | sa: narendra: = rājā śuddhodana:;
śuddhāntajanāt = anta:-

purajanāt; atyadbhūtām = atyantāścaryayuktām; ātmajasya =
putrasya siddhārthasya,

janmana: = utpatte:, vārtām = vṛttam; śṛṇvan =
ākarṇayan, ānandena = putrotpatti-

janyasukhena, jātā yā mūrcchā = moha:, tena ākulā =
vyāmugdhā, cittavṛtti: =

manovyāpāro yasya sa:; stimita: = stabdha: san;
kartavyamūḍha: = iti kartavyatā-

jñānaśūnyo babhūva = abhūt ||27||

padārthametatpriyadānayogyamadṛṣṭavān sa triṣu
viṣṭapeṣu |

sarvasvadānena tathāpi rājā sambhāvayāmāsa tamatyudāra:
||28||

padārthamiti | (yadyapi) sa: = rājā; etasmin =
putrajanmaśravaṇarūpe priye  viṣaye dānayogyam =
dānārham, padārtham = vastu, triṣu = etatsaṅkhyākeṣu,
viṣṭapeṣu =

lokeṣu; adṛṣṭavān = nāvalokitavān | tathāpi = tadapi;
rājā = śuddhodana:;

sarvasvasya = sakalaiśvaryasya, dānena = dānakriyayā, tam =
putrajanmanivedakaṃ śuddhānta-

janam, atyudāra: = atidātā, san, sambhāvayāmāsa =
satkṛtavān ||28||

bhadre muhūrte sa pati: prajānāṃ dadarśa devyā:
stimitāyatākṣa: {1. stimitāyatākṣam-ka^, pā^ |} |

kumāramutsaṅgatale śayānaṃ taṭe taṭinyā iva
haṃsaśāvam ||29||

@070

bhadre iti | sa:, stimite = stabdhe, niścale ityartha:, āyate
= vipule,

akṣiṇī = netre yasya sa:; prajānām = lokānām, pati: =
svāmī, rājetyartha:;

devyā: = māyādevyā:, utsaṅgatale = aṅkapradeśe, śayānam
= sthitam; kumāram =

putram; taṭinyā: = nadyā:, taṭe = tīre; haṃsaśāvam =
haṃsaśiśumiva; "pṛthuka: śāvaka:

śiśu:" ityamara: | dadarśa = avalokitavān ||29||

aśrāntatṛṣṇena vilocanena mukhendumāsvādayata: svasūno:
|

āsīt pitu: kaṇṭakitāṅgayaṣṭerānandabāṣpaprasaro {1.
kaṇṭakitasvamūrte:-ka^ |} nirodha: ||30||

aśrāntetyādi | svasūno: = svaputrasya; aśrāntā =
śāntimanāpannā, tṛṣṇā =

icchā, putramukhadidṛkṣārūpā pipāsetyartha:, yasya tena,
vilocanena = netreṇa,

mukhendum = mukhacandram, āsvādayata: = vilokayata:, pitu: =
śuddhodanasya; kaṇṭa-

kitā = romāñcaṃ prāptā; "romaharṣe ca kaṇṭaka:"
ityamara: | aṅgayaṣṭi: =

avayavadaṇḍo yasya tasya; sata:, ānandajāto vāṣpaprasara:
= aśrupravāha:;

nirodha: = darśanapratibandhaka:; āsīt = babhūva ||30||

stanandhayasyānanacandrabimbamamandasaundaryasudhānidhānam |

nipīya netrāñjalinā nitāntaṃ nṛpādhipo
nirvṛtimāsasāda ||31||

stanandhayasyeti | nṛpādhipa: = cakravartī rājā
śuddhodana:, stanaṃ dhayatīti

stanandhaya: = bālaka:, tasya; "apyuttānaśayo vatsastanayastu
stanandhaya:" iti

vaijayantī | ānanacandrasya = mukhacandrasya; vimbam =
maṇḍalam; amandam = atyantaṃ

yat saundarya tadeva sudhā = amṛtam, tasyā nidhānam =
āśrayabhūtam; netre = nayane

eva añjali: = karapuṭastena: nitāntam = atyantam, nipīya =
ni:śeṣeṇa pītvā;

nirvṛttim = svāsthyam; "svāsthye nāśe ca nirvṛti:" iti
vaijayantī ||31||

sa jātakarmādikamatyudāraṃ sūno: samāpayya {2.
samāpādya-ka^, vi^ |} purohitena |  `siddhārtha' ityasya
jagatpraśasyāmananyayogyāmakarodabhikhyām ||32||

@071

sa iti | sa: = rājā śuddhodana:, purohitasya = dharmaguro:;
sāhāyyena;

sūno: = navajātasya putrasya, atyudāram = ativistṛtena
mahotsavāyojanena,

jātakarma ādi yasya tat jātakarmādi = saṃskāram,
samāpayya = kārayitvā;

asya = svaputrasya, jagati = loke, praśasyām =
ślāghanīyām; anyasya = aparasya,

yogyā na bhavatīti tāmananyayogyām = anyānarhām; siddhā:
= niṣpannā:,

pūrṇatāṃ gatā iti bhāva:, arthā: = prayojanāni =
kartavyakarmāṇītyartha:, yasya sa:

siddhārtha:-  iti abhikhyām = nāma; "abhikhyā nāma-
śobhayo:" ityamara: |

akarot = vyaghāt ||32||

navāmbuvāhena nabha:sthalīva navyena tārāpatinā niśeva |

mṛgendraśāvena mahāṭavīva vibhūṣitā santatirāsa tena
||33||

navāmbuvāheneti | nabha:sthalī = nabha:pradeśa:,
navāmbuvāhena = nūtanameghena

iva, niśā = rātri:; navyena = navīnena, tārāpatinā =
candreṇa iva; mahāṭavī =

mahadaraṇyam; mṛgendraśāvena = siṃhaśiśunā iva, santati:
= vaṃśa:, śuddhodanarāja-

kulamityartha:, tena = śiśunā siddhārthena; vibhūṣitā =
alaṃkṛtā, āsa = babhūva |

tiṅntapratirūpakamavyayametat ||33||

avyaktavarṇābhiramuṣya vāgbhiryathā nṛpa: prītamanā
babhūva |

tathā na gānairapi gāyakānāṃ mahākavīnāmapi
vāgvilāsai: ||34||

avyaktetyādi | nṛpa: = rājā śuddhodana:, amuṣya = śiśo:
siddhārthasya;

avyaktavarṇābhi: = asphuṭākṣarābhi:, vāgbhi: = vacanai:;
yathā = yena prakāreṇa; prīta-

manā: = prīta mano yasya sa: iti vigraha: | prasannahṛdaya
ityartha: | babhūva =

abhūt; tathā = ito'dhikataram, gāyakānām =
svanibaddharasasnigdhamahākāvya-

pāṭhakānām, mahākavīnām = mahādhiyām,
paṇḍitānāmityartha:, vāgvilāsai: =

rasapuṣṭavācāṃ gumphairapi prīto na babhūva ||34||

@072

nisargasaurabhyanitāntahṛdyaṃ tasyānanaṃ
tādṛśasaukumāryam |

babhūva sāmānyamayātayāmaṃ līlābjamanta:
purasundarīṇām ||35||

ni:sargetyādi | tasya = śiśo:, nisargeṇa = svabhāvena, yat
saurabhyam =

manojñatā, sugandhatā ca "surabhi: syānmanojñe'pi", tena
nitāntam = atyantam,

hṛdyam = hṛdayapriyam, tādṛśam = anupamaṃ yat saukumāryam
= mārdavam, yasya tat;

ānanam = mukham, anta:purasundarīṇām = rājño'nta:
puravāsinānāṃ strījanānām,

sāmānyam = sādhāraṇam, na yātayāmamayātayāmam =
rasaparipūrṇam, "yātayāmaṃ

gatarasam" ityamara: | līlābjam = krīḍāravindam | idaṃ
vidheyaviśeṣaṇam |  babhūva = abhūt ||35||

mano'bhirāmairmaṇikiṅkaṇīnāṃ {1. mano'bhirāmaṃ-ka^ |}
māturmudaṃ {2. māturmukhaṃ-ka^, pā^, tri^, vi^ |}
māṃsalayanninādai: |

ātmīyabimbānunayābhimānaścikrīḍa {3.
^bimbānanayāvamāna^-ka^, pā^, vi^ ; ^bimbānanadhava^-ma^ |}
sūnurmaṇimedinīṣu ||36||

mano'bhirāmairiti | mano'bhirāmai: = manoharai:,
maṇikiṅkaṇīnām = nūpurā-

dibaddhamaṇimayakṣudraghaṇṭikānām, "kiṅkiṇī
kṣudraghaṇṭikā" ityamara: | ninādai: =

śabdai:, mātu: = māyādevyā:, mudam = harṣam, māṃsalayan
= poṣayan, sūnu: = putra:,

maṇimedinīṣu, prāsādagatamaṇimayāṅgaṇeṣu, ātmīyasya
= svasya, bimbasya =

pratibimbasya, "bimbaṃ tu pratibimbe syāt" iti haima: |
anunaya: = anusaraṇam,

tasmin abhimāna: = āsthā yasya sa: | svasya pratibimbaṃ
dṛṣṭvā tadanusaraṇe

kṛtotsāha ityartha: | san | cikrīḍa = krīḍitavān ||36||

ātanvatā pāṃsuvihāramāptairamātyaputrai: saha bālakena |

saṃgrāmabhūdhūliṣu bhāvinīṣu svairaṃ vihartuṃ vihiteva
yogyā ||37||

ātanvateti | āptai: = priyai:, amātyaputrai: =
mantrikumārakai:, saha, pāṃsu-

vihāram = reṇubhi: krīḍām, ātanvatā = vistārayatā tena
bālakena = vaya: prāpya

bālakabhūtena, tena siddhārthena, bhāvinīṣu =
āgāminīṣu, saṃgrāmabhū: = yuddhabhūmi:;

@073

"saṃgrāmābhyāgamāhavā:" ityamara:; tasyā dhūliṣu =
reṇuṣu, svairam = yatheccham;

vihartum = ācaritum; yogyā = abhyāsa:;
"yogyārkayoṣityabhyāse" iti hema-

candra: | vihitā = kṛtā | ivetyutprekṣāyām ||37||

sa dhīramanta: purasiṃhaśāvai: saṃkrīḍ+amāna: saha
rājasūnu: |

atyadbhutasyātmaparākramasya śikṣāmivaiṣāṃ
ciramanvatiṣṭhat ||38||

sa iti | sa rājasūnu: = rājaputra:; anta:purasiṃhaśāvai: =
śuddhāntavarttibhi:

siṃhaśiśubhi:; saha = sākam; dhīram = gabhīraṃ yathā
syāt tathā, saṃkrīḍamāna: =

khelayan, eṣām = siṃhaśāvakānām, kṛte; atyadbhutasya =
atyāścaryamayasya,

ātmana: = svasya, parākramasya = balasya; śikṣām =
paricayam, anvatiṣṭhat = anu-

ṣṭhitavān | siṃhādapyatiriktaparākramo'yamiti bhāva: |
ivetyutprekṣāyām ||38||

anupravṛttānmaṇighaṇṭikānāmārāvaharṣād
gṛharājahaṃsān |

tatāṭa {1. tatāḍa-tri^ |} pādena
tadīyarājaśabdāsahiṣṇu: kila tān kumāra: ||39||

anupravṛttāniti | kumāra: = siddhārtha:,
maṇighaṇṭikānām = maṇimayapāda-

bhūṣaṇānām; ārāveṇa = śabdenodbhatād, harṣāt =
muda:, anupravṛttān = anugatān;

gṛhasthitān rājahaṃsān = haṃsajātiśreṣṭhān;
"rājahaṃsāstu te cañcūcaraṇairlohitai:  sitā:" ityamara:
| pādenaṃ = caraṇena, tatāṭa = tāḍayāmāsa | "taṭa
āhatau"

ityasmāccaurādikāddhatorliṭ; `citi smṛtyām' iti
iditkaraṇarūpajñāpakasya

sāmānyāpekṣatvāṇṇijabhāva: | tadīya: =
rājahaṃsasambandhī yo rājaśabdastasyā-

sahiṣṇu: = asahanaśīla: | ivetyutprekṣāyām ||39||

nakhāṃkuśāghātavidhūtamūrdhā {2. kuśāvadhūta^-tri^ |}
mukhāravaprasrutavṛṃhitaśrī: |

maṅgalyanirvṛttamadāmburekho bālo vitene madahastilīlām
||40||

@074

nakhāṃkuśetyādi | sa: bāla: = siddhārtha:, nakhā: =
keśaprasādhakanakharā eva

aṅkuśā: = āyudhā:, teṣāmāghātena = abhighātena,
vidhūta: = kampita:, mūrdhā = śiro'-

nena sa:; mukhāraveṇa = mukhaśabdena, prastutā = ārabdhā,
vṛṃhitasya = gajagarjitasya,

śrī: = śobhā yena sa:; "vṛṃhitaṃ karigarjitam" ityamara:
| maṅgalyā = maṅgalārtha

nirvṛtā = vihitā, madāmbuna: = kastūrikājalasya, rekhā =
patrāvalī yasya sa:;

anyatra hastipakṣe = maṅgalyā = malligandhinī, nirvṛttā =
janitā, madāmbuna: =

madajalasya, rekhā = rājiryasya sa:, "maṅgalyaṃ malligandhi
yat" ityamara:;

"mado retasyahaṅkāre madye harṣebhadānayo: |
kastūrikāyāṃ kṣaivye ca" iti

hemacandra: | madahastina: = mattagajasya, līlām = krīḍāṃ
vitene = vistārayāmāsa ||

abhyullasaccampakadāmadīptirālokasambhāvitajīvaloka: |

sa dārako dīpa iva pradīpta: śokāndhakāraṃ vinināya {1.
praṇināya-tri^, pā^, ka^, vi^ |} pitro: ||41||

abhyullasadityādi | abhyullasantī = prakāśamānā,
campakadāmna: = campaka-

mālāyā iva dīpti: = kāntiryasya sa:; ālokena = darśanena,
prakāśena ca; sambhāvita: =

satkṛta:, jīvaloka: prāṇivargo yena sa:; sa dāraka: =
bālaka:, siddhārtha

iti yāvat; "dārako bhedake putre" iti hemacandra: | pitro: =
mātāpitro:;

śoka: = cintā, andhakāra: = tama iva, tam; vinināya =
utsārayāmāsa ||41||

ācāryakulagamanam

kṛtopavītaṃ galitātibālyaṃ samastavidyāpariśīlanāya |

tamarpayāmāsa kumāravaryamācāryahasteṣu pati: pṛthivyā:
||42||

kṛtopavītamiti | pṛthivyā: = bhūme:, pati: = svāmī,
rājā śuddhodana:, tam =

prasiddham, kumāravaryam = kumāraśreṣṭham,
siddhārthamityartha:; kṛtamupavītam =

upanayanasaṃskāro yasya taṃ tathoktam; galitam = atibāhitam,
atibālyam =

atiśaiśavaṃ yasmāttam; samastavidyānām =
sakalaśāstrāṇām, pariśīlanāya =

@075

abhyāsāya; ācāryāṇām = gurūṇām, hasteṣu =
adhīnatāyām, arpayāmāsa =

pradadau ||42||

sa deśikendrairupadiśyamānā vidyā: samastā: sakalā:
kalāśca |

jagrāha medhāvitayā'cireṇa varṣādhano vārinidheravāya
||43||

sa iti | sa: = kumāra: siddhārtha:, deśikendrai: =
ācāryavaryai:, upadiśya-

mānā: = dīyamānā:, samastā: = sampūrṇā:, vidyā: =
caturdaśa vidyā:, śāstrāṇi

ca, sakalā: = samagrā:, kalā: = catu:ṣaṣṭikalā:,
śilpāni ca; medhā: = dhāraṇāyāṃ

caturā buddhirasyāstīti medhāvī; "dhīrdhāraṇāvatī
medhā" ityamara: | "asmā-

yāmedhāsrajo vini:" (pā^ sū^ 5.2.221) iti vinipratyaya:;
tasya

bhāvastattā, tayā = buddhicāturyeṇa; acireṇa = alpenaiva
samayena; varṣādhana: = vṛṣṭi-

kārako megha: vārinidhe: = samudrāt, āpa: = jalānība,
jagrāha = gṛhītavān ||

ananyasāmānyadhiyaṃ kumāramāsādya vidyā: sutarāṃ
vireju: |

śaratprasannaṃ gaganāvakāśaṃ tārādhipasyeva
mayūkhamālā: ||44||

ananyetyādi | anyeṣām = apareṣām, sāmānyā =
sādhāraṇā, na bhavatīti

ananyasāmānyā = anaparasādhāraṇā dhī: = buddhiryasya
tam, kumāram = siddhārtham;

āsādya = prāpya, vidyā: = caturdaśāpi vidyā:, sutarām =
atiśayena; śaratprasannam =

śaradā nirmalam; gaganāvakāśam = ākāśapradeśam,
prāpya, tārādhipasya = candrasya,  mayūkhamālā: =
kiraṇamālā iva, sutarām = atiśayena; reju: śuśubhire
||44||

kumārasya śarīraśobhāvarṇanam

nitāntamānandayatā prajānāṃ manāṃsi sadyo haratā
tamāṃsi |

candrodayeneva mahāsamudra: śākyānvayastena samullalāsa
||45||

nitāntamiti | tena = kumāreṇa siddhārthena; prajānām =
lokānām,

tamāṃsi = tamoguṇān, timirāṇi ca; sadya: = tatkālam,
haratā = nāśayatā,

@076

tenaiva ca hetunā manāṃsi = hṛdayāni, ānandayatā =
prasādayatā, satā; candrasya =

śaśina:, udayena = abhyudayena; mahāsamudra: = payonidhiriva;
śākyānvaya: = śākya-

vaṃśa:, samullalāsa = atiśayena harṣa prāpa ||45||

prabheva bhāno: pratibheva sūre: śikheva dīpasya dayeva
sādho: |

jyotsneva candrasya sudheva
sindhostasyoditā''sīnnavayauvanaśrī: ||46||

prabheveti | tasya = kumārasya siddhārthasya; bhāno: =
sūryasya, prabhā = kānti-

riva, sūre: = paṇḍitasya, pratibhā = tatkālasphūrti:;
"buddhirnavanavonmeṣaśālinī

pratibhā matā" ityukte: | "dhīmān sūri: kṛtī" ityamara: |
dīpasya = pradīpasya,

śikhā = varteragrabhāga iva; sādho: = sajjanasya, dayā =
karuṇā iva; candrasya =

śaśina:, jyotsnā = candrikeva; "candrikā kaumudī jyotsnā"
ityamara: |

sindho: = samudrasya, sudhā = amṛtamiva; navasya = nūtanasya,
yauvanavayasa: = taruṇā-

vasthāyā:, śrī: = śobhā; uditā = vṛddhiṅgatā: āsīt =
abhūt ||46||

āropya tāruṇyaviśeṣaśāṇaṃ rauṣāṇitānīva
manobhavena |

aṅgānyabhivyañjitalakṣaṇāni vibhaktasandhīni
babhūvurasya ||47||

āropyeti | tāruṇyasya = navayauvanasya, viśeṣa: = atiśaya
eva śāṇa: =

nikaṣopala:; "śāṇastu nikaṣa: kaṣa:" ityamara: | āropya =
dhṛtvā; mano-

bhavena = manmathena; roṣāṇa: = nikaṣopala:, "roṣāṇastu
dhṛṣirdhṛṣvo hemādinikaṣā-

śmani" iti vaijayantī | tatra ghṛṣṭāni rauṣāṇāni,
tathā kṛtāni rauṣāṇitāni |

karotiṇyantāt karmaṇikta: | śāṇavṛṣṭānītyartha: |
asya = kumārasya

siddhārthasya; aṅgāni = śarīrāvayavā:; abhivyañjitāni =
mahābhāgyasūcakatvena

prakāśitāni, lakṣaṇāni = cihnāni yeṣāṃ tāni;
vibhaktā: = vibicya gṛhītā:,

sandhya: = aṅgapratyaṅgamelanasthānāni yeṣu tāni:
babhūvu: = abhūvan ||47||

@077

tasyāṃdhriyugmaṃ sahajābhirūpyaṃ
rekhāsahasrārarathāṅgacihnam |

navyāni nālīkavanāni nūnaṃ nakhaprabhacandrikayā jahāsa
{1. babhāse-ka^, pā^, vi^ |} ||48||

tasyeti | tasya = kumārasya; aṃdhriyugmam = caraṇayugalam:
sahajam = svā-

bhāvikam, ābhirūpyam = manoharatā, yasya tat; rekhābhūtaṃ
yat sahasrāram =

sahasram arāṇi = nābhinemimadhyagatāścakrāvayavaviśeṣā:
yasya tat; rathāṅgam =

cakrameva cihnaṃ yasya tat; nakhānām = kararuhāṇām,
"punarbhava: kararuho nakho-

'strī nakharo'striyām" ityamara: | atra kareti
upalakṣaṇamātram, caraṇa-

yorapi grahaṇaṃ kāryam | prabhā = kāntireva candrikā =
jyotsnā tayā, navyāni =

nūtanāni, pratyagravikasitānītyartha: | nālīkavanāni =
padmavanāni, "nālīko

padmanārācau" iti trikāṇḍaśeṣa:" | jahāsa = parijahāsa
| atra svarūpotprekṣā |

tayā ca svabhāvasiddhanityābhirūpyaṃ tasya padadvandvaṃ
sūryādayāhitakāntīni

candrikāmukulitāni ca kamalavanāni nakhaprabhāvyājāt
parijahāseti kamalebhya:

padayugalasya viśeṣapratītervyatirekālaṅkāro dhvanyate
||48||

valitrayālaṃkṛtidarśanīyavilagnabhāgo narapālasūnu: |

manthācalo vāsukibhogaveṣṭa: lekhollasanmadhya ivāluloke
||49||

valitrayetyādi | valīnām = udarapradeśasthānāṃ
tisṛṇāṃ rekhāṇām "karo-

pahārayo: puṃsi vali: prācyaṅgaje striyām" ityamara: |

"barlirdaityaprabhede ca karacāmaradaṇḍayo: |

upahāre pumān strī tu jarayā ślathacarmaṇi |

gṛhadāruprabhede ca jaṭharāvayave'pi ca ||" iti medinī |

trayam = trivali:, tadevālaṃkṛti: = alaṅkārastayā
darśanīya: = śobhanīya:,

vilagnabhāga: = śarīrasya madhyapradeśo yasya sa:,
"madhyamaṃ ca vilagnaṃ ca"

ityamara: | bhogasya = śarīrasya, "bhoga: sukhe
stryādibhṛtāvaheśca phaṇakāyayo:"

ityamara: | veṣṭanalekhābhi: = veṣṭanarājibhi:, ullasan =
prakāśamāno madhya: =

madhyabhāgo yasya sa:, iva, āluloke = dadṛśe |
ivetyutprekṣāyām ||49||

@078

guṇai: samastai saha {1. api-ma^ |} rājasūnornitambabimba:
prathimānamāpa |

doṣairaśeṣai: {2. dveṣairaśeṣai:-pā^ |} samameva tasya
madhyapradeśa: kṛśatāmayāsīt ||50||

guṇairiti | rājasūno: = rājaputrasya siddhārthasya;
samastai: = sakalai:, guṇai: =

śubhalakṣaṇai:; saha = sākam; nitambabimba: =
nitambamaṇḍalam; pratimānam = pṛthu-

tvam, sthūlatvamityartha:; āpa = āpnot | tasya kumārasya;
madhyapradeśa: = śarī-

rasya madhyabhāga:, kaṭipradeśa iti yāvat | aśeṣai: =
sakalai:, doṣai: = naiyūnyai:,

samam = sahaiva, kṛśatām = tanuttām, daurbalyamityartha:,
śūnyatāmiti vā; ayā-

sīt = agamat || sahoktyo: saṃsṛṣṭiralaṅkāra: ||50||

nābhihradastasya narendrasūno romāvalīketananīlayaṣṭim |

nikhātukāmena manobhāvena nirvartito garta ivābabhāse
||51||

nābhīti | tasya narendrasūno: = rājaputrasya; nābhi: =
nābhipradeśa iva hrada: =

sarovaram; romarāji: = lomapaṃktireva ketanasya = dhvajasya,
nīlayaṣṭi: = nīla-

daṇḍa:, tām; nikhātukāmena = sthāyayitumicchatā,
manobhavena = kāmadevena;

nirvartita: = nirmita:, garta: = āvaṭa iva "gartāvaṭau bhuvi
śvabhre" ityamara: |

ābabhāse = śuśubhe ||51||

śriya: sarojāntaradu:sthitāyā viśṛṅkhalaṃ
dātumivāvakāśam |

puṇyātmanastasya bhujāntarālaṃ babhūva
vindhyādriśilāviśālam {3. ^vilāsam-pā^ |} ||52||

śriya iti | tasya = rājakumārasya; puṇyātmana: =
puṇyāśayasya, sata:,

vindhyādre = vindhyaparvatasya, śilāyā: =
āyataprastarasyeva viśālam = vipulam;

sarojānām = kamalānām, antare = antarbhāge; du:khena
sthitāyā: = vartamānāyā:;  padmasya alpāvakāśatvād
rātrau saṅkocasvabhāvācca viśṛṅkhalam = nirargalam,

vipulamityartha:; avakāśam = prasaraṇasthānam; dātum =
pradātum, babhūva = abhūt |

ivetyutprekṣāyām ||52||

@079

śūrasya {1. surasya-pā^ } tasya kṣitipālasūnorvakṣa:
kavāṭe sati vajrasāre |

cakru: kavāṭaṃ sadaneṣu sattvā vibhūṣaṇārtha na tu
rakṣaṇārtham ||53||

śūrasyeti | śūrasya = vīrasya, balaśālina ityartha:,
tasya = prasiddhasya,

kṣitipālasūno: = rājakumārasya siddhārthasya, vajrasāraṃ
= sārabhūte, kaṭhine iti

yāvat; vakṣa:kavāṭe = vakṣa:sthale; sati = vidyamāne,
sattvā: = tadrājyamānavā:,

"sattvamastrī tu jantuṣu" ityamara:; sadaneṣu =
svakīyagṛheṣu; kavāṭam = pidhānam,

vibhūṣaṇārtham = alaṅkaraṇārthameva; na tu
rakṣaṇārtham = svadhanadhānyarakṣāyai; cakru: =

akārṣu: ||53||

bhujo bhujaṅgādhipabhogadīrghastasya
prajāpālanapaṇḍitasya |

akṣepaṇīya: pratibhūpatīnāṃ trailokyarakṣāparigho
babhūva ||54||

bhuja iti | tasya prajāpālanapaṇḍitasya = prajāpālane
nipuṇasya bhuja: =

bāhu:; bhajaṅgādhipasya = anantanāmna: sarparājasya; bhoga:
= kāya iva, dīrgha: =  viśāla:; pratibhūpatīnām
śatrubhūtānāṃ rājñām, akṣepaṇīya: =
anirākaraṇīya:;

trailokyarakṣāyām = lokatrayarakṣaṇe, paridha: =
āyudhaviśeṣo babhūva = abhūt ||54||

rekhābhiratyantaparisphuṭābhistatkandharā
bandhurasanniveśā |

gāḍhādarāliṅgitakāntilakṣmīkeyūramudrābhirivā
vababhāse ||55||

rekhābhiriti | atyantaparisphuṭābhi: = samyagviśadābhi:,
rekhābhi: =

paṃktibhi:; tasya = siddhārthasya, kandharā = grīvā;
"śirodhi: kandharetyapi" ityamara: |

bandhura: = manohara:, sanniveśa: = vinyāso yasyā: sā;
"bandhuro ramyanamrayo:"

iti hemacandra: | gāḍhaṃ yathā syāt tathā ādareṇa =
sammānena; āliṅgitāyā: =

āśliṣṭāyā:, kānte: = śobhāyā:; keyūrasya =
aṅgadabhūṣaṇasya; mudrābhi: = ākārai:,

ābabhāse = śobhāṃ prāptavatī ||55||

@080

mugdhasya tasyāsa mukhāmbujasya mahotpalasyāpi mahān
viśeṣa: |

vāṇīmalolāṃ vahati sma pūrva svabhāvalolāmitarattu
lakṣmīm ||56||

mugdhasyeti | mugdhasya = manoharasya; tasya = siddhārthasya,
mukhamevāmbujaṃ

tasya mukhakamalasya; mahotpalasya = kamalasya; api = ca, mahān
= atyantam,

viśeṣa: = bheda:; āsa = āsīt | āseti
tiṅntarūpakamavyayam | (yat tatra)

pūrvam = pūrvoktaṃ siddhārthamukhakamalam; alolām =
acañcalām, gambhīrāmiti

yāvat; vāṇīm = sarasvatīm, vācam; vahati sma = dhārayati
sma | itarat =

dvitīyam, mahotpalamityartha:; tu; svabhāvena = prakṛtyaiva,
līlām = capalām,

lakṣmīm = śriyam, vahati sma | atra vyatirekālaṅkāra:
||56||

vāṇyā vareṇyasya mukhe vasantyā mañjīraśiñjānamivāsa
sūktam |

nakhaprabheva smitacandrikā''sīnmuktākṣamāleva ca
dantapaṃkti: ||57||

vāṇyā iti | vareṇyasya = śreṣṭhasya; (tasya) mukhe =
ānane, vasantyā =

vāsaṃ kurvantyā vāṇyā = vācā; mañjīrasya = nūpurasya;
"mañjīro nūpuro'striyām"

ityamara: | śiñjānam = śiñjitam; bāhulakāt bhāve śānac
| sūktam =

vacanam; smitaṃ candrikeveti smitacandrikā =
candrikāsamamandahāsa:; dantā-

nām = daśānānām, paṃkti: = āvali:; nakhānām =
karoruhāṇāṃ prabhā = kāntiśca

muktākṣāṇām = muktāmaṇimiśritākṣāṇām, mālā =
sragiva, āsa = āsīt ||

tadānanāmbhoruhakāntilakṣmyāstadgaṇḍabhittirmaṇi
darpaṇaśrī: |

tatkarṇapāśaśca vilāsaḍolā tadīkṣaṇaṃ
vibhramadīrdhikā''sīt ||58||

tadānanetyādi | tasya = rājasūno:, ānane evāmbhoruhe =
padme vasantyā

kāntyā: = śobhāyā eva lakṣmyā: | tasya gaṇḍabhiti: =
gaṇḍapradeśa:; "bhitti:

kuḍye pradeśe ca" iti hemacandra: | maṇimayasya, darpaṇasya
= mukurasya śrī: =

śobhā | tasya karṇapāśa: = śobhana: karṇa:; "pāśa:
kacānte saṅghārtha: karṇānte

śobhanārthaka:" iti trikāṇḍaśeṣa: | vilāsārtham =
krīḍārtham, ḍolā = preṅkho-

likā; "ḍolā preṅkholikā striyām" ityamara: | tasya
īkṣaṇam = netre; vibhra-

masya = vilāsasya dīrghikā = vāpī āsīta = abhūta ||58||

@081

bhrūvallarī tasya
manojñamūrttestārāṃśulīḍhobhayakoṭibhāgā |

kodaṇḍalīleva vijitya mārādātmīkṛtāropitabhṛṅgamauvī
{1.  ^vīramātmī^-ma^, māraṃ sajjīkṛtā^-tri^ |} ||59||

bhrūvallarīti | manojñamūrte: = sundarākṛte:; tasya
siddhārthasya bhrūvallarī =

bhrūlatā, tārayo: = kanīnikayo:; "tāro'tyuccasvare triṣu |
tāriṇyaṅgada-

mātro: strī na nā ṛkṣākṣimadhyayo:" iti
trikāṇḍaśeṣa: | aṃśubhi: = kiraṇai:;

līḍhau = vyāptau; ubhayakoṭibhāgau = agrabhāgau yasyā:
sā; satī; mārāt =

manmathāt; vijitya = haṭhād gṛhītvā, ātmīkṛtā =
svīkṛtā, svāyattīkṛtetyartha:,

āropitā = nibaddhā, bhṛṅgarūpā = bhramararūpā, maurvī
= jyā yasyā: sā, "maurvī

jyā śiñjinī guṇa:" ityamara: | kodaṇḍalīlā =
dhanurlīlā "dhanvaśarāsana-

kodaṇḍakārmukam" ityamara: | babhau = śuśubhe iti śeṣa: |
ivetyutprekṣāyām ||59||

prasannamūrṇāvalayābhirāmaṃ jyotirmayaṃ tasya
mukhārabindam |

bhūyiṣṭhamantargatacandralekhāṃ
bālārkabimbaśriyamātatāna ||60||

prasannamiti | tasya: = rājasūno: siddhārthasya, jyotirmayam
= kāntyā

pracuram, ūrṇāyā: = bhrūmadhyasthitāvartaviśeṣasya,
"ūrṇā bhrūmadhyagāvarte meṣādīnāṃ

 ca lomani" iti hemacandra: | valayena = vṛttena, abhirāmam =
manoharam,

prasannam = anāvilam; mukhāravindam = mukhakamalam; antargatā
candralekhā = candrakalā,

yasyāstām, bālārkasya = bālasūryasya, śriyam = śobhām,
bhūyiṣṭham =

atiśayena; ātatāna = dhārayāmāsa ||60||

ūrṇābhirāmā narapālasūnorniṭālabhūmirnitarāṃ
cakāśe |

vaprakriyābhagnanilīnadantidantāṃkurā {2.
bhinnanilīna^-vi^ |} meruśilātaṭīva {3.  taṭīśileva-ka^,
vi^ |} ||61||

@082

ūrṇeti | narapālasūno: = rājaputrasya, ūrṇayā =
bhrūmadhyasthitāvartaviśeṣeṇa,

abhirāmā = manojñā, niṭālabhūmi: = phālapradeśa:,
"godhirlalāṭamalikaṃ niṭālaṃ

phālamardhakam" iti pañcatattvaprakāśa: | vaprakriyayā =
utkhātakelyā, bhagnā =

nilīnā:, dantinām = gajānām dantāṅkurā yasyāṃ sā;
mero: = sumeru-

parvatasya, śilātaṭī = vṛhacchilā, iva, nitarām =
atyantam, cakāśe =

śuśubhe ||61||

vināṅgarāgeṇa vināṅgadena vināvataṃsena vinā srajā'pi
|

āviṣkṛtā secanakālamāsīdaṅgaṃ {1. kāmamāsīda^-ka^,
nri^, vi^; ma^ |} tadīyaṃ navayauvanena ||62||

vineti | tadīyam = rājaputrasambandhi, aṅgam = aṅgasamūha:,
aṅgarāgeṇa =

candanādyanulepanena, vinā, aṅgadena = kaṭakena; vinā,
avartasena = alaṃkāreṇa;

vinā, srajā = mālyena vinā; api; navayauvanena =
nūtanatāruṇyena, āviṣkṛta: =

prakāśita:, āsecanakāla: = abhiṣekasamayo yena tat, āsīt
= abhūt | aṅga-

rāgādyalaṅkaraṇarahitānyapi tadaṅgāni
tasyābhiṣekayogyavayaskatāṃ sūcayāmā-

surityartha: ||62||

ānandayitrī hariṇekṣaṇānāmadṛṣṭipūrvā
puruṣāntareṣu |

nirvyājabhūṣā nikhilāṅgayaṣṭestasyoditāsīt
samudāyaśobhā ||63||

ānandayitrīti | tasya = rājasūno:; hariṇekṣaṇānām =
mṛgadṛśām, āna-

ndayitrī = santoṣakarī; puruṣāntareṣu = anyapuruṣeṣu;
adṛṣṭapūrvā = pūrvamadṛṣṭā,

nikhilāyā: = samagrāyā:, aṅgayaṣṭe: = dehadaṇḍasya,
nirvyājā = svābhāvikī, bhūṣā =

alaṅkāra:, samudāyaśobhā = sarvāvayavasamaṣṭiśobhā,
uditā = udbhūtā, āsīt =

abhūt ||63||

@083

viśvambharāvalayadhāraṇayogyabāho:

sūnornṛpa: surapatipratima svabhāva: |

māṇikyakumbhabharitairmaṇimantrapūtai-

stīrtheścakāra yuvarājapadābhiṣekam ||64||

iti buddhaghoṣaviracite padyacūḍāmaṇināmni mahākāvye
tṛtīya: sarga: ||

viśvambharetyādi | viśvambharāyā: = bhūme:, valayam =
maṇḍalameva valayam =

kaṅkaṇam, tasya dhāraṇe yogya: = ahe: bāhu: = bhujā yasya
tasya, sūno: = putrasya,

surapate: = devendrasya, pratima: = sadṛśa:, prabhāva: =
mahimā, yasya sa:, nṛpa: = rājā

śuddhodana:, māṇikyakumbheṣu = māṇikyamayaghaṭeṣu,
bharitai: = pūrṇai:, maṇibhi: = ratna-

viśeṣai:, mantrai: pūtai: = pavitrai: pariśuddhairityartha:
| tīrthe: = puṇyajalai: |

"tīrthaṃ śāstre gurau yajñe puṇyakṣetrāvatārayo: |

ṛṣijuṣṭajale sattriṇyupāye ......... ||' iti hemacandra: |

yuvarājasya, pade = sthāne, "padaṃ vyavasiti = trāṇa
sthāna lakṣmāṃghri-vastuṣu"

ityamara: | abhiṣekam = ārohaṇam, cakāra = akārṣīt ||64||

iti padyacūḍ+āmaṇimahākāvyasya kīrttivyākhyāyāṃ
tṛtīya: sarga: ||

@084

caturtha: sarga:

siddhārthavivāhaprastāva:

atho kumārasya kulodvahasya karagrahaṃ kārayituṃ narendra: |

kā sā'sya {1. kasyāsya-ka^, vi^, pā^ tri^ |} yogyā bhuvi
kanyaketi sa cintayāmāsa {2. sañcintayāmāsa-ma^ |}
sametabandhu: ||1||

siddhārthasya vivāhaupayikamupodghātamāha kavi:-atho
kumārasyeti |

atho = yauvarājye'bhiṣekānantara:; sametā: = saṅgatā:,
bandhava: = pārivārikajanā:

yasya sa:; narendra: = rājā śuddhodana:; kulodvahasya =
vaṃśadhurandharasya, kumārasya =  siddhārthasya; karagṛham
= pāṇigrahaṇam; kārayitum = nirvartayitum; "bhuvi = loke,

kā sā = katamā; kanyakā = taruṇī; asya = siddhārthasya,
yogyā = rūpādiṣvanurūpā";

bhavediti śeṣa: | cintayāmāsa = vicārayāmāsa ||1||

koliyādhipatisandeśa:

tatrāntare koliyabhūmipāla: {3. kolaya^-vi^ |} kumārikāṃ
me kularatnadīpām |

dāsyāmi sūnostava sarvatheti sandeśapatraṃ visasarja tasmai
||2||

tatreti | tatrāntare = tasminnavasare, koliyabhūmipāla: =
koliyadeśādhipa:;

tasmai = rājñe śuddhodanāya; ratnamiva dīpayati =
prakāśayatīti ratnadīpā, kulasya =

vaṃśasya ratnadīpā, tām, me = mama; kumārikām =
vivāhayogyāṃ kanyām, tava =

te, sūno: = putrasya, siddhārthasyeti yāvat | atra
sambandhasāmānye ṣaṣṭhī |

dāsyāmi = pradāsyāmi, iti = ittham, sandeśapatram;
visasarja = prāhiṇot ||2||

ākarṇya sandeśamukhādudantamatīva santuṣṭamanā:
kṣitīśa: |

tathaiva sajjīkriyatāṃ {4. visajjīkriyatām-pā^ ka^ tri^ |}
tvayeti sandeśamasmai prajighāya bhūya: ||3||

ākarṇyeti | atīva = atyantam, santuṣṭamanā: =
santuṣṭacitta:; kṣitīśa: =

rājā śuddhodana; sandeśamukhāt = sandeśapatradvārā
udantam = vṛttāntam; "vṛttānta

@085

udanta: syāt" ityamara: | ākarṇya = śrutvā; tathaiva =
tvadanusārameva; sajjam =

sannaddham, kriyatām = vidhīyatām - iti = ittham; asmai =
koliyadeśādhipataye,

sandeśam = pratyuttaram; prajighāya = preṣayāmāsa |
prapūrvād hinoterliṭ ||3||

tatheti so'pi pratigṛhya tasmai sandeśapatraṃ
samudīrṇaharṣa: |

pracakrame kārayituṃ kumāryā vivāhadīkṣotsavamatyudāram
||4||

tatheti | so'pi koliyadeśādhipo'pi; samudīrṇa: =
samudbhuta:, harṣa: = modo

yasya sa:; sa: = koliyadeśādhipa:, api; tasya = rājña:
śuddhodanasya tathā iti =

yathoktaṃ tvayā tatheti sandeśapatram = sandeśavacanam;
pratigṛhya = svīkṛtya; atyu-

dāram = atimahāntam; "udāro dātṛmahato:" ityamara: |
vivāhasya = udvāhasya;

dīkṣā = vratasaṃgraha eva utsava: = kṣaṇastam; "dīkṣāsu
vratasaṃgraha:" iti vaijayantī-

kośa: | kārayitum = sampādayitum; pracakrame = prakramaṃ
kṛtavān ||4||

vivāhaprasaṅge'nta:puraśobhāvarṇanam

āropitābhraṅkaṣaketumālamābaddhakauśeyavitānaśobham |

abhyucchritendrāyudhatoraṇāṅkamabhyantara
sthāpitapūrṇakumbham ||5||

āropitetyādi | āropitā = utkṣiptā, abhraṅkaṣāṇām =
nabha:spṛśām,

ketūnām = dhvajānām, mālā = paṃktiryasmiṃstat |
ābaddhā = utpāditā, kauśe-

yasya = paṭṭāmbarasya; "kośeyaṃ kṛmikośottham" ityamara:
| yat vitānam =

ulloca:, "astrī vitānamulloca:" ityamara: | tatsambandhinī
śobhā yasmiṃ

stat | "abhyucchrita: = utkṣipto ya:, indrāyudham =
śakradhanuriva; tadākāraka

iti yāvat; toraṇe = bahirdvāre sthito'ṅka: = cihnam,
yasmiṃstat; "indrāyudhaṃ

śakradhanu:", "toraṇo'strī bahirdvāram" ityamara: |
toraṇeṣu indradhanurākārāṇi

citrāṇi vilikhyante - iti sampradāya: | tathā ca meghadūte-

"tatrāgāraṃ dhanapatigṛhānuttareṇāsmadīyaṃ |

dūrāllakṣyaṃ surapatidhanuścāruṇā toraṇena" || iti |

abhyantare = gṛhamadhyadeśe, sthāpitā: = nikṣiptā:,
pūrṇakumbhā: = bhadrakumbhā:,

yasmiṃstat | "anta:puraṃ bhūmipaterbabhūva" ityagrimeṇa
saha sambandha: ||5||

@086

āstīrṇamuktāsikatābhirāmamākīrṇanānākusumaupahāram |

ārabdhavaivāhikasaṃvidhānamanta:puraṃ bhūmipaterbabhūva
||6||

āstīrṇetyādi | āstīrṇābhi: = vistṛtābhi: muktābhi: =
mauktikai:, eva,

sikatābhi: = bālukābhi:, abhirāmam = manoharam |
ākīrṇāni = vikīrṇāni,

nānāvidhāni, kusumāni = puṣpāṇi eva, upahārā: =
upāyanāni, yasmiṃstat |

ārabdham = ākrāntam, vaivāhikam = vivāhaprayojanakaṃ
saṃvidhānam = āyonaṃ

yasmiṃstat | bhūmipate: = koliyadeśādhipasya, anta:puram =
nārīgṛham, babhūva =

abhūt ||6||

kanyāyā alaṅkaraṇam

abhyaktagātrīmadhivāsitena tailena gandhāmalakopaliptām {1.
tuṅgayāmala^-ka^ |^gandhāmalakena li^-ma^ | } |

varāṅganāstā {2. ^vārāṅganā-vi^, ka^ |}
maṇikumbhamuktairambhodharai: sādaramabhyaṣiñcan ||7||

abhyaktetyādi | varāṅganā = yuvatya:; abhyaktam = upaliptam,
gātram =

śarīraṃ yasyāstām; adhivāsitena = surabhitena; tailena =
snehena; gandhayutena

āmalakena = dhātrīphalena, tadraseneti yāvat, upaliptām =
rūṣitām; tām =

rājakumārīm; maṇikumbhebhya: = maṇimayaghaṭebhya:, muktai:
= pātitai:; ambhodharai: =

jalai:; sādaram = sasammānam; abhyaṣiñcan = snānamakārṣu:
||7||

snānāvasāne naradevakanyā pāthobharārdra {3.
pāyobhirā^-tri^|} parimucya vāsa: |

samādade cārutaraṃ dukūlaṃ candrātapaṃ śāradikeva
rātri: ||8||

snānāvasāna iti | snānāvasāne = snānānte; sā =
prasiddhā; naradeva-

kanyā = koliyadeśādhipatiputrī; pāthasām = jalānām,
bhareṇa = rāśinā; ārdram =

klinnam; vāsa: = vastram; parimucya = tyaktvā; cārutaram =
śobhanataram; dukūlam =

kṣaumaṃ vāsa:; "kṣaumaṃ dukūlaṃ syād dve tu" ityamara: |
śāradikā = śaradṛtu-

@087

sambandhinī; rātri: = niśā; candrātapam = candrikām, iveti
upamāyām; samā-

dade = gṛhītavatī ||8||

tata: prakīrṇābhinavaprasūne catuṣkamadhye viniveśya
sakhya: |

nānāvidhairābharaṇairnarendrakanyāmala-
ñcakruratipravīṇā: ||9||

tata iti | tata: = dukūlaparidhānānantaram; prakīrṇāni =
vikīrṇāni,

abhinavāni = nūtanāni, prasūnāni = puṣpāṇi,
yasmiṃstasmiṃn; catuṣkasya =

catu:stambhavinirmitasya maṇḍapasya madhye; viniveśya =
sthāpayitvā; tasyā: = rāja-

putryā:; atipravīṇā: = alaṅkaraṇakriyāyāmatīva
kuśalā:; sakhya: = yuvatya:, tām =

rājakanyām; alañcakra: = alaṅkṛtāmakārṣu: ||9||

anta: samāveśitaphullamallīdhammillabandhastaralekṣaṇāyā:
{1.  ^malli^-ma^, tri^ |} |

tatāna tārāgaṇaśāritasya gāḍhāndhakārastabakasya
kāntim ||10||

antarityādi | anta: = antarbhāge; samāveśitā: = vinyastā:,
phullā: =

vikasitā: mallya: = mallikāpuṣpāṇi yasmin tādṛśa:,
dhammilānām = kacā-

nām, bandha: = gumphanam; "dhammilla: saṃyatā: kacā:"
ityamara: | taralekṣaṇāyā-

cañcalākṣyā:; tārāgaṇai: = nakṣatrasamūhai: śāritasya
= citritasya; gāḍha: niviḍo-

yo'ndhakāra: = andhatama:, tasya stabakasya = vṛndasya;
kāntim = śobhām; tatāna =

vistārayāmāsa ||10||

ākuñcitāgrairalakai: praśastaistasyā
mukhāmbhoruhamābabhāse |

tadīyasaurabhyasamṛddhilobhādālīyamānairiva cañcarīkai:
||11||

ākuñcitetyādi | tasyā: = rājaputryā:, mukhāmbhoruham =
mukhakamalam;

ākuñcitāni = īṣadvakrāṇi, agrāṇi = agrabhāgāni,
yeṣāṃ tai:; praśastai: = śobhanai:;

@088

alakai: = cūrṇakuntalai:; tadīyāyām = mukhasambandhinyām,
saurabhyasya = gandhasya

samṛddhau = vṛddho lobhāt = lubdhe:; ālīyamānai: =
aśliṣyamāṇai:, cañcarīkai: =

bhramarai:, ivetyutprekṣāyām, ābabhāse = śuśubhe ||11||

sindūraklṛpta: kṣitipālaputryā vivāhadīkṣātilako vireje
|

prāptādhipatyasya manobhavasya pratāpabālārka ivojjihāna:
||12||

sindūretyādi | kṣitipālaputryā: = rājakumāryā:,
sindūreṇa = nāgajena,

klṛpta: = racita:; vivāhadīkṣāyā: =
vivāhavratārambhasya, tilaka: = viśeṣakam;

"tamālapatratilakacitrakāṇi viśeṣakam" ityamara: | prāptam
= adhigatam,

aiśvaryam = svāmitvaṃ yena tasya; manobhavasya = madanasya;
pratāpabālārka: = pratāpa

eva bālasūrya:; ujjihāna: = udgacchan iva; vireje =
śobhāmāpa | ivetyu-

tprekṣāyām ||12||

karṇāvasaktā: kamalekṣaṇāyā yavāṅkurā: {1.
yāvāṅkurā:-tri^ |} sātiśayaṃ vireju: |

trilokajiṣṇo: kusumāyudhasya kīrttiprarohā iva
jṛmbhamāṇā: ||13||

karṇetyādi | kamalekṣaṇāyā: = kamalanetrāyā: (tasyā:
koliyādhipati-

kanyāyā:) karṇayo: = karṇapradeśayo:, avasaktā: = lagnā:;
yavāṅkurā: = yavānāṃ

dhānyaviśeṣāṇāṃ prarohā:; trilokasya = lokatrayasya,
jiṣṇo: = vijayanaśīlasya,

kusumāyudhasya = manmathasya, mārasyeti yāvat;
jṛmbhamāṇā: = vardhamānā:,

kīrtiprarohā: = yaśo'ṅkurā iva; sātiśayam = ādhikyena
saha, vireju: =

śuśubhire ||13||

kastūrikākalpitapatralekhastasyā: kapola:
śaśimaṇḍalaśrī: |

ākramya tasthau mukurasya śobhāmambhodavātairmalinodarasya
||14||

kastūriketyādi | tasyā: = rājakanyāyā:; kastūrikayā =
mṛgamadena;

"mṛganābhirmṛgamada: kastūrī ca" ityamara: | kalpitā =
racitā, patrarekhā =

@089

patrāvaliryasya sa: | śaśimaṇḍalavat = candramaṇḍalavat,
śrī: = śobhā yasya sa:;

kapola: = gaṇḍapradeśa:, ambhodavātai: = meghavāyubhi:;
malinamudaram = antastalaṃ yasya

tasya; mukurasya = darpaṇasya, śobhām = kāntim, ākramya =
atikramya, tasthau = sthita: ||14||

vinyastakālāñjanadarśanīyaṃ vilocanaṃ mīnavilocanāyā:
|

atyugrahālāhalapaṅkadigdhāmanaṅgabāṇaśriyamanvayāsīt
||15||

vinyastetyādi | mīnavat = matsyavat, vilocane = netre
yasyāstasyā:,

vilocanam = netram, vinyastena = vikṣiptena, kālena =
śyāmalena, "kālaśyāmalamecakā:"

ityamara:; añjanena = kajjalena, jātaṃ darśanīyam =
darśanayogyaṃ,

sata; atyugreṇa = tīvratareṇa, hālāhalapaṅkena =
kālakūṭakardamena, digdhām = liptām;

anaṅgabāṇasya = manmathabāṇasya, śriyam = śobhām;
anvayāsīt = anvakārṣīt ||15||

ananyasādhāraṇapāṭalimnastasyā manojñasya radacchadasya |

ākalpitā yāvakapaṅkabhatirabhūtapūrvāṃ na cakāra
śobhām ||16||

ananyetyādi | tasyā: = kanyāyā:, ananyasādhāraṇa: =
anyadurlabha:,

pāṭalimā = raktimā, yasya tasya; manojñasya = manoharasya,
radacchadasya =

adharoṣṭhasya, "oṣṭho'dharo radacchada:" iti hemacandra: |
yāvakapaṅkasya =  lākṣākardamasya, "yāvako'lakto
drumāmaya:" ityamara: | bhūti: = aiśvaryam,

"vibhūtirbhūtiraiśvaryam" ityamara: | abhūtapūrvām =
nūvanām, śobhām = kāntim,

na cakāra = kṛtavatī ||16||

alaṃkṛtaṃ mauktikakuṇḍalābhyāmambhoruhākṣyā
mukhamārdrahāsam |

pārśvadvayāvasthitapuṇḍarīkakośaṃ śaratkokanadaṃ
jigāya ||17||

alaṃkṛtamiti | ambhoruhākṣyā: = kamalanetrāyā: (tasyā:),
mauktika-

kuṇḍalābhyāma = muktāmayakarṇakuṇḍalābhyām,
alaṃkṛtam = śobhitam, ārdrahāsam =

@090

sasmitaṃ mukham = ānanam; pārśvadvaye = ubhayapārśve,
avasthitau, puṇḍarīkakośau =

sitāmbhojamukulau yasya tat, "puṇḍarīkaṃ sitāmbhojam"
"kośo'strī

kuḍmale khaḍgapidhāne" ityamara: | śaratkokanadam =
śāradaṃ raktotpalam,

"raktotpalaṃ kokanadam" ityamara: | jigāya = ajayat ||17||

āmuktamuktāsaradarśanīyamābibhratī kaṇṭhamatīva reje |

niṣṭhyūtamuktānikarābhirāmaśaṅkhojjvalā
sāgaravīcikeva ||18||

āmuktetyādi | sā = kanyakā, āmuktena = dhṛtena,
muktāsareṇa = mauktika-

hāreṇa, darśanīyam = śobhanīyam, kaṇṭham = grīvām,
ābibhrato = dhārayatī, satī,

niṣṭhyūtai: = udgīrṇai:, muktānikarai: =
mauktikasamūhai:, abhirāmeṇa = ramaṇīyena,

śaṅkhena, ujjvalā = dīprā, sāgarasya = samudrasya,
vīcikā = taraṅgā iva reje =

cakāse ||18||

tasyā vapuścandanapaṅkaliptamāmodikālāgarubhakticitram |

kalindajākarburitāntarāyā: śobhāmapuṣyat
suraśaivalinyā: ||19||

tasyā iti | tasyā: = rājakanyāyā:, āmodinyā =
surabhiṇyā, kālā-

garo:, bhaktyā = bhaṅgena, citram = nānāvarṇam, vapu: =
śarīram, kalindajayā =

yamunayā, karburitam = citritam, antaram = antarbhāgo
yasyāstasyā: | suraśai-

valinyā: = gaṅgāyā:, śobhām = kāntim, apuṣyat = pupoṣa
||19||

payodharadvandvamaninditāṅgyā: parisphurannistalatārahāram
{1. ^nistula-tri^ |} |

ākīrṇatārānikarābhirāmāmastādriśṛṅgaśriyamanva
gacchat {2. ^bhirāma-ka^, ma^ |} ||20||

payīdharetyādi | aninditāṅgyā: = anavadyāvayavāyā:;
tasyā:, payodhara-

dvandvam = stanayugalam, "strīstanābdau payodharau" ityamara:
| parisphuran =

prakāśamāna:, nistalānām = talarahitānām,
vartulānāmityartha:, tārāṇām =

@091

śuddhamuktāmaṇīnām, hāro yasmiṃstat | "vartulaṃ
nistalaṃ vṛttam", "tārastu

muktāśuddhau sumauktike" ityubhayatra vaijayantī |
ākīrṇai: = vikīrṇai, tārā-

ṇām, "nakṣatramṛkṣaṃ bhaṃ tārā" ityamara:, nikarai: =
samūhai:, abhirāmām = ramaṇī-

yām, astādre: = astācalasya, śṛṅgasya = śikharasya,
śriyam = śobhām, anvaga-

cchat = anvagamat ||20||

balitrayālaṃkṛtamadhyadeśā tanvī vilolastanabhārahārā |

taraṅgitā śīkarajālitāṅgacakrāhvayā śaivalinīva reje
||21||

balitrayetyādi | balitrayeṇa = trivalyā, alaṃkṛta: =
madhyadeśo yasyā: sā;

vilola: = cañcala:, stanabhāre sthita: hāro yasyā: sā,
tanvī = sundarī;

sā = kanyā, sīkarajālitāni = sañjātaśīkarajālāni,
aṅgāni = avayavā

yeṣām, teṣādṛśā:, cakrāhvayā = cakravākapakṣiṇo
yasyā: sā; śaivalinī = nadī,

"taraṅgiṇī śaivalinī" ityamara: | iveti upamāyām; reje =
śuśubhe ||21||

māṇikyakāñcīvalayānuviddhaśroṇībharā
kṣoṇipatestanūjā |

vasundharā vāridhiratnagarbhavelāsamāliṅgitasaikataiva
||22||

maṇikyetyādi | māṇikyakāñcīvalayena =
ratnamekhalāmaṇḍalena, anuviddha: =

vyāpta:, śroṇībhara: = kaṭipradeśo yasyā: sā, sā,
kṣoṇīpate: = bhūpate:, tanūjā =

putrī: vāridhe: = samudrasya, ratnāni garbhe yasyā: sā;
"toyotthitaṃ tatpulinaṃ

saikataṃ sikatāmayam" ityamara: | vasundharā = pṛthvī iva |
rarājetyagrimeṇa

saha sambandha: ||22||

rarāja tasyā navaromarājirārohatastuṅgapayodharādrim |
śṛṅgārayoneravalambanārthamālambitendīvaramālikeva
||23||

rasajeti | tasyā: = rājaputryā:, navaromarāji: =
nūtanaromarekhā,

tuṅgapayodharādrim = unnata stanagirim, ārohata: =
ārohaṇaṃ kurvata:, śṛṅgāra-

@092

yone: = madanasya, "śṛṅgārayoni: śrīputra:" ityamara: |
avalambanārtham = ālambanāya;

ālambitā = adhomukhaṃ kṣiptā, indīvaramālikā =
nīlotpalamālā,

iva, rarāja = śuśubhe || ivetyutprekṣāyām ||23||

anarghacāmīkarakalpitābhiralaṃkriyābhi: sutanuścakāśe |

samujjvalā nūtanamañjarībhi: sañcāriṇī campakavallarīva
||24||

anarghetyādi | sā sutanu: = śobhanaśarīrā; anargheṇa =
amūlyena, cāmī-

kareṇa = suvarṇena, kalpitābhi: = nirmitābhi:,
alaṃkriyābhi: = alaṅkaraṇai:;

"mūlye pūjāvidhāvargha:", cāmīkaraṃ jātarūpam"
ityubhayatrāmara: | nūtana-

mañjarībhi: = navapuṣpastabakai:; sañcāriṇī = jaṅgamā,
campakavallarī = campaka-

latā iva, cakāśe = babhāse ||24||

alaktakāsaṅgavivṛddharāgamaṃghridvayaṃ
komalamāyatākṣyā: |

navātapasparśaviśeṣadṛśyāṃ nālīkaśobhāṃ
namayāñcakāra ||25||

alaktaketyādi | āyatākṣyā: = viśālākṣyā:; tasyā: =
kanyāyā:,

alaktakasya = lākṣārasasya, āsaṅgena = sambandhena,
vivṛddharāgam = atipāṭalam,  aṃghridvayam = caraṇayugalam,
navātapasta = bālātapasya, sparśena, viśeṣadṛśyām =

atimanoharām, nālīkaśobhām = padmakāntim, namayāñcakāra
= tiraścakāra ||

ākalpasaundaryadidṛkṣayeyamābibhratī {1.
didṛkṣayaiva-tri^. ka^ pā^, vi^ |} sphāṭikamātmadarśam |

vididyute pūrṇaśaśāṅkavimbasamparkiṇī śātamakhī
diśeva ||26||

ākalpetyādi | ātmana:, ākalpasya = maṇḍanasya,
"syādākalpastu

maṇḍane" iti hemacandra: | saundaryasya = lāvaṇyasya,
didṛkṣayā = draṣṭumicchayā,

sphāṭikam = sphaṭikamayam, ātmānaṃ
darśayatītyātmadarśam = nijarūpadarśakam,

darpaṇam = mukuram, ābibhratī = dhārayatī, iyam = kanyakā,
pūrṇaśaśāṅkavimbasampa-

rkiṇī = pūrṇacandramaṇḍalavatī, śatamakhasyeyaṃ
śātamakhī = indrasambandhinī, diśā =

dik, "dik tu striyāṃ diśā dāntī kakud devavadhū: pavi:"
iti śabdārṇava: ||

@093

anantaraṃ bandhuragātrayaṣṭe: purodhasa:
pūrṇamanorathāyā: |

na kevalaṃ kautukamābabandhu: karāmbuje kiñca hṛdambuje'pi
||27||

anantaramiti | anantaram = alaṅkaraṇaparisamāptyanantaram,
purodhasa: =

purohitā:; bandhurā = manojñā, gātrayaṣṭi: = dehadaṇḍo
yasyāstasyā:; "bandhūra-

bandhurau ramye" iti viśva: | pūrṇamanorathāyā: =
santoṣādhikyāt paripūrṇa-

cittāyā:; kautukam = pratisarasūtram, kutūhalaṃ ca;
"kautukaṃ viṣayābhoge hasta-

sūtre kutūhale" iti vaijayantī | na kevalaṃ karāmbuje =
karakamale api tu

hṛdambuje = hṛtkamale'pi; ābabandhu: = bandhayāmāsu: ||27||

varasyāgamanapratīkṣaṇam

evaṃ samāpayya kumārikāyā vaivāhikaṃ
maṇḍanasaṃvidhānam |

kutūhalī kauliyabhūmipālastasthau varasyāgamamīkṣamāṇa:
||28||

evam = anena prakāreṇa, kumārikāyā: svakīyakanyakāyā:;
vaivāhikam =

vivāhasambandhi; maṇḍanasaṃvidhānam = alaṅkārayojanam,
samāpayya = pūrṇa

kārayitvā; kutūhalī = ātmani kautukaṃ dhārayamāṇa:;
koliyabhūmipāla: =

koliyādhipati:; varasya = jāmātu: siddhārthasya; āgamam =
āgamanam, īkṣamāṇa =

pratīkṣamāṇa: san tasthau = atiṣṭhat ||28||

siddhārthasyodvāhabhūṣādhāraṇam atha
svaveśmanyadhirājasūnu: snātānulipto navadhautavāsā: |

ullāsikāṃ lokavilocanānāmudvāhabhūṣāmurarīcakāra {1.
^mudvāhalīlā^-ka^ |} ||29||

atheti | atha = puna:sandeśapreṣaṇānantaram; adhirājasūnu:
= rājaputra:; svave-

śmani = svagṛhe; "veśma sadma niketanam" ityamara: |
snātānulipta: = pūrva snāta:,

@094

paścādanulipta:; navam = navīnam, dhautam = kṣālitam,
vāsa: = vastram yasya sa:;

lokavilocanānām = draṣṭurnetrāṇām; ullāsikām =
ānandayitrīm, udvāha-

bhūṣām = udvāhakālayogyamalaṅkaraṇam; urarīcakāra =
svīcakāra ||29||

suvarṇasūtragrathitāntareṇa kṣaumottarīyeṇa sa
rājasūnu: |

vidyutpinaddhena śaradghanena viyattalābhoga iva vyarājat
||30||

suvarṇetyādi | sa rājasūnu: = rājaputra:; suvarṇasūtrai:
= hemamayai: sūtrai: grathi-

tam = syūtam, antaram = madhyabhāgo yasya tena;
kṣaumottarīyeṇa = dukūlottarīya-

vastreṇa, vidyutā = taḍitā, pinaddhena = saṃyuktena,
śaradghanena = śaratkālameghena;

viyattalābhoga: = ākāśapradeśa:, iva; vyarājat =
virājamāno'bhūt: `pinaddhena'

ityatra "vaṣṭi bhāgurirallopamavāpyorupasargayo:" iti
aperakārasya lopa: ||

viśālavakṣa:sthalalambitena muktākalāpena babhau kumāra: |
virājamānena taṭopakaṇṭhaṃ chāyāpatheneva
suvarṇaśaila: ||31||

viśāletyādi | kumāra: = siddhārtha:; viśāle = vipule,
vakṣa:sthale = urupradeśe,

lambitena = āmuktena, muktākalāpena = mauktikabhūṣaṇena,
"kalāpo bhūṣaṇe barhe"

ityamara: | suvarṇarśela: = sumeruparvata:, taṭasya = sāno:,
upakaṇṭhaṃ = samāpaṃ, virāja-

mānena = śobhamānena, chāyāpathena =
jyotiścakramadhyavartidakṣiṇottarāyatagaganā-

vakāśaviśeṣeṇa, babhau = śuśubhe ||31||

prasannagambhīravapu: kumāra:
pravālamuktāmayakuṇḍalābhyām {1. ^muktāphala^-ma^ |} |

caṇḍāṃśutārādhipamaṇḍalābhyāmalaṃkṛto
merurivāluloke ||32||

prasannetyādi | prasannam = nirmalam, gambhīram =
apradhṛṣyam, vapu: = śarīraṃ

yasya sa:, kumāra: = siddhārtha:, pravālamuktāmayābhyām =
vidrumamauktikapracurā-

@095

bhyām, kuṇḍalābhyām = maṇḍalābhyām, caṇḍāṃśu: =
sūrya:, tārādhipa: = candrastayo-

rmaṇḍalābhyām, alaṃkṛta: = śobhita:, meru: =
sumeruparvata iva, āluloke = sadṛśe ||

varaścakāśe haricandanārdro bālātapātābhra ivodayādri:
|

dhātucchaṭāvicchurita: {1. bālacchaṭā-vi^ |} karīva
sandhyāmaha:sāndra ivāmṛtāṃśu: ||33||

vara iti | vara: = siddhārtha:, haricandanena = raktacandanena,
ārdra: anulipta:,

bālātapena = bālasūryaprabhayā, ā = samantāt, tāmra: =
raktavarṇa:, udayādri: =

udayācala iva, dhātucchaṭayā = gairikādidhātupuñjena,
vicchurita: = rūṣita:,

kari = hastī, iva, sandhyāyā: = sandhyākālasya,
maha:sāndra: = tejovyāpta:,

amṛtāṃśu: = candra iva, cakāśe = śuśubhe ||33||

ādarśabimbe pratimāśarīramāmuktaratnābharaṇasya yūna: |

vaikartanaṃ maṇḍalamāsthitasya puṃsa: purāṇasya pupoṣa
lakṣmīm ||34||

ādarśetyādi | ādarśabimbe = darpaṇe, pratimāśarīram =
pratiphalitaśarīram,

āmuktam = dhṛtam, ratnābharaṇam = ratnabhūṣaṇam, yena
tasya, yūna: = taruṇasya,

vikartanasya = sūryasyedaṃ vaikartanam = sūryasambandhi,
maṇḍalam = cakram, āsthitasya =

virājamānasya, purāṇasya = sanātanasya, puṃsa: = viṣṇo:,
lakṣmīm = śriyam,

pupoṣa = poṣitavān ||34||

alaṃkriyā'jāyata dehakāntirnaisargikī tasya narendrasūno:
|

aiśvaryacihnāni paraṃ babhūvuranyāni
māṇikyavibhūṣaṇāni ||35||

alaṃkriyeti | tasya = prasiddhasya, narendrasūno: =
rājaputrasya, naisargikī =

svābhāvikī, dehakānti: = śarīraśobhā, eva, alaṃkriyā =
alaṅkaraṇam, ajāyata =

jātā | anyāni = aparāṇi, dehe dhāritāni,
māṇikyabhūṣaṇāni = māṇikyā-

@096

laṅkaraṇāni, tu, aiśvaryacihnāni =
samṛddhisūcakalakṣaṇāni, param = atiśayena,

babhūvu: = abhūvan || svabhāvasundarasya kumārasya
bhūṣaṇajālaṃ na śobhāyai, api tu

samṛddhisūcanāyeti bhāva: ||35||

sambandhigṛhaṃ prati prasthānam

utkṣiptamuktātapavāraṇaśrīruddhṛtabālavyajanopacāra: |

āruhya vaivāhikamaupavāhyaṃ {1. ^vaihārika^-pāṭhā^ |}
jagāma sambandhigṛhaṃ kumāra: ||36||

utkṣiptetyādi | kumāra: = siddhārtha:, utkṣiptasya =
ūrdhvaṃ dhṛtasya, muktā-

tapavāraṇasya = mauktikamayacchatrasya, śrī: = śobhā yasya
sa:, uddhṛte = uccālite,

bālavyajane, cāmara eva = upacāra: = pūjā, yasya sa:,
vaivāhikam = vivāhe sādhu,

aupavahyam = rājārhagajādiyānam, "aupavahyo rājavahya:" iti
vaijayantī |

sambandhīgṛham = śvasuragṛham, jagāma = pratasthe ||36||

śvasuragṛhe siddhārthasya satkāra:

tamāgataṃ śākyakulapradīpaṃ kṣoṇīpati:
koliyacakravarttī |

svayaṃ padābhyāmabhigamya dūraṃ vaivāhikaṃ
maṇḍapamānināya ||37||

tamiti | kṣoṇīpati: = pṛthvīpati:, koliyacakravartī =
koliyarājā, śākya-

kulapradīpam = śākyakulabhūṣaṇam, tasya =
siddhārthakumāram, āgatam = āyātam,

vīkṣya, svayam = ātmanā, dūram = dūraparyantam,
padābhyām = caraṇābhyām; abhi-

gamya = samīpaṃ gatvā, vaivāhikam = vivāhasambandhi,
maṇḍapam = pūjāsthānam,

ānināya = ānītavān ||37||

dadarśa dhīra: kṣitipālaputrīṃ tatra sthitāṃ
tārakarājavaktrām {2. ^rājavaktrīm-ka^, pā^, tri^ |} |

līlāravindena karasthitena payodhikanyāmiva bhāsamānām
||38||

@097

dadarśeti | dhīra: = gambhīra:, sa siddhārtha:; tatra =
vivāhamaṇḍape, sthitām =

vartamānām, tārakarājavaktrām = candramukhīm;
kṣitipālasya = rājña:, putrīm =

kanyām; karasthitena = haste dhṛtena; līlāravindena =
līlārthaṃ dhṛtena paṅkajena,

bhāsamānām = śobhamānām; payodhikanyām = samudrakanyām,
lakṣmīmiti yāvat;

dadarśa = avalokitavān ||38||

sotkaṇṭhamālokayata: kumārīṃ sudhāṃśu
śobhāparibhāvukāṅgīm |

atītya velāmadhirājasūnorānandasindhu: prasasāra dūram
||39||

sotkaṇṭhamiti | sudhāṃśo: = candrasya, śobhāyā: =
kānte:, paribhāvukāṇi =

tiraskaraṇaśīlāni, aṅgāni = śarīrāvayavā: yasyāstām;
kumārīm = tāṃ

rājakanyām; sotkaṇṭham = autsukyasahitam, ālokayata: =
paśyata:, adhirājasūno:

= cakravarttiputrasya siddhārthasya; ānandasindhu: =
ānandasamudra:; velām =

taṭam, atītya = atikramya; dūram = dūraparyantam, prasasāra
= prasṛtavān ||39||

yat kāryate tatra pativratābhi: kṛtvā tadetat sakalaṃ
kumāra: |

tayā samaṃ tāmarasāyatākṣyā jagāma vaitānikavedimadhyam
||40||

yatkāryata iti | tatra = vivāhamaṇḍape, kumāra: =
siddhārtha:; pativratābhi: =

satībhi: strībhi: prayojakakartrībhi:, yat kāryajātam,
kāryate = niṣpādyate;

tadetat sakalaṃ kāryajātaṃ kṛtvā = vidhāya,
tāmarasāyatākṣyā = kamalāyatākṣyā,

tayā = rājaputryā, samam = saha, vitānaṃ prayojanamasyeti
vaitānikī = vitāna-

sambandhinī yā vedi: = pariṣkṛtabhūmi:, "vedi: pariṣkṛtā
bhūmi:" ityamara: |

tasyā madhyam = madhyabhāgam, jagāma = agamat ||40||

udarciṣastasya hutāśanasya havirbhiruccairjvalata: purastāt
|

kriyākalāpe kṛtadhī: purodhā: saṃyojayāmāsa
vadhūkumārau ||41||

udarciṣa iti | udgatāni = uparigatāni, arcīṣi = jvālā:,
yasya tasya;

@098

hutāśanasya = agne:, havirbhi: = prakṣiptaghṛtādibhi:,
uccai: = atyantam, jvalata: =

prakāśayata: sata:, purastāt = agre, kṛtadhī: =
niścitabuddhi:, purodhā: = purohita:,

vadhūṃ ca kumāraṃ ceti tau, saṃyojayāmāsa =
vivāhavidhinā tayo: pāṇigrahaṃ

kārayāmāsa ||41||

āsīt kumāra: pulakaprarohairudañcitai:
kañcukitāṅgayaṣṭi: |

vaikakṣamālyacyutakesarāstadguptyai
babhūvurguṇaratnarāśe: ||42||

āsīditi | (tadā) kumāra: = siddhārtha:, udañcite: =
udgatai:, pulaka-

prarohai: = romāñcāṅkurai:, kañcukitā =
sañjātakañcukā, āvṛteti yāvat,

aṅgayaṣṭi: = dehadaṇḍo yasya sa:, āsīt = abhūt |
vaikakṣamālyāt = kaṇṭhādurasi

upavītavat tiryakkṣiptamālyāt, "kaṇṭhād vaikakṣikaṃ tu
tat | yat tiryak

kṣiptamurasi" ityamara: | cyutā: = patitā:, kesarā: =
kiñjalkā:, "kiñjalka:

kesaro'striyām" ityamara: | guṇā: ratnānīva teṣāṃ
rāśe: = samūhasya; tadguptyai

= romāñcācchādanāya, babhūvu: = abhavan ||42||

āvirbhavadbhi: śramavārileśairārdrāṅguli:
koliyakanyakā''sīt |

vivāhadhārājalaśīkarāstadvyājībabhūvurvipu-
lekṣaṇāyā: ||43||

āvirityādi | koliyakanyakā = koliyādhipate: putrī, ca,
āvi-

rbhavadbhi: = utpadyamānai:, śramavārileśai: =
svedajalakaṇai:, ārdrāṅguli: = siktāṃguli:,

āsīt = abhūt | vipulekṣaṇāyā: = āyatākṣyāstasyā:,
vivāhe = vivāhavidhau,

dhārājalasya śīkarā: = bindava:, "śokaro'mbukaṇā:
smṛtā:" ityamara: |

tadvyājībabhūvu: = apalāpasādhanāni babhūvu: |
etacchlokadvayoktābhyāṃ dampatyo:

romāñca-svedābhyāṃ parasparaṃ niratiśayānurāga:
sūcita: ||43||

@099

ālokalobhādabhivartamānā nivartamānāstrapayā ca śaśvat
|

tayorapāṅgaprasarāstadānīṃ ḍolāvihāraśriyamanvabhūvan
||44||

āloketyādi | tadānīm = tasmin samaye, ālokalobhād =
darśanautsu-

kyena, abhivartamānā: = abhyudgacchanta:, trapayā = lajjayā,
ca nivartamānā: =

pratyāvṛttā:, śaśvat = muhu:, tayo: = dampatyo:,
apāṅgaprasarā: = kaṭākṣavyāptaya:,

ḍolāvihārasya = preṅkholikākrīḍāyā:, "ḍolā
preṅkholikā striyām" ityamara: |

śriyam = gamanāgamanarūpāṃ śobhām, anvabhūvan =
anubhūtavanta: ||44||

abhyastayā saṃvaraṇāmburāśerāvartacakrabhramalīlayeva |

vara: samaṃ vāmadṛśā kṛśāno:
pradakṣiṇāprakramamanvatiṣṭhat ||45||

abhyastayeti | vara: = siddhārtha:, saṃvriyate varo'sminniti
saṃvaraṇa: =

vivāha:, sa evāmburāśi: = samudra:, tasya | āvarte =
ambhasāṃ bhrame, yaścakrabhrama: =

cakrākārabhramaṇam, tasya līlayā = krīḍayeveti
hetūtprekṣā | vāmadṛśā = vāma-

locanayā, sundaryā, samam = saha, kṛśānā: = agne:,
pradakṣiṇāprakramam = pradakṣiṇāgatim,

anvatiṣṭhat = anuṣṭhitavāt ||45||

kanyākumārau kamanīyarūpāvālokya homāgniradṛṣṭapūrvau
|

pradakṣiṇārci:sphuraṇacchalena
ślāghāśira:kampamivācacāra ||46||

kanyeti | homāgni: = havirvahni:, kamanīyarūpau =
ramaṇīyākārau, adṛṣṭa-

pūrvau = pūrvamadṛṣṭau, asādhāraṇāvityartha:, ālokya =
dṛṣṭvā; pradakṣiṇaṃ yathā syāt

tathā arciṣām = jvālānām, sphuraṇasya = prakāśanasya,
chalena = vyājena,

ślāghāyai = abhinandanāya, śira:kampam = śiraścālanam,
ācacāra = akarot |

ivetyutprekṣāyām ||46||

guruprayuktā kulapālikā sā lājopahāraṃ visasarja vahnau |

marudvidhūtā latikeva puṣpaṃ cūtadrume syūtanavapravāle
{1. satanava^-ka^, pā^ tri^ |} ||47||

@100

guruprayukteti | sā kulapālikā = kulāṅganā, guruṇā =
purodhasā, prayuktā =

preritā, vahnau = agnau, lājānām = bhraṣṭadhānānām,
upahāram = upāyanam,

"upāyanamupagrāhyamupahārastathopadā" ityamara: | visasarja
= visṛṣṭavatī |

marudvidhūtā = vāyunā kampitā, syūtā: = grathitā:,
ābaddhā iti yāvat, nava-

pravālā: = navapallavā: yena tasmin, cūtadrume =
āmravṛkṣe, latikā, puṣpam =

kusumamiva, reje | ivetyutprekṣāyām ||47||

samudgatā dhūmatati: kṛśāno: samīpalagnā mukhasārasasya
|

amlānanīlāyatanālabhaṅgīmaṅgīcakārāmbujalocanāyā:
{1. amānanīla^-pā^ |} ||48||

samudgateti | ambujalocanāyā: = kamalanetrāyā:, tasyā:,
mukhasārasya =

mukhakamalasya, samīpalagnā = sannihitā, samudgatā =
samutthitā:, kṛśāno: =

vahne:, dhūmatati: = dhūmasamūha:, amlāna: = navya:, āyata:
= dīrgha:, yo nāla: =

daṇḍastasya bhaṅgīm = rītim, aṅgīcakāra = svīkṛtavatī
||48||

tasmādudīrṇā navadhūmarājistasyā mukhe
tadgrahaṇaprasanne |

kṣaṇaṃ samālakṣyata sañcarantī saroruhe
ṣaṭpadamālikeva ||49||  tasmāditi | tasmāt = homāgne:,
udīrṇā = utthitā, navadhūmarāji: =

navadhūmapaṃkti:, tasyā: = rājaputryā:, tasya = varasya,
grahaṇena = pāṇigrahaṇena,

prasanne = nirmale, vikasite ityartha: | mukhe = ānane,
kṣaṇam = kiyantaṃ kālam,

sañcarantī = sañcaraṇaṃ kurvantī, saroruhe = kamale,
ṣaṭpadānām = bhramarāṇām,

mālikā = paṃktiriva, "ṣaṭpadabhramarālaya:" ityamara: |
samālakṣyata = sādṛśya-

malabhata | ivetyutprekṣāyām ||49||

vaktrāravindaṃ parita: prakīrṇā vāmabhruvo
maṅgaladhūmarāji: |

anyāmṛtāṃśubhramata: prayātāmadhatta sākṣāt
pariveṣalakṣmīm ||50||

@101

vaktrāravindamiti | vāmabhruva: = vāmalocanāyāstasyā:;
vaktrāravindam =

mukhāmbujam, parita: = samantāt; prakīrṇā = vyāptā;
maṅgaladhūmarāji: = maṅgalamayī

dhūmapaṃkti:; anyāmṛtāṃśubhramata: =
candrāntarabhrameṇa; prayātām = samīpaṃ gatām;

sākṣāt, pariveṣalakṣmīm = paridhiśobhām; "pariveṣastu
paridhi:" ityamara: |

adhatta = dhārayāmāsa ||50||

vaktrāmbujaṃ vāmadṛśa: parītā vaivāhikī
maṅgaladhūmapaṃkti: {1. ^dhūmabhaṅgi:-tri^ |} |

babhāra nīlāṃśukanirmitasya muhūrtavaktrāvaraṇasya
śobhām ||51||

vaktrāmbujamiti | vāmadṛśa: = vāmalocanāyāstasyā:;
vaktrāmbujam =

mukhakamalam; parītā = vyāptā; vaivāhikī =
vivāhanimittā; maṅgaladhūma-

paṃkti: = maṅgalamayī dhūmarāji:; nīlāṃśukena =
nīlavastreṇa, nirmitasya = racitasya;

muhūrte = vivāhamuhūrtakāle, vaktrāvaraṇasya =
avaguṇṭhanasya, śobhām = kāntim;

babhāra = dadhāra ||51||

kālāñjanocchvāsavikūṇitākṣaṃ {2. kālāmbudo^-ka^ |}
dharmodakakliṣṭakapolapatram |

vivarṇakarṇotpalamānanābjaṃ {3. vikīrṇa^-vi^ |} babhūva
dhūmagrahaṇānmṛgākṣyā: ||52||

kāletyādi | tasyā mṛgākṣyā: = mṛganayanāyā:;
ānanābjam = mukhakamalam;

dhūmagrahaṇāt = dhūmavyāpanāt; kālāñjanasya =
kṛṣṇāñjanasya, ucchvāsena =

vyāpanena, vikūṇite = mīlite, akṣiṇī = netre, yasya tat;
dharmodakena = svedajalena,

kliṣṭam = malinam; kapolapatram = gaṇḍasthalaṃ yasya tat;
vivarṇe = vikṛte, karṇo-

tpale, yasya tat, babhūva = abhūt ||52||

iti krameṇāhitapāṇipīḍ+astayā {4. pāda^-vi^ |} sahaiva
śvasurau kumāra: |

nanāma tāvapyanumodamānāvāśīrbhiretāvanuvardhayetām
||53||

@102

iti krameṇeti | iti = ittham; krameṇa = kramaśa:; āhitā =
kṛtā, pāṇi-

pīḍ+ā = pāṇigrahaṇaṃ yena sa:; kumāra: = siddhārtha:;
tayā = svapatnyā; sahaiva =

sārdhameva; śvasurau = patnyā mātāpitarau; nanāma =
praṇanāma | tau = śvasurāvapi,

anumodamānau = anumodanaṃ kurvantau; etau = vadhūvarau,
dampatītyartha:; anuvardhaye-

tām = samavardhayātāmiti laṅantameva nyāyyam ||53||

kumārasya kapilāṃ pratyāgamanam

anyāṃ^śca sarvānapi bandhuvargān sambhāvya jāyāsahita:
kumāra: |

nirgatya tasmānnijarājadhānīpradakṣiṇāya pravaro jagāma
||54||

anyāṃ^śceti | jāyayā = patnyā sahita:; kumāra: =
siddhārtha:; anyān =

aparān; api sarvān = nikhilān; bandhuvargān = jñātivargān
yathāvidhi,

sambhāvya = satkṛtya; tasmāt =
koliyadeśādhipatiprāsādāt; nirgatya = niṣkramya;
nijarājadhānyā: = kapilānagaryā:; pradakṣiṇāya =
pradakṣiṇīkaraṇāya; gantu-

mityartha:; pravara: = utsuko bhūtvā; jagāma = agamat ||54||

tasmin muhūrte kapilāṅganānāṃ
kumāranidhyānaparāyaṇānām |

saudheṣu saudheṣu samudbabhūvu: śṛṅgāraceṣṭā
madanopadiṣṭā: ||55||

tasminnitti | tasmin muhūrte = kapilāpratyāgamanakāle;
kumārasya =

siddhārthasya, nidhyāne = darśane; "nirvarṇanaṃ tu
nidhyānaṃ darśanālokanekṣaṇam"

ityamara: | parāyaṇānām = āsaktānām; kapilāṅganānām =
kapilavāsinīnāṃ

nārīṇām; madanena = manmathena, upadiṣṭā: = janitā:,
śṛṅgāraceṣṭā: = śṛṅgāra-

rasānubhāvā:; samudbabhūvu: = samutpannā babhūvu: ||55||

kapilāvāsiyuvatīnāṃ kumāradarśanautsukyam

tathā hi kācit karapallavena kalhāramālāmavalambamānā |

svayaṃ varītuṃ kila rājadhānīsopānamārga {1.
rājadhānīṃ-pā^ |} tvarayā jagāma ||56||

@103

saptabhiragrimai: padyai: kavi: kapilāvāsiyuvatīnāṃ
cumāradarśanautsukyaṃ

prakaṭayati--tathā hītyādinā | tathā hi = tasmin prasanne;
kācid yuvati:,

kalhāramālām = saugandhikapuṣpamālām; "saugandhikaṃ tu
kalhāram" ityamara: |

avalambamānā = kare dhārayamāṇā svayam = ātmanā;
varītum = vararūpeṇa dhāra-

yitum, rājadhānyā: = kapilāyā:, sopānamārgam =
ārohaṇamārgam; "ārohaṇaṃ

syāt sopānam" ityamara: | tvarayā = śīghratayā; jagāma =
yayau ||56||

netrasya taddarśananiścalasya mā mūdidaṃ rodha itīva
matvā |

apāsya kālāñjanamāyatākṣī vātāyanaṃ satvaramāpa
kācit ||57||

netrasyeti | kācicca, āyatākṣī = viśālākṣī,
taddarśane = tasya kumāra-

syāvalokane, niścalasya = stabdhasya; svakīyasya netrasya =
nayanasya; "idam =

nayanasthāñjanam, rodha: = pratibandho mā bhūt" iti mattvā
= niścitya, kālā-

ñjanam = kajjalam, apāsya = nirākṛtya; satvaram = śīghram,
vātāyanam =

gavākṣam, āpa = prāpa ||57||

vibhūṣaṇairantarite madaṅge {1. mamāṅge-tri^, pā^, vi^ |}
naisargikīṃ kāntimasau na paśyet |

itīva naipathyamakalpayantī kācit prapede sahasā gavākṣam
||58||

vibhūṣaṇairiti | kācicca navayauvanā, asau = siddhārtha:;
vibhūṣaṇai: =

alaṅkārai:, antarite = vyavahite, madaṅge = mama śarīre,
jātāṃ naisargikīm = svābhā-

vikīm, kāntim = śobhām, na paśyet = nāvalokayet' itīva =
itthamiva

(matvā) naipathyam-śarīrālaṅkaraṇam; akalpayantī =
akurvantī, sahasā = jhaṭiti,

gavākṣam = vātāyanaṃ prati, prapede = jagāma ||58|| 

@104

vyākośametad yadi karṇapāśe niveśayeyaṃ surabhi dvirepha:
|

māṃ pīḍayedityavadhīrya {1. ^dityavaṣārya-vi^ |} manye
karṇotpalaṃ kāpi jagāma jālam ||59||

vyākośamiti | kāpi ca yuvati:, yadi = cet, aham, etat,
surabhi =

sugandhi, vyākośam = vikasitam, "vyākośavikacasphuṭā:"
ityamara: | karṇa-

pāśe = praśaste karṇe, niveśayeyam = dhārayeyam; tarhi,
dvirepha: = bhramara:, "dvirepha:

puṣpaliṅ bhramara:" ityamara: | māṃ pīḍayet = vedayet, iti
evam; karṇotpalam =

karṇasarojam, avadhīrya = tiraskṛtyeva; jālam = gavākṣaṃ
prati; "jālaṃ tu gavākṣe

kṣārake gaṇe" iti hemacandra: | jagāma = agamat ||59||

tadānanālokanaharṣajāta: stanasya romodgama eva bhūṣā |

itīva patrāvalimutsṛjantī vātāyanābhyarṇamavāpa kācit
||60||

tadānaneti | kācicca yuvati:; tadānanasya = kumāramukhasya,
ālokanena =

vīkṣaṇena, jāto yo harṣa: = moda:, tena jāta: = udbhūta:,
stanasya = kucasya,

romodgama: = romaharṣa eva bhūṣā = alaṅkāra:-iti matveva,
stanayordhṛtāṃ patrā-

valim = alaṅkāraviśeṣam, utsṛjantī = tyajantī, abhyarṇam
= śīghrameva, vātāya-

nam = gavākṣamprati, avāpa = prāpa | ivetyutprekṣāyām
||60||

pativratāyā: paradarśanāya yātrā na yukteti nirundhatīva
|  nitambabimbād rasanā galantī kasyāścidaghriṃ
kalayāñcakāra ||61||

pativratāyā iti | kasyāścit = yuvatyā:; "pativratāyā:
satyā:, para-

darśanāya = parapuruṣavīkṣaṇāya, yātrā = gamanam, na
yuktam = ucitam" iti

nirundhatīva = vārayantīva, nitambabimbāt = kaṭipradeśāt,
galantī = skhalantī,

raśanā = mekhalā, aṃghrim = caraṇam, kalayāñcakāra =
babandha ||61||

@105

ekāvalīṃ kācidanarpayitvā kaṇṭhopakaṇṭhaṃ
karapaṅkajena |

samudvahantī tvaramāṇacetāstasyopahārārthamiva pratasthe
||62||

ekāvalīmiti | kācit = aprasiddhā yuvati:, ekāvalim =
ekayaṣṭi-

hāram, anarpayitvā = adhṛtvā, kaṇṭhāpakaṇṭhaṃ =
kaṇṭhasamīpam, karapaṅkajena = kara-

kamalena, tasyopahārārtham = tasmai upāyanārtham,
samudvahantī dhārayantī, tvaramāṇa-

cetā: = paribhrāntacittā, cañcalacittetyartha:, satī,
pratasthe = prātiṣṭhat | ive-

tyutprekṣāyām ||62||

tābhistadudvīkṣaṇatatparābhirnirantarā:
saudhatalapradeśā: |

jagajjigīṣormakaradhvajasya senāniveśapratimā babhūvu:
||63||

tābhiriti | tasya = kumārasya, udvīkṣaṇe = darśane, ta
tparābhi: = āsaktābhi:;

tābhi: = yuvatībhi:; nirantarā: = niviḍā:;
saudhatalapradeśā: = prāsādopari-

tanabhāgā:; jagatām = lokatrayāṇām, jigīṣo: =
jetumiccho:; makaradhvajasya =

manmathasya; senānāṃ niveśena = vyūharacanāvinyāsena,
pratimā: = sadṛśā:; vabhūvu: =

jātā: ||63||

vīthīṣu vīthīṣu vilāsinīnāṃ tasminnipetustaralā:
kaṭākṣā: |

prāsādajālāntaritāṅgayaṣṭe: prasūnaketoriva
puṣpabāṇā: ||64||

vīthiṣviti | vīthiṣu vīthiṣu = rathyāsu rathyāsu
sthitānāṃ vilāsinīnām =

pramadānām; taralā: = tīvrā:; kaṭākṣā: =
dṛṣṭipātā:; tasmin = siddhārthe; prāsāda-

jālai: = saudhagatagavākṣai:, antaritā = ācchāditā,
aṅgayaṣṭi: = dehayaṣṭi:,

yasya tasya; prasūnaketo: = madanasya, puṣpabāṇā: =
puṣpamayā vāṇā iva, nipetu: =

patitavanta: ||64||

@106

tamāyatākṣya: spṛhaṇīyamaṅgādaṅgāntaraṃ
gantumaśaknuvānai: |

ākarṇapūraprasṛtairapāṅgairālokayāmāsuratṛptibhāja:
||65||

tamāyatetyādi | āyatākṣya: = viśālākṣyastā: yuvataya:;
spṛhaṇīyam =

kamanīyam, aṅgād = avayavād aṅgāntaram = avayavāntaram;
gantum;

aśaknupānai: = asamarthai:; ākarṇapūram =
karṇālaṅkāraparyantam; prasṛtai: = vyāptai:,

apāṅgai: = netraprāntai:; atṛptibhāja: =
tṛptimabhajantya:; ālokayāmāsu: = darśayāmāsu: ||65||

tāsāṃ kumāra: śatapatramitrairvilocanairvismayanirnimeṣai:
|

aṅgeṣu sarvatra niṣiktabimbai: sākṣāt sahasrākṣa
ivābabhāse ||66||

tāsāmiṣi | kumāra: = siddhārtha:; tāsām = yuvatīnām,
śatapatramitrai:,

padmasadṛśai: "śatapatraṃ kuśeśayam" ityamara: | vismayena
= āścaryeṇa, nirnimeṣai: =

animeṣai:; aṅgeṣu = avayaveṣu: sarvatra, niṣaktāni =
āsaktāni, bimbāni =

ākārāṇi yeṣāṃ tai:, pratiphalitairityartha:; vilocanai: =
netrai:, sākṣāt =

pratyakṣam, sahasrākṣa: = indra iva ābabhāse = babhau
||66||

yatraiva yatraiva kumāragātre vyāpāritaṃ
locanamaṅganābhi: |

tatraiva tatraiva babhūva kāntiniryāsani:syūtamivānuṣaktam
||67||

yatraiveti | aṅganābhi: = yuvatibhi:, kumāragātre =
siddhārthaśarīre, yatraiva

yatraiva = yasmin yasminnavayave, locanam = netram, vyāpāritam
= nyastam;

tatraiva tatraiva = tasmin tasminneva bhāge, tat = netram;
kāntyā eva niryāsena =

vṛkṣakṣīreṇa, nisyūtam = samyagvaddhamiva, babhūva =
abhūt ||67||

tāsāṃ kumārākṛtirāturāṇāmaspandavisphāritalocanānām
|

vinetukāmeva manobhavātiṃ pratyekamantarhṛdayaṃ viveśa
||68||

@107

tāsāmiti | āturāṇām = manmathapīḍ+itānām; aspandam =
niścalam,

yathā syāt tathā visphārite = vistārite, locane = netre
yāsāṃ tāsām, mano-

bhavārtim = madanapīḍām; vinetukāmā = apanetumicchū:,
kumārākṛti: = siddhārtha-

mukhabimbam; pratyekam = pratiyuvati, antarhṛdayam =
hṛdayasyāntarbhāgam, viveśa =

praviṣṭavān ||68||

kācit tadā
kaṇṭakitāṅgayaṣṭistadānanāmbhoruhanirviśeṣam |

ājighradānandanimīlitākṣī karasthitaṃ
vibhramapuṇḍarīkam ||69||

kāciditi | tadā = kumāradarśanakāle; kaṇṭakitā =
romāñcitā, aṅga-

yaṣṭi: = dehalatā, yasyā: sā, kācit = navayauvanā; tasya
= kumārasya, āna-

nāmbhoruhāt = mukhakamalāt, nirviśeṣam = viśeṣaśūnyam,
tatsadṛśamityartha:;

karasthitam = hastasthitam, vibhramasya = vilāsasya,
puṇḍarīkam = padmam;

ānandena, nimīlite akṣiṇī = netre yasyā: sā, satī,
ājighrat = gandhama-

gṛhṇāt ||69||

kācit tadākarṣaṇasiddhamantraṃ kāmopadiṣṭaṃ kila
japtukāmā |

kareṇa mandaṃ bhramayāñcakāra muktākṣamālāmiva
hārayaṣṭim ||70||

kāciditi | kācicca navayauvanā tadā = tasminnavasare;
kāmopadiṣṭam =

madanopadiṣṭam; tasya = kumārasya, ākarṣaṇe =
vaśīkaraṇe, siddham = phalaupayikam,

mantram = devasādhakaṃ padasamūham; kila, iveti padadvayaṃ
sambhāvanāyāṃ vartete |

japtukāmā = jāpaṃ cikīrṣu:; kareṇa = hastena,
muktāmayīm, akṣamālām = japamālām,

eva hārayaṣṭim = hārasaram, mandam = śithilatayā,
bhramayāñcakāra = bhramima-

karot ||70||

śukāvacañcūpuṭapāṭalena nakhena kācid vililekha navyam |

pāṇisthitaṃ ketakagarbhapatramanaṅgasandeśamivāsya kartum
||71||

@108

śuketyādi | śukasya = korasya, "kīraśukau samau" ityamara:
| avacañcū-  puṭamiva = troṭipuṭavat, pāṭalena =
aruṇena, nakena = kararuheṇa; pāṇisthitam =

karasthitam; navyam = navīnam, ketakapuṣpasya garbhastham =
anta:sthaṃ patram =

kisalayam, anaṅgasya = madanasya, sandeśam =
tadavasthāsūcakalekham, kartum =

sampādayitumiva, vililekha = ullikhitavatī ||71||

ālekhyalīlāphalakaṃ satūlimekaṃ {1. satulī^-ka^ |}
dadhānā karapallavena |

ātmānamālikhya varāya tasmai dātuṃ samudyogavatīva
tasthau ||72||

ālekhyetyādi | kācicca, karapallavena = svakīyakarahastena,
ālekhya-

līlāyai = citrakrīḍāyai, phalakam = paṭṭam, satūlim =
tūlyā = citralekhopakaraṇabhūtayā

kūrcikayā sahitam, "tūlī śayyākūrcikayo:" iti vaijayantī
|

dadhānā = dhārayatī, tatra = paṭṭe, ātmānam = nijam,
ālikhya = likhitvā, tasmai

varāya = siddhārthāya, dātum, samudyogavatī =
prayatnavatīva, tasthau = asthāt ||72||

cetobhuva: puṣpaśilīmukhānāṃ parāgavarṣai:
patatāmajasram |

kasyāścidāsīt kaluṣīkṛteva dṛṣṭi:
samudyadbahulāśrupūrā ||73||

cetobhuva iti | kasyāścit = pramadāyā:, dṛṣṭi: = netram,
cetobhuva: =

madanasya, ajasram = nirantaram, patatām = pātamāpnuvatām,
puṣpaśilīmukhā-

nām = puṣpavāṇānām, parāgavarṣai: = dhūlivarṣābhi: |
samudyan = udgacchat, bahula: =

atyadhika:, aśrupūra: = vāṣpapravāho yasyā: sā; satī,
kaluṣīkṛtā = kāluṣya-

māptā, āsīt = abhūt ||73||

udbhinnaromodgamalobhanīyā rarāja kasyāścana gaṇḍapāli:
|

dhṛtāṅkurā {2. kṛtāṅkurā-tri^ |} cittagrahapraveśe
manobhuvo maṅgalapālikeva ||74||

@109

udbhinnetyādi | kasyāścana = pramadāyā:, gaṇḍapāli: =
kapolapradeśa:, udbhinnena = udgatena, romodgamena =
romāñcena, lobhanīyā = pūraṇīyā satī, citta-

syaiva gṛhasya praveśe, manobhuva: = manmathasya,
dhṛtāṃkurā = aṃkuratvamāpannā, maṅgala-

pālikā = aṅkurārpaṇapātraviśeṣa:, iva rarāja =
śuśubhe ||74||

ākarṇamākṛṣṭaśarāsanasya kāmasya kādambakadambakānām
|

pakṣīnileneva vidhūyamānā kāciccakampe skhaladuttarīyā
||75||

ākarṇamiti | kācit = pramadā ca, ākarṇam =
karṇaparyantam, ākṛṣṭam =

śarāsanam = dhanu:, yena tasya, kāmasya = madanasya,
kādambānām = bāṇānām,

"kādamba: katahaṃseṣvo:" iti hemacandra: | kadambakānām =
samūhānām, "niku-

rambaṃ kadambakam" ityamara: | pakṣānilena = pakṣajātena
vāyunā, vidhūyamānā =

kampamānā, skhalat = bhraśyat, uttarīyam = uttarīyavastram,
yasyā: sā, jātā ||

dharmodabinduprakarairudīrṇai: karambitā kācana rājate sma
|

kodaṇḍavallīva dṛḍhāvakṛṣṭā
niṣṭhyūtamuktāṅkuritā smarasya ||76||

dharmetyādi | udakānāṃ bindava: udavindava:,
"manthodanasakthabindu"

(pā^ sū^ 6.3.60) ityādinā udakaśabdasyodādeśa:, dharmasya
= tāpasya, uda-

vindava: = jalabindava:, teṣāṃ prakarai: = ttamūhai:,
udīrṇai: = udgatai:, karambitā =

dṛḍhāvakṛṣṭā = dṛḍhatayā avakṛṣṭā,
niṣṭhyūtābhi: = dṛḍhaniṣpīḍanena, bahirnirgatābhi:

muktābhi:, aṃkuritā = janiṃ prāptā, añcitetyartha:,
kodaṇḍavallī = ikṣurūpā

dhanurlatā iva, rājate sma = śobhate sma ||76||

mana:pratolīṃ viśata: prakīrṇairmanobhuva:
pādaparāgajālai: |

kācid dṛśaṃ karburavigraheva vivarṇabhāvaṃ pratipadyate
sma ||77||

mana: pratolīmiti | kācit pramadā, mana: = cittameva pratolī
= rathagama-

nārhavīthim, "rathyā pratolī viśikhā" ityamara: |
vikīrṇai: = vistṛtai:,

@110

manobhuva: = madanasya, pādaparāgajālai: =
caraṇaraja:samūhai:, karburam = śabalitam,

vigraha: = śarīraṃ yasyā: sā iva | "citraṃ kirmīra
kalmāṣa-śavalaitāśca karbure",

śarīra varṣma vigraha:" ityubhayatrāmara: | vivarṇabhāvam
= varṇamālinyam, dṛśam =

dṛṣṭim, pratipadyate sma = prāpnot | "laṭ sme" (pā^ sū^
3.2.118) iti

bhūtārthe laṭ ||77||

kumāramenaṃ kulaśailadhurya bharttāramāptuṃ
paramābhirūpyam |

vimbādhareyaṃ jananāntareṣu kiṃ vā'karot
puṇyamagaṇyarūpam ||78||

pañcabhi: padyai: taṃ vīkṣamāṇānāṃ strīṇāṃ
parasparamālāpamāha-kumāramiti |  paramābhirūpyam =
paramasaundaryutam, kulaśailadhuryam = kulācalavat bhāra-

vāhinam, enam = imam, kumāram = siddhārtham, bhartāram =
patirūpeṇa āptum =

prāptum, bimbādharā = aruṇoṣṭhī, iyam = rājakanyā,
jannāntareṣu = aparajanmasu,

agaṇyarūpam = aganīyam, kiṃ vā puṇyam = puṇyajanakaṃ
karma = kriyām, akarot =

vyadhāt | ityavadat' ityadhyāhāryam ||78||

sudhānidhānaṃ tuhināṃśubimbaṃ lakṣmīvimānāni ca
paṅkajāni |

ātanvatā pūrvamamuṣya vaktranirmāṇayogyeva kṛtā
vidhātrā ||79||

sudhetyādi | pūrvam = etaccharīranirmāṇata: pūrvam,
sudhānidhānam = amṛtanidhim,

tuhināṃśubimbam = candrākṛtim; lakṣmīvimānāni =
lakṣmyā vāsa-

yogyāni ca paṅkajāni = padmāni, ātanvatā = racayatā,
vidhātrā = brahmaṇā,

amuṣya = kumārasya; vaktranirmāṇasya = mukharacanāyā:,
yogyā = abhyāsa:; kṛtā =

vihitā-ityavadat | "yogyā'bhyāsa: paricaya:" iti vaijayantī
|

candrapaṅkajānāṃ nirmāṇābhyāsavaśādeva brahmā asya
vadanaṃ nirmame-iti bhāva: ||

nirmāṇakāle bhuvanatrayasya, sambhṛtya sambhṛtya
samarpitena |

saundaryasāreṇa sarojajanmā prāyeṇa cakre yuvarājamenam
||80||

@111

nirmāṇakāla iti | sarojajanmā = brahmā; prāyeṇa =
prāyaśa:, bhuvanatrayasya =

trilokyā:; nirmāṇakāle = racanāsamaye, sambhṛtya
sambhṛtya = saṃgṛhya, saṃgṛhya, samarpitena = vinyastena,
saundaryasāreṇa = saundaryasya sthirāṃśena, enam = imam;
kumāram =

rājaputram, cakraṃ = sasarja | trijagatsaundaryasambhūto'yaṃ
kumāra iti bhāva: ||80||

yuvānamenaṃ yugadīrghabāhuṃ draṣṭuṃ
trilokaspṛhaṇīyaśobham |

asmākamakṣṇāmayutaṃ viriñcastrilokavedī {1.
viriñci^-pā^ |} na cakāra kasmāt ||81||

yuvānamiti | trilokavedī = lokatrayajña:, viriñca: =
brahmā, "viriñco'ja:

viriñcina:" ityamara: | yugapat = īṣāntabandhanavat,
"yugamīṣāntabandhanam"

iti vaijayantī | dīrghau = lambamānau, bāhū = bhujau yasya
tam,

trilokyā spṛhaṇīyā = īrṣyākaraṇīyā, śobhā =
saundaryam yasya tam, enam =

imam, yuvānam = taruṇam, draṣṭum = avalokayitum, asmākam,
akṣṇām = netrāṇām,

ayutam = daśasahasrasaṃkhyākam, kasmāt = katham, na akarot =
vyadhāt ||81||

amuṣya vaktrāmṛtabhānubimbasambhūtasaundaryasudhopayogāt |

āpadyate dṛṣṭiyugaṃ na keṣāmatraiva
janmanyanimeṣabhāvam ||82||

amuṣyeti | amuṣya = kumārasya; vaktram = mukhameva,
amṛtabhāno: = candrasya,

bimbam = maṇḍalam, tasmāt sambhūtā = utpannā, saundaryam =
ramaṇīyatā, eva

sudhā = amṛtam, upayogāt = sevanāt, atraiva = asminneva,
janmani = loka;

keṣām; dṛṣṭiyugam = netrayugalam, animeṣabhāvam =
nirnimeṣabhāvam, na āpadyate =

prāpnoti | animeṣabhāvaṃ vismayavaśāt nimeṣaśūnyatvaṃ
devabhūyaṃ ca | asya

saundaryam paśyanta: sarve'pi janā nirnimeṣacakṣuṣo
bhavantītyartha: ||82||

@112

ityādimāsāṃ giramatyudārāmākarṇayan
karṇasukhāyamānām |

pradakṣiṇīkṛtya purīṃ kumāra: prāvikṣadantarbhavanaṃ
nṛpasya ||83||

ityādimiti | iti ādiryasyāstām ityādim, atthudārām = ati-

mahatīm; karṇasukhāyamānām = śrotrayo: sukhapradātrīm,
karṇapriyāmiti yāvat;

ākarṇayan = śṛṇvan, kumāra: = siddhārtha:; purīm,
kapilānagarīm; pradakṣiṇīkṛtya =

pradakṣiṇāṃ kṛtvā; nṛpasya = rājña: śuddhodanasya;
antarbhavanam, antargṛham;

prāvikṣat = praveśaṃ kṛtavān ||83||

praviśya dūrāvanatena mūrdhnā
baddhapraṇāmāñjalikuḍmalena |

tayā sameta: śakavaṃśadīpa: priyottaraṅgaṃ pitaraṃ
vavande ||84||

praviśyeti | tayā = svapatnyā sameta: = sahita:;
śakavaṃśasya = śākyakulasya,

dīpa: = dīpakabhūta:; kumāra iti śeṣa: | antarbhavanam,
praviśya = praveśaṃ kṛtvā,

dūrāvanatena = dūrādeva namreṇa; baddha: praṇāmasya =
praṇate:, añjali: = karapuṭam;

kuḍmala: = mukula iva yasmiṃstena; "kuḍmalo mukulo'striyām"
ityamara: | mūrdhnā =

śirasā; priyottaraṅgam = santoṣeṇa pūrṇam; pitaram =
śuddhodanam; vavande =

praṇanāma ||84||

utthāpya dūrānatamūḍhabhāryamudañcitābhyāṃ
bhujapañjarābhyām |

romodgamādhyāsitagātrayaṣṭirurvīpati: sādaramāliliṅga
||85||

utthāpyeti | ūḍhā = pariṇītā, bhāryā = patnī yena tam;
dūreṇa = dūrata

evānatam = namram; tam = kumāram; utthāpya, romodgamena =
romāñcena, adhyā-

sitā = vyāptā, gātrayaṣṭi: = dehayaṣṭi: (tanulatā)
yasya sa:; urvīpati: =

pṛthvīpati: = rājā; udañcitābhyām = uddhṛtābhyām;
bhujapañjarābhyām =

bhujau pañjarāviva tābhyām; sādaram = sasammānam;
āliliṅga = āliṅgitavān ||85||

anantaraṃ kāñcanapātrasaṃsthai: karpūradīpai:
parivāranārya: |

amuṣya bhadrāsanamāsthitasya nīrājanaṃ
maṅgalamanvatiṣṭhan ||86||

@113

anantaramiti | anantaram = praṇāmakṛtyānantaram;
parivārasya = kulasya;

nārya: = striya:; kāñcanapātrasaṃsthai: =
suvarṇamayapātrai:; karpūrajvalitadīpai:; bhadrā-

sanam = śubhāsanam; āsthitasya = sthitasya; amuṣya =
kumārasya; maṅgalam =

maṅgalamayam; nīrājanam = ārārtikam; anvatiṣṭhan =
anuṣṭhitavanta: ||86||

iti vihitavivāhaṃ viśvaviśrāntakīrtti

trijagadavanadīkṣābaddhakakṣaṃ kumāram |

narapatiravalokya prīyamāṇa: sa mene

nijakulamatituṅgaṃ nihanutārātigarvam ||87||

iti buddhaghoṣaviracite padyacūḍ+āmaṇināmni mahākāvye
caturtha: sarga: ||

itīti | sa narapati: = rājā śuddhodana:; viśvasmin
viśrāntā kīrtiryasya

tam; trijagata: = lokatrayasya, avanadīkṣāyām =
rakṣaṇavrate; baddhakakṣam = baddhakaccham;

sannaddhamityartha:; kumāram, avalokya = dṛṣṭvā;
prīyamāṇa: = prasīdan; nijakulam =

svavaṃśam; atituṅgam = atccyum, nihnata: = tiraskṛta:,
arātīnām =

śatrūṇām, garva: = darpo yena tādṛśam | mene = abhimene |
mālinī vṛttam | lakṣaṇaṃ

tu pūrvamuktameva ||

padyacūḍ+āmaṇimahākāvye kīrttivyākhyāyāṃ caturtha:
sarga: ||

@114

pañcama: sarga:

trayo mahāprāsādā:

tata: kumārasya samagravaibhavo narādhinātho
navayauvanaśriya: |

ṛtūtsavānāmupasevanakṣamānakārayat trīnatulān
mahālayān ||1||

tata iti | tata: = kumāravivāhānantaram; samagram =
puṣkalam, vaibhavam =

aiśvaryaṃ yasya sa:; narādhinātha: = samrāṭ śuddhodana:;
navā = nūtanā, yauvanasya =

tāruṇyasya śrī: = sampat yasya tasya; kumārasya =
siddhārthasya kṛte; ṛtūtsavā-

nām = hemanta-vasanta-varṣotsavānām; upasevanakṣamān =
upabhogārhān; atulān =

anupamān, trīn = etatsaṅkhyākān; mahālayān =
vṛhatprāsādāt; akārayat =

nirmāpitavān ||1||

sa teṣu sadmasvadhirājanandano
vicitravinyāsaviśeṣaśālibhi: |

vinodyamāno varavārayoṣitāṃ vilāsanṛttairvijahāra
hāribhi: ||2||

sa iti | sa: = asau; adhirājanandana: = cakravartisūnu:; teṣu
sadmasu = uttama-

gṛheṣu; vicitrai: = āścaryamayai:, vinyāsaviśeṣai: =
hastapādādinyāsabhedai:, śālante =

śobhante iti tādṛśai:; vinodyamāna: = vinodaṃ
prāpyamāṇa:; varavārayoṣitām =

śreṣṭhaveśyāṅganānām, "vārastrī gaṇikā veśyā"
ityamara: | hāribhi: = manoharai:;

vilāsanṛttai: = krīḍ+ānartanai:; vijahāra = vihṛtavān
||2||

varṣāsamayavarṇanam

babhūva varṣāsamayo'tha medinī
kaṭhoragharmajvaraśāntikarmaṭha: |

aśeṣakāntāraśikhaṇḍimaṇḍalī
vilāsalāsyakramadeśikeśvara: ||3||

babhūveti | atha = teṣu prāsādeṣu vihārakāle; (kadācit)
medinyā: =

bhūme:; kaṭhora: = kaṭhina:, yo gharmajvara: = uṣṇatāpa:,
tasya śāntau = śamane,

karmaṭha: = karmavīra:, "karmaśūrastu karmaṭha:" ityamara:
| aśeṣakāntāreṣu = kṛtsna-vaneṣu,

yā śikhaṇḍimaṇḍalī = mayūrasamūha:, "kekī śikhaṇḍī
citrapatraka:" iti

vaijayantī | tasya vilāsalāsyasya = krīḍ+ānṛttasya, krame
= sampradāye, deśikeśvara: =

ācāryavarya:; varṣāsamaya: = varṣākāla:, babhūva =
abhavat ||3||

@115

payodharā: kecana kācamecakāścakāśire
caṇḍasamīraṇeritā: |

śanai: śanairambarakṛṣṇabhoginā vimucyamānā iva
jīrṇakañcukā: ||4||

payodharā iti | tatra = tasmin varṣartusamaye, kecana =
katipaye, kāca-

mecakā: = kācamaṇivat nīlā:, "kāco'kṣiroge śikye maṇau
mṛdi" iti hemacandra: |

caṇḍena = prabalena, samīraṇena = vāyunā, īritā: =
preritā, payodharā: =

meghā:, śanai: śanai: = mandaṃ mandam; ambaram = gaganameva,
kṛṣṇabhogī = kṛṣṇasarpa:,

tena vimucyamānā: = tyajyamānā:, jīrṇakañcukā: =
jīrṇanirmokā:, "samau

kañcukanirmokau" ityamara: | cakāśire = śuśubhire ||4||
tadā samāruhya vihāramaṇḍapaṃ sahaiva vadhvā
sarasīruhekṣaṇa: |

pradarśayan mīnadṛśa: payodharān pracakrame varṇayituṃ
tapātyayam ||5||

tadeti | tadā = tasmin varṣākāle, sa:, sarasīruhekṣaṇa: =
kamalanetra: siddhārtha:;

vadhvā = patnyā sahaiva = sākameva, vihāramaṇḍapam =
varṣākālocitakrīḍ+āprāsādam,

samāruhya = samārohaṇaṃ (praveśaṃ) kṛtvā, mīnāviva
dṛśau = netre yasyāstasyā: =

sundaryā: (yaśodharādevyā: kṛte) payodharān = meghān,
pradarśayan = pradarśanaṃ

kārayan, tapasya = nidāghasya, "uṣṇa uṣṇāgamastapa:'"
ityamara: | atyaya: =

nāśastam, varṣākālamityartha: | varṇayitum = vyākhyātum;
pracakrame = prakramaṃ

kṛtavān ||5||

ita: sarojākṣi !
vilokayāmbudānudanvadambhobharapaśyatoharān |

viyattalābhogavilāsadarpaṇapraviṣṭabhūmaṇḍala
bimbasannibhān ||6||

ita iti | he sarojākṣi = kamalanayane ! ita: = asmāt
pradeśāt; udanvata: =

samudrasya, "udanvānudadhi: sindhu:" ityamara: | ambhasām =
jalānām, bharasya =

bhārasya, paśyatoharān = caurān, paśyata anādṛtya
haratīti paśyatohara:;

"vāgdikpaśyadbhyo^" (pā^ sū^ vā^ 6.3.21) iti ṣaṣṭhyā
aluk, "paśyato yo

haratyartha sa caura: paśyatohara:" iti vaijayantī |
viyattalasya = ākāśapradeśasya,

 @116

ābhoga: = vistāra eva vilāsa: = krīḍā, darpaṇa: =
krīḍādarśa:, tasmin praviṣṭasya =

pratiphalitasya, bhūmaṇḍalasya = pṛthvīpradeśasya, bimbena
= ākāreṇa, sannibhān =

sadṛśān, ambudān = payodharān, vilokaya = avalokaya ||6||

ṛtuśriyā
dīptataḍitpradīpikāsamārjitairañjanasañcayairiva |

natabhru ! navyai: śakalai: payomucāṃ nabha:sthalī
pātramiyaṃ {1. pātramidaṃ-vi^, pā^, tri^ |} vibhāvyate
||7||

ṛtuśriyeti | he natabhrū = nate bhruvau yasyāstasyā:,
tatsambuddhau ! ṛtuśriyā =

ṛtulakṣmyā, dīptābhi: = pradīptābhi:, taḍidbhireva
pradīpikābhi: = prakāśa-

sādhikābhi:, samārjitai: = sampāditai:; añjanasañcayai: =
kajjalasamūhai:; iveti

sādṛśye | navyai = navīnai:, payomucām = meghānām,
śakalai: = khaṇḍai:, iyam = eṣā;

nabha:sthalī = nabha:pradeśa:; pātram = bhājanamiva,
vibhāvyate = anumīyate ||7||

payodakālena cirapravāsinā samāgatenābhinavaṃ priye !
diśām |

vimucyamānā iva keśaveṇayo vibhānti kāmaṃ
navameghapaṃktaya: ||8||

payodetyādi | he priye = priyadarśini ! imā
navameghapaṃktaya: = navameghamālā:;

abhinavam = navīnam; tatkālamityartha:;
kriyāviśeṣaṇametat; samāgatena =

prāptena, payodakālena = meghakālena; vimucyamānā =
mucyamānā:; diśām = haritām,

virahiṇīnāmiti ca dhvani: | keśaveṇaya: = keśabandhā:;
kāmam = yatheccham;

vibhrānti = śobhante | atra priyapravāsena veṇīkṛtānāṃ
keśānāmidānī tadāgamane

saṃskaraṇārthamāmucyamānatvam ||8||

tapātyayābhyāgamanena śāmyato nidāgharūpasya
kṛpīṭajanmana: |

vijṛmbhamāṇā iva dhūmavīcayo viśanti meghāvalayo
viyattalam ||9||

tapātyayetyādi | tapātyayasya = varṣākālasya,
abhyāgamanena = prāptyā;

śāmyata: = śamaṃ prāpnuta:; nidāgharūpasya =
uṣṇakālarūpasya; kṛpīṭāt = jalāt,

janma = utpattiryasya tasya agne:; "kṛpīṭamudare jale" iti
ratnakośa: | agne:

@117

jalajatvam "adbhyo'gnirbrahmata: kṣatram" iti
manuvacanājjñeyam | "kṛpīṭa-

yonirjvalana:" ityamara: | vijṛmbhamāṇā: = vardhamānā:;
dhūmavīcaya: = dhūmaparamparā:;

iveti sādṛśye; meghāvalaya: = meghapaṃktaya:; viyattalam =
ākāśatalam; viśanti =

praviśanti ||9||

purandarākrāntibhayena ye purā payonidhiṃ
prāpuralūnapakṣakā: |

samutpatantīva ta eva bhūdharāstata:
samudyannavavāridacchalāt ||10||

purandaretyādi | ye = parvatā:, purā = pūrvam; purandarasya
= indrasya; "puruhūta:

purandara:" ityamara:; ākrānte: = ākramaṇāt,
pakṣacchedārthamiti bhāva: | bhayena =

bhītyā, alūnā: = acchinnā:, pakṣā: = garuto yeṣāṃ te,
santa:; payonidhim =

samudram, prāpu: = yayu:, ta eva bhūdharā: = parvatā:, tata:
= samudrāt, samudyatām =

ujjṛmbhamāṇānām, navavāridānām = nīlameghānām,
chalāt = vyājāt, "chalaṃ

chadmaskhalitayo:" iti hemacandra: | samutpatanti = udgacchanti
| ivetyutprekṣāyām ||10||

mṛgākṣi ! vidyullatikākarambitairnabho'vakāśo
jaladairvirājate |

payonidhirvidrumavallivellitairyugakṣaye kardamagolakairiva
||11||

mṛgākṣīti | he mṛgākṣi = mṛganayane !  vidyullatikābhi:
= taḍillatābhi:,

karambitai: = miśritai:; jaladai: = mevai:, nabho'vakāśa: =
gaganapradeśa:; yugakṣaye =

kalpānte; vidrumavallibhi: = pravālalatābhi:, vellitai: =
vyāptai:, kardamagolakai: =

paṅkapiṇḍai:; "golakastu jārato vidhavāsute | aliñjare
guḍe piṇḍe" iti

hemacandra: | payonidhi: = samudra iva; virājate = śobhate |
kalpānte sarve samudrā:

śuṣyantīti āgamikā: | ivetyutprekṣāyām ||11||

śikhaṇḍināmadbhūtatāṇḍavaśriyāmaraṇyaraṅge
madhurapraṇādinām |

vilokya vidyunnayanena vibhramān praśaṃsatīva stanitena
toyada: ||12||

@118

śikhaṇḍītyādi | toyada: = megha:; svastanitena = garjitena;
"stanitaṃ

garjitaṃ meghanirghoṣe" ityamara: | adbhutā = āścaryamayī,
tāṇḍavaśrī: = nṛtya-

śobhā yeṣāṃ teṣām; araṇyaraṅge = vane nṛtyasthāne;
madhuraṃ yathā syāt tathā

praṇādinām = praṇadatām, śikhaṇḍinām = mayūrāṇām;
vidyunnayanena = taḍidvilokanena;

vibhramān = vilāsān; praśaṃsati = praśaṃsāṃ karoti |
ivetyutprekṣāyām ||

kalāpina: kāñcanakāhalopamān phaṇīndralokān parigṛhya
cañcubhi: |

gabhīrakekāmukharīkṛtāmbarā nadanti
cakrīkṛtabarhamaṇḍalā: ||13||

kalāpina iti | kalāpā: = barhā-eṣāṃ santīti kalāpina: =
mayūrā:;

"kalāpo bhūṣaṇe varhe" ityamara: | cañcubhi: =
cañcūpurai:; kāñcanasya = hemna:,

yat kāhalam = vādyaviśeṣa:, tenopamān = sadṛśān;
phaṇīndralokān = sarpasamūhān,

parigṛhya = parito gṛhītvā | lokaśabda: kavibhi:
samūhārthe'pi prayujyate; yathāha

bāṇa:-"aratigṛhītaśca visarjayāmbabhūva rājalokam"
ityādi | gabhīrayā =

gambhīrayā, kekayā = mayūre vāṇyā:; "kekā vāṇī
mayūrasya" ityamara: | mukharī-

kṛtam = dhvanitam, ambaram = nabhastalam yaiste, cakrīkṛtam =
valayīkṛtam, barha- maṇḍalam = picchasamūho yaiste;
"picchavarhe napuṃsake" ityamara: | santa:, nadanti =

dhvaniṃ kurvanti ||13||

suvarṇakāreṇa tapātyayātmanā payodapālīnikaṣopalāntare
|

nighṛṣyamāṇā iva hemarājayastaḍillatā bhānti
cakoralocane ||14||

suvarṇetyādi | he cakoralocane = cakoranetre !
tapātyayātmanā = varṣartu-

rūpiṇā; suvarṇakāreṇa = suvarṇamayābharaṇaśilpinā
nāḍindhamena; "nāḍ+indhama:

svarṇakāra:" ityamara: | payodapālyā: = meghapaṃktareva,
nikaṣopalasya = śāṇa-

prastarasya; "śāṇastu nikaṣa: kaṣa:" ityamara: | antare =
madhye; nighṛṣyamāṇā: =

vilikhyamānā:, hemarājaya: = suvarṇarekhā:; taḍillatā: =
vidyullatā:, ābhānti =

śobhante | ivetyutprekṣāyām ||14||

malīmasaṃ kevalamaṅgamantaraṃ viśuddhamanta:karaṇaṃ tu
māmakam |

iti sphuraccañcaladīdhiticchalāda vibhidya taṃ darṣayatīva
vārida: ||15||

@119

malīmasamiti | vārida: = megha:; māmakam = madīyam; antaram
= bāhyam;

"antara: paridhānīye bāhye svīye'ntarātmani" iti
vaijayantī | aṅgam =

avayava eva kevalaṃ malīmasam = malinam; anta:karaṇam =
anta:pradeśaṃ tu viśuddham =

viśeṣeṇa svaccham; astīti śeṣa: | iti = ittham, tam =
uparyuktam

viṣayam; sphurantīnām = tejasvinīnām; dīdhitīnām =
aciradyutīnām, taḍi-

tām = vidyutām; chalāt = vyājāt, vibhidya = vibhajya;
darśayati = pradarśayati |

ivetyutprekṣāyām ||15||

samudranemīvahanasya bhāriṇaścaturmahāsāgaramadhyavartina:
|

kūlādrikūṭeṣu taḍidgaṇāvṛtā vibhānti sītā iva
meghapaṃktaya: ||16||

samudranemītyādi | samudra: = abdhireva nemi: = cakraprānto
yasyā: sā samudra-

nemī = bhūmi:, tasyā: vahanasya = dhārakasya; bhāriṇa: =
bhāravahanaśīlasya; caturṇām =

etatsaṃkhyākānām; mahāsāgarāṇām = mahāsamudrāṇām,
madhye = anta:;

vartina: = vāsaṃ kurvata:, varāhamūrteriti yāvat |
kulādrīṇām = kulaparvatānām,

kūṭeṣu = śikhareṣu; taḍitām = vidyutām, gaṇai:
samūhai:, āvṛtā: = āvaraṇaṃ prāptā:;

sītā: = lāṅgalapaddhataya iva; meghapaṃktya: =
megharājaya:; vibhānti = śobhante |

vyomna: parvatenopamānaṃ sugraham |
tatrasthameghapaṃktīnāṃ halakarṣaṇajātasītābhirupa-

mānamadha:sthavarāhasya sphuratyeva | ato vicāryatām ||16||

vijitya viśvatrayamadbhutaśriyā pradānaśauryeṇa
payomucā'munā |

samucchritānāṃ taralākṣi ! vidyuto jayadhvajānāṃ
janayanti saṃśayam ||17||

vijityeti | he taralākṣi = cañcalanayane ! amunā = anena;
adbhutaśriyā =

āścaryamayaśobhāyutena payomucā = meghena;
pradānaśauryeṇa = dānabalena; viśvatrayam

= jagattrayam; vijitya = parājitya; taḍita: = vidyuta:,
jayadhvajānām =

vijayapatākānām; saṃśayam = sandeham, janayanti =
utpādayanti ||17||

@120

sitacchadotsāraṇavetrayaṣṭayo viloladṛṣṭe ! vilasanti
vidyuta: |

dhanāghanai: proṣitatarjanakriyāvighūrṇyamānā:
karaśākhikā iva ||18||

sitacchadetyādi | he viloladṛṣṭe = cañcalanayane !
sitacchadānām = haṃsā-

nām, utsāraṇe = niṣkāsane, vetrayaṣṭaya: =
vetradaṇḍā:; ghanāghanai: = varṣukameghai:;

"varṣukābdo ghanāghana:" ityamara: | proṣitānām =
virahiṇām, tarjanakriyā-

yām = bhartsanakarmaṇi, vighūrṇyamānā: = cālitā:,
karaśākhikā: = aṃgulya:,

"aṃgulya: karaśākhā: syu:" ityamara: | iva; vidyuta: =
taḍita:, vilasanti =  śobhante | ivetyutprekṣāyām ||18||

śatahradāpāditacārumaurvikaṃ salīlamādāya
mahendrakārmukam |

payodakāla: śabara: śaravrajairapuṇḍarīkāṃ vidadhāti
medinīm ||19||

śatahradetyādi | payodakāla: = varṣākāla:, śatahradābhi:
= vidyudbhi:, "śampā

śatahradā hrādinī" ityamara: | āpāditā = sampāditā,
cāru: = manoharā,

maurvikā = jyā, yasya tat, "jyā jīvā maurvikā druṇā" iti
vaijayantī | mahendra-

kārmukam = indradhanu:, salīlam = anāyāsena, ādāya =
gṛhītvā, śabara: = kirāta:,

śaravrajai: = bāṇasamūhai:, "śare jale"; "śara:
punardadhisare kāṇḍatejanayorapi" iti

hemacandra: | apuṇḍarīkām = na vidyante puṇḍarīkāṇi =
sitāmbhojānyeva puṇḍarīkā:

= vyāghrā yasyāṃ tām, "puṇḍarīka: sitāmbhojam",
"vyāghre'pi puṇḍarīko

nā' ityubhayatrāmara: | medinīm = pṛthvīm, vidadhāti =
karoti ||19||

bhujaṅgabhugvāntaphaṇāmaṇiśriya: sphuranti bhūmnā
puruhūtagopakā: |

pracaṇḍadhārāhataratnasūdaraprakīrṇa
ratnopalakhaṇḍakāntaya: ||20||

bhujaṅgetyādi | bhujaṅgān = sarpān, bhuñjantīti te
bhujaṅgabhuja: = mayūrā:,

tai:; vāntānām = udgīrṇānām, phaṇāmaṇīnām =
phaṇāratnānām, śrī: = śobheva

śrīryeṣāṃ te, bhūmnā = atiśayena, puruhūtagopakā:
indragopakā:, kīṭaviśeṣā:,  pracaṇḍadhārābhi: =
ugrajalasantatibhi:, āhatāyā: = tāḍitāyā:, ratnasuva: =

stnaprasavabhūme:, udarāt = garbhāt, prakīrṇānām =
vistīrṇānām, ratnopalakhaṇḍā-

@121

nām = ratnaśakalānām, kāntiriva kāntiryeṣāṃ te, "acalā
kīlinī perā

bījasū: ratnasū: svasū:" iti vaijayantī | santa:, sphuranti
= śobhante ||20||

śaranniśākāśatalodaraprabhāsahodare nūtanaśādvalasthale
|

patanti vajrāyudhagopakīṭakā:
samagrasandhyāruṇatārakopamā: ||21||

śaranniśetyādi | śaranniśāyām = śāradarātryām,
ākāśatalodarasya =

gaganamadhyabhāgasya, prabhāyā: = kāntyā:, sahodare =
sadṛśe, nūtanam = navīnaṃ yat

śādvalasthalam = śādaharitapradeśa:, tasmin, "śādvala:
śādaharite", "śādo

jambālaśaṣpayo:" iti cāmara: | samagrasandhyāyām =
pūrṇasandhyāyām, aru-

ṇānām = lohitānām; tārakāṇām = nakṣatrāṇām, upamā
= sādṛśyaṃ yeṣāṃ te;

'vajrāyudhakīṭakā: = indragopākhyakīṭaviśeṣā:, patanti
= śobhante ||21||

`viyatpṛthivyo: kiyadantaraṃ bhavet' iti pramātuṃ prathamena
vedhasā |

prasāryamāṇā iva mānarajjava: patanti dhārā: parita:
payomucām ||22||

viyadityādi | idānīm; payomucām = meghānām, dhārā: =
jalapravāhā:,

prathamena vedhasā = ādibrahmaṇā, viyatpṛthivyo: =
dyāvāpṛthivyo:, kiyadantaram =

kiyānavakāśa:, iti = ittham, pramātum = paricchettum,
prasāryamāṇā: = vistīryamāṇā:,

mānarajjava: = paricchedakapāśā:, iva, patanti =
patantyaśśobhante ||22||

iyaṃ cakorākṣi ! payodamālikā
prakāmavācāṭabakoṭamaṇḍalī |

upāttaśaṅkhā sphuṭamikṣudhanvana:
prayāṇamudghoṣayatīva viṅmukhe ||23||

iyamiti | he cakorākṣi: = cakoranayanaṃ ! iyaṃ
payodamālikā = meghapaṃkti:,

prakāmam = atyantaṃ yathā syāttathā vācāya = vācālā:,
bakoṭānām = vakānām,

maṇḍalī = samūhī yasyāṃ sā, "vako bakoṭa: kahva:" iti
vaijayantī | upātta: =

gṛhīta:, śaṅkho yayā sā, satī, diṅmukhe = āśāmukhe,
sphuṭam = spaṣṭam, prayāṇam =

gamanam, uddhoṣayati = prathayati | ivetyutprekṣāyām ||23||

@122

vakāvalīvibhramakaṇṭhakambavo
vitīrṇaśakrāyudhacitrakambalā: |

namanti śaileṣu
navābhrakuñjarāstaṭābhighātārthamivoḍhagarjitā: ||24||

bakāvalīti | bakāvalya: = bakaparamparā eva vibhramāya =
vilāsāya, kaṇṭha-

kambava = kaṇṭhabaddhaśaṅkhā yeṣāṃ te, "śaṅkha: syāt
kamburastriyām" ityamara: |

vitīrṇam = dattam, śakrāyudham = indradhanureva, citram =
vicitram, kambalam = kutho

yeṣāṃ te, navābhrāṇi = nūtanameghā iva kuñjarā: =
gajā:, śaileṣu = parvateṣu, taṭābhi-

ghātārtham = vaprakrīḍārtham, ūḍhagarjitā: =
vihitagarjanā:, santa:; namanti = natā:

bhavanti ||24||

kṣaṇaprabhācampakadāmabhūṣaṇā diśa:
surendrāyudhacāruśekharā: |

payodaśṛṅgairnavavārigarbhitai: {2. pāthoda^-ma^ |}
parasparābhyukṣamiva {3. ^bhyukṣimiva-ma^ |} prakurvate
||25||

kṣaṇetyādi | kṣaṇaprabhā: = vidyuta eva campakadāmāni =
campakapuṣpamālā:,

bhūṣaṇam = alaṅkaraṇaṃ yāsāṃ taya:, "airāvatya:
kṣaṇaprabhā:" ityamara: | surendrāyudham

= indradhanureva cāru: = manoja:, śekhara: = śirobhūṣaṇaṃ
yeṣāṃ tā:, diśa: =

kakubha:, navavārīṇām = nūtanajalānām; garbha: sañjāta
eṣāmiti tādṛśai:,

jalapūrṇairityartha:; payodaśṛṅgai: = meghaśṛṅgai:,
parasparābhyukṣam = anyonyasecanam,

prakurvate = vidaghati | ivetyutprekṣāyām ||25||

vigāhamānasya nabha:sthalīgṛhaṃ
nidādhajiṣṇorṛtucakravartina: |

ghanena baddhā iva toraṇasraja: surendracāpā: sutarāṃ
cakāsati ||26||

nigāhetyādi | nabha:sthalīgṛham = gaganamandiram,
vigāhamānasya = āloḍa-

yata:, nidāghasya = grīṣmasya, jiṣṇo: = jayanaśīlasya,
ṛtucakravartina: = varṣarto:;

ghanena = meghena, baddhā: saṃyatā:, surendracāpā: =
indradhanuṣmatya:, toraṇasraja: = toraṇa-

mālikā:, cakāsati = prakāśante ||26||

@123

prakampitāyāṃ kaṭhakāṣalīlayā digantabhittau
stanayitnudantinā |

viśīryamāṇā iva tārakāgaṇā: palāṇḍubhāsa: karakā:
patantyamū: ||27||

prakampitāyāmiti | kaṭasya = gajagaṇḍasya,
"gajagaṇḍakaṭī kaṭau" ityamara: |

kāṣalīlayā = kaṣaṇakrīḍayā, "stanayitnurbalāhaka:"
ityamara: | digante

eva bhittau = kuḍye, stanayitnu: = megha eva dantī =
gajastena; "bhitti: strī

kuḍyam" ityamara: | viśīryamāṇā: = vikīryamāṇā:, amū:
= karakā: = varṣopalā:,

"varṣopalāstukarakā:" ityamara: | palāṇḍo: =
śvetakandasya, bhā: = kāntiriva

bhā: yeṣāṃ te; "palāṇḍustu śvetakanda:" iti vaijayantī
| patanti = patanamā-

padyante ||27||

paya: pravāhai: samameva vārida: paraṃ samādāya
mahāpayonidhe: |

punarvibhaktā iva mauktikotkarā: sphuranti
varṣopalaśarkarā: kṣitau ||28||

paya: pravāhairiti | vāridai: = meghai:, paya: pravāhai: =
jalapravāhai:, samam =

sahaiva, mahāpayonidhe: = mahāsamudrāt, param = atyantam
yathā syāt tathā

samādāya = gṛhītvā, punarvimuktā: = visṛṣṭā:,
mauktikotkarā: = muktāphalasamūhā

iva, kṣitau = pṛthivyām, varṣopalaśarkarā: =
karakakhaṇḍā:, iveti sādṛśye,

sphuranti = śobhante |

"śarkarā khaṇḍavikṛtau karparāṃśe rugantare |

upalāyāṃ śarkarāyugdeśe ca śakale'pi ca ||" iti
hemacandra: ||28||

yathā yathā vṛṣṭibhirabhramaṇḍale vijṛmbhate
vaidyutahavyavāhana: |

tathā tathā pānthamṛgīdṛśāṃ dhruvaṃ vijṛmbhate cetasi
manmathānala: ||29||

yathā yatheti | abhramaṇḍale = ākāśapradeśe,
vaidyutahavyavāhana: = vidyut-

sambandhi agni:, yathā yathā = yena yena prakāreṇa,
vijṛmbhate = vardhate, tathā tathā =

tena tenaiva prakāreṇa, panthānaṃ nityaṃ gacchantīti
pānthā: = pathikajanā:, teṣāṃ

@124

mṛgīdṛśām = hariṇekṣaṇānāṃ sundarīṇām, cetasi =
manasi, manmathānala: =

kāmāgni:, vijṛmbhate = vardhate ||29||

nidāghatāpajvalitā vanasthalī prasārayantī
sphuṭakandalīkaram |

mayūrakekāvirutairmanoharai: payodamabhyarthayatīva jīvanam
||30||

nidāgheti | nidāghatāpena = grīṣmoṣmaṇā, jvalitā =
tāpitā, vanasthalī =

vanapradeśa:, sphuṭām = puṣpitām, kandalīm =
kandalīkusumameva karam = hastam,

prasārayantī = vistārayantī, manoharai: = ramaṇīyai:,
mayūrāṇāṃ kekāvirutai: = kekā-

dhvanibhi:, payodam = megham, jīvanam = jalamiva; abhyarthayati
= yācate | "jīvanaṃ

bhuvanaṃ vanam" ityamara: ||30||

vinidrakāntāravinamravāṭikāprasūnakiñjalkaparāgavāhina:
|

haranti mandā: pavamānakandalā: śikhaṇḍināṃ
tāṇḍavajaṃ pariśramam ||31||

vinidretyādi | vinidrāṇām = vikasitānām; kāntāre vane,
sthitāyā:

kadambavāṭikāyā: = nīpaśreṇyā:; prasūnānām =
puṣpāṇām; kiñjalkaparāgān =

kesarapāṃsūn, bahantīti tādṛśā:; "nīpapriyakadambāstu
kiñjalka: kesaro'stri-

yām"; "parāga: kausume reṇau" iti cāmara:, mandā: =
mantharagataya:, pavamāna-

kandalā: = vātāṃkurā:; tāṇḍavajam =
viśiṣṭanartanajanyam; pariśramam = khedam,

haranti = nāśayanti ||31||

viśaṅkaṭāmambararājavīthikāṃ
valāhakānāmaṭatāmitastata: |

pratāyamānā iva pādapāṃsava: patanti mandaṃ parita:
paya:kaṇā: ||32||

viśaṅkaṭetyādi | viśaṅkaṭām = viśālām;
"viśaṅkaṭaṃ pṛthu bṛhad viśālam"

ityamara: | balāhakānām = haṃsānām, ambaram = gaganameva,
rājavīthī = pradhānavīthī,

tām; itastata:; aṭatām = sañcaratām; satām;
pratāyamānā: = vitanya-

mānā:, pādapāṃsava: = pādarajāṃsi; paya:kaṇā: =
jalabindava:, iva; parita: =

abhita:, mandam = śanai:; patanti ||32||

@125

vighuṣyamāṇe taḍitā'bhramaṃḍale vidhāya sākṣye
navavaidyutānalam |

ṛtu: purodhāstaṭinīsamudrayo:
pravartayatyūrmikaragrahotsavam ||33||

vidyuṣyamāṇa iti | taḍitā = vidyutā; vighuṣyamāṇe =
śabdāyite; abhramaṇḍale =

ākāśapradeśe; navam = vidyutsambandhinamagnim; sākṣye =
sākṣikarmaṇi;

vidhāya = kṛtvā, ṛtu: = varṣartu:; purodhā: = purohita:;
iti vyastarūpakam |

"purodhāstu purohita:" ityamara: | taṭinī = nadī, ca
samudraśca = abdhiśca,

tayo:, ūrmaya: = vīcaya eva karā: = hastā:, teṣāṃ graha:
= grahaṇam, vivāha ityartha:;

sa eva utsava: = kṣaṇastam, pravartayati = nirvartayati ||33||

anena kālena vinā'mṛtadravairnikāmamāyāditasarvasampadā |

aśeṣato bhūrapi sarvathā
bhajedaputriṇīnāmadhidevatāpadam ||34||

aneneti | amṛtānām = jalānām, dravai: = niṣyandai:,
nikāmam = atyantam,

āpāditā: = sampāditā:; sarvasampada: = samagradhānyādikam
yena tena; anena

kālena vinā = varṣākālena vinā; bhū: = iyaṃ pṛthivī,
sarvathā = sākalyena; apu-

triṇīnām = putrarahitastrīṇām; adhidevatāpadam =
pradhānadevatāsthānam; bhajet =

seveta | yadyayaṃ varṣākālo nābhaviṣyat tadā
jalābhāvādiyaṃ bhūmi sasyādi-

rahitā satī bandhyā'bhaviṣyadityartha: ||34||

iti praśaṃsāmukhare sakautukaṃ svavṛttimuddiśya
narendranandane !

upoḍhalajjā iva diṅmukhāntare tirobabhūvu: sakalā:
payodharā: ||35||

i titi | sveṣām = nijānām; vṛttam = caritam, uddiśya =
lakṣyaṃ kṛtvā;

iti = evam; praśaṃsayā = ślāghayā, mukhare =
śabdāyamāne; narendranandane = rājakumāre

sati; sakautukam = aścaryasahitam, upoḍhā = dhṛtā, lajjā =
vrīḍā, yaiste

sakalā: = samagrā:, payodharā: = meghā:, diṅmukhāntare =
diśāṃ madhyabhāge; tiro-

babhūvu: = antarhitā:, babhūvu: ||35||

@126

śaratsamayavarṇana

digaṅganāvarṇaghṛtānulepanaṃ
sitacchadasvairavihāravīthikā |

sarojinīyauvanavibhramodaya: samāvirāsīt samayo'tha
śārada: ||36||

drimiti | atha = varṣākālānantaram; diśāmevāṅganānām =
strīṇām, varṇa-

ghṛtānulepanam = kāntijanakavṛtanirmitalepanabhūtam;
diśāṃ prakāśakamiti yāvat;

sitacchadānām = śvetapakṣāṇāṃ haṃsānām,
svairavihārasya = svacchandalīlāyā:

vīthikā = paṃkti:, "haṃso marālo nīlākṣaścakrapakṣa:
sitacchada:" iti vaijayantī |

sarojinīnām = kamalinīnām; yauvanavibhramasya =
tāruṇyavilāsasya;

udaya: = āvirbhāvarūpa:, śārada: = śaradṛtusambandhī;
samaya: = kāla:, samāvirāsīt  = avirbabhūva ||36||

taḍitpriyāyā: savilāsasampado balākikāyāśca
viśuddhajanmana: |

viyogadu:khādiva maunamudritā: prapedire pāṇḍaratāṃ
payodharā: ||37||

taḍiditi | payodharā: = meghā:; taḍitpriyāyā: =
vidyudrūpakāntāyā:, savi-

lāsasampada: = vibhramātiśayaviśiṣṭāyā:; balākikāyā:
= bisakaṇṭhikāyā:;

"balākā bisakaṇṭhikā" ityamara: | viśuddham = dhavalam,
pūtaṃ ca janma yasyāstasyā:;

viyogadu:khāt = virahasañjātadu:khādiveti hetūtprekṣā |
maunena = mauna-

bhāvena, mudritā: = pratibaddhā:; śaradi
meghāḍambarābhāvāditi bhāva: | santa:,

pāṇḍaratām = dhavalatām, prapedire = prāpnuvan |
viyogakāle daśasu madanāvasthāsu

pāṇḍaratvāsyānanyatamatvāt ||37||

kadarthitātmīyaguṇaprakāśane kṣayaṃ prapanne sati
vāridāgame |

pramodahāsā iva diṅmṛgīdṛśāṃ samudbabhūvu:
kalahaṃsamaṇḍalā: ||38||

kadarthitetyādi | kadarthitam = vināśitam, ātmīyaguṇānām
= svakīya-

guṇānām, prakāśanaṃ yena tasmin, vāridāgame =
varṣākāle, kṣayam = nāśam,

prapanne = prāpte sati, kalahaṃsamaṇḍalā: =
rājahaṃsasamūhā:, diśa eva mṛgīdṛśa: =

hariṇekṣaṇā yuvataya:, tāsām pramodahāsā: =
santoṣajanitahāsā:, samudbabhūvu: =

samutpannā: babhūvu: ||38||

@127

sitacchadānāṃ śravaṇārtikāraṇaṃ niśamya
kolāhalamutkacetasām |

viyogabhājastaruṇījanā {1. viyogajātā:-pā^ |} bhṛśaṃ
nininduranta:karaṇena bhārgavam ||39||

sitetyādi | sitacchadānām = śvetapakṣāṇāṃ haṃsānām,
śravaṇārtikāraṇam =

śravaṇapītahetubhūtam, kolāhalam = kalakalam, ākarṇya =
śrutvā, utkāni =

utsukāni, cetāṃsi = yeṣāṃ teṣām, viyogabhāja: =
virahiṇa:, taruṇījanā: =

yuvatya:, anta:karaṇena = hṛdā, bhārgavam =
bhṛgukulotpannaṃ paraśurāmam, bhṛśam =

atyartham, ninindu: = nindāṃ kṛtavanta: | haṃsānāṃ
kolāhalamākarṇya vivṛddhavirahavyathā:

proṣitabhartṛkā: varṣākāle mānasaṃ sara:
praviṣṭānāṃ haṃsānāṃ punarāgamana-

mārgabhūtaṃ krauñcarandhraṃ vihitavantaṃ bhārgavaṃ
rāmaṃ ninindurityartha: ||39||

anantaratnākaraphenamaṇḍalairanaṅgakīrttistaba-
kabhramāvahai: {2. ^śriyāvahai:-vi^ |} |

marālavṛndairvalamānapakṣakairapūri sarva haridantakandaram
||40||

anantetyādi | anantasya = amitasya, ratnākaraphenasya =
samudraḍiṇḍīrasya,

maṇḍalai: = samūhairiva sthirai:, "ḍiṇḍīro'bdhikapha:
phena:" ityamara: | anaṅgasya =

manmathasya, kīrtīnām = yaśasām, stabakasya = gucchasya,
bhramam = saṃśayam, āvahantīti

tādṛśai:; marālavṛndai: = haṃsasamūhai:, valamānā: =
cañcalā:, pakṣā yeṣāṃ

tai: sadbhi:, sarvam = nikhilam, haridantakandaram =
digantarūpaṃ gahvaram, apūri =

pūrṇam ||40||

vikāsināṃ saptapalāśabhūruhāṃ vijṛmbhamāṇā: parito
rajobharā: |

harinmukhānāmadhivāsacūrṇakabhramaṃ vitenu:
prathamānasaurabhā: ||41||

vikāsināmiti | vikāsitām = vikacitānām, sapta palāśāni

= parṇāni, parvasu yeṣāṃ teṣām = pūruhām =
vṛkṣāṇām; tatkusumānāmiti yāvat;

anyathā puṣparajaso'sambhavāt | parita: = samantāt,
rajobharā: = raja:kaṇā:,

vijṛmbhamāṇā: = vardhamānā:, prathamanim =
vistāryamāṇam, saurabhaṃ yeṣāṃ te;

@128

harinmukhānām = digmukhānām, adhivāsānām =
adhikavāsanāyutānāṃ cūrṇānām;

bhramam = sandeham; pravitenu: = vistārayāmāsu: ||41||

pravartyamāne pramadairmadāvalai: samulvaṇe
dānajalābhivarṣaṇe |

gate'pi varṣāsamaye mahāpagā
babhūvuratyantavivṛddhajīvanā: ||42||

pravartyamāna iti | varṣā samaye = varṣākāle; gate =
yāte'pi; pramadai: = prakṛṣṭa-

madai:, madāvalai: = gajai:, samulvaṇe = adhike; dānajalasya
= madajalasya, abhi-

varṣaṇe = secane; pravartyamāne = kriyamāṇe; mahāpagā: =
nadya:, atyantam = ādhi-

kyena, vivṛddham = vṛddhiṅgatam, jīvanam = jalam, yāsāṃ
tā: satya:; babhūvu: =

jātā: ||42||

kalādhinātha: karajālamujjvalaṃ prasārayāmāsa haritsu {1.
saritsu-vi^, ma^ |} nirbharam |

cirotsukānāṃ kumudākaraśriyāṃ dṛḍhāṅgapālīmiva {2.
dṛśāṅga^-vi^, ma^ |} kartumunmanā: ||43||

kalādhinātha iti | kalādhinātha: = candra:;
śṛṅgārakalāsu nipuṇo nāyaka

iti ca gamyate | haritsu = dikṣu; ujjvalam = śubhram;
karajālam = kiraṇasamūham;

hastau ceti gamyate | cirotsukānām = ciramutkaṇṭhitānām,
kumudākarāṇām =

kumudinīnām; śrī: = śobhā yāsāṃ tāsām, kau = bhūmau,
mudām = santoṣāṇāmākara: =

nidhānabhūtā, śrī: = śobhā yāsāṃ tāsāṃ
sundarīṇām, nāyikānāmiti ca |

dṛḍhaṃ yathā syāt tathā aṅgapālīm = āliṅganam,
"aṅgapālī parīrambhe" iti

hemacandra: | kartum = vidhātum, unmanā = utsuka iva;
nirbharam = atyantam,

prasārayāmāsa = prasāra kṛtavān |
"ativelabhṛśātyarthātimātrodgāḍhanirbharam"

ityamara: ||43||

vitāyamānai: smitacandrikābharaistaraṅgitā:
kṣaumaviśeṣapāṇḍarai: |

vilajjamānā dvijarājadarśanād dhṛtāvaguṇṭhā {3.
tūrṇāva^-vi^ |} iva digvadhūṭikā: ||44||

@129

vitāyamānairiti | sitacandrikāyā:, bharai: = samūhai:;
kṣaumavat = dukūlavat,

viśeṣeṇa = atiśayena, pāṇḍarai: = dhavalai:,
vitāyamānai: = prasāryamāṇai:, sadbhi:,

dvijarājasya = candrasya, darśanāt vilajjamānā: = lajjāṃ
prāpnuvantya:; ghṛta: = kṛta:,

avaguṇṭha: = āvaraṇaṃ yābhistā: | digvadhūṭikā: =
digyuvataya:, iva, taraṅgitā: ||

pataṅgadāvānalalaṅghitātmanāṃ
tamastamāladrumaṣaṇḍasampadām |

marutprakīrṇā iva bhasmadhūlaya: śaśaṅkire
śāradameghapaṃktaya: ||45||

pataṃgetyādi | pataṅga: = sūrya eva dāvānala: =
vanavahni:, "pataṅga: pakṣi-

sūryayo:" ityamara: | tena laṅghitā: = bhakṣitā:, ātmāna:
= svarūpāṇi, yāsāṃ

tāsām, sūryadagdhānāmiti yāvat |
laṅghatirbhakṣaṇārtho'pi prayujyate | yathā

hi kālidāsakavi: mālavikāgnimitre-"eṣa
bālāśokavṛkṣasya pallavāni

laṅghayati hariṇa:" iti | tamasāmeva tamāladrumāṇām =
tamālavṛkṣāṇām,

ṣaṇḍasya = samūhasya, sampadām = atiśayānām | marutā =
vāyunā; prakīrṇā: =

vikṣiptā:, bhasmadhūlaya: = bhasmarajāṃsi;
śāradameghapaṃktaya: = śaratkālasya megha-

rāśaya:, iva, śaśaṅkire = śaṅkāmutpādayāmāsu: ||45||

visṛtvarai: śāradikai: payodharairviḍambayāmāsa
vikīrṇamambaram |

taraṅgabhaṅgai: kalaśāmbhasāṃ
nidheryugāntabhinnairlavaṇodadhedaryutim ||46||

visṛtvarairiti | visṛtvarai: = visaraṇaśīlai:, śāradikai:
= śaratkālabhavai:,

payodharai: = meghai: vikīrṇam = vyāptam; ambaram =
gaganatalam; taraṅgabhaṅgai: =

vīcikhaṇḍai:; vikīrṇasyeti vibhaktivipariṇāmenānvaya: |
kalaśāmbhasāṃ

nidhe: = kṣīrasamudrasya; "kṣīroda: kalaśodadhi:" iti
tatparyāyakalaśodadhiśabde

vaijayantīkośa: | yugānte = pralayakāle; bhinnai: =
miśrai:, taraṅgabhaṅgai: = vīcikhaṇḍai:;

lavaṇodadhe: = kṣārasamudrasya; dyutim = śobhām;
viḍambayāmāsa = anucakāra ||

kṛtābhiṣekā: prathamaṃ {1. prathamī-ka^ pā^ |}
ghanāmbubhighṛtottarīyā: śaradabhrasañcayai: |

viliptagātrya: {2. gātrā:-ka^, pā^ |}
śaśiraśmicandanairdiśo dadhustārakahārayaṣṭikām ||47||

@130

kṛtābhiṣekā iti | prathamam = pūrvam, ghanāmbubhi: =
varṣākālikameghajalai:;

kṛtābhiṣekā: = kṛtasnānā:; (puna:) śaradabhrasañcayai:
= śaratkālikaghanasamūhai:,

dhṛtamuttarīyam = uttarīyavastraṃ yābhistā:; śaśina: =
candrasya, raśmibhi: = kiraṇai-

reva candanapaṅkai:; viliptāni gātrāṇi = śarīrāṇi
yāsāṃ tā:; diśa: = kāṣṭhā:;  tārakāṇām =
nakṣatrāṇāmeva, hārāṇām = bhūṣaṇānām, yaṣṭikām =
muktāsrajam;

"tārakaṃ tārakā'pi ca" iti śāśvata: | dadhu: =
dhārayāmāsu: ||47||

kṛtāplavānāmacireṇa {1. kṛtāplutānā^-ka^ |}
vāridairdiśāvadhūnāṃ rucirāmbaratviṣām |

śarīralagnā iva toyavipruṣaścakāśire sātiśayena
tārakā: ||48||

kṛtetyādi | acireṇa = sadya eva, vāridai: = meghai:, kṛta:
= vihita:, āplava: =

snānaṃ yāsāṃ tāsām | "snānaṃ tvāplāva āplava:" iti
vaijayantī | (puna:)

rucirā = manoharā, ambaratviṭ = ākāśaśobhā,
vastraśobhā ca, yāsāṃ tāsām,

"ambaraṃ vyomni vāsasi" ityamara: | diśāvadhūnām =
digyuvatīnām; toyavipruṣa:

= jalabindava:, "bindupṛṣata: pumāṃso vipruṣa: striya:"
ityamara: |

sātiśayena = ādhikyena saha; tārakā: = tārāgaṇā iva;
cakāśire = śuśubhire ||

vikāsinaścandrakaropalālanād virejire kairavakośarāśaya:
|

śaratprasanneṣu taḍākavāriṣu praviṣṭabimbā iva
tārakāgaṇā: ||49||

vikāsina iti | candrakarāṇām = candrakiraṇānām,
upalālanāt = sparśāt;

vikāsina: = visaraṇaśīlā:, kairavakośarāśaya: =
kumudakuḍmalarāśaya:, "site

kumudakairavau" ityamara: | śaratprasannā: = śaradi prasādam
= svacchatām; āpta:,

teṣu; taḍāgānām = jalāśayānām, vāriṣu = jaleṣu,
praviṣṭā: = praveśamāptā:;

bimbā: = ākṛtaya:; tārakāgaṇā: = tārāsamūhā iva;
virejire = śuśubhire ||49||

@131

vikasvarā vyañjitakaṇṭakāṃkurā
vimuktamādhvīkamudaśrubindava: |

sarojaṣaṇḍā: śaradaṃ samāgatā: vilokya vismeramukhā
ivābabhu: ||50||

vikasvarā iti | vyañjitā: = prakaṭitā:, kaṇṭakānām =
sūcyagrāṇām,

eva romāñcānāmaṅkurā yastādṛśā:; "sūcyagre
kṣudraśatrau ca romaharṣe ca kaṇṭaka:"

ityamara: | vimuktā: = unmuktā:, mādhvīkānām =
puṣparasānāmeva, mudaśrūṇām =

ānandabāṣpāṇām, bindava: = vipruṣo yaiste; vikasvarā: =
vikasitā:; sarojaṣaṇḍā: =

kamalasamūhā:; samāgatām = sammukhe upasthitām; śaradam =
śaradṛtum,

vilokya = dṛṣṭvā; vismeramukhā: = prasannavadanā:;
babhūvu: ||50||

vikāsabhājāmabhita: saroruhāṃ
vilīyamānairmakarandanirjharai: |

agādhatāṃ prāpuratīva pūritā: śaratkṛśā apyakhilā:
sarovarā: ||51||

vikāsetyādi | abhita: = parita:; vikāsabhājām =
vikasitānām;

saroruhām = paṅkajānām; vilīyamānai: = syandamānai:,
makarandanirjharai: = puṣparasanirjharai:;

śaradi = śaradartau; kṛśā: = kṛśatāṃ prāptā:,
śuṣkā ityartha:, api,

akhilā: = samagrā:, sarovarā: = jalāśayā:; atīva =
atyadhikam, pūritā: =

prapūritā: santa:; agādhatām = gambhīratām; prāpu: =
prāpnuvan ||51||

vipakvapuṇḍrekṣuparumukhacyutairnirantarā
mauktikasārasañcayai: |

udārakaidārakakulyakātaṭā: prapedire tāmranadītaṭopamām
||52||

vipakvetyādi | viśeṣeṇa pakvānām = pākaṃ prāptānām;
puṇḍrekṣūṇām =

ikṣuviśeṣāṇām, paruṣām = parvaṇām, mukhebhya: =
agrabhāgebhya:; cyute: = srastai:,

"paru: parva pumān granthi:" iti vaijayantī |
mauktikasārāṇām = muktāśreṣṭhā-

nām; sañcayai: = samūhai:; nirantarā: = sāndrā:; udārasya
= mahata:; kaidārakasya =

kedārasamūhasya, kulyakānām = kṛtrimālpasaritām, taṭā:
= tīrā:, "udāro

dātṛmahato:" kaidārakaṃ syāt kaidārya kṣetraṃ
kedārikaṃ gaṇe", "kulyālpā kṛtrimā

sarit" iti cāmara: | tāmranadyā: = tāmraparṇyā:, taṭasya
= tīrasya, upamām =

sāmyam, prapedire = prāpu: |
samudrasaṅgatāyāstāmraparṇyā: mauktikasambandha:

suprasiddha: ||52||

@132

vipākabhūmnā'bhividīrṇadāḍimīphalaprakīrṇairnava
bījabālakai: {1. vipaktriṇāvṛntavikīrṇa^-pā^;
navakrimāvṛntavikīrṇa^-ka^|}

karambitā: {2. surandhritā:-pā^; virandhritā:-ka^ |}
kānanabhūmayo babhu: puna: samudyatsuragopakā iva ||53||
vipāketyādi | vipākasya = pākasya, bhūmnā = atiśayena,
abhividīrṇebhya: =

abhita: = parita:, vidalitebhya: = sphuṭitebhya:,
dāḍimīphalebhya: = jambīrebhya:;

prakīrṇai: = samantāt prakṣiptai:, karambitā: = vyāptā:,
kānanabhūmaya: = vanapradeśā:,

puna: = śaradṛtāvapi, samudyanta: = samutpadyamānā:;
suragopakā: = indragopakākhyakoṭaviśeṣā:, yāsu tā:
ivetyutprekṣāyām; babhu: = śobhayāmāsu: ||53||

ānandapākodayaśālibhi: phalairavāṅmukhīnā: kalamā
lalakṣire |

upasthitāmātmavināśavikriyāṃ vicintya śokāvanatā
ivādhikam ||54||

amandeti | amandapākasya = pūrṇaparipākasya, udayena
śālanta iti tādṛśai:,

phalai: = śasyai:, "phalaṃ phale bīje niṣpattau
bhogalābhayo: | sasye" iti keśava: |

avāṅmukhīnā: = adhomukhā:, kalamā: = śāliviśeṣā:,
ātmana: = svasya, vināśarūpāṃ

vikriyām = vikāram, upasthitām = sannihitām, vicintya =
vicārya,

adhikam = atiśayena, śokāvanatā: = du:khanamrā:; lalakṣire
= dṛṣṭā: | ivetyutprekṣāyām ||54||

vikīrṇapaṅkāṅkitaśṛṅgakoṭaya:
khurārdhacandrakṣayakūlabhūmaya: |

muhurnadanto vṛṣabhā madoddhatāstaṭābhighātaṃ saritāṃ
vitenire ||55||

vikīrṇeti | vikīrṇai: = śīrṇai:, paṅkai: = kardamai:,
aṅkitā: = lāñcchitā:, śṛṅga-

koṭaya: = viṣāṇāgrāṇi yeṣāṃ te, khurai: = śakai:,
ardhacandrairiva sthitai:, kṣatā: =

bhinnā:, kūlabhūmaya: = taṭapradeśā: yaistai, "śapha:'
klībe khura: pumān" ityamara: |

madoddhatā: = madavihvalā:, vṛṣabhā: = gāva:, muhu: =
pauna:punyena, nadanta: = garjanta:,

@133

santa:, saritām = nadīnām, taṭābhighātam = kūlaghātam,
vitenire = vistārayāmāsu: ||55||

rājña: kumārasyāstraśikṣāvilokanam

atrāntare rājakumāramenamāhūya pṛthvīpatirāvabhāṣe |

ayaṃ jana: putra ! tavāstraśikṣāvilokanaṃ {1.
^śikṣaṇe-ka^ |} pratyabhivāñchatīti ||56||

atrāntara iti | atrāntare = śaratkāladarśanāvasare,
pṛthvīpati: = rājā

śuddhodana:, enam = imam, rājakumāram = svaputraṃ
siddhārtham, āhūya = ākārya,

"putra = tāta ! ayam = upasthito jana: = loka:, tava =
siddhārthasya, astrāṇām =

āyudhānām, śikṣāyā: = abhyāsasya, vilokanam = darśanam;
pratyabhivāñchati =

icchati" - iti = ittham, ābabhāṣe = uktavān ||56||

śrutvā tu tatsūryakulāvataṃsa: pratyujjagāda prathamaṃ
nṛpāṇām |

ālokyatāṃ tāta ! mamāstraśikṣā prāpte dine
saptamasaṅkhyayeti ||57||

śrutveti | sūryakulāvataṃsa: = sūryakulabhūṣaṇa:,
siddhārtha:, tat = pitṛvacanam,

śrutvā = ākarṇya, nṛpāṇām = rājñām, prathamam =
pradhānam, (rājānaṃ śuddhodanam)

"tāta = he pita: ! mama = siddhārthasya, astraśikṣā =
āyudhaśikṣā saptamasaṅkhyayā =

etatsaṃkhyayā, dine = divase, prāpte = āgate sati;
(bhavatā) ālokyatām =  dṛśyatām" iti = ittham,
pratyujjagāda = pratyuvāca ||57||

athāgate saptamavāsarānte prajāpatirbandhujanena {2.
^bandhugaṇena-ma^ |} sārdham |

tasyāstraśikṣāpravilokanārtham {3. asyāstra^-ma^ |}
adhyāsta bhadrāsanamantareṇa ||58||

athāgate iti | atha = piturādeśānantaram; saptamavāsarasya
= saptamadinasya;

ante = avasāne, āgate = prāpte sati; prajāpati: = rājā
śuddhodana:; bandhujanena =

@134

parivārajanena, sārdham = saha; tasya = svaputrasya
siddhārthasya; astraśikṣām = āyudha-

śikṣām, pravilokanārtham = viśeṣeṇa darśanahetave,
ādareṇa = sammānena sahitam,

bhadrāsanam = siṃhāsanam, adhyāsta = vyarājata ||
bhadrāsanamityatra "adhi-

śīṅsthāsāṃ karma" (pā^ sū^ 1.4.46) ityadhikaraṇasya
karmatvād

dvitīyā ||58||

ekena bāṇāsanamātatajyam, anyena hastāmburuheṇa bāṇam |

samādadāna: sa pinaddhamūrttiragre gurorāvirabhūt kumāra:
||59||

ekeneti | ekena = kevalena, hastāmburuheṇa = karakamalena,
ātatā = baddhā,

jyā = maurvī, yasmiṃstat; bāṇā: asyante = kṣipyante iti
tam bāṇāśanam =

dhanu:; anyena = apareṇa; ca, bāṇam = śaram; samādadāna: =
gṛhṇat; pinaddhā =

kavacasaṃvṛtā, mūrti: = śarīraṃ yasya sa:; "striyāṃ
mūrtistanustanu:" ityamara: |

sa: kumāra: = rājakumāra: siddhārtha:, guro: = pitu:, agre =
samīpam; āvirabhūt =

ājagāma ||59||

kiṃ puṣpadhanvā pratilabdhamūrti:, kiṃ vā;vatīrṇo {1.
^vikīrṇo-vi^, ^vitīrṇo-ka^ |} madhavān sadhanvā |

evaṃ vidhā prādurabhūt prajānāṃ vikalpanā
vismitamānasānām ||60||

kiṃ puṣpeti | vismitamānasānām = āścaryānvitacittānām,
prajānām =

lokānām; (citte = manasi-) kimayam = rājakumāra:;
pratilabdhā =

puna: prāptā, mūrtti: = śarīram, yena sa:, puṣpadhanvā =
puṣpaṃ dhanuryasya sa: = manmathā:;

"puṣpadhanvā ratipati:" ityamara: | kiṃ vā = atha vā;
sadhanvā = dhanu:sahita:;

madhavān = indra:; (puna:) avatīrṇa: = avataritavān,
evaṃvidhā = īdṛśī;

vikalpanā = saṃśaya:; prādurabhūt = prādurbabhūva ||60||

@135

adṛṣṭapūrvāmatilokaśilpām {1. ^mavaloka-pā^, ka^ |}
atyadbhutāmapratimaprabhāva: |

bahuprakārāṃ {2. bahuprakāraṃ-ka^ |} piturastraśikṣāṃ
sandarśayāmāsa sa vīravarya: ||61||

adṛṣṭeti | apratima: = anupama:, prabhāva: = sāmarthyam,
yasya sa:, vīravarya: =  vīreṣu śreṣṭha:; sa:
rājakumāra:; pitu: = rājña:, adṛṣṭapūrvām =
pūrvamadṛṣṭām, ati-

lokaśilpām = loke yāni śilpāni = kalā:, tāni
sarvāṇyapyatikrāntām,

lokottaraśilpaviśiṣṭāmityartha: | atyadbhutām =
āścaryayuktām; bahuprakārām =

bahuvidhām; astraśikṣām = āyudhajñānam; sandarśayāmāsa
= darśayāmāsa ||61||

dṛṣṭvā'straśikṣāṃ
jagadekabandhorabhūtapūrvāmavanītaleṣu |

ātmānamākhaṇḍalatulyadhāmā viśāmadhīśo bahu manyate
sma ||62||

dṛṣṭvetyādi | ākhaṇḍalasya = indrasya, tulyam =
sadṛśam, dhāma = tejo yasya

sa:; viśām = prajānām; "dvau viśau vaiśyamanujau"
ityamara: | adhīśa: = rājā;

jagatām = lokānām; ekabandho: = pradhānamitrasya,
kumārasya; avanītaleṣu =

bhūmipradeśeṣu; abhūtapūrvām = pūrvamabhūtām,
astraśikṣām = āyudhajñānam, dṛṣṭvā =

avalokya, ātmānam = svam; bahu = adhikam, manyate sma = mene
||62||

itthaṃ dhīro darśayitvā'straśikṣāṃ

dhānuṣkāṇāmagragaṇyastarasvī |

āgopālaṃ stūyamānāpadāno lokairuccairāsasādātmageham
||63||

itthamiti | dhanu: praharaṇameṣāmiti dhānuṣkā: =
dhanvina:, teṣām, "dhanbī  dhanuṣmān dhānuṣka:" ityamara:
| agragaṇya: = śreṣṭha:, tarasvī = balavān, dhīrā =

gambhīra:, āgopālam = gopālaparyantam, uccai: = atyantam,
lokai: = upasthita-

prajābhi:, stūyamānam = praśasyamānam, apadānam =
jīvanavṛttam, yasya sa:; kumāra:;

ittham = anena prakāreṇa, astraśikṣām = āyudhajñānam,
darśayitvā = pradarśya;

ātmageham = svaprāsādam, āsasāda = pratinivartayāmāsa |
śālinīvṛttam ||63||

@136

saṅgītamaṅgalamahotsavasaṅginībhi:,

sākaṃ vadhūbhiranurāgataraṅgitābhi: |

krīḍāgṛheṣu viharan {1. nivasan-ka^ |} kṣitipālasūnu-

rvarṣāṇi kānicidasau kṣapayāñcakāra ||64||

iti buddhaghoṣaviracite padyacūḍ+āmaṇināmni mahākāvye
pañcama: sarga: ||

saṅgītetyādi | asau = sa:, kṣitipālasya = rājña:, sūnu =
putra:, saṅgītameva

maṅgalamahotsavastena saṅginya: = saṅgatā, tābhi:,
anurāgeṇa = snehena, sañjāta-

taraṅgābhi: = pravṛddhānurāgābhirityartha:; vadhūbhi: =
strībhi: saha, krīḍāgṛheṣu =

vilāsabhavaneṣu, viharan = vihāraṃ kurvan, kānicit =
katipayāni, varṣāṇi =

ayanāni, kṣapayāñcakāra = yāpayāmāsa ||64||

padyacūḍāmaṇimahākāvyasya kīrtivyākhyāyāṃ pañcama
sarga: ||

buddhagoṣaracita padyacūḍ+āmaṇi kāvya ke pañcama sarga
kā bhāṣāntara sampanna ||5||

@137

ṣaṣṭha: sarga:

vasantasamayavarṇanam

prādurbabhūva samaya: subhago {1. subhaga: samayo-vi^ |}
vasanta:

prastāvanā'likulakokilakūjitānām |

bāṇāśayo makaraketanasāyakānām

mauhūrtiko malayamārutanirgamānām ||1||

asmin sarge kavistriṃśatpadyairvasantartu varṇayati -
prādurbabhūveti | ali-

kulasya = bhramaravargasya, kokilasya = pikasya ca, kūjitānām
= dhvanīnām; prastāvanā =

upoddhāta:, makaraketanasya = madanasya, sāyakānām =
bāṇānām bāṇā

āśerante'sminniti bāṇāśaya: = niṣaṅga:; malayamārutasya
= dakṣiṇānilasya

nirgamānām = bahirniṣkramaṇānām; muhūrtam = ucitakālaṃ
vaktīti tādṛśī mauhū-

rtika: = daivajña:; śaiṣikaṣṭhak |
"syurmauhūrtikamauhūrtajñānikārtāntikā api"

ityamara: | subhaga:vasanta: samaya: = vasantakāla:;
prādurbabhūva = prādurāsīt ||1||

uccaṇḍadaṇḍadharakāsarasaurvabhauma-

sannāhabhīta iva caṇḍamayūkhamālī {2. uddaṇḍa^-vi^ |} |

sadyo vivartitahayo yamadiṅmukhāntād

yātrāmadhatta himabhūdharasammukhīnām ||2||

uccaṇḍetyādi | uccaṇḍasya = atikopanasya, daṇḍadharasya =
yamasya, ya:

kāsarasārvabhauma: = mahiṣaśreṣṭha:, tasya sannāhāt =
udyamād, bhīta: = bhayamāpta:;

kāsarāṇāṃ svavāhanāśvaśatrutvāditi bhāva:; "mahiṣo
vāhadviṣatkāsarasairibhā:"

ityamara: | caṇḍamayūkhamālī = caṇḍakiraṇa: sūrya:;
sadya: = sapadi; vivartitā: =

nivartitā:, hayā: = aśvā yasya sa tathābhūta; san;
yamadiṅmukhāntāt = dakṣiṇa-

digantāt; himabhūdharasammukhīnām = himācalābhimukhīm;
yātrām = gamanam;

adhatta = cakāra: | vasante sūryasyottaragate: prasiddhatvāt
| yadyapi "yathāmukhasammukhasya

darśana: kha:" (pā^ sū^ 5.2.6) iti khapratyaya:
ādarśādirūpadarśanādhi-

karaṇe eva sambhavati, tathāpi
sammukhāvasthānamātreṇādarśādisādṛśyādatra

yātrāyāmaupacārika: prayoga:; "saṃyuge sammukhīnaṃ tam"
iti bhaṭṭiprayogavat;

"sammukhīnamabhimukhīnam" iti hemacandraśca ||2||

@138

candrodayojjvalamukhena jhaṣadhvajājñāṃ

vyākurvatā vimalasūkṣmatarāmbareṇa |

vanyā vasantasamayena parigrahatva-

sambhāvitā sapadi puṣpavatī babhūva ||3||

candrodayetyādi | candrodayena, candrodayavad vā ujjvalaṃ
mukham = prārambha:,

vadanaṃ ca yasya tena; jhaṣadhvajasya = makaradhvajasya,
ājñām = śāsanam; vyāku-

rvatā = viśadayatā; anurāgaṃ vardhayatetyartha: | vimalam =
nirmalam, sūkṣmataram =

atisūkṣmam, ambaram = gaganam, vastraṃ ca yasya tena
tathoktena; vanyā = vanasamūha:

"vanyā vanasamūhe syāt" ityamara: | vasantasamayena =
vasantakālena, nāyakena

ceti pratīyate | parigrahatvena = svīkāryatvena, patnītvena
ca, sambhāvitā = mānitā,

"patnīsvīkāraśapathamūlyeṣvapi parigraha:" iti
vaijayantīkośa: | sapadi =

tatkṣaṇam; puṣpavatī = puṣpapūrṇā; bhūmni matup |
babhūva = abhūt | arthāntaraṃ

spaṣṭam | śleṣānuprāṇitā samāsoktiralaṅkāra: ||3||

kālena gāḍhataramānaparigrahāṇāṃ

prāṇānilān rasayituṃ {1. grasayituṃ-ma^ |}
pramadājanānām |

ullāsiteva rasanā kusumadrumāṇām

udbhāsate sma navakomalapallavaśrī: ||4||

kāleneti | vasantakāla eva kāla: = mṛtyustena; gāḍhatara:
= dṛḍhatara:, māna-

parigraha: = īrṣyākopadhāraṇaṃ yāsāṃ tāsām;
pramadājanānām = kopanayoṣitām;

prāṇānilān = prāṇavātān, rasayitum = svādayitum;
ullāsitā = prakaṭitā;

rasanā = jihvā; "rasajñā rasanā jihvā" ityamara: | iveti
sādṛśye | kusuma-

pradhānā drumā: = vṛkṣāsteṣām,
śākapārthivādimadhyamapadalopī samāsa: | navā: =

nūtanā:, komalā = mṛdava:, pallavā: = kisalayāsteṣāṃ
śrī: = śobhā; udbhāsate

sma = dyotate sma ||4||

@139

unmocayan pariṇatacchadakañculīkā-  mudbhāvayan
mukulajālakaromaharṣam |

ullolayan bhramarakeśabharaṃ latānām

udyānabhūṣu vijahāra vasantakāla: ||5||

unmocayanniti | udyānabhūṣu = udyānabhūmiṣu: pariṇatā: =
paripakvā:,

chadā: = parṇā: aiva kañculīkā: = kañcukam, "dalaṃ
parṇa chada:, pumān" ityamara: |

"cola: kañculikā kūrpāsako'ṅgikā ca kañcuke" iti
hemacandra: | unmocayan;

mukulajālakam = kuḍmalasamūhameva, romaharṣam = pulakam,
udbhāvayan = prakaṭayan,

latānām = vallarīṇām, bhramarā: = bhṛṅgā eva
keśabhara: = kacakalāpastam,

ullolayan = cālayan; vasantakāla: = vasantasamaya:; vijahāra
= vihāraṃ kṛtavān ||

āruhya mandamalayānilamaupavāhya-

māśājayapracalitasya manobhavasya |

sūnaprasūtirabhavannavalājavṛṣṭi: {1.
puṣyaprasūti^-ma^, pā^ |}

puṃskokiladhvanirabhūd varaśaṅkhaghoṣa: ||6||

āruhyeti | (tadā) mandamalayānilam =
mandamalayavāyurūpiṇam, aupa-

vāhyam = rājagamanārhavāhanam; "rājavāhyastvaupavāhya:"
ityamara: | āruhya =

ārohaṇaṃ kṛtvā, āśājayārtham = digvijayārtham,
pracalitasya = prasthitasya,

manobhavasya = manmathasya kṛte, sūnaprasūtiva = puṣpodgama
eva, "prasūti: prasave cyote"

ityamara: | navalājānām = bhraṣṭadhānānām, vṛṣṭi: =
varṣaṇam; puṃsāṃ kokilā-  nām = pikānām, dhvani: =
śabda eva, varaśaṅkhasya = śreṣṭhaśaṅkhasya ghoṣa: =
nāda:,

abhūt = babhūva ||6||

@140

mandānilena vahatā vanarājimadhyād

utthāpita: kusumakoṇakareṇuruccai: |

senāparāga iva digvijayodyatasya

cetobhuva: prasarati sma digantareṣu ||7||

mandetyādi | vahatā = caratā, mandānilena, mandavāyunā,
vanarāji-

madhyāt = vanapaṃktermadhyabhāgāt, uccairutthāpita: =
uḍḍāpita: = kusumānām = puṣpā-

ṇām, korakāṇām = kuḍmalānāṃ ca reṇu: = raja:,
digvijayārthamudyatasya = prakā-

ntasya, cetobhuva: = manasijasya, senāparāga: =
sainyagamanenotthitasya dhūli:, iva,

digantareṣu = diśāṃ koṇaparyantam, prasarati sma =
prasasāra ||7||

puṣpāyudhasya nṛpate: parapuṣṭavarga:

saṃgrāmasambhramasahān sahakārabāṇān |

sañcetukāma iva sañcitacārupatrān

babhrāma vibhramavaneṣu navāṃkureṣu ||8||

puṣpetyādi | parapuṣṭānām = kokilānām, varga: =
samūha:, "parapuṣṭa: para-

bhṛte" iti medinī | nṛpate: = rājña:, puṣpāyudhasya =
puṣpadhanvana:, saṃgrāme = yuddhe:,

ya: sambhrama:, tasya sahān, akuṇṭhitānityartha:,
sañcitāni = sampāditāni,

cārūṇi = manoharāṇi, patrāṇi = dalāni,
kaṅkādipatrāṇi ca yaistān, sahakāra-  bāṇān =
cūtapuṣparūpasāyakān, sañcetukāma: = sampādayitumanā
iva, navāṅkureṣu =

navīnāṅkurayukteṣu, vibhramavaneṣu = udyānavaneṣu,
babhrāma = abhrāmyat ||8||

vīreṇa mārasubhaṭena vibhidya bāṇai-

rbaddhā mahāviṭapināṃ viṭapāntareṣu |

vyākīrṇakeśanicayā iva śatrumuṇḍā {1. śatrumugdhā-^
|}

vyālolabhṛṅganivahā: stabakā vireju: ||9||

@141

vīreṇeti | vīreṇa = balavatā, māra eva subhaṭa: =
yuddhavīrastena, bāṇai: =

sāyakai:, vibhidya = bhedanaṃ kṛtvā, vyākīrṇa: =
viślatha:, keśanicaya: = kacasamūho

yeṣāṃ te, baddhā: = saṃyatā:, śatrumuṇḍā: =
ripuśirāṃsīva, "muṇḍo'strī mastako-

'pyastrī" iti vaijayantī | mahāviṭapinām =
mahāvṛkṣāṇām, viṭapāntareṣu =

śākhāntareṣu,vyālola: = cañcala:, bhṛṅganivaha: =
bhramaravargo yeṣu te stabakā: =

puṣpagucchā:, vireju: = śuśubhire ||9||

bhṛṅgābhimudritamukhā makarandapūrai:

pūrṇodarā rurucire sumanogulucchā: |

vīrasya māranṛpatervijayābhiṣekaṃ

kālena kartumiva ratnaghaṭā: praṇītā: ||10||

bhṛṅgetyādi | rbhṛgai: = bhramarai:, abhimudritāni =
lāñchitāni, mukhāni =

ānanāni yeṣāṃ te, makarandapūrai: = rasapravāhai:,
pūrṇam = vyāptamudaraṃ yeṣāṃ te tathā,

sumanogulucchā: = puṣpagucchā:, "gucchastabakagutsakā: |
guluccho'tha" iti hema-

candra: | vīrasya = balavata:, māranṛpate: = madanādhipate:,
vijayābhiṣekam = vijaya-

snānam, kartum = vidhātum, praṇītā: = sajjitā:,
ratnaghaṭā: = ratnamayakalaśā:,

iva, rurucire = śuśubhire ||10||

oghīkṛtā malayamārutacandanena

puṣphora pūgavananūtanapuṣpapāli: |  cetobhavasya
nṛpatermadhunā salīlam

āndolitā lalitacāmaramālikeva ||11||

oghīkṛteti | malayamārutakandalena =
dakṣiṇavātanavāṃkureṇa, mandamārute-

neti yāvat, odhīkṛtā = puñjīkṛtā, pūgavanānām =
kramukavanānām, nūtana-

puṣpapāli: = navīnapuṣpapaṃkti:, madhuna: = vasantartunā,
cetobhavasya = manasijasya,

nṛpate: = manmathasya kṛte, lalitacāmaramālikā =
manoharacāmarapaṃkti:, āndo-

litā = vījitā iva, puṣphora = sphuritavatī ||11||

@142

puṃskokilā: punaranaṅgajayāpadāna-

gāthāsadṛkṣakalapañcamakūjitāni |

peṭhu: prasannamadhurojjvalapeśalāni

pratyagracūtakalikāsu vanasthalīṣu ||12||

puṃskokilā iti | puna: = bhūya:, puṃ^sakokilā: = pumāṃsa:
= puruṣā: pikā:,

anaṅgasya = madanasya, jayāpadānasya =
jayarūpavṛttakarmaṇa:, gāthānām = padyānām,

sadṛkṣāṇi = tulyāni, kalāni = avyaktamadhurāṇi,
pañcamakūjitāni = pañcama-

nādān, prasannāni = svacchāni, madhurāṇi = śravyāṇi,
ujjvalāni = gabhīrāṇi,

peśalāni = ślakṣṇāni, pratyagrā: = abhinavā:,
cūtakalikā: = āmrakorakā:,

"kalikā koṭaka: pumān" ityamara: | yāsu tāsu,
vanasthalīṣu = vanapradeśeṣu,

peṭhu: = apaṭhan ||12||

udvelasambhṛtamadhuvratadānarāji-

rucchṛṅkhalo malayamārutagandhahastī |

mānagrahādrikaṭakeṣu manasvinīnāṃ

vaprakriyāvihṛtimācarati sma mandam ||13||

udveletyādi | udvelam = bhṛśam, yathā syāt tathā
sambhṛtā: = saṅgatā:,

madhuvratā: = bhṛṅgā eva, dānarāji: = madarekhā yasya
sa:, ucchṛṅkhala: = uddhata:,

malayamāruta eva gandhahastī = mattagaja:, mānagrahasya =
roṣaparigrahasyaiva, adre:,

kaṭakeṣu = parvatanitambeṣu, māninīnām = mānavatīnām,
"kaṭako'strī nitambo-

'dre:" ityamara: | vaprakriyāvihṛtim = utkhātakelim, mandam,
ācarati sma =

ācacāra | māninīnāṃ mānagrahaṃ
malayamāruto'cchinadityartha: ||13||

mandānilakṣitipamaṅgalapāṭhakānāṃ

mākandagandhagajamaṇḍanaḍiṇḍimānām |

@143

uddāmakāmavijayotsavaghoṣaṇānām

ujjṛmbhate sma rutamunmadaṣaṭpadānām ||14||

mandetyādi | mandānila: = mandavāta eva, kṣitipa: = nṛpa:,
tasya maṅgalapāṭha-

kānām = maṅgalastutipāṭhakabandibhūtānām, mākandā: =
cūtā eva gandhagajā: =

mattagajāsteṣāṃ maṇḍanaḍiṇḍimānām =
alaṅkaraṇabhūtaḍiṇḍimākhyavādyaviśeṣā-

ṇām | gajānāṃ pṛṣṭheṣu alaṅkārāya nikṣiptā:
ḍiṇḍimākhyā vādyaviśeṣā:

maṅgalārthaṃ tāḍyante iti sampradāya: | uddāmasya =
prauḍhasya ya: kāmavijaya eva

utsavastasya ghoṣaṇānām = uddhoṣakāṇām; kartari yuc |
unmadaṣaṭpadānām =

unmattabhramarāṇām, rutam = śabdam, ujjṛmbhate sma =
vardhate sma ||14||

āmūlacūḍamabhita: pravijṛmbhamāṇo

bālapravāhanivaho {1. śoṇapravāha^-ma^ |} vanapādapānām
|

mānāndhakāraharaṇāya manasvinīnāṃ

bālātapaprasaravibhramamālalambe ||15||

āmūletyādi | vanapādapānām = vanavṛkṣāṇām; mūlaṃ ca
cūḍā ca mūlacūḍ+e,

ā mūlacūḍābhyāmityavyayībhāva:, āmūlacūḍam =
āmūlāgram, abhita: = parita:,

pravijṛmbhamāṇa: = vardhamāna:, bālapravālānām =
bālavidrumāṇām, nivaha: = samūha:,

manasvinīnām, bālātayasya = bālasūryasya, prasaravibhramam
= prasaraṇavilāsam,

ālalambe = ālambitatavān ||15||

nirantarasmeramaṇīcakānāṃ {2. manīcakānāṃ-ma^;
manīvakānāṃ-pā^ |} niṣyandamānābhiranohakānām |

madhūlakāsāramahānadībhirvanaṃ {3. madhūlikā-pā^, vi^,
ka^ |} nadīmātṛkatāmayāsīt ||16||

nirantaretyādi | nirantarāṇi = niviḍāni, smerāṇi =
vikasitāni,

maṇīcakāni = puṣpāṇi yeṣāṃ teṣām; "maṇīcakaṃ
prasūnaṃ ca sūtaṃ sumanasa: striya:"

isi vaijayantī | anokahānām = vṛkṣāṇām; vanam =
kānanam; niṣyandamā-  

@144

nābhi: = prasravantībhi:; madhūlānyeva = madhūlakāni =
madhūni, teṣām āsārā-

ṇām = dhārāsampātānām; mahānadībhi:; "madhūlaṃ tu
madhurna strī" iti vaija-

yantī; "dhārāsampāta āsāra:" ityamara: | nadīmātṛkatām
= nadījalavardhita-

sasyādikatām; "syānnadīmātṛko deśo
nadyambūtpādasasyaka:" iti vaijayantī |

ayāsīt = agamat || atra upajātirvṛttam ||16||

taṭopakaṇṭhaṃ makarandasindho:
prasūnadhūlīpulinābhirāme |

ābaddhacakrā: saha kāminībhirārebhire pātumalipravīrā:
||17||

taṭetyādi | makarandasindho: = puṣparasanadyā:; taṭasya =
tīrasya, upakaṇṭham =

samīpam; prasūnānām = puṣpāṇām; dhūlībhi: = rajobhi:,
nirmitai;; pulinai: = taṭai:,

abhirāme = manohare: kāminībhi: = svapatnībhi:; saha =
sākam; ābaddhacakrā: =

baddhamaṇḍalā:; alipravīrā: = bhramaraśreṣṭhā:, pātum
= pāna kartum; madhūnīti

śeṣa:; ārebhire = ārabhanta ||17||

vīrunmayīṃ vibhramayantra ḍolāmāropya
bhṛṅgīmavigītagītām |

samīraṇairātmagarutsamutthai: sānandamāndolayati sma
bhṛṅga: ||18||

vīrunmayīmiti | bhṛṅga: = bhramara:; avigītagītām =
anavadyagītām;

bhramarīm = bhṛṅgīm; vīrunmayīm = latārūpām;
vibhramāya = vilāsāya, yantryate

iti tāṃ yantrām = baddhām; ḍolām = preṅkholikām, āropya
= sthāpayitvā;

ātmana: = svasya, garudbhyām = pakṣābhyām; samutthai: =
utthitai:; samīraṇai: =

vāyubhi:, sānandam = saharṣam; āndolayati sma = cālayati
sma ||18||

aśokayaṣṭyā: stabakopanītamādāya puṣpāsavamānanena |

sambhogabhinnāṃ taruṇadvirepha: sacāṭukaṃ pāyayati sma
kāntām ||19||

aśoketyādi | taruṇa: = yuvā cāsau dvirepha: = bhramara:;
aśokayaṣṭyā: =

aśokalatāyā:; stabakebhya: = gucchebhya:, upanītam =
samāhṛtam, puṣpāsavam =

makarandam; ānanena = svamukhena, ādāya = gṛhītvā,
sambhogakhinnām = rati-

@145

śrāntām, kāntām = patnīm, sacāṭukam = priyavacanena
yathā syāttathā, pāyayati

sma = pānaṃ kārayati sma ||19||

aṅgaṃ samāsādya latāṅganānāṃ ṣaḍaṃghriḍimbhā:
stabakastaneṣu |

pratyagrapuṣpāsavadugdhapānaṃ prapedire vismṛtalolabhāvā:
{1. lokabhāvā:-pā^,vi^,ka^ |} ||20||

aṅgamiti | ṣaḍaṃghriḍimbhā: = bhramaraśiśava:; "pota:
pāko'rbhako ḍimbha:"

ityamara: | latānām = vīrutāmevāṅganānām = strīṇām,
stabakastaneṣu = guccha-

staneṣu, aṅgam = svaśarīram, samāsādya = samprāpayitvā,
vismṛta: lolabhāva: =

cāpalyaṃ yaiste tathābhūtā: santa:, pratyagrāṇām =
nūtanānām, puṣpāsavānām =

makarandānām, puṣparasānāmeva, dugdhānām = stanyānām,
pānam = āsvāda:,

prapedire = akārṣu: | bhramaraśiśavo bhramarajāte:,
śaiśavasya ca svabhāvasiddhamapi

cāñcalyaṃ parityajya niścalā: santo latāstabakeṣu
sthitāni madhūnyapi-

bannityartha: ||20||

anekasaṃgrāmavimardaśīrṇā purāṇamaurvīmapanīya bhāra:
|

kodaṇḍayaṣṭermakarandayaṣṭerapūrvamaurvīmakarod
dvirephai: ||21||

aneketyādi | māra: = kāmadeva:; kodaṇḍayaṣṭe: =
svadhanuṣa:, anekeṣu = bahuṣu;

saṃgrāmeṣu = yuddheṣu, vimardena = saṅgharṣeṇa,
śīrṇān = śithilām; purāṇamaurvīm =

prācīnajyām; apanīya = tktvā; dvirephai: = bhramarai:;
`nītāyā:' iti śeṣa: |

makarandayaṣṭe: = puṣparasayaṣṭe: =
ikṣudaṇḍarūpadhanulartāyā:; apūrvām = adṛṣṭapūrvām,

maurvīm = jyām; akarot = vihitavān ||21||

ananyayonerapadānagāthāṃ madho: sakāśādiva śikṣayanta:
|

śākhāsu śākhāsu mahīruhāṇāṃ śanai: śiśiñju:
kalakaṇṭhaśāvā: ||22||

ananyetyādi | ananyayone: = madanasya, apadānagāthām =
nirvṛttakarmaprati-

pādakaṃ padyam, madho: = vasantasya, sakāśāt = samīpata:,
śikṣayanta: = śikṣāṃ labha-

@146

mānā:, kalakaṇṭhaśābā: = kokilaśiśava:, mahīruhāṇām
= vṛkṣāṇām, śākhāsu

śākhāsu = pratiśākham, śanai: = mandam; śiśiñju: =
dadhvanu: ||22||

utkṣiptaśākhācchalabāhudaṇḍāścūtadrumā: {1.
^ścaladrumā:-ka^ |} śūrpakaśāsanājñām |

karṇābhirāmai:
kalakaṇṭhanādairuddhoṣayāmāsurivādhvagānām ||23||

utkṣiptetyādi | utkṣiptā: = ūrdhva prasāritā:, śākhā:
= viṭapā:, iti

chalam = vyājo yeṣāṃ te bāhudaṇḍā: = bhujadaṇḍā:
yeṣāṃ te; cūtadrumā: = āmravṛkṣā:,

śūrpakaśāsanājñām = madanasandeśam, karṇābhirāmai: =
karṇapriyai:, śrotrasukhakarai-

rityartha:, kalakaṇṭhanādai: = pikadhvanibhi:, adhvānaṃ
nityaṃ gacchantīti adhvagā: =

pathikāsteṣāṃ kṛte, uddhoṣayāmāsu: = uccai: śabdai:
prakaṭīcakru: ||23||

vinetukāmasya vilāsinīnāṃ mānadvipendraṃ makaradhvajasya
|

hemāṃkuśānāmavahannabhikhyāmagre natā: {2.
agretanā:-pā^, ma^ |} prauḍhapalāśakośā: ||24||

vinetukāmasyeti | agre = agrabhāge, natā: = namrā:,
prauḍhā: = pariṇatā:, ye

palāśakośā: = palāśamukulāni, vilāsinīnām =
māninīnām, māna: = īrṣyā-

kopa eva dvipendra = gajaśreṣṭhastam, vinetukāmasya =
nāśayitukāmasya, makara-

dhvajasya = mīnaketormadanasya, hemāṃkuśānām =
suvarṇamayasṛṇīnām, "aṃkuśo'strī

sṛṇirdvayo:" ityamara: | abhikhyām = śobhām; avahan =
vahanti sma ||24||

paribhramatṣaṭpadakarburāṇāṃ paṃkti:
palāśadrumamañjarīṇām |

dedīpyamānasya śikhāvalasya dīptiṃ yayau
darśitadhūmarāśe: ||25||

paribhramadityādi | parito bhramadbhi:, ṣaṭpadai: =
bhramarai:, karburāṇām =

śabalānām, "śabalaitāśca karbure" ityamara: |
palāśadrumamañjarīṇām = kiṃśuka-

stabakānām, dedīpyamānasya = atiśayena jvalata:,
darśitadhūmarāśe: = darśita-  dhūmasamūhasya,
śikhāvalasya = vahne:, śikhā asyāstīti śikhāvala:,
tasya,

@147

"dantaśikhāt saṃjñāyām" (pā^ sū^ 5. 2, 113) iti
valacpratyaya: |

dīptim = kāntim, yayau = prāpa ||25||

āmodalubdhairalināṃ kadambarākṛṣyamāṇa: sumanoguluccha:
|

grāsīkṛto rāhumukhena rākākalānidherbimba ivābabhāse
||26||

āmodetyādi | āmodalubdhai: = gandhalolupai:, alīnām =
bhramarāṇām, "madhu-

liṇmadhupālina:" iti vaijayantī | kadambai: = vargai:,
ākṛṣyamāṇa: = ākramyamāṇa:,

sumanoguluccha: = puṣpaguccha:; rāho: = tamasa:, mukhena =
ānanena, grāsīkṛta: = kavalī-

kṛta:, rākākalānidhe: = pūrṇimācandrasya, bimba: =
ākāra iva, ābabhāse =

bhāsitavān ||26||

taṭīpaṭīradrumasaṅgabhājāṃ sarīsṛpāṇāmiva
sāhacaryāt {1. sāhacaryam-pā^, ka^ |} |

viyoginaścandanaśailajanmā vimūrcchayāmāsa muhu: samīra:
||27||

taṭītyādi | taṭyām = malayācalasānau sthitānām,
paṭīradrumāṇām = candana-

vṛkṣāṇām, saṅgabhājām = saṃsargaṃ prāpnuvatām,
sarīsṛpāṇām - sarpāṇām, "cakrī

vyāla: sarīsṛpa:" ityamara: | sāhacaryāt = saṅgāt,
candanaśailajanmā = malayā-

calajāta:, samīra: = vāyu:, viyogina: = patnīvirahiṇo
janān, muhu: = puna:,

vimūrcchayāmāsa = sammohayāmāsa ||27||

madhuśīkaradurdināndhakāre vanalakṣmīratidūtikopitānām
|

bhramarīmabhisatvarīṃ pramatta: sacamatkāramarīramad
dvirepha: ||28||

madhvityādi | pramatta: = matta:, dvirepha: = bhramara:,
madhuśīkarāṇām = madhukaṇā-

nām, durdināndhakāre = varṣāndhakāre, vanalakṣmīreva
ratidūtikā = ceṭī, tayā upa-

nītām = samīpaṃ prāpitām, abhisṛtvarīm =
abhisaraṇaśīlām, bhramarīm; sacama-

tkāram = helayā sahitam, arīramat = ramayati sma | atra
vaitālīyam vṛttam ||

@148

vakuladrumavāṭikā
varastrīmukhagaṇḍūṣamadhudravābhiṣekam |

anubhūya navāṃkurāpadeśādavahannañcitaromaharṣaśobhām
||29||

vakuletyādi | vakuladrūmavāṭikā: = kesaradrumapaṃktaya:,
varastrīṇām = uttama-

nārīṇām, mukhasya = ānanasya ya: gaṇḍūṣamadhudrava: =
mukhapūritamadhudrava:, tena

abhiṣekam = abhiṣecanam, anubhūya = svīkṛtya,
navāṃkurāpadeśāt = navāṃkuravyājāt,

añcitām = prāptām, romaharṣasya = pulakasya, śobhām =
dyutim, avahan =

vahanti sma ||29||

sahakāravanīṣu sañcarantyā madhulakṣmyā iva
nūpurapraṇādā: |

kalakaṇṭhabhuva: kalapralāpā: śravasa:
pāraṇamādadhurjanānām ||30||

sahakāretyādi | sahakāravanīṣu = āmrāṭavīṣu,
sañcarantyā: = sañcaraṇa-

śīlāyā:, madhulakṣmyā: = vasantalakṣmyā:,
nūpurapraṇādā: = mañjīradhvanaya iva,

"mañjīro nūpuro'striyām" ityamara: | kalakaṇṭhabhuva: =
pikajā:, kalapralāpā: =

avyaktamadhurālāpā:, janānām = lokānām, śravasa: =
śrotrasya, "śruti: strī

śravaṇaṃ śrava:" ityamara: | pāraṇam = upoṣitabhojanam,
tṛptimiti yāvat,

ādadhu: = ādadhati sma ||30||

aṅganāvadanapadmapūraṇīmādareṇa paripīya vāruṇīm |

udvavāma punareva kesara: syandamānamakarandakaitavāt ||31||

aṅganetyādi | kesara: = vakulavṛkṣa:; aṅganānām =
strīṇām, vadanapadmā-

nām = mukhakamalānām, pūraṇīm = pūrayitrīm,
gaṇḍūṣarūpāmityartha:; vāruṇīm =

madyam; ādareṇa = sasammānam, paripīya = pītvā; puna: =
bhūya:; spandamānasya =

sravata:, makarandasya = puṣparasasya, vyājāt = chalena;
udvavāma = udagirat | atra

gāthāyāṃ rathoddhatā vṛttam; "rāt parairna-ra-la-gai:
rathoddhatā" iti lakṣaṇāt ||

@149

parimalalaharīṣu pādapānāṃ bharitasamastadigantarāpagāsu
{1. ^ntarāsu gāḍham-ma^ |} |

jalaviharaṇamācacāra dīrghaṃ
malayamahīdharamandagandhavāha: ||32||

parimaletyādi | malayamahīdharasya = malayaparvatasya,
mandagandhavāha: = manda-

vāta:; bharitā: = pūritā:, samastānām = sakalānāṃ
diśāmantarāṇyeva āpagā: =

nadyo yābhistā: = samastadigantavyāpinīṣu nadīṣu;
parimalalaharoṣu = gandhapravāheṣu;

dīrgham = atiśayena; jalaviharaṇam = jalavihāram; ācacāra
= ācarita-

vān | puṣpitāgrā vṛttametat; "ayuji nayugarephato yakāro
yuji ca na-jau

ja-ra-gāśca puṣpitāgrā" iti lakṣaṇāt ||32||

manobhavo {2. manobhruvo-ka^, ma^, pā^ |}
maṇḍalitāstramaurvikāgabhīraviṣphāravirāvitāmbaram |

aśeṣasāṃsārikaśemuṣīmuṣo vavarṣa
cūtāṃkuraśātasāyakān ||33||

manobhava iti | manobhava: = madana:; maṇḍalitam =
maṇḍalīkṛtam, yadastram =

dhanu:, tasya maurvikāyā: = jyāyā:; gabhīreṇa;
viṣphāreṇa = ṭaṅkāreṇa, "viṣphāro

dhanuṣāṃ svāna:" ityamara: | virāvitam = mukharitam,
ambaram = gaganaṃ yasmin

karmaṇi taditi kriyāviśeṣaṇam; aśeṣāṇām =
nikhilānām; sāṃsārikāṇām =

saṃsārabaddhānām; śemuṣomuṣa: = buddhyapahārakān,
bhrāmakāniti yāvat | cūtāṃ-

kurā: = cūtakalikā eva, śātā: = tīkṣṇā:, sāyakā: =
vāṇā:, tān, vavarṣa =

avarṣat ||33||

kumārasyodyānavihāra:

iti pravṛtte madhumāsavaibhave vidhātumudyānavihāramutsuka:
|

rathaṃ samāruhya narendranandana: {3. ca rājanandana:-pā^ |}
sahāvarodhena vinirjagāma sa: ||34||

itīti | iti = evam, madhumāsasya = vasantasya, vaibhave =
māhātmye, "madhu-

ścaitrartudaityeṣu" iti hemacandra: | pravṛtte = samāgate
sati; udyānavihāram = upavana-

vihāram, vidhātum = kartum; utsuka: = utkaṇṭhita:, sa
narendranandana: = rājasūnu:

siddhārtha:; avarodhena = anta:pureṇa saha;
"śuddhāntaścāvarodhaśca" ityamara: | ratham =

syandanam, samāruhya = ārohaṇaṃ kṛtvā; tasmāt =
vasantartuprāsādāt, nirjagāma =

bahirgatavān ||34||

@150

vṛddhāturamṛtānāṃ darśanam

tata: kumārasya purandaraśriya: prabodhakālo'yamiti
prabodhitum {1. praveditum-pā^, ka^ |} |

krameṇa vṛddhāturaluptajīvitān {2. ^lubdhajīvitān-ka^ |}
pradarśayāmāsuramuṣya devatā: ||35||

tata iti | tata: = tadantaram, purandaraśriya: =
indrasamatejasa:; kumārasya =

siddhārthasya; "ayam = eṣa:; prabodhasya = jāgaraṇasya
(jñānāvirbhāvasya), kāla: =

samaya:"-iti prabodhitum = niveditum, devatā: = devā:; amuṣya
= siddhārthasya

kṛte, krameṇa = kramaśa:; kāṃ^ścit vṛddha: =
jarājīrṇa:, ātura: = rogī; luptajīvita: =

mṛtaśceti tān puruṣān, darśayāmāsu: = pradarśitavanta:
| etān dṛṣṭvā jarā-rogā-

krāntāni śarīrāṇi anityāni ceti budhyatāmiti tān
darśayāmāsurityartha: ||

krameṇa paśyan purata: sthitānamūn nitāntamudvignamanā:
nṛpātmaja: |

kimetadityāhitavibhrama: svayaṃ {3. stvayaṃ-ka^ vi^ |}
purogatān paryanuyuṃkta sārathīn ||36||

krameṇeti | nṛpātmaja: = rājaputra: siddhārtha:, amūn =
etān, purata: = agre,

sthitān = upasthitān, vṛddhāturamṛtān puruṣān, krameṇa
= kramaśa:, paśyan = ava-

lokayan, nitāntam = bhṛśam, udvignamanā: = nirviṇṇacetā:
san, "etat = idam,

kim ?" iti = evam, āhitavibhrama: = dhṛtasandehaśca,
purogatān = pura: sthitān,

sārathīn = sūtān, paryanuyuṅkta = paryapṛcchat |
āgamaśāstrasyānityatvāt

aḍāgamābhāva: ||36||

savistaraṃ te'pi surairadhiṣṭhitā narendraputrasya
viraktikāraṇam |

krameṇa teṣāmatimātradu:sahaṃ
jarāvikārādikamācacakṣire ||37||

savistaramiti | te = sūtā api, surai: = devai:, savistaram =
saprapañcam,

adhiṣṭhitā: = āviṣṭā:; narendraputrasya = rājasūno:;
viraktikāraṇam = vairāgya-

@151

hetukam, teṣām = bṛddhāturamṛtānāṃ puruṣāṇām,
atimātradu:saham = atidu:saham,

jarāvikārādikam = jarā = vārdhakam, vikāra: = roga:-etau
ādī yasya tat

"vikāro vikṛtau ruji" iti medinī | krameṇa = kramaśa:,
ācacakṣire = kathayā-

māsu: ||37||

niśamya teṣāṃ vacanaṃ nṛpātmajo nikāmanirveda
vibhāvitāśaya: |

niyantritodyānavihārakautuko nivartayāśvāniti
sūtamabravīt ||38||

niśamyeti | teṣām = sārathīnām; vacanam = pūrvoktam,
niśamya = śrutvā;

nikāmam = bhṛśam, nirvedena = viraktyā, vibhāvita: =
saṃskṛta:, āśaya: =

abhisandhiryasya sa:; niyantritam = pratibaddham, udyānavihāre
= upavanabihāre,

kautukam = vismayo yasya sa:; nṛpātmaja: = rājaputra:
siddhārtha:; "aśvān =

hayān; nivartaya = pratyāgamaya" iti = ittham; abravīt =
akathayat ||38||

tapasvidarśanam

anantaraṃ tasya pura: surādhipairadarśi
śāntānuśayastapodhana: |

vivṛddhakāruṇyasamudravīcikā viṭaṅkaviśrānta
viśālalocana: ||39||

anantaramiti | anantaram = aśvanivartananideśānantaram; tasya
= kumārasya;

pura: = agre; surādhipai: = devaśreṣṭhai:; śāntānuśaya:
= praśāntadveṣa:; "bhavedanuśayo

dveṣe paścāttāpānubandhayo:" iti viśva: | kaścit
tapodhana: = tapasvī

saṃnyāsīti yāvat; adarśi = adarśyata | kīdṛśa: sa
tapodhana: ? ityāha-vivṛ-

ddhāyā: = vṛddhiṅgatāyā:, kāruṇyasamudrasya =
karuṇābdhe:, vīcikāyā: = taraṅgasya;

viṭaṅke = kapotapālikāyām, "kapotapālikāyāṃ tu
viṭaṅke puṃnapuṃsakam" itya-

mara: | viśrānte = vyāpte, viśāle = āyate, locane = netre
yasya sa:; karuṇā =

paripūrṇa ityartha: ||39||

@152

prataptacāmīkaragauravigraha:
pravālabhaṅgāruṇacārucīvara: |

prasannapūrṇendunibhānanadyuti:
prabhūtamaitrīparivāhitāśaya: ||40||

tameva tapodhanaṃ stauti kavi:-prataptetyādinā | prataptam =
drutam, yaccāmī-

karam = suvarṇam, tadvat gaura: = pītalohita:; vigraha: = deho
yasya sa: | "pīto

gauro haridrābha:"; "śarīraṃ varṣma vigraha:" iti cāmara:
| pravālabhaṅga: =

vidrumakhaṇḍa iva aruṇam = kāṣāyam, cāru = manoharam,
cīvaram = valkalaṃ yasya

sa: | prasannasya, pūrṇasya ca indo: = candrasya sadṛśī,
ānanadyuti: = mukha-

kāntiryasya sa: | prabhūtayā = adhikayā, maitryā =
maitrībhāvena, snehenetyartha:;

parivāhita: = taraṅgita:, āśaya: = cittavṛttiryasya sa: |
gauraśarīra:, kāṣāya-

vastradhara:, prasannamukha:, lokaṃ prati snehasiktaśca sa
tapodhana āsīditi bhāva: ||

tamenamālokya ca śākyanandanastapasvināmagrasaraṃ
savismaya: |

ka eṣa {1. eva-ma^ |} kā vā'sya
caritracāturītyapṛcchadabhyāśajuṣa: svasārathīn ||41||

tamevamiti | savismaya: = vismayamāpanna:; śākyanandana: =
śākyarājaputra:,

tamenam = imam; tapasvinām = tapodhanānām, agrasaram =
śreṣṭham, ālokya = dṛṣṭvā,

abhyāśam = samīpam; juṣante = bhajantīti tān,
svasārathīn = svasūtān prati;

"eṣa: = ayam, ka: ?, asya kā vā caritracāturī =
caritrātiśaya: ? iti =

ittham, apṛcchat = pṛṣṭavān ||41||

ayaṃ mahābhāga ! viśuddhamānasa: pavitraśīla:
paramārthadeśika: |

savāsanonmūlitasarvakilviṣastapodhana: {2.  ^nonmīlita^-pā^
|} kaścidapaścima: satām ||42||

ayamiti | he mahābhāga = he mahātman ! ayam = purovartī,
viśuddham = rāgadve-

ṣādiśūnyam, mānasam = cittaṃ yasya sa:; pavitraśīla: =
pūtasvabhāva:; "śīlaṃ

svabhāve sadvṛtte" ityamara: | paramārthasya = tattvasya,
deśika: = upadeṣṭā, savā-

@153

sanam = saṃskārasahitaṃ yathā syāt tathā, unmūlitāni,
sarvāṇi = sakalāni,

kilviṣāṇi = pāpāni yena sa:, "pāpaṃ kilviṣakalmaṣam"
ityamara: | tapo-

dhana: = tapasvī, satām = sajjanānām, apaścima: = acarama:,
pradhāna ityartha: |

astīti śeṣa: ||42||

amuṣya ya: śāsanamāśrito {1. ^mādṛto-pā^; māhṛtā-vi^
|} jano jarāvikārāvitaraṅgabhaṅguram |

krameṇa nistīrya sa janmasāgaraṃ prayāti nirvāṇapadaṃ
niruttaram ||43||

amuṣyeti | yo jana: = jijñāsu:; etasya, jarā = jīrṇatā,
vikāra: = roga:

ādista eva taraṅgā: vīcayo yasmin tādṛśaṃ bhaṅguraṃ
naśvaraṃ ca, iti śāsanam =

upadeśam, āśrita: = sevita:; sa: = jijñāsu:, janmasāgaram
= bhavāmbudhim;

krameṇa = kramaśa:, nistīrya = tīrttvā, niruttaram =
anuttaram, śreṣṭhamiti yāvat;

nirvāṇapadam = kaivalyasthānam; prayāti = gacchati ||43||

iti pravīrā: kṣitipālanandanaprabodhanārthaṃ
vibudhānubhāvata: |

vitenire vāṅmanasā'tigocaraṃ {2. tigocāraṃ-pā^; manaso
vigocaraṃ-ma^; manaso'tigocaraṃ-vi^ |} taponidhestasya
caritravarṇanam ||44||

itauti | iti = evam, pravīrā: = sārathina:;
vibudhānubhāvata: = devatā-

māhātmyena, kṣitipālanandanasya = rājasūno:
prabodhanārtham = jñānāvirbhāvārtham,

vāk ca manaśca vāṅmanase, gocaramatikrāntam = atigocaram;
vācā vaktuṃ

manasā ca smartuṃ cāśakyamiti bhāva:, tasya = taponidhe: =
tapasvina:, caritra-

varṇanam, vitenire = vistareṇa kathitavanta: ||44||

@154

itthaṃ śrutvā sārathīnāṃ vacastallabdhopāya:
saṃsṛterniṣkramāya |

santuṣṭāntarmānaso rājasūnurbhūyo'pyaicchat
kartumudyānalīlām ||45||

iti buddhaghoṣaviracite padyacūḍ+āmaṇināmni mahākāvye
ṣaṣṭha: sarga: ||

itthamiti | ittham = anena prakāreṇa, sārathīnām =
sūtānām; tat = ṝṣi-

caritravarṇanarūpam; vaca: = vacanam, śrutvā = ākarṇya;
saṃsṛte: = saṃsārāt, niṣkramāya

= niṣkramaṇāya, pravrajanāyetyartha:; santuṣṭam =
santoṣamāptam; antarmānasam =

anta:karaṇaṃ yasya sa:, rājasūnu: = rājaputra:,
udyānalīlām = upavanavihāraṃ

kartum; bhūyo'pi = punarapi, aicchat = icchāñcakāra ||45||

iti padyacūḍ+āmaṇimahākāvyasya kīrttivyākhyāyāṃ
ṣaṣṭha: sarga: ||

@155

saptama: sarga:

siddhārthasyodyānapraveśa:

pracoditāśva: punareva sūtai: pratodahastairnaralokavīra:
{1. ^vīrya:-ma^, pā^ |} |

ākhaṇḍalodyānamano'bhirāmamārāmamatyadbhutamāviveśa
||1||

atha yugmakenodyānapraveśamāha kavi:-pracoditetyādinā |
naralokeṣu =

narasamūheṣu, vīra: = śreṣṭha:, (siddhārtha:); pratodā:
= totrāṇi, hasteṣu = kareṣu

yeṣāṃ tai:; "pratoda: prājanaṃ totram" iti vaijayantī |
sūtai: = sārathibhi:;

pracoditā: = preritā:, aśvā: = hayā yasya sa:;
ākhaṇḍalasya = indrasya; udyānam

= nandanamiva, mano'bhirāmam = cāru, atyadbhutam =
ativismayakaram; ārā-

mam = upavanam; āsasāda = prāpa | upajātirvṛttam ||1||

vidyāgṛhaṃ pañcamapāṭhakānāṃ
vikalpatūṇīramananyayone: |

gañjāgṛhaṃ ṣaṭpadakāminīnāṃ krīḍāgṛhaṃ kiñca
vasantalakṣmyā: ||2||

vidyāgṛhamiti | tad udyānam, pañcamapāṭhakānām =
pañcamasvarādhyetṝṇām

pikānām, vidyāgṛham = vidyāśālā; ananyayone: =
madanasya; vikalpatūṇīram =

paryāyaśaradhim; madanasāyakapuṣpāśayatvāt
tanniṣaṅgatvenollekha: | paṭpadā: =

bhramarā:, teṣāṃ kāminīnām = bhṛṅgīṇām,
gañjāgṛham = madirālaya:, "gañjā

tu madirāgṛham" ityamara: | kiñca, vasantalakṣmyā: =
vasantartuśobhāyā:,

krīḍāgṛhamiva = krīḍāgāra iva, āsīditi śeṣa: |
atrollekhālaṅkāra:;

"bahubhirbahudhollekhādekasyollekha iṣyate |

ekena bahudhollekhe'pyasau viṣayabhedata: ||" iti lakṣaṇāt
||2||

carācarāṇāmabhivandanīyamāgantumudyānāmahīruhastam |

marudvaśādānamitai: śirobhirbaddhaprabālāñjalaya:
praṇemu: ||3||

@156

carācarāṇāmiti | udyānamahīruha: = udyānasthā vṛkṣā:,
carācarāṇām =

jaṅgama-sthāvarāṇām, abhivandanīyam = abhipraṇamanīyam,
tam = rājakumāram,

āgantum = atithim, marudvaśāt, vāyupreraṇāt, ānamitai: =
praṇatai:, śirobhi: =

śākhāgrabhāgai:, baddhā: = saṃyatā:, pravālā: =
kisalayā evāñjalaya: = karapuṭā: yaiste,

santa:, praṇemu: = praṇatiṃ cakru: ||3||

parāgasampatsikatāvakīrṇe {1. vikīrṇe-ma^ |} paryukṣite
{2. pathyukṣite-ma^ |} puṣparasai: patadbhi: |

kṛtopahāre galitai: prasūnairudyānamadhye vijahāra vīra:
||4||

parāgetyādi | sa vīra: = balī rājakumāra:, parāgāṇām =
rajasām, sampadbhi:

= samṛddhibhireva sikatābhi: = bālukābhi:, avakīrṇe =
vyāpte, patadbhi: = patanaṃ

prāpnuvadbhi:, puṣparasai: = makarandai:, paryukṣite = sikte,
galitai: = śākhācyutai:,

prasūnai: = puṣpai:; kṛtopahāre = dattābhṛte sati,
udyānamadhye = udyāne, vijahāra =

vihṛtavān | mahātmanastasya ārāmapraveśe
prayatnamantareṇaiva rājopacāra:

samabhūditi bhāva: ||4||

udyānabhūmisaundaryam

latāṅgahārairlalitāligītairvanapriyāmañjuravaiśca
vādyai: |

ārāmabhūmiṃ sa vilokya mene saṅgītaśālāmiva
śambarāre: ||5||

latetyādi | sa: = siddhārtha:, ārāmabhūmim =
udyānabhūmim, vilokya = dṛṣṭvā,

latānām = vallarīṇām, aṅgahārai: =
vāhyāṅgabhūtāṅgavikṣepai:, "aṅgahāro'ṅga-

vikṣepa:" ityamara: | lalitai: = manojñai:, alīnām =
bhṛṅgāṇām, gītai: = gāyanai:,

vanapriyāṇām = kokilānām, mañjuravai: =
mañjuladhvanibhi:, "vanapriyā: parabhṛta:

kokila:" ityamara: | vādyai: = vādyaghoṣai:, śambarāre: =
manasijasya (madanasya),

"śambarārirmanasija:" ityamara: | saṅgītaśālām =
saṅgītagṛham, iva, mene =

kalpitavān ||5||

@157

taruprasūnānyapacetukāmā {1. ^prasūtānyapa^-vi^ |}
vamālakā mandapadaṃ carantya: |

kumārasevārthamupasthitānāṃ {2.  ^mupāgatānāṃ-pāṭhā^
|} śaṅkāṃ vitenustarudevatānām ||6||

taruprasūnānīti | tarūṇām = vṛkṣāṇām, prasūnāni =
puṣpāṇi, apacetukāmā: =

apacetumicchanta:, vāmālakā: = kuṭilakuntalā: sundarya:,
mandāni = mantharāṇi,

padāni = padavinyāsā yasmin karmaṇi tat, carantya: =
kurvantyo bālā:;

kumārasya = siddhārthasya; sevārtham = upacārārtham,
upasthitānām = sammukhabhāga-

tānām; tarudevatānām = vṛkṣādhiṣṭhātṛdevatānām;
śaṅkām = sandeham; vitenu: =

vistārayāmāsu: ||6||

ālāpamārāmavihāriṇīnāmākarṇayanto hariṇekṣaṇānām
|

vilajjamānā iva baddhamaunāstasthu: kṣaṇaṃ tatra
vasantaghoṣā: ||7||

ālāpamiti | tatra udyāne, ārāmavihāriṇīnām = udyāne
krīḍantī-

nām; hariṇekṣaṇānām = mṛgīdṛśām; ālāpam =
saṃ^llāpam, ākarṇayanta: =

śṛṇvanta:; vilajjāmānā: = lajjāpannā iva, baddhamaunā:
= vācaṃyamā:; vasante

ghoṣo yeṣāṃ te vasantaghoṣā: = pikā; kṣaṇam =
muhūrtam, tasthu: = sthitiṃ cakru: ||7||

mañjīranādacchalato mamārtiṃ na subhru ! kuryā {3.
kuryāditi-ma^ pā^ |} iti nāthateva |

padena {4. pādena-ma^ pā^ |} paṅkeruhakomalena pasparśa
kācicchanakairaśokam ||8||

mañjīretyādi | śobhane bhruvau yasyāstasyāstatsambuddhau
he subhru !

"ūkārādapyūṅpravṛtte:" iti vāmanavacanāt
bhrūśabdādūṅi, nadyanto hrasva: |

"mañjīranādacchalata: = nūpuradhvanivyājena; mama = me;
ārtim = pīḍām, na

kuryā: = vidadhyā:" iti = ittham; nāthatā = prārthayatā;
"āśiṣi nātha:"

(pā^ sū^ 2.3.55) iti
nāthaterāśiṣyevātmanepadaniyamādātmanepadā-

@158

bhāva: | kācit = sundarī; paṅkeruhakomalena =
sarojavanmṛdunā; padena = caraṇena;

aśokam = etannāmakaṃ vṛkṣam; śanakai: = śanai:; pasparśa
= spṛṣṭavatī | anyathā

tatkṛtārtiprārthanāvaiyarthyāditi bhāva: ||8||

aśokayaṣṭistaruṇījanasya pādāmbujasparśamivāsahiṣṇu:
|

navapravālaprasavāpadeśāt kopānalajvālamivotsasarja ||9||

aśoketyādi | aśokayaṣṭi: = aśokalatā, taruṇījanasya =
yuvatijanasya;

pādāmbujasparśam = caraṇakamalasparśam, asahiṣṇu: =
asahanaśīleva, navapravālā-

nām, nūtanapallavānām, prasavasya = utpatte:, apadeśāt =
vyājāt; kopānalasya =

krodhāgne:, jvālām = śikhām, "vahnerdvayorjvālakīlau"
ityamara: | iveti

sādṛśye, utsasarja = utsṛṣṭavatī ||9||

sudhāmarīcidyutiśītalena karāmbujasparśasukhena kācit |

udbhidyamānāṃkuraromaharṣaṃ punnāgatāṃ prāpayati sma
cūtam ||10||

sudhetyādi | kācit = navayauvanā, (tasmin krīḍodyāne)
sudhāmarīce: =

candrasya; dyuti: = kāntiriva, śītalam = śītam, tena;
karāmbujasya = karakama-

lasya, sparśe, jātaṃ yat sukhaṃ tena; udbhidyamānā: =
udgacchanta:, aṅkurā eva

romaharṣa: = romāñco yasmāttam, cūtam = āmravṛkṣam;
punnāgatām = punnāga-

vṛkṣatvam, puruṣaśreṣṭhatvaṃ ca; prāpayati sma =
gamayati sma | cūtasya punnāgatānayana-

virodhasya yuvatijanakarasparśajanyaromāñcodgamasya
puruṣaśreṣṭhalakṣaṇatvena hetunā

puruṣaśreṣṭhatākathanena parihārād
virodhābhāsālaṅkāra: ||10||

asūta sadya: sahakāraśākhī navāṃkurān
puṅkhitacārupatrān |

ananyayonerabhimānahetūnaruntudān {1. bāṇān bahūn-ma^ |}
pānthabadhūjanānām ||11||

asūtetyādi | tadā = vasantakāle, sahakāraśākhī =
āmravṛkṣa:; puṅkhitāni =

āyojitāni, cārūṇi, patrāṇi = dalānyeva, patrāṇi =
kaṅkapatrāṇi yeṣāṃ tān,

@159

"patraṃ tu vāhane parṇe pakṣe ca śarapakṣiṇo:" iti
viśva: | ananyayone: = makara-

dhvajasya; abhimānahetūn = garvahetūn,
"garvo'bhimāno'haṅkāra:" ityamara: |

pānthavadhūjanānām = pathikastrīṇām,
virahiṇīnāmityartha: | aruntudān =

marmaspṛśa:, "aruntudaṃ tu marmaspṛk" navāṃkurān =
nūtanaprarohān; sadya: = sadaiva

vasantakāle: asūta = prāsūta ||11||

saugandhikendīvaravāsitena salīlamantarmukhasambhṛtena |

purāṇamādhvīkarasena kācidaśokatāṃ kesaramānināya
||12||

saugandhiketyādi | kācit = taruṇī ca; kesaram =
vakulavṛkṣam, saugandhi-

kendīvarābhyām = kalhārotpalābhyām, vāsitena =
surabhitena; antarmukham =

mukhasyāntarbhāga:, tatra sambhṛtena = sampāditena;
purāṇena = purātanena; mādhvī-

karasena = madyena; aśokavṛkṣatvamiti virodha:,
śokarahitatāmiti parihāra:;

ānināya = nītavatī ||12||

manojñagandhairvakuladrumāṇāṃ svayaṃ vikīrṇai:
sumanonikāyai: |

latāpratānena vicitramekā saṅkalpayāmāsa vikalpakāñcīm
||13||

manojñeti | ekā = taruṇī; vakuladrumāṇām =
kesaradrumāṇām, manojñagandhai: =

manoharasurabhibhi:, svayam = ātmanaiva; vikīrṇai: =
patitai:; sumanasām =

puṣpāṇām, nikāyai:, rāśibhi:, sambaddheneti śeṣa:;
latāpratānena = vallī-

tantunā; vikalpakāñcīm = paryāyamekhalām;
saṅkalpayāmāsa = nirmame ||13||

upāhṛtai: kāñcanapuṣpajālairudāragandhairnavamallikāyā:
|

āpūrayantī nijakeśapāśamanaṅgatūṇīramivābabandha
||14||

upāhṛtairiti | kācit manojñā; navamālikāyā: =
sugandhāyā:; "sugandhā

graiṣmikātānā mālikā navamālikā" iti vaijayantī |
udāragandhai: =

utkṛṣṭasurabhibhi:; kāñcanamayai: puṣparāśibhi:;
nijakeśapāśam = svakīya-

kacakalāpam; anaṅgatūṇīram = madaneṣudhimiva;
āpūrayantī = samantātpūrayantī;

ābabandha = ānaddhavatī ||14||

@160

āvarjyaśākhāṃ karapallavena prasahya
puṣpāpacayonmukhāyā: {1. ^nmukhīnām-ka^; ^nmukhīyām-vi^
|} |

ruṣeva kasyāścidaśokayaṣṭistiraskaroti sma dṛśaṃ
parāgai: ||15||

āvarjyeti | karapallavena = svakarakisalayena, śākhām =
viṭapam;

ābarjṣa = avanamayya, prasahya = haṭhāt; puṣpāṇām =
kusumānām = apacayāya =

śākhābhyo grahaṇāya; unmukhāyā: = ūrdhvamukhāyā:;
"kāpakrodhāmarṣaroṣapratijñā

ruṭkrudhau striyām" ityamara: | ruṣā = krodhena; parāgai: =
puṣpadhūlibhi:; tira-

skaroti = sma = ācchādayat ||15||

kareṇa sākaṃ mama komalena spardhāmidaṃ kiṃ paruṣaṃ
bhajeta |

ityāttaroṣeva salīlamekā cūtapravālasya cakāra bhaṅgam
||16||

kareṇeti | "idam = cūtapravālam, mama = me; komalena =
mṛdunā, kareṇa =

hastena, spardhām = parābhibhavecchām, kṛtveti śeṣa:, kim
= kīdṛśam, paruṣam =

kāṭhinyam, bhajeta = seveta" iti = ittham; vicārya,
āttaroṣā = jātakopā,

ekā = kācit taruṇī; salīlam = anāyāsena, cūtapravālasya
= āmrakisalayasya,

bhaṅgam = parājayaṃ chedanaṃ ca, "bhaṅgastaraṅge bhede ca
rugviśeṣe parājaye | kauṭilye

bhayavicchittyo:" iti haima: | cakāra = kṛtavatī ||16||

sindūrasaundaryasahodareṇa śephālikāpuṣparaja:kaṇena |

cakāra sakhyā: savilāsamekā phālasthale cārutamālapatram
||17||

sindūratyādi | ekā = kācitsundarī; sindūrasya saundarye =
saukumārye,

sahodara: = bhrātā, tena; sindūrasadṛśasaundaryeṇetyartha:
śephālikāpuṣpāṇām =

nīlasindhuvārakusumānām, raja:kaṇena = dhūlikaṇena,
sakhyā: = ālijanasya,

phālasthale = niṭilapradeśe, savilāsam = savibhramam, cāru
= śobhanam, tamālapatram =

tamālakisalayam; cakāra = ghṛtavatī |
"tamālapatratilakacitrakāṇi viśeṣakam"

ityamara: ||17||

@161

ākṛṣya śākhā: sadayaṃ latānāmālūya hastena
navapravālam |

māṇikyabhūṣāmapasārya kaṇṭhe niveśayāmāsa pati:
parasyā: ||18||

ākṛṣyeti | parasyā = anyasyā:, pati: = kānta:; latānām =
vallarīṇām,

śākhā: = viṭapā:, sadayam = priyābhujasādṛśyena dayayā
sahitam | ākṛṣya =

avanamayya; hastena = kareṇa; navapravālam = navakisalayam,
ālūya = chitvā;

kaṇṭhe = grīvāyām; māṇikyabhūṣām =
māṇikyālaṅkaraṇam; apasārya = apahārya;

viveśayāmāsa = ghṛtavān ||18||

kācit pragalbhā ramaṇasya karṇe niveśayantī kila
karṇapūram |

āveṣṭya kaṇṭhaṃ bhujabandhanena kapolakāntiṃ paricumbati
sma ||19||

kāciditi | kācit = aprasiddhā, pragalbhā = prauḍhā;
pragalbhālakṣaṇamuktaṃ

sāhityadarpaṇe-

"smarāndhā gāḍhatāruṇyā samastaratakovidā |

bhāvonnatā daravrīḍā pragalbhā''kāntanāyakā" || iti |

ramaṇasya = kāntasya; karṇapūram = puṣpanirmitaṃ
karṇābharaṇam; "karṇapūrastu

puṣpādyai:" iti vaijayantī | viveśayantī = nikṣipantī;
kiletyalīke | tasya

kāntasya, kaṇṭham = grīvām; bhujabandhanena =
bāhupāśena; āveṣṭya = aliṅgya;

kapolakāntim = gaṇḍaśriyam; kāntimat kapolamiti yāvat;
paricumbati sma-  cucumba ||19||

navaprasūnai: sakalāṅganaddhairmanoharā: kāścana
vārijākṣya: |

ayugmabāṇāyudhadevatānāmāviṣkṛtānāmavahannabhivayām
||20||

navetyādi | (tatrodyāne) kāścana, vārijākṣya: =
sarojanayanā:; sakalāṅga-

naddhai: = samagrāṅgabaddhai:; navaprasūnai: = navakusumai:,
manoharā: = pareṣāṃ manohāriṇya:;

bhūtveti śeṣa:; pañcasaṅkhyākatvād ayugmabāṇasya =
madanasya, āyudhānām =

@162

puṣparūpāstrāṇāṃ yā devatā: = adhiṣṭhātṛdevatā:,
tāsām; āviṣkṛtānām = mūrti-

matīnām, abhikhyām = śobhām, avahan = prāpnuvan ||20||

stanābhirāmastabakojjvalānāṃ
dantacchadāpāṭalapallavānām |

madhye latānāṃ nibhṛtaṃ vasantīṃ sakhīṃ vivektuṃ na
śaśāka kācit ||21||

stanetyādi | kācit = mugdhā taruṇī; stanavadabhirāmai:
stabakai: = gucchakai:,

ujjvalānām = śobhamānānām; dantacchadavat =
adharoṣṭhavat, āpāṭalā: = araktā:,

pallavā: = pravālā: yāsāṃ tāsām; "oṣṭhādharau tu
radanacchadau daśanavāsasī"

ityamara: | latānām = vallarīṇām, madhye, nibhṛtam =
niścalam, vasantīm =

sthitiṃ kurvantīm, sakhīm = ālim; vivektum = `iyaṃ latā',
`iyaṃ sakhī'-iti

vivicya jñātum, na = naiva; śaśāka = aśaknot ||21||

madhyāhnasamayavarṇanam

itthaṃ kumārasya sahāvarodhai: salīlamārāmavihārabhāja:
|

ālokanāyeva sahasrabhānurākāśamadhyaṃ {1.
sahasrabāhu^-ma^, pā^, ka^ |} paramadhyarukṣat ||22||

itthamiti | avarodhai: = anta:purajanai:, saha = sākam;
salīlam = līlayā

sahitam, ārāmavihāram = udyānakrīḍām, bhajatīti tasya
tathoktasya = kumārasya =

siddhārthasya; ālokanāya = darśanāya, iva; param =
atiśayena; ākāśamadhyam =

ākāśasya madhyabhāge; adhyarukṣat = adhirūḍhavān |
madhyāhnasamaya: prāpta ityartha: ||

caṇḍātapasparśa vivardhamānamarīcikāvāpivihāradakṣa:
{2. ^vihāradakṣam--ka^, vi^ |} |

sandhukṣayaṃ^stāpamatīva tāsāṃ madhyāhnaśaṃsī
marudājagāma ||23||

caṇḍetyādi | caṇḍātapasya = sūryasya, sparśena =
santāpena, vivardhamānāyām =

vṛddhiṃ gacchantyām; marīcikāyāṃ = mṛgatṛṣṇāyāmeva
vāpyāṃ vihāre dakṣa: = kuśala:;

@163

"mṛgatṛṣṇā marīcikā" ityamara: | madhyāhnaśaṃsī =
madhyāhnasūcaka:, marut =

vāyu:; tāsām = anta:purastrīṇām, tāpam = uṣṇatām;
sandhukṣayan = vardhayan,

ājagāma = āgacchat ||23||  chāyāstarūṇāmabhita:
pravṛttāścaṇḍātape kṣantumivāsamarthā: |

mūlālavālaṃ muhurambusekasañjātaśaityaṃ śanakairupeyu:
||24||

chāyā iti | abhita: = samantāt; pravṛttā: = ratā:;
caṇḍātape = pracaṇḍadharme;

kṣantum = soḍhum, asamarthā: = asaktā:; tarūṇām =
vṛkṣāṇām, chāyā: = anātapā:,

"chāyā tvanātape kāntau" ityamara: | muhu: = puna:;
śanakai: = śanai:, mūle yat

ālavālam = jalāvāpadeśa:, tam;
"syādālavālamāvālamāvāpa:" ityamara: |

ambusekena = jalasecanena, sañjātam = utpannam, śaityam =
śītatā, yasya tat;

upeyu: = jagmu: | vṛkṣāṇāṃ chāyā madhyāhnakāle
mūlamātramāśritā iti bhāva: ||

vihārasañjātapariśramāṇāṃ vilāsinīnāmalikasthalīṣu
{1. ^ma laka^-pā^ |} |

prādurbabhūvu: śramavārileśā:
pradyumnakīrtyaṅkuranirviśeṣā: ||25||

vihāretyādi | vihāreṇa = udyānakrīḍayā; sañjāta: =
utpanna:, pariśrama: =

khedo yāsāṃ tāsām; vilāsinīnām = strīṇām;
alikasthaleṣu = lalāṭadeśeṣu;

"lalāṭamalikaṃ godhi:" ityamara: | śramavārileśā: =
svedakaṇā:; pradyumnasya =

madanasya, kīrttyaṅkurāt = yaśa:prarohāt, nirviśeṣā: =
bhedaśūnyā:; tatsadṛśā

iti bhāva: | "pradyumno mīnaketana:" ityamara: |
prādurbabhūvu: = utpādayāmāsu: ||

dharmodabinduprakarā {2. prasarā:-ma^, pā^, vi^ |} vireju:
kapolapālīṣu nitambinīnām |

snānārthamānetumamū: purastāt taḍākadūtā iva
samprayātā: ||26||

@164

dharmodetyādi | nitambinīnām = kāminīnām; kapolapālīṣu
= gaṇḍastha-

līṣu; dharmodabindūnām = svedajalakaṇānām, prakarā: =
saṃhataya:; "prakara: kīrṇa-

puṣpādau saṃhatau" iti hemacandra: | amū: =
anta:purastriya:; purastāt = sapadi

eva; snānārtham = āplavanārtham; ānetum = prāpayitum;
taḍākasya = sarovarasya,

dūtā: = sandeśaharā:; "syāt sandeśaharo dūta:" ityamara:
| samprayātā: = samā-

yātā iva; vireju: = śuśubhire ||26||

vāpīvarṇanam

ārāmabhūmāvativāhya tāpaṃ mādhyāhnikaṃ
madhyamalokapāla: |

āsevyamāno varavarṇinībhirambhovihārārthamavāpa vāpīm
||27||

ārāmetyādi | ārāmabhūmau = udyānabhūmau, mādhyāhnikam
= madhyāhne bhavam;

tāpam = sūryasantāpam, ativāhya = nītvā; varavarṇinībhi:
= vanitābhi:, "rāmāyāṃ

varavarṇinī" iti vaijayantī | āsevyamāna: = sevamāna:;
madhyamalokapāla: =

agnideva:, ambhovihārārtham = jalakrīḍāyai, vāpīm =
dīrghikām, "saro vāpī

tu dīrghikā" ityamara: | avāpa = prāpa ||27||
mandānilāndolitavīcimālāḍolāyamānonmadarājahaṃsīm |

samphullakalhāra
vijṛmbhamāṇasaurabhyapūraplavamānabhṛṅgīm {1.
praphulla^-ma^ |} ||28||

tāmeva vāpīṃ catasṛbhirgāthābhivirśinaṣṭi-mandetyādi
| mandānilena =

mandamārutena, āndolitāyām = cālitāyām, vīcimālāyām =
taraṅgamālā-

yām, ḍolāyamānā: = ḍolā ivācarantya: cañcalā:,
unmadā: = mattā:, rājahaṃsya: =

varaṭā: yasyāṃ tām; samphullebhya: = vikacebhya:,
praphullebhya ityartha:, kalhārebhya: =

saugandhikapuṣpebhya:; vijṛmbhamāṇe = pravardhamāne,
saurabhyapūre = gandhapravāhe, plava-

mānā: = majjantyo bhṛṅgya: = bhramarastriyo yasyāṃ tām |
`vāpīmavāpa' iti

pūrveṇa sambandha: ||28||

@165

kumudvatīkośapuṭāvatīrṇamādhvīkadhārā
madhurapravāhām {1. ^kośapaṭā^-ka^ |
^kośapaṭāvakīrṇa^-pā^ |} |

uttuṅga kallolavitānaratnaraṅgasthalīcaṃkramamāṇamatsyām
||29||

kumudvatītyādi | kumudvatyā: = kumudinyā:, kośapuṭebhya: =
kuḍmalapuṭebhya:,

avatīrṇābhi: = avarūḍhābhi:, syandamānābhirityartha:,
mādhvīkadhārābhi: = madya-

dhārābhi:, madhurā: = hṛdyā:; pravāhā: = pravṛttayo
yasyāṃ tām; uttuṅgānām =

unnatānām, kallolānām, vitāna: = vistāra eva,
ratnaraṅgasthalī = ratnanirmitā

nartanaśālā, tasyāṃ caṃkramamāṇā: = sañcaranta:,
nṛtyanta iti yāvat, matsyā: =

mīnā:, yasyāṃ tām, "kratuvistārayorasvī vitānam"
ityamara: | `vāpī-

mavāpa'-iti pūrveṇa sambandha: ||29||

ekatra phullairnavapuṇḍarīkairgaṅgānuṣaktāmiva {2.
gaṅgānuyātāṃ paridṛśya^-ma^ |} dṛśyamānām |

raktāravindairitaratra bhinnai: śoṇopagūḍhāmiva
śobhamānām ||30||

ekatreti | ekatra = kvacit pradeśe; phullai: = vikacai:,
navapuṇḍarīkai: = nūtana-

sitāmbhojai:; "puṇḍarīkaṃ sitāmbhojam" ityamara: |
gaṅgānuṣaktām = gaṅgā-

sambaddhām; iva dṛśyamānām; itaratra = anyatra pradeśe;
bhinnai: = phullai:, raktāra-

vindai: = kokanadai:, śoṇena = śoṇākhyena nadena;
upagūḍhām = saṅgatām; "śoṇe

hiraṇyabāhu: syāt" iti nadaviśeṣe amara: | śobhamānām =
virājamānām |

`vāpīmavāpa' iti pūrveṇa sambandha: ||30||

patatripakṣapravikīrṇapadmaparāgasindūritadigvibhāgām |

sa śīkarāsūtritadurdinābhāmālokya vāpīmadhikaṃ nananda
||31||

patatrītyādi | sa: rājakumāra:, patatriṇām = pakṣiṇām,
pakṣai: = garudbhi:,

pravikīrṇai: = vikṣiptai:, padmaparāgai: = padmareṇubhi:,
sindūritā: = sañjātasindūrā:,

digvibhāgā: = prācyādidigbhedā: yasyāṃ tām; "parāga:
kausume reṇau" ityamara: |

śīkarai: = jalabindubhi:, āsūtritā = utpāditā,
durdinābhā = varṣāśrīryasyāṃ

tām, vāpīm = dīrghikām, ālokya = dṛṣṭvā, adhikam =
atiśayena, nananda =

prasasāda ||31||

@166

dṛḍhāvabaddhāyatakeśapāśai:
śṛṅgānuṣaṅgījjvalapāṇipadmai: |

sahāvarodhai: sa vihāra vāpīmavātarat pāśadharaprabhāva:
{1. ^prabhāvāt-vi^ |} ||32||

dṛḍhāvabaddhetyādi | pāśadharasya = varuṇasya prabhāva
iva prabhāva: = sāmarthya yasya

sa:, sa siddhārtha:, dṛḍhaṃ yathā syāt tathā avabaddhā:
= saṃyatā:, āyatā: = dīrghā:,

keśapāśā: = kacakalāpā yaistai: | śṛṅgāṇām =
krīḍāmbuyantrāṇām, anuṣaṅgeṇa =

sambandhena, ujjvalāni = dhavalāni, pāṇipadmāni =
karakamalāni yeṣāṃ tai:,

"śṛṅgaṃ prabhutve śikhare cihane krīḍāmbuyantrake"
ityamara: | avarodhai: = antapura-

janai: saha, vihāravāpīm = krīḍādīrghikām, avātarat =
avatarati sma ||32||

tatpūrvamabhyāgatamādareṇa tamūrmihastai: parirabhya vāpī
|

karṇābhirāmai: kalahaṃsanādairvārttānuyogaṃ {2.
vārtāniyogaṃ-ma^ pā^ |} madhuraṃ cakāra ||33||

tatpūrvamiti | sā vāpī = dīrghikā, tadeva pūrvam =
prathamam, yasmin karmaṇi

tatpūrvam | āgamanakriyāviśeṣaṇam | abhyāgatam = atithim,
ūrmihastai: =

taraṅgakarai:, ādareṇa = sasammānam, parirabhya = āliṅgya,
karṇābhirāmai: =

karṇānandakarai:, karṇapriyairityartha:, kalahaṃsanādai: =
kādambadhvanibhi:, "kādamba:

kalahaṃsa: syāt" ityamara: | madhuram = priyam, vārtānuyogam
= vṛttāntapraśnam,

"vārtā pravṛttirvṛttānta:", "praśno'nuyogo pṛcchā ca"
ityubhayatra amara: ||33||

antarvigāḍhe sati sundarībhirudvelatāṃ prāpa
mahātaḍāga: |

jalāśayā: strīṣu kṛtānuṣaṅgā: kathaṃ nu velāṃ {2.
vārtāniyogaṃ-ma^ pā^ |} na vilaṅghyanti ||34||

antariti | mahātaḍāga: = sa mahān sarovara:, sundarībhi: =
varavarṇinībhi:,

anta: = jalamadhye, vigāḍhe = praviṣṭe sati, udvelatām =
velā: = tīram, udgata:

iti tasya bhāvastattā tām, "velā kūle'pi vāridhe:" iti
viśva:, "velā

kālamaryādayorapi" ityamaraśca | prāpa = prāptavān |
strīṣu = nārīṣu, kṛtānu-

@167

ṣaṅgā: = vihitasambandhā:, jalāśayā: = taḍ+āgā:,
ḍalayorabhedāt jaḍāśayā: =

mandāśca, velām = maryādām, katham = kena prakāreṇa na
vilaṅghayanti = nāti-

krāmanti ! nu iti niścayārthe, vilaṅghayantyevetyartha: |
śleṣānuprāṇito-

'trārthāntaranyāso'laṃkāra: ||34||

kaṭhorakāntākucamaṇḍalānāmāghātabhītā iva vepamānā:
|

kallolamālā: kaṇikāpadeśānmuktopahārānupaninyurāsām
{1. ^hārāniva-ka^, pā^, vi^ |} ||35||

kaṭhoretyādi | kaṭhorāṇi = kaṭhināni, yāni kāntāyā:
patnyā:, kucama-

ṇḍalāni = stanamaṇḍalāni, teṣām, āghātād =
abhighātād, bhītā: = bhayamāptā:,

ataeva vepamānā: = kampamānā:, kallolamālā: =
vīciparamparā:, kaṇikā-

nāma = bindūnām, apadeśāt = vyājāt, muktopahārān =
muktāphalarūpāyanāni,

āsām = avarodhataruṇīnāṃ kṛte, āninyu: = ānayan |
taraṅgaśīrṇā: kaṇikā

avarodhastrīṇāmaṅgeṣu muktāphalānīva virejuriti bhāva:
||35||

padmākare paṅkajalocanābhirnarendrasūnurvijahāra sārdham |

salīlamanta: purikāṅganābhi: sākaṃ pracetā iva
vārirāśau ||36||

padmākare iti | narendrasūnū: = sa rājaputra:;
paṅkajalocanābhi: = kamalanetrābhi:,

sundarībhi:, sārdham = saha, pracetā: = varuṇa:,
anta:purikāṅganābhi: = śuddhāntavā-

sibhi:, sākam = sārdham, vārirāśau = jalasamūhe iva,
padmākare = jalāśaye (tasyāṃ

dīrghikāyām) vijahāra = jalavihāraṃ kṛtavān ||36||

kāntākarodañcitavāridhārā: kāntasya bāhvorupari
prakīrṇā: |

ayatnabālavyajanopacāracāturyadhuryā: kṣaṇamātramāsan
||37||

kāntetyādi | kāntānām = strīṇām, karai: = hastai:,
udañcitā: = ūrdhvaṃ

kṣiptā:, vāridhārā: = jaladhārā:, kāntasya = svāmina:,
bāhvo: = bhujayo:, upari,

@168

prakīrṇā: = prakṣiptā:, ayatnasya = yatnaśūnyasya,
bālavyajanopacārasya = cāmara-

vījanasya, cāturyasya = prāvīṇyasya, dhuraṃ vahantīti
tādṛśā:, "cāmaraṃ bālavya-

janaṃ romaguccha: prakīrṇakam" iti hemacandra: |
kṣaṇamātram = muhūrtamātramāsan ||

parisphuracchīkaradanturāṅgaṃ paryāyavalgatkucakumbhahāram
|

kāścit karai:
kāntamivāparāddhamāsphālayāmāsuramandamambha: ||38||

parisphuradityādi | kāścit = tāruṇya:, parisphuradbhi: =
prakāśamānai:,

śīkarai: = jalabindubhi:, danturāṇi = nimnonnatāni,
aṅgāni = avayavā:, yasmin

karmaṇi tat, "danturaṃ tūnnatānanam" ityamara: | paryāyeṇa
= krameṇa, valgan = luṭhan,

kucakumbhayo: = stanarūpakalaśayo:, hāra: = bhūṣaṇam,
yasmin karmaṇi tat, aparā-

ddham = kṛtāparādham, kāntam = svāminamiva, karai: =
pāṇibhi:, ambha: = jalam,

amandam = śīghratayā, āsphālayāmāsu: = tāḍayāmāsu:
||38||

taraṅgaraṅge {1. taraṅgabhṛṅge-ka^ |} saha bhṛṅgagānai:
saroruhe tāṇḍavamādadhāne |

hastāmbujairāttamṛṇāladaṇḍairavādayan
vārimṛdaṅgamanyā: ||39||

taraṃgetyādi | anyā: = aparā nārya:, taraṅgaraṅge =
taraṅgarūparaṅgasthale, saro-

ruhe = jalāśaye, bhṛṅgagānai: = bhramaradhvanibhi:, saha,
tāṇḍavam = uddhatanartanam,

ādadhāne = kurvati sati, āttāni = gṛhītāni, mṛṇālāni
= kamalanālāni, eva

daṇḍā: = yaṣṭaya:, yaistai:, hastāmbujai: = karakamalai:,
vārimṛdaṅgam = jalarūpaṃ

vādyaviśeṣam; avādayan = vādayāmāsu: ||39||

nimajjanonmajjanarāgiṇībhirnitambinībhirniviḍastaḍāga:
{2. niviḍaṃ taṭākam-ka^; vi^ |} |

aśumbhadambhonidhirantarāntarāvirbhavantībhirivāpsarobhi:
||40||

nimajjanetyādi | nimajjane = avagāhe, unmajjane =
ūrdhvaṅgamane ca

rāgiṇībhi: = lolupābhi:, nitambinībhi: =
sthūlanitambābhi:, niviḍa: = vyāpta:,

@169

taḍāka: = sarovara:, antarā antarā = madhye madhye,
āvirbhavantībhi: = udgaccha-

ntībhi:, apsarobhi: devastrībhi:, ambhonidhi: = samudra: |
iveti sādṛśye |

aśumbhat = aśobhata ||40||

krīḍātaḍākaṃ kṣitipālasūnu: keyūrabhogīndravṛtena
doṣṇā |

mamantha bhūbhāradhurandhareṇa manthādriṇā
sindhumivābjanābha: {1. vajranābhi:-ka^, vi^ |} ||41||

krīḍetyādi | kṣitipālasya = rājña:, sūnu: = putra:
siddhārtha:, keyūreṇa = aṅga-

denaiva, bhogīndreṇa = sarparājena, vṛtena = veṣṭitena,
bhūbhāradhurandhareṇa = bhūbhāravāhinā,

doṣṇā = bāhunā, "bhujabāhū praveṣṭo do:" ityamara: |
abjanābha: = padmanābha:,

viṣṇuriti yāvat; manthādriṇā = manthācalena, sindhum =
samudram, iva, krīḍā-

taḍāgam = vihārasarovaram, mamantha = mathitavān ||41||

kṣoṇībhujā kuṃkumavāridhārā yantraprayuktā
ramaṇīmukheṣu |

papāta paṃkeruhakānaneṣu prabheva bhāno: prathamāvatārā
||42||

kṣoṇītyādi | kṣoṇībhujā = nṛpeṇa, yantreṇa =
śṛṅgeṇa jalayantreṇa, prayuktā =

vikīrṇā, kuṅkumavāridhārā = kuṃkumamiśrā jaladhārā,
ramaṇīmukheṣu = pramadāmukheṣu,

paṅkeruhakānaneṣu = kamalavaneṣu, bhāno: = sūryasya,
prathama: avatāra: = praveśo yasyā:

sā, prabhātoditā ityartha: | prabhā = raśmiriva, papāta =
patitavatī ||42||

vāmabhruvastaṃ maṇiśṛṅgamuktairavākiran
kuṃkumavāripūrai: |

tathāgata: so'yamatīva reje sapallavaśrīriva pārijāta:
||43||

vāmetyādi | vāme = ramaṇīye, bhruvau = netroparibhāgasthe
romarājī, sundarya:,

tam = kumāram, maṇiśṛṅgamuktai: =
maṇimayajalayantrotthitai:, kuṃkumavāripūrai: =

kuṃkumamiśritajalapravāhai:, avākiran = siṣiñcu: |
tathāgata: = taṃ prakāraṃ prāpta;

@170

tathā jalai: sikta ityartha: | so'yam = siddhārtha:,
sapallavaśra: = pallavaśobhāyukta:,

pārijāta: = pārijātavṛkṣa iva, atīva = atyantam; reje =
śuśubhe ||43||

kasyāścidāviṣkṛtacandrikāyā:
karābjayantraprahitāmbudhārā |

papāta patyurmaṇimaulibandhe gaṅgeva devasya jaṭākalāpe
||44||

kasyāściditi | āviṣkṛtā = prakāśitā, candrikā =
candrikātvena

adhyavasitaṃ smitaṃ yayā tasyā:, kasyāścit =
aprasiddhāyā: taruṇyā:, karābje =

karakamale, sthitena = nihitena, yantreṇa = śaṅkhayantreṇa,
prahitā = preritā, ambudhārā =

jaladhārā, patyu: = svāmina:, maṇimaulibandhe =
maṇibhūṣitadhammillabandhe, "mauli-

kirīṭe dhammille cūḍākaṅke'limūrdhasu" iti hemacandra: |
devasya = mahādevasya

śivasya, jaṭākalāpe = kaparde; gaṅgānadī iva papāta =
apatat ||44||

svahastayantraprahitābhiradbhi: pidhāya kasyāścana
netrayugmam |

viṭa: parasyā vinimīlitākṣyāścucumba
bimbādharamādareṇa ||45||

svahastetyādi | svahaste = nijakare, sthitena, yantreṇa =
jalayantreṇa, prahi-

tābhi: = preṣitābhi:, adbhi: = jalai:, kasyāścana =
samīpasthāyā: nitambinyā:,

netrayugyam = locanadvayam, pidhāya = ācchādya, viṭa: =
kāmī, nāyakasya kaścit

sakhā vā, vinimīlitākṣyā: = mukulitākṣyā:, bimbādharam
= aruṇādharoṣṭham,

ādareṇa = snehena, cucumba = cumbitavān ||45||

kayācidabhyarṇajuṣa: salīlaṃ kāntasya kaṇṭhe
prahitāmbudhārā |

cetobhuvā cittamṛgaṃ grahītuṃ vyāpāritā vāguriteva reje
||46||

kayāciditi | kayācit = kāminyā, abhyarṇajuṣa: = samīpaṃ
prāptasya,

kāntasya = patyu:; kaṇṭhe = grīvāyām; salīlam = līlayā
sahitam; prahitā = praiṣitā,

ambudhārā = jaladhārā, cetobhuvā = manasijena madanena;
cittam = mana eva mṛgam =

@171

hariṇam, grahītum = bandhum, vyāpāritā = vistāritā;
vāgurikā = mṛgagrahaṇārtha

rajjunirmito jālaviśeṣa:, "bāgurā mṛgabandhanī" ityamara:
| reje = śobhāṃ

prāptavatī ||46||

vaktre manojñasmitacandrikā'bhūd vakṣoruhe
nirjharakāntirāsīt |

madhye babhūvābhrasaridvilāso vāmabhruvāṃ
majjanavāridhārā ||47||

vaktre iti | vāmabhruvām = ramaṇīyabhruvām, majjanena
jātā, ekā'pi

vāridhārā = jaladhārā, tridhā abhūt, yathā sā vaktre =
mukhe patitā manojñā

smitacandrikārūpā; saiva vakṣoruhe = stane patitā,
nirjharakānti: = giripravāha-

śobhārūpā, madhye = valagnapradeśe, abhrasaridvilāsa: =
ākāśagaṅgāyā vilāsa-

rūpā | atra vaktra-vakṣoruha-madhyānāṃ
candra-śailākāśarūpatvaṃ vyajyate | ullekhā-

laṃkāra: | lakṣaṇaṃ tu pūrvamasyaiva sargasya
dvitīyaślokadhyākhyāyāmuktam ||47||

āplāvayāmāsa karodakena vaktraṃ sa kasyāścana
mānavatyā: |

tadeva tanmānaparigrahasya jalāñjaliprakramamālalambe ||48||

āplāvayāmāsa iti | sa: = rājakumāra:, kasyāścana
mānavatyā: =

māninyā:, vaktram = mukham, karodakena = prasṛtigatajalena,
āplāvayāmāsa =

secayāmāsa | tadeva = karodakasecanameva, tasyā:
mānaparigrahasya = roṣasvīkaraṇa-

sya, jalāñjaliprakramam = nivāpāñjalirītim, "prakrama:
krame'vasare" iti

medinī | ālalambe = aṅgīcakāra |
priyakarodakasecanasamakālameva māninyā

mānaparigraho vinaṣṭa iti bhāva: ||48||

@172

nimajya kāsāñcidudañcitānāṃ vakṣoruhā:
prakṣaradambudhārā: |

cakāśire cañcupuṭāpakṛṣṭamṛṇālanālā {1.
puṭopalakṣya^-vi^, ma^; ^puṭopakṛṣṭa:^-pā^ |} iva
cakravākā: ||49||

nimajyeti | kāsāñcit = pramadānām, nimajya = avagāhya,
udañcitā-

nām = unmagnānām; prakṣarantī = galantī, ambudhārā =
jaladhārā yebhyaste; vakṣo-

ruhā: = stanayugmāni; cañcupuṭena = troṭapuṭena,
apakṛṣṭā: = ākṛṣṭā:, mṛṇāla-

nālā: = mṛṇāladaṇḍā:, yaiste; cakravākā: =
kokapakṣiṇa:; "kokaścakraścakravāka:"

ityamara: | iveti sādṛśye | cakāśire = śobhitavanta:
||49||

nirākṛte kā'pi taraṅgavātai: stanottarīye sati lajjamānā
|

kucasthalaṃ navyanakhavraṇāṅkaṃ ḍiṇḍīrapiṇḍena
tiraścakāra ||50||

nirākṛte iti | kā'pi = varāṅganā, taraṅgāṇām =
vīcīnām, vātā: = vāya-

vastai:; stanottarīye = stanācchādake saṃvyānavastre,
nirākṛte = apanīte sati;

lajjamānā = lajjāṃ prāptā; navyanakhavraṇāṅkam =
nūtananakhakṣatacihnam; ḍiṇḍīra-

piṇḍena = phenakhaṇḍena; "piṇḍīro'bdhikapha: phena:"
ityamara: | tiraścakāra =

ācchādayāmāsa ||50||

kasyāścidanta:salile nimajya samuccalantyā: sarasaṃ
mukhābjam |

samujjihānasya samudramadhyāt tārāpaterbimbamivābabhāse
||51||

kasyāściditi | salile iti anta:salile = salilamadhye;
vibhaktyarthe-

'vyayībhāva: | "tṛtīyāsaptamyorbahulam" (pā^ sū^ 2.4.84)
iti amabhāva:

pākṣika: | samuccalantyā: = bahirvinirgacchantyā:;
kasyāścit taruṇyā:; sara-

sam = ramaṇīyam; mukhābjam = mukhakamalam, samudramadhyāt =
samudrata:; samujji-

hānasya = udgacchata:; tārāpate: = nakṣatrādhipasya
candrasya, bimbam = mukhamiva;

ābabhāse = pracakāśe ||51||

@173

ambhovihārakulitai: payobhirapākṛteṣvañjanamaṇḍaneṣu |

roṣādivānta:puramundarīṇāṃ
netrāravindānyaruṇībabhūvu: ||52||

ambhovihāretyādi | ambhovihāreṇa = jalakrīḍayā,
ākulitai: = kṣobhitai:;

payobhi: = jalai:; añjanamaṇḍaneṣu =
kajjalarūpālaṅkāreṣu; apākṛteṣu = kṣāliteṣu;

anta:purasundarīṇām = anta:puranārīṇām; netrāravindāni;
netrakamalāni, roṣā-

diva = krodhādiva, aruṇībabhūvu: = raktībabhūvu: ||52||

payodharā: paṅkajalocanānāṃ pāthovihāre patadambudhārā:
|

nāgendrakumbhā iva naddhahārā: sanirjharaughā iva
śailaśṛṅgā: ||53||

payodharā iti | pāthovihāre = jalakrīḍāyām; patantya =
sravantya:, yā

ambudhārā: = jaladhārā:, yebhyaste; payodharā: = stanā:,
nāgendrakumbhā: = gajarāja-

mastakapradeśā:, naddhahārā: = baddhamuktāhārā:, iva;
athavā nirjharasya = prasravaṇasya,

oghena = pravāheṇa saha vartanta iti tādṛśā:, usra:
prasravaṇaṃ vāripravāho nirjharo

jhara:", "ogho vṛnde'mbhasāṃ raye" ityubhayatrāmara: |
śailaśṛṅgā: = parvatakūṭā iva;

"krīḍāmbuyantre śṛṅgo'strī parvatāgraprabhutvayo:" iti
vaijayantī | śuśubhire

iti śeṣa: ||53||

anaṅgasāmrājyamahābhiṣekakumbhāvivāmbhoruhalocanāyā: |

vakṣoruhau maṅgalaśṛṅgasaṃsthairavākiran vāribharai:
parasyā: ||54||

anaṅgetyādi | (tatra) kasyāścit ambhoruhalocanāyā: =
kamalanetrāyā:;

anaṅgasya = madanasya, ya: sāmrājyamahābhiṣeka: =
cakravartitvajñāpakaṃ mahābhiṣecanam,

tatsambandhinau kumbhau = kalaśau; iveti sādṛśye;
vakṣoruhau = stanau,

parasyā: = anyasyā:; maṅgalaśṛṅgasaṃsthai: =
maṅgalakarakrīḍāmbuyantrasthai:, vāribharai: =

jaladai:; avākiran = vyakṣipan, apūrayannityartha: |
kāściditi śeṣa: ||54||

@174

vibhūṣaṇairvidruma-puṣparāga-vaiḍūrya-gārutmata-
padmarāgai: {1. puṣparāga-pā^ |} |

aṅgacyutairambujalocanānāṃ {2. ambucyutai:--pā^, ka^ |}
ratnākaro'bhūt kamalākaro'pi ||55||

vibhūṣaṇairiti | ambujalocanānām = kamalanayanām,
aṅgabhya: = ava-

yavebhya:, cyutai: = jale patitai:, vidrumeṇa, puṣparāgeṇa,
vaidūryeṇa, gārutmatena, padma-

rāgeṇa-ityādi ratnajātibhedai:, vibhūṣaṇai: =
alaṅkaraṇai:, sa kamalākara: = padmā-

karo'pi ratnākara: = samudra:, abhūt = babhūva ||55||

evaṃ sa kṛtvā sarasīvihāraṃ sahāvarodhai:
sarasīruhākṣa: |

uttīrya tasyāstaṭasanniviṣṭaṃ baddhopacāraṃ sadanaṃ
viveśa ||56||

evamiti | sarasīruhākṣa: = kamalanayana:; sa: = asau
kumāra:; avarodhai: =

anta:purajanai: saha, sarasīvihāram = jalavihāram; kṛtvā =
vidhāya, tata uttīrya, =

prasthāya, tasyā: = vāpyā:; taṭasanniviṣṭam = tore
nirmitam, baddhopacāram = sanni-

hitarājopacāramityartha:; sadanam = gṛham,
"niśāntavastyasadanabhavanāgāra-

mandiram" ityamara: | viveśa = praviṣṭavān ||56||

tatrānuraktai: saha mitravargai: saṅkalpitākalpavikalpaveṣa:
|

rasottaravyañjanapākahṛdyamāhāramārya: paramabhyanandat
||57||

tatreti | tatra = tīrasanniviṣṭagṛhe, anuraktai: =
premayutai:, mitravargai: = suhṛjjanai:

saha; saṅkalpitā: = viracitā:, ākalpavikalpā: =
maṇḍanaviśeṣā: yasmin

tādṛśe, veṣa: = paridhānam, yasya sa:; ārya: = śreṣṭha:
sa rājakumāra:; "syādā-

maṇḍane; kalpane cāpi" iti hemacandra: | rasena =
samucitatattadrasena, uttara: =

śreṣṭho yo vyañjanānām = temanādīnām pāka: = pacanam,
tena hṛdyam = hṛdaya-

priyam; "vyañjanaṃśmaśrucihnayo: | temane'vayave kādau" iti
hemacandra: |

param = viśiṣṭam; āhāram = bhojanam = abhyanandat =
abhinanditavān ||57||

@175

vicitrapaṭṭāstaraṇopapannaṃ vikīrṇapuṣpaprakaraṃ
kumāra: |

abhyantarasthāpitabhadrapīṭhamāsthānikaṃ
maṇḍapamadhyavātsīt ||58||

vicitretyādi | tata: sa: kumāra: = siddhārtha:; vicitrai: =
nānāvarṇai:, paṭṭā-

staraṇai: = kauśeyaparistaraṇai:, upapannam = yuktam;
vikīrṇa: = vikṣipta:, puṣpaprakara: =

prasūnarāśiryasmiṃstam; abhyantare = antarbhāge, sthāpitam
= pratiṣṭhitam,

bhadrapīṭham = bhadrāsanaṃ yasmiṃstam; āsthānikam =
sabhāsambandhinam, maṇḍapam =

prakoṣṭhaviśeṣam, adhyavātsīt = avasat ||58||

tatra kṣoṇīramaṇatanayo maṇḍape vāṇinīnāṃ {1.
vāhinīnām--pā^ |}

nṛttārambhairnirupamarasairvādyaghoṣairmanojñai: |

vīṇānādai: {2. vīṇāvādaiśca--ka^ |}
śravaṇasubhagairveṇunādaiśca hṛdyai:

śrīmānahnastribhuvanaguru: śeṣameṣa vyanaiṣīt ||59||

iti buddhaghoṣacarite padyacūḍ+āmaṇināmni mahākāvye
saptama: sarga: ||

tatreti | tatra = maṇḍape, eṣa: = ayaṃ śrīmān =
lakṣmīvān; tribhuvanaguru: = loka-

trayaguru:; kṣoṇīramaṇasya = pṛthvīpate:, tanaya: =
kumāra:; nirupamā: = asadṛśā:,

rasā: = śṛṅgārādayo yeṣu tai:; vāṇinīnām =
nartakīnām; "vāṇinyau nartakī-

dūtyau" ityamara: | nṛtyārambhai: = nāṭyaprakramai:,
manojñai: = manoharai:; bādyaghoṣai: =

vādyadhvanibhi:; śravaṇasubhagai: = karṇapriyai:;
vīṇānādai: = suṣiravādyadhvanibhi:;

ahna: = divasasya; śeṣam = śeṣabhāgam; vyanaiṣīt =
vyatīyāya ||59||

iti padyacūḍ+āmaṇināmake mahākāvye kīrttivyākhyāyāṃ
saptama: sarga: ||

@176

aṣṭama: sarga:

sūryāstakālavarṇanam

tatrāntare bimbamamandarāgaṃ papāta bhānordiśi
paścimāyām |

ākāśakośād galitasya nīlād ākṛṣṭalīlaṃ
maṇidarpaṇasya ||1||

atha pañcaśiṃśatyā padyai: sūryāstagamanasamayaṃ
varṇayati kavistatretyādinā |

tatrāntare = ahno'vasāne; bhāno: = sūryasya; nīlāt =
nīlavarṇāt; ākāśa-

kośāt = gaganarūpapidhānāt, galitasya = patitasya;
maṇidarpaṇasya = maṇimukurasya,

ākṛṣṭā = prāptā, līlā = śobhā, yena tam; amandarāgam
= atiraktam, bimbam =

ākāram, paścimāyām = caramāyām, diśi = kāṣṭhāyām;
papāta = patitavān ||

ākāśasindhoraparāhṇakarṇadhārādhipa:
saṃhṛtaraśmijāla: |

prakṣepaṇībhi: sphaṭikātmikābhirdigantatīraṃ taraṇiṃ
nināya ||2||

ākāśetyādi | ākāśa: = gaganameva sindhu: = samudrastasya;
"udanvānu-

dadhi: sindhu:" ityamara: | aparāhṇa: = sāyaṅkāla eva
karṇadhārādhipa: = nāvikā-

nāmpati:; saṃhṛtam = saṃkṣiptam, raśmīnām =
sūryakiraṇānāmeva raśmīnām = rajjū-

nām; jālam = samūho yena sa:; sphaṭikātmikābhi: =
sūryakāntaśilārūpābhi:;

"sphaṭiko'rko ravigrāvā sūryakānto'nalopala:" iti
vaijayantī | prakṣe-

paṇībhi: = naukādaṇḍai:, "naukādaṇḍa: kṣepaṇī syāt"
ityamara: | taraṇim = sūrya-

meva nāvam; "dyamaṇau taraṇi: puṃsi kumārī-naukayostriṣu"
iti trikāṇḍa-

śeṣa: | digantatīram = digantataṭam; nināya = anaiṣīt
||2||

aśokapuṣpastabakābhitābhramastācale maṇḍalamuṣṇabhāno:
|

babhāra sindhormathane viṣaktapravālavallīvalayasya śobhām
||3||

aśoketyādi | astācale = astādrau; aśokasya =
aśokavṛkṣasya, puṣpa-

stabaka iva = puṣpaguccha iva, abhitāmram = atiraktam;
uṣṇabhāno: = sūryasya;

@177

maṇḍalam = vṛttam; sindho: = samudrasya, mathane = āloḍane;
viṣaktasya = lagnasya;

pravālavallīvalayasya = vidrumalatāmaṇḍalasya, śobhām =
kāntim; babhāra = dhāra-

yāmāsa ||3||

bhāsvānabhīpsu: paralokayātrāṃ padmākareṣu
pratibimbalakṣāt |

āpracchanārtha priyabāndhavānāmambhojinīnāmiva
sampraviṣṭa: ||4||

bhāsvāniti | paralokayātrām = deśāntaragamanam, abhīpsu:
= prāptumicchu:;

bhāsvān = sūrya:; padmākareṣu = padmasara:su;
pratibimbalakṣāt = pratibimbavyājāt;

"lakṣaṃ vyājaśaravyayo:" iti hemacandra: | priyāśca te
bāndhavā = bandhujanā yasya

teṣām; āpracchanārtham = āliṅganakuśalapraśnādinā
sabhājanārtham; "ānandana-

sabhājane, āpracchanam" ityamara: | ambhojinīnām =
ambhojasamūhānām,

"khalādibhya inirvaktavya:" (pā^ sū^ vā^ 4.2.51) iti
samūhārthe iti-

pratyaye, ṅīp | sampraviṣṭa: = praveśamāpta iva |
babhūveti śeṣa: ||4||

krameṇa madhyaṃ caramāmburāśe: prābhākaraṃ
bimbamalañcakāra |

harinmaṇiśyāmamivācyutasya vakṣa:sthalaṃ kaustubhanāma
ratnam ||5||

krameṇeti | caramāmburāśe: = paścimasamudrasya, madhyam =
madhyabhāge; prabhākara-

syedaṃ prābhākaram = sūryasambandhi, "tasyedam" (pā^ sū^
4.3.120) ityaṇ

pratyaya: | bimbam = maṇḍalam; "bimbo'strī maṇḍalaṃ
triṣu" ityamara: | acyu-

tasya = viṣṇo:, vakṣa:sthalam = vakṣa:sthānaṃ; kaustubha
iti nāma = ākhyā yasya tat;

harinmaṇivat = nīlaratnavat, śyāmam = śyāmavarṇam, ratnam
= maṇi:; iveti

sādṛśye | krameṇa = kramaśa:; alañcakāra = śobhayāmāsa
||5||

āvartavegādaparāmburāśerāvṛttabimbaṃ {1.
^rāvartamānaṃ-ka^, pā^ |} haridaśvabimbam |

bhūyo'pi cakrabhramamunmṛjārthamāropitaṃ {2.
^munmārjanārtha^-ka^, pā^ |}

@178

āvartetyādi | āvartasya = jalabhramasya, vegāt = pravāhāt
(javāt);

"āvarta: payasāṃ bhrama:", iti vaijayantī, "vega:
pravāhajavayo:" iti cāmara: |

aparāmburāśe: = paścimasamudrasya, āvṛttam = bhrāmyat,
bimbam = pratibimbaṃ yasya

tat, "bimbaṃ tu pratibimbe syānmaṇḍale bimbikāphale" iti
haimā: | harita: =

nīlā:, aśvā: = hayā: yasya sa: haridaśva: = sūrya:
"dyumaṇirharidaśvo'dri:",

iti vaijayantī | tasya bimbam = maṇḍalam, viśvasṛjā =
brahmaṇā, cakrasya = śāṇa-

cakrasya, bhramam = bhramaṇam, bhrāmyaccakramityartha:,
unmṛjārtham = uttejanārtham,

bhūyo'pi = punarapi, āropitam = cālitam; iva; reje =
śuśubhe ||6||

mayā vinābdhi: {1. vināsīt-vi^ |} pralayaprasaṅgaṃ {2.
prasaṅge-pā^ |} velā kadācinna vilaṅghiteti |

satyaṃ cakāreva tadaṅgahastairādāya taptāruṇalohakūṭam
||7||

mayeti | abdhi: = samudra:, mayā = samudreṇa,
pralayaprasaṅgaṃ vinā = pralayakāla-

sambandhaṃ varjayitvā, kadācit = kadāpi, velā = tīram,
maryādā ca, na vila-

ṅghitā = nātikrāntā" -iti satyam = śapatham, "satyaṃ
śapathatathyayā:" ityamara: |

taraṅgā: = vīcaya eva hastā: = karā:, tai:, taptam =
sandīptam, aruṇam = rakta-

varṇam, sūryameva lohakūṭam = aya:piṇḍam, "ayoghane
śailaśṛṅge sorāṅge kūṭama-

striyām" ityamara: | ādāya = gṛhītvā, cakāra = kṛtavān
||7||

dināvasānena parīkṣakeṇa mandapradīptidyumaṇirmahārha:
{3. mahārham-ka^ |} |

aurvāgninā tejayituṃ kilāntarudanvadaṅgārabhare {4.
0daṅgārabharai:-ka^ |} nirasta: ||8||

dinetyādi | dināvasānena = parīkṣakeṇa =
sāyaṅkālarūpasvarṇaparīkṣakeṇa,

mandapradīpti: = mandaprabho'pi, mahārha: = mahārgha:,
dyumaṇi: = sūrya:, aurvāgninā: =

vaḍavānalena, tejayitum = prakāśayitum, kileti ivārthe |
anta: = antabhāge,

sthiteneti śeṣa:, aurvāgninā ityasya viśeṣaṇam, samudra
eva, aṅgārāṇām =

niragnīnāṃ dagdhakāṣṭhānām, bhara: = samūha:, tasmin,
nirasta: = kṣipta: ||8||

@179

astaṅgate bhartari bhṛṅgamālāmaṅgalyasūtraṃ
divasāntadhātrī |

ambhojinīnāmapasaurabhāṇāmapākarodamburuhopakaṇṭhāt
||9||

astamiti | divasāntadhātrī = sandhyārūpā upamātā,
bhartari = patyau, sūrye

vā, astaṃ gate = antamite, naṣṭe ca; apasaurabhāṇām =
gandhahīnānām, kuṃkuma-

rahitānāṃ vā, mṛtabhartṛkānāmityartha:, "saurabhaṃ
ghusṛṇaṃ ca tat" iti trikāṇḍa-

śeṣa: | amburuhopakaṇṭhāt = padmarūpakaṇṭhasamīpāt,
padmasamīpācca, bhṛṅgamālā =

bhramarapaṃktireva maṅgalyasūtram = maṅgalyatantum,
apasārayāmāsa ||9||

viśleṣadu:khādiva tigmabhāno: saṅkocabhājāṃ
nalinīvadhūnām |

śokāgnidhūmālirivojjajṛmbhe bhṛṅgāvalī
paṅkaruhānanebhya: ||10||

viśleṣetyādi | tigmabhāno: = tīkṣṇakiraṇasya sūryasya,
viśleṣa: = viyogasya,

du:khāt = vyasanāt, saṅkocabhājām = mukulībhāva
prāptānām, nalinī-

vadhūnām = kamalinīrūpavadhūnām, paṅkaruhāṇyevānanāni
= mukhāni, tebhya:, śokā-

gne: dhūmaparamparā, iva, bhṛṅgāvali: = bhṛṅgasamūha:,
ūjjajṛmbhe = ujjṛmbhaṇaṃ prāpa ||

saurabhyalobhāt savidhe carantī bhṛṅgāvalī padmavaneṣu
reje |

viyoginībhirnalinīvadhūbhirvyāpāritodvandhanavāgureva
||11||

saurabhyetyādi | padmavaneṣu = kamalavaneṣu; saurabhyalobhāt
= sugandhatṛṣṇayā,

savidhe = samīpe, carantī = uḍḍayanaṃ kurvantī,
bhṛṅgāvalī = bhṛṅgasamūha:; viyogi-

nībhi: = virahiṇībhi:; nalinībhi: = paṅkinībhireva
vadhūbhi: = strībhi:; vyāpā-

ritā = sajjīkṛtā; udbandhanāya =
maraṇasādhanībhūtagalordhvabandhanāya, kalpitā

vāgurā = jālam; iveti sādṛśye; reje = śobhāmāpa ||11||

@180

vihāya bhāsvān nalinīṃ sarāgāmastaṅgato'bhūnmama
bālyamitram {1. bālamitram-ma^, pā^ |} |

ityārtiyogādiva cakravākastyaktvā priyāṃ dīnataraṃ
rarāsa ||12||

vihāyeti | (ayaṃ) bhāsvān = sūrya:; sarāgām =
raktavarṇām anuraktāṃ

ca, vihāya = tyaktvā; astam = astācalam; gata: = prāpta:
-iti = samānahetunā;

mama = cakravākasya; bālyāt prabhṛti mitram = sakhā; abhūt
= babhūva; iti = ittham;

ārttiyogāt suhṛdvirahadu:khasambandhāt; priyām = patnīṃ
cakravākīṃ prati, dīna-

taram = atikaruṇayā, rarāsa = cukrośa ||12||

pratāyamānā {2. pratāyamāne-ma^, pā^ |} prathametarasmin
kāṣṭhāntarāle kanati sma sandhyā |

divāniśānyo'nyanipīḍ+anena jājvalyamānā jvalanaprabheva
||13||

pratāyamāneti | prathamāt = pūrvadiśāta:, itarasmin =
paścimadiśi,

kāṣṭhāntarāle = digabhyantare; "diśastu kakubha:
kāṣṭhā", "abhyantaraṃ tvantarā-

lam" iti cāmara: | pratāyamānā = vistīryamāṇā, sandhyā
= rātrindinasaṃyojaka-

samaya:, divā ca niśā ca tayo:, anyo'nyanipīḍanena =
parasparasammardanena;

jājvalyamānā = atyantaṃ jvalantī, jvalanaprabhā =
vahnidyuti:; "kṛpīṭayonirjvalana:"

ityamara: | iveti sādṛśye | kanati sma = babhāse ||13||

astaṅgataṃ bhāskaramambaraśrīrālokya {3. bhāsvara^-ma^
pā^ |} śokātiśayākuleva |

nakṣatramuktākṣavaṭaṃ dadhānā sandhyātapaṃ
cīvaramālalambe ||14||

astamiti | bhāskaram = sūryam, astam = astācalam, gatam =
yātam,

ālokya = dṛṣṭvā, śokātiśayena = du:khātiśayena,
ākulā = vyākulā, iva,

ambaraśrī: = gaganalakṣmī:; nakṣatrāṇām = tārakāṇām,
eva, muktākṣāṇām =

muktāmayānāmakṣāṇām, vaṭam = sūtram; "guṇo varāṭo
rajju: strī na nā

@181

śulvā vaṭī trayī" iti vaijayantī | dadhānā =
dhārayitrī, sandhyātapam = sandhyā-

prakāśarūpam, cīvaram = valkalam, ālalambe = śiśriye
||14||

rudrākṣamālāvalayojjvalāni tapodhanānāṃ karapallavāni |

sandhyāpraṇāmāya sabhṛṅgacakrai: saṅkocamāpu: saha
padmaṣaṇḍai: ||15||

rudrākṣeti | rudrākṣamālānāṃ valayena = maṇḍalena,
ujjvalāni = dīprāṇi;

tapodhanānām = tapasvinām, karapallavāni = karakisalayāni;
sabhṛṅgacakrai: =

bhṛṅgasamūhasahitai:; padmaṣaṇḍai: = padmasamūhai:;
saha:; sahoktiralaṅkāra:; "sahokti:

sahabhāvaśced bhāsate janarañjana:" iti lakṣaṇāt |
sandhyāpraṇāmāya = sandhyā-

namaskārāya; saṅkocam = saṃyamanam; āpu: = prāpu: ||15||

ākāśanīlotpalabhṛṅga
bhaṅgirāśāvadhūnīlapaṭottarīyam |

viśvambharābhūmigṛhapraveśo'pyajṛmbhatāndhaṅkaraṇī {1.
^mbharābhūri^-ma^ |} tamisrā ||16||

ākāśetyādi | ākāśasyaiva nīlotpalasya bhṛṅgabhaṅgi: =
bhṛṅgaśrī:; āśānām

= diśāmeva vadhūnāṃ nīlapaṭottarīyam =
nīlavarṇasaṃkhyānavastram; viśvambharāyā: =

bhūme:, bhūmigṛhe = bhūmerantarbhāge nirmitaṃ
tamovyāptaṃ gṛhaṃ tadrūpa: praveśa: = praveśa-

sthānam; viśvambharācchādakatvasāmyāt nabhasa:
bhūmigṛhatvenollekha: | andha-

ṅkaraṇī = andhaṃ kurvatī; anandhamandhaṃ
kriyate'nayetyarthe "āḍhyasubhagasthūla^"

(pā^ sū^ 3.2.56) iti karaṇe khyunpratyaye,
"arurdviṣadajantasya mum"

(pā^ sū^ 6.3.67) iti mumi, "nañsnatrīkakkhyuṃ^staruṇa^"
iti (pā^

sū^ vā^ 4.1.15) khyunnantatvāt ṅīp | tāmasrā = gāḍhaṃ
tama:; "tamisrā

strī dhvāntaniśi niśyandhatamase na nā" iti vaijayantī |
ajṛmbhata = vṛddhiṃ

prāpa ||16||

@182

niṣyandamānairiva candrakāntairnirvāpitānāṃ
tapanopalānām |

samīraṇotthā iva
dhūmasārthāstamībharāstastarurantarikṣam ||17||

niṣyandamānairiti | niṣyandamānai: = sravadbhi:,
candrakāntai: = candrakānta-

maṇibhi:; niragnīkṛtānāmityartha: | tapanopalānām =
sūryakāntaśilānām;

samīraṇotthā: = vāyunā udgatā:; tamobharā: = tamoyuktā:,
dhūmasārthā: = dhūma-

rāśaya:; antarikṣam = gaganam, tastaru: = āvabru: ||17||

pradoṣavedhā: {1. ^vedha:-ka^, pā^ |} pravarasya
tārāpraśastivarṇān likhituṃ himāṃśo: |

payodavīthīphalakaṃ tamisramaṣīprakārairmalinīcakāra {2.
^maṣīvikārai^-ma^ |} ||18||

pradoṣetyādi | pradoṣa: = sāyaṅkāla eva vedhā: =
kalābhijña:; "vedhaso

viṣṇudhātṛjñā:" iti vaijayantī | pravarasya =
śreṣṭhasya; himāṃśo: = candrasya;

tārā: = nakṣatrarūpān, praśastivarṇān =
praśaṃsāvyañjakākṣarāṇi, likhitum;

saṃjñāpūrvakavidheranityatvād guṇābhāva: kathañcit
sādhanīya: | payodavīthīm =

ākāśameva, phalakam = paṭṭam; tamisramaṣīprakārai: =
andhakārarūpamaṣībhedai:;

malinīcakāra = malinaṃ = kṛtavatī ||18||

śarvasya sandhyādhṛtatāṇḍavasya kaṇṭhaprabhāpuñja
ivāndhakāra: |

jvaliṣyatāmoṣadhipādapānāṃ kiñcāvṛṇod dhūma
ivāntarikṣam ||19||

śarvasyeti | sandhyāyāṃ dhṛtam = kṛtam, tāṇḍavam =
nartanaṃ yena sa: tasya;

śarvasya = rudrasya; kaṇṭhaprabhāpuñja: = kaṇṭhasya
nīlakāntisamūha:; iveti sādṛśye;

andhakāra: = tama:, jvaliṣyatām = jvalanamāpatsyatām;
oṣadhipādānām = jyo-

tirlatānām; dhūma:, antarikṣam = gaganam, iva; āvṛṇod =
āvṛtavān ||19||

āvavrurākāśamatiprabhūtā āśāntaparyastatama:samūhā
{3. ^tāstama: samūhā: śataśa: samantāt-ma^ |} |

kūlaṅkaṣā: prāvṛṣi vārirāśiṃ kalindaputryā iva
vāripūrā: ||20||

@183

āvabruriti | atiprabhūtā: = atyadhikā:, āśānte = digante,
paryastā: =

vyāptā:, tamasām = andhakārāṇām, samūhā: = rāśaya:;
ākāśam = gaganam,

prāvṛṣi = varṣartau, kalindaputryā: = yamunāyā:,
vārirāśim = jalasamūham, kūla-

ṅkaṣā: = tīradvayavyāpina:, kūle kaṣantīti vigrahe
"sarvakūlābhrakarīṣeṣu kaṣa:"

(pā^ sū^ 3.2.42) iti khaśi "arurdviṣadajantasya mum" (pā^
sū^ 6. 367)

iti mum | vāripūrā: = jalaughā iva; āvavru: = āvṛtavanta:
||20||

vibhāvarīcampakakarṇapūrā babhāsire veśmasu dīpalekhā |

palāyamānasya rave: paṭiṣṭhairbandīkṛtā bhāsa
ivāndhakārai: ||21||

vibhāvarītyādi | vibhāvaryā: = rātryā eva striya:,
campakakarṇapūrā: =

campakakusumakarṇāvataṃsā:, veśmasu = gṛheṣu,
dīpalekhā: = dīparājaya:, palāya-

mānasya = dhāvata:, rave: = sūryasya, paṭiṣṭhai: =
atiśayena paṭubhi:, andhakārai: =

tamobhi:, bandīkṛtā: = kārāgṛhīkṛtā:, bhāsa: =
kāntaya:, iveti sādṛśye; babhā-

sire = cakāśire ||21||

jijñāsamānāstimirapravṛttimarkasya cārā iva sañcaranta:
|

sandhyākṛśānoriva viṣphuliṅgāstamomaṇīnāṃ {1. ca
sphuliṅgā:-ma^ |} vyarucan nikāyā: ||22||

jijñāsetyādi | timirasya = tamasa: svaśatro:, pravṛttim =
vṛttāntam,

jijñāsamānā: = jñātumicchanta:, jānāte:
sannantācchānac "jñāśrusmṛdṛśāṃ

sani" (pā^ sū^ 1.3.57) ityātmanepadam | arkasya = sūryasya,
cārā: =

cārapuruṣā:, dūtā ityartha:, "apasarpaścara: spaśa:"
ityamara: | sandhyākṛśāno: =

sandhyārūpavahne:, viṣphuliṅgā: = agnikaṇā:, "triṣu
sphuliṅgo'gnikaṇa:"

ityamara: | tamomaṇīnām = khadyotānām, "atha tamomaṇi:,
dhvāntonmeṣaśca

khadyota:" iti trikāṇḍaśeṣa: | nikāyā: = samūhā:,
"syānnikāya: puñjarāśī"

ityamara: | iva, vyarucan = rurucire ||22||

@184

niśāndhakāraprakarāmbuvāhaniṣṭhyūta
dhārākarakābhirāmai: {1.
niśāmbubāhaprakarāndhakāra^-ka^ |} |

tārāgaṇairdanturamantarikṣaṃ kāntiṃ dadhau
kairavakānanasya ||23||

niśetyādi | niśāyām = rātrau, ye andhakāraprakarā: =
tamonikarā:, ta

evāmbuvāhā: = meghā:, tairniṣṭhyūtā: = udgīrṇā:, ye
dhārārūpā: karakā: = upalā:,

ta ivābhirāmā: = manoharāstai:, tārāgaṇai: =
nakṣatrasamūhai:, danturam = vyāptam,

antarikṣam = gaganam; kairavakānanasya = kumudavanasya,
kāntim = śriyam, dadhau =

dhārayāmāsa ||23||

niraṃkuśānāṃ timiradvipānāṃ śuṇḍāvikīrṇairiva
śīkaraughai: |

uddāmaśobhairnikarairuḍūnāṃ tārāpatha: śarkarilo
babhūva ||24||

niraṃkuśānāmiti | niraṃkuśānām =
nirargalapravṛttīnām, timiradvipānāṃ =

tamogajānām, śuṇḍayā = gajakareṇa, vikīrṇai: =
vikṣiptai:, śīkaraughai: = jalabindu-

samūhai:, uddāmaśobhai: = prakṛṣṭaprakāśai:, uḍūnām =
tārakāṇām, nikarai: = samūhai:,

"tārakā'pyuḍu vā'striyām" ityamara: | tārāṇāṃ =
nakṣatrāṇām, panthā: = mārga:,

ākāśamityartha: | śarkarā: = śilābhedā: santyatreti
śarkarila:, "deśe lubi-

lacau ca" (pā^ sū^ 5.2.105) itīlacpratyaya: | "śarkarā tu
śilābhede",

"śārkara: śarkarādhika: | deśa: śarkarilo'pyevam" iti ca
vaijayantī | babhūva =

abhūt ||24||

tamālanīlaṃ tagarāvadātaistārāgaṇairdanturamantarikṣam
|

agastyapītasya jahāra sindhorākīrṇamuktānikarasya śobhām
||25||

tamāletyādi | tamālanīlam = tamālapuṣpavannīlam;
tagaravat = nandyā-

vartapuṣpavat, avadātai: = śvetai:, tārāgaṇai: =
nakṣatrasamūhai:, danturam = vyāptam,

antarikṣam = gaganam, agastyena = etannāmakena = ṛṣiṇā,
pītasya = culukitasya,

ākīrṇa: = vikṣipta:, muktānikara: = mauktikasamūho
yasmiṃstasya, sindho: =

samudrasya, śobhām = kāntim, jahāra = ahārṣīt ||25||

@185

candrodayavarṇanam

samudragarbhāntaramāśrayantaṃ tamo'pahaṃ candramasaṃ
tanūjam |

samudvahantī śatamanyukāṣṭhā śanairmukhe
pāṇḍaratāmayāsīt ||26||

athaikarviśatyā padyaiścandrodayaṃ varṇayati
kavi:-samudretyādinā | samudra: =

abdhi:, eva garbha: = prasavasthānam, tasyāntaram =
antarbhāgam; āśrayantam = seva-

mānam, tama: = andhakāram, putrābhāvajanyaṃ śokaṃ
cāpahantīti tam; "tamo dhvānte

guṇe śoke" iti vaijayantī | tanūjam = putram candramasam =
śaśinam; samudva-

hantī = dhārayantī; utyāpayantītyartha:;
śatamanyukāṣṭhā = aindrī dik, prācītyartha:;

mukhe = prārambhabhāge, ānane ca, pāṇḍaratām =
dhavalatām; ayāsīt = prāpa ||26||

cakāśire candramasa: samutthā: samudragūḍhasya
mayūkhamālā: |

pītvā pravāhaṃ timibhi: sarandhrai: śirobhirūrdhvaprahitā
ivāpa ||27||

cakāśire iti | samudre = abdhau, gūḍhasya = antarvartina:,
candramasa: = śaśina:,

samutthā: = utthitā:, mayūkhamālā: = raśmimālā:;
timibhi: = matsyaviśeṣai:;

pravāham = pūram; pītvā = nipīya, sarandhrai: =
sacchidrai:, śirobhi: = mastakai:,

karaṇabhūtai:, ūrdhvaṃ prahitā: = preṣitā:; āpa: =
jalānīva; cakāśire = śuśubhire |

timayo nāma mahākāyā: sarandhraśiraskā: sāmudrā
matsyaviśeṣā: | eṣāṃ sara-

ndhraśiraskatvaṃ mahākavinā kālidāsena
raghuvaṃśe'pyuktam; yathā hi-

"sasattvamādāya nadīmukhāmbha: sammīlayanto
vivṛtānanatvāt |

amī śirobhistimaya: sarandhrairūrdhvaṃ vitanvanti
jalapravāhān" || iti ||27||

ardhodita: śītakarasya bimba: kiñcit
samāviṣkṛtalāñchanaśrī: |

śṛṅgārayonestrijagajjigīṣorviṣāṅito bāṇa
ivārdhacandra: ||28||

@186

ardhodita iti | śītakarasya = śītakiraṇasya, candramasa:,
ardhodita: = ardho-

dgata:; bimba: = ākāra:; kiñcit samāviṣkṛtā =
prakaṭitā, lācchanaśrī: =

cihnaśobhā yena sa:; trijagajjigīṣo: = tribhuvanaṃ
vijetumiccho:; śṛṅgāra-

yone: = madanasya, "śṛṅgārayoni: śrīputra:" ityamara:;
viṣāṅkita: = viṣeṇa

cihnita:; ardhacandra: = ardhacandrākāro bāṇa: | iveti
sādṛśye | śuśubhe iti

śeṣa: ||28||

tamālanīlasya
samudraviṣṇostārādhibhūmaṇḍalapuṇḍarīkam |

āvartanābhīvivarādudasthādālakṣyacihna bhramarābhirāmam
||29||

tamāletyādi | tamālapuṣpavat nīlavarṇasya; samudraviṣṇo:
= samudrarūpa-

viṣṇo:, tārādhibhuva: = nakṣatrarājasya candrasya
maṇḍalameva puṇḍarīkam = sitāmbho-

jam; "adhibhūrnāyako netā", "puṇḍarīkaṃ sitombhojam" iti
cāmara: | āla-

kṣyeṇa = dṛśyena, cihnenaiva bhramareṇa, abhirāmam =
manoharam, āvartasya = bhrame:, eva,

nābhyā: = tundakūpyā:, vivarāt = randhrāt; udasthāt =
udatiṣṭhat ||29||

samujjihānaṃ lavaṇābdhimadhyāt
tārāpatermaṇḍalamuttaraṅgāt |

uvāha tasmādabhimathyamānādunmajjadairāvatakumbhalīlām
||30||

samujjihānamiti | tasmāt = amuṣmāt, udgatā: = utthitā:;
taraṅgā: =

vīcayo yasmāt; abhimathyamānāt = pramathyamānāt;
lavaṇābdhimadhyāt = lavaṇa-

samudrāntarbhāgāt; tārāpate: = nakṣatrarājasya candrasya;
maṇḍalam = vṛttam; samujji-

hānam = vardhamānam; unmajjata: = udgacchata:; airāvatasya =
indragajasya; kumbha-

līlām = mastakaśobhām, uvāha = vahati sma ||30||

udyacchamānastuhināṃśumālī yata:
pravālāruṇamaṇḍalo'bhūt |

tadvāḍavenārṇavamūṣikāyāmāvarjitairāhita eva ratnai:
||31||

@187

udyacchamāna iti | udyacchamāna: = udgacchan, tuhinānām =
himānām,

aṃśūnām = kiraṇānām, mālā asyāstīti tathokta:, yata:
= yasmāt kāraṇāt,

pravālavat = vidrūmavat, aruṇamaṇḍala: = raktamaṇḍala:,
abhūt = abhavat; tat = kāraṇaṃ

tu, bāḍavena = baḍavāgninā, "bāḍavo baḍavānala:"
ityamara: | arṇava: = samudra eva,

mūṣā eva mūṣikā = taijasāvartanī, āvarjitai: =
drāvitai:, ratnai: = maṇibhi:,

āhita: = kṛta: | samudramūṣāyāṃ baḍavāgninā ratnāni
vidrāvya vinirmitatvādeva

candrasyāruṇakāntiriti bhāva: ||31||

sadhairyamādāya {1. sadhīramādāya-ma^, ka^, pā^ |}
taṭeṣu pādaṃ pūrvādrimārohati rājasiṃhe |

bhūtā iva dhvāntamataṅgajendrā mahībhṛtāṃ
gahvaramāśrayante ||32||

sadhairyamiti | taṭeṣu = sānuṣu, "prapātastu taṭī
bhṛgu:" ityamara: | pādam =

kiraṇam, caraṇaṃ ca, "pādaraśmyaṃghrituryāśā:"
ityamara: | sadhairyam = dhairyasahitam,

ādhāya = nikṣipya, rājasiṃhe = candrarūpasiṃhe,
pūrvādrim = udayācalam, ārohati =

ārohaṇaṃ kurvati, sati, dhvāntāni = tamāṃsi eva,
mattagajendrā: = unmattagajā-

dhipā:, bhītā: = bhayamāptā:, santa:, mahībhūtām =
parvatānām, gahvaram = guhām,

"gahvaraṃ kandare dambhe" iti vaijayantī | āśrayante =
sevante ||32||

astādriśṛṅgaskhalitāgrapāda: papāta
bhāsvānaparāmburāśau |

itīva bhīta: kaṭakān kareṇa spṛṣṭvāruroha
prathamādrimindu: ||33||

astādrītyādi | astādre: = astāmbalasya, śṛṅgāt =
śikharāt, skhalita: =

calita:; agrapāda: = pādāgram, raśmyagraṃ ca yasya sa:,
bhāsvān = sūrya:, aparā-

mburāśau = paścimasamudre patita: = patanamāpta:-itīva =
iti matvā, indu: = candra:,

kaṭakān = adrinitambān, "kaṭako'strī nitambo'dre:"
ityamara: | kareṇa = kira-

ṇena, hastena ca, "balihastāṃśava: karā: "ityamara:" |
spṛṣṭvā = avalambya,

prathamādrim = udayaparvatam, āruroha = ārūḍhavān |
anyavipaddarśanenānyasya

jāgarūkatā bhavatīti bhāva: ||33||

@188

navodayālohitamindubimbaṃ vididyute pārvaṇamambarānte |

sāyāhnamudrādhikṛtena dhātudraveṇa saṃnyastamivaikacihnam
||34||

navodayeti | ambarānte = gaganatale, parvaṇi bhavaṃ
pārvaṇam = pūrṇam, navodayena

nūtanāvirbhāvena, ālohitam = samyagraraktam, indubimbam =
candrabimbam, sāyā-

hanena = sāyaṅkālenaiva mudrāyāṃ kośādīnāmaṅkane,
adhikṛtena = niyuktena, kartrā,

dhātudraveṇa = gairikeṇa karaṇena, saṃnyastam = nikṣiptam,
ekacihnam = ekāṅkanam,

ivetyutprekṣāyām, vididyute = dyutimāpa ||34||

vibhāvarīśa: karapallavena
bhṛṅgāvalīmaṅgalasūtramālām |

kumudvatīnāṃ kumudopakaṇṭhe saṃyojayāmāsa sakautukānām
||35||

vibhāvarīśa iti | vibhāvarīśa: = niśādhipatiścandra:,
karapallavena = sva-

kīyakarakisalayena, sakautukānām = vikāsinīnāṃ
pratisarasūtrasahitānāṃ ca

"kautukaṃ viṣayābhoge hastasūtre kutūhale" iti vaijayantī
| kumudvatīnām = kumudi-

nīnām, bhṛṅgāvalī eva maṅgalasūtramālā, tām;
kumudopakaṇṭhe = kumudarūpakaṇṭhe,

kumudasamīpe ca, saṃyojayāmāsa = niyojayāmāsa ||35||

ākarṇya gānaṃ madhupāṅganānāṃ karṇāmṛtaṃ pīta
ivāmṛtāṃśu: |

dideśa tābhyo makarandagarbhamāmudritaṃ kairavakośajātam
||36||

ākarṇyeti | madhupāṅganānām = bhramarīṇām,
karṇāmṛtam = karṇayoramṛtatvāt

prītijanakam, gānam = gītam, ākarṇya = śrutvā; prīta: =
prasanna iva, amṛtāṃśu: =

candra:, tābhya: = gāyikābhya:, āmudritam = īṣanmukulitam,
lāñchitaṃ ca, maka-

randa: = puṣparasa:, garbhe = anta: pradeśe yasya tat,
kairavakośā: = kumudamukulā eva

kauśā: = dhanarāśaya:, teṣāṃ jātam = samūham,
"kośo'strī kuḍmale divye śāstre-

'rthaughe gṛhe tanau" iti vaijayantī | dideśa = pradattavān
||36||

@189

patyu: karasparśapariślathasya tamisrakeśasya
niśāṅganāyā: |

navaprasūnairiva viprakīrṇairnakṣatrajālai: śuśubhe
nabha:śrī: ||37||

patyuriti | patyu: = candrasya, karāṇām = hastānāṃ
kiraṇānāṃ ca, sparśena =

samparkeṇa, pariślathasya = śithilasya, niśāṅganāyā: =
rātritaruṇyā:, tamisra-

keśasya = tamorūpakacasya, viprakīrṇai: = abhita: patitai:,
navaprasūnai: = nūtanapuṣpai:,

iveti sādṛśye, nakṣatrajālai: = tārāgaṇai:, nabha:śrī:
= gaganaśobhā; śuśubhe = ruruce ||37||

vipakvatārādhipabimbaśaṅkhavimuktamuktāphaladantureva {1.
^tārāpati^-ma^ |} |

vyomāpagāśīkararājiteva vididyute tārakitā nabha:śrī:
||38||

vipakvetyādi | vipakvam = phalonmukham, avikalasañjātamiti
yāvat,

yat tārādhipabimbam = candramaṇḍapam, tadeva śaṅkha:, tena
vimuktai: = abhivṛṣṭai:,

muktāphalai:, danturā = vyāptā, vyomāpagāyā: =
svarṇadyā:, śīkarai: = bindubhi:,

rājitā = prakāśitā, iveti sādṛśye; tārakitā =
sañjātatārakā, nabha:śrī: =

gaganadyuti:, vididyute = viśeṣeṇa dyutimāptavatī ||38||

ākāśaśayyātalamaśnuvāne sudhākare bhartari sānurāge |

śyāmāṅganāyāstimirāntarīyamākāśa
madhyādapayātamāsīt ||39||

ākāśetyādi | sānurāge = anurāgeṇa = ratyā,
raktavarṇena ca sahite,

bhartari = svāmini, sudhākare = candre, ākāśarūpi
śayyātalam = śayanapradeśam,

aśnuvāne = adhitiṣṭhati, sati, śyāmāyā: rātrirūpiṇyā
eva yauvanamadhya-

sthāyāśca striya:, timirāntarīyam =
tamorūpaparidhānīyam, ākāśamadhyāt =

gaganamadhyāt, ākāśatulyamadhyabhāgācca, apayātam =
galitam, āsīt =

abhūt ||39||

@190

pati: paśūnāmiva kālakūṭaṃ patiṃ nadīnāmiva
kumbhayoni: |

ādāya candra: karapallavena gāḍhāndhakāraṃ kavalīcakāra
||40||

patiriti | paśūnāṃ pati: = rudra:, kālakūṭam =
hālāhalamiva; kumbhayoni: =

agastya:; nadīnām = saritām, patim = samudramiva, candra: =
śaśī; karapallavena =

karakisalayena, gāḍham = niviḍam; andhakāram = tama:;
kavalīcakāra = bhakṣayā-

māsa ||40||

viyogadu:khādiva pāṇḍarāṅgīṃ
vilambamānabhramarālakāntām |

kumudvatīmāsavapuṣpadigdhāmāśvāsayāmāsa kareṇa candra:
||41||

viyogetyādi | candra: = śaśī; viyogadu:khāt =
virahakhedāt; iva, pāṇḍa-

rāṅgīm = dhavalāvayavām; vilambamāna: = parilambamāna:;
bhramarā evālakānto

yasyāstām; āsavabharitai: puṣpai: = kusumai:, digdhām =
vyāptām, śaityopacārāya

sarvāṅgeṣu nikṣiptapuṣpāmiti yāvat; kumudvatīm =
kumudinīm; kareṇa = kiraṇena,

hastena ca; āśvāsayāmāsa = āśvastāṃ kṛtavān ||41||

velājaleṣu maṇidarpaṇavibhrameṣu cchāyāgatena
śaśalāñchanamaṇḍalena |

vārākaro varuṇabhūpatinā maṇīnāmekākaro racitamudra
ivāśaśaṅka: ||42||

velājaleṣviti | varuṇabhūpatinā = varuṇamahārājena;
maṇidarpaṇasya vibhrama

iva vibhramo yeṣāṃ teṣu; velājaleṣu = pravṛddhajaleṣu;
chāyāgatena = pratibimbitena;

śaśalāñchanamaṇḍalena = candramaṇḍalena; vārām =
jalānām; ākara: = samudra:; "āpa:

strī bhūmni vārvāri" ityamara: | maṇīnām = ratnānām,
ekākara: = ekakhani:;

racitā = kṛtā, mudrā = cihnam, yasmin sa:, iva, āśaśaṅke
= āśaṅkita: ||42||

anta: parisphuritabālatamālakāntirālakṣyate sma
rajanīkaramaṇḍalaśrī: |

āsṛkvabhāgavivṛtānanasaihikeya
daṃṣṭrākarālagaraladravamudriteva ||43||

@191

antarityādi | anta: = abhyantare, parisphuritā,
bālatamālasya = bāla-

tāpicchakusumasya, kāntiriva kāntiryasya sa:; āsṛkvabhāgam
= oṣṭhaprānta-

paryantam, vivṛtānanasya = vyāvṛttamukhasya, saiṃhikeyasya
= rāho:, daṃṣṭrayorya: karāla: =

bhayaṅkara:; garaladrava:, tena mudritā = cihnitā,
"prāntāvoṣṭhasya sṛkvaṇī"

"saiṃhikeyo vidhuntuda:" iti cāmara:, "karālaṃ danture
tuṅge bhīṣaṇe cābhidheyavat"

iti medinī | iveti sādṛśye | rajanīkarasya = candrasya,
maṇḍalaśrī: = maṇḍala-

śobhā, ālakṣyate sma = dṛśyate sma | kalaṅka:
grahaṇakālikarāhumukhasambandha-

saṃkrāntaviṣamiva babhāviti bhāva: ||43||

bimbaṃ pradarśitakuraṅgakalaṅkarekhaṃ vyaktaṃ babhau
kumudinīkuladaivatasya |

āvartamaṇḍalamivācala
sārvabhaumakanyākalindatanayāmilanopajātam ||44||

bimbamiti | pradarśitā = prakaṭitā, kuraṅgarūpā
kalaṅkarekhā yasya tat,

kumudinīkuladaivatasya = candrasya, vyaktam = spaṣṭam, bimbam
= maṇḍalam, acalā-

nām = parvatānām, sārvabhauma: = cakravartī himavān, tasya
kanyāyā: = gaṅgāyā:,

kalindatanayāyā: = yamunāyāśca, milanena = saṅgamena,
upajātam = utpannam,

āvartamaṇḍalam = jalabhramacakramiva, babhau = śuśubhe
||44||

anta:sphuranmṛgakalaṅkamabhaṃgurābhamatyarthameva śuśubhe
dvijarājabimbam |

tāṭaṅkacakramiva dantamayaṃ tamisrāvāmabhruvo
marakatāṅkitamadhyadeśam ||45||

antarityādi | anta: = madhyabhāge, sphurat = bhāsamāna:,
mṛgakalaṅkam = mṛga-

cihnaṃ yasya tat, abhaṅgurābham = anaśvaradyuti,
dvijarājabimbam = candramaṇḍalam,

tamisrāvāmabhuva: = niśāṅganāyā:, dantamayam =
dantānāṃ vikārastādṛśam, maraka-

tena = harinmaṇinā, aṅkita: = cihnito madhyadeśo yasya tam;
tāṭaṅkacakram = karṇa-

kuṇḍalam; "tāṭaṅkastu tālapatraṃ kuṇḍalaṃ
karṇaveṣṭaka:" iti hemacandra: | atyartham =

atyantam, śuśubhe = babhau ||45||

@192

antarmalīmasamabhādamṛtāṃśubimbamambhodavātamalinodara
darpaṇābham |

kaṇṭhaprabhaprasarakarburitāntarālaṃ bhikṣākapālamiva
kiñca kapālapāṇe: ||46||

antarityādi | ambhodavātena = meghavāyunā, malinām, udaram
= madhyam,

yasya, tādṛśasya, darpaṇasya = mukurasya, ābhā =
kāntiriva kāntiryasya tat, "darpaṇe

mukurādarśau" ityamara: | antarmalīmasam = antarmalīnam,
amṛtāṃśo = candrasya,

bimbam = maṇḍalam, kaṇṭhaprabhāyā: = galakānte:,
prasareṇa = vyāpanena, karburitam =

śabalitam, antarālam = madhyam, yasya tat, kapālaṃ pāṇau
yasya tasya kapāla-

pāṇe: = bhagavata: śivasya, bhikṣāyā: kapālam =
śiro'sthi, "śiro'sthni tu

kapālo'strī" ityamara: | iveti sādṛśye | abhāt = śobhate
sma ||46||

spaṣṭe pradoṣasamaye narapālasūnustvaṣṭrā
samāracitamaṅgalamaṇḍanaśrī: |

vārāṅganābhirabhito maṇidīpikā bhirāsevita: svabhavanaṃ
punarājagāma ||47||

iti buddhaghoṣaviracite padyacūḍ+āmaṇināmni mahākāvye
aṣṭama: sarga: ||

spaṣṭe iti | pradoṣasamaye = sandhyāsamaye, spaṣṭe =
prakāśamāne sati,

tvaṣṭrā = devaśilpinā, "devaśilpinyapi tvaṣṭā"
ityamara: | samāracitā = kṛtā,

maṅgalamaṇḍanasya = śubhālaṅkārasya, śrī: = śobhā
yasya sa:, abhita = parita:;

vārāṅganābhi: = veśyābhi:, parivṛta:; narapālasūnu: =
rājakumāra:; puna: = bhūyo'pi,

svabhavanam = svaprāsādam, ājagāma = āgamat ||47||

iti padyacūḍ+āmaṇimahākāvye kīrttivyākhyāṃ saptama:
sarga: ||

@193

navama: sarga:

kumārasya nīrājanam

āgatya {1. agastya-ka^ |} gehamadhyāsya kumāro
bhadrapīṭhikām |

ārabdhaṃ mātṛdhātrībhirārātrikamupādade ||1||

āgatyeti | kumāra = rājaputra: siddhārtha:, geham =
svaprāsādam, āgatya =

udyānata: pratinivartya, bhadrapīṭhikām = siṃhāsanam,
adhyāsya = upaviśya; mātṛ-

svarūpābhirdhātrībhi: = upamātṛbhi:, "dhātrī
syādupamātā" iti hemacandra: |

ārabdham = upakrāntam, ārātrikam = nīrājanam, upādade =
svīcakāra ||1||

mahārājādhirājasya tanayo maṇḍapasthita: |

siṃhāsanamiyāyaiṣa siṃhasaṃhananastata: ||2||

mahārājeti | tata: = nīrājanasvīkārānantaram, eṣa: =
ayam, siṃhasya =

kesariṇa iva, saṃhananam = śarīraracanā yasya sa tathokta:,
"gātraṃ vapu: saṃhananam"

ityamara: | "varāṅgarūpopeto ya: siṃhasaṃhanano hi sa:"
ityapyatrāmara: | maṇḍape =

janānāmāśraye, "maṇḍapo'strī janāśraya:" ityamara: |
sthita:, mahārājādhi-

rājasya = rājña: śuddhodanasya, tanaya: = putra:
siddhārtha:, siṃhāsanam = bhadrāsanam,

"nṛpāsanaṃ tu yad bhadrāsanaṃ siṃhāsanaṃ tu tat"
ityamara: | iyāya = prāpa ||2||

vāravāmālakāstasya madhurākṛtaya: pura: |

ārebhire darśayitumadbhutaṃ nṛttavibhramam {2.
^vikramam-ka^, pā^ |} ||3||

vāretyādi | tasya = rājaputrasya, pura: = agre;
madhurākṛtaya: = manojñākārā:;

vāravāmālakā: = veśyāṅganā:; adbhutam = āścaryamayam;
nṛttavibhramam = nartana-

vilāsam, vilāsabibbokavibhramā lalitaṃ tathā" ityamara:
||3||

@194

asaktahṛdayastāsām aṅgahāramanohare |

saṅgīte navagīte'pi sa cintāmantarā dadau {1. dade-vi^ |}
||4||

asaktetyādi | sa kumāra:, tāsām = vāragaṇikānām;
aṅgahāreṇa = aṅga-

vikṣepeṇa; manohare = saumye, "aṅgahāro'ṅgavikṣepa:"
ityamara: | navam = nūtnam,

gītaṃ yasmiṃstasmin, saṅgīte = sahagāne; asaktahṛdaya: =
alagnamanā:, san,

antarā = anyatra kasmiṃścitprasaṅge, cintā =
manaścintanam, dadau = adāt ||4||

tadā babhau kumāro'sau cāmarairamarocchritai: |

samīraṇasamuddhūtaistaraṅgairiva sāgara: ||5||

tadeti | tadā = tasmin kāle, asau = kumāra:, amarai: =
devai:, ucchritai: =

uddhatai:, cāmarai: = camarībālavyajanai:, samīraṇena =
vāyunā, samuddhūtai = ūrdhvapreritai:,

taraṅgai: = vīcibhi:, sāgara: = samudra iva, babhau =
śuśubhe ||5||

dhvajaratnapatākābhi: {2. ^vatākābhi:-ka^, pā^ |} śuśubhe
kṣoṇimaṇḍalam |

antarikṣamivānekavidyudvallībhirāvṛtam ||6||

dhvajeti | (tadā) dhvajaratnānāṃ raktavarṇābhi:
patākābhi: = vaijayantībhi:,

"patākā vaijayantī syāt ketane dhvajamastriyām" ityamara: |
kṣoṇimaṇḍalam =

pṛthvīmaṇḍalam; anekābhi:, vidyudvallībhi: =
taḍillatābhi:, āvṛtam = ācchā-

ditam, antarikṣam = ākāśamiva, śuśubhe = babhau ||6||

kālāgarumahādhūmavallīvellitamambaram |

kṛṣṇoragaśatākīrṇa {3. ^mivākīrṇa-ka^, pā^ |}
rasātalamivābabhau ||7||

kāletyādi | kālāgaro: = agarukhaṇḍasya,
mahādhūmavallībhi: = latāsadṛśa-

mahādhūmai:, vellitam = veṣṭitam; ambaram = gaganam,
kṛṣṇoragāṇām = kṛṣṇasarpā-

@195

ṇām, śatena = etatsaṃkhyayā, ākīrṇam = vyāptam; "uraga:
pannago bhogī"

ityamara: | rasātalam = pātālamiva, ā samantāt, babhau =
śuśubhe ||7||

brahmāṇḍakukṣimbharibhirbadhirīkṛtadiṅmukhai: |

anekapaṭahadhvānairādhmātamabhavannabha: ||8||

brahmāṇḍetyādi | brahmāṇḍena kukṣim = udaram, bibhrati =
pūrayantīti taistā-

dṛśai:, brahmāṇḍavyāpakairityartha:, "ubhau tvātmambhari:
svodarapūrake" ityamara: |

abadhirāṇi badhirāṇi sampadyamānāni = kṛtāni
badhirīkṛtāni = śabdagrahaṇā-

yāpaṭūkṛtāni; diśām = kāṣṭhānām, mukhāni =
prārambhabhāgā:, yaistai; anekai: =

bahubhi:, paṭahadhvānai: = ānakadhvanibhi:; "ānaka:
paṭaho'strī" ityamara: |

nabha: = antarikṣam; ādhmātam = mukharitam; abhūt = babhūva
||8||

kumārasya devairārādhanam

airāvatya ivākāśaraṅgeṣvamarayoṣita: |

ghanavādyaravāścakrurakhaṇḍaṃ tāṇḍavakramam ||9||

airāvatya iti | ākāśaraṅgeṣu =
ākāśarūpanartanasthaleṣu; airāvatya: =

vidyuta:, "śampāśatahradā hrādinyairāvatya:
kṣaṇaprabhā" ityamara: | iveti

sādṛśye; amarāṇām = devānām, yoṣita: = nārya:, ghana:
= megha:, kāṃsyādimaya-

stālaśca tadrūpaṃ yadvādyam, tasya rava: = dhvani:,
yāsāṃ tā:; "kāṃsyatālādikaṃ

ghanam" ityamara: | satya:; akhaṇḍam = avicchinnam;
tāṇḍavasya = nartanaviśe-

ṣasya, kramam = paddhatim; cakru: = akārṣu: ||9||

tāsāṃ taralasañcāradṛṣṭibhirmukhamaṇḍalai: |

tārāpathasthalamabhūt sahasramṛgalāñchanam ||10||

tāsāmiti | tāsām = amarastrīṇām; taralasañcārā: =
cañcalagataya:;

dṛṣṭaya: = nayanāni yeṣu tai:; mukhamaṇḍalai: =
mukhabimbai:; tārāsthalam = gaganapradeśa:;

sahasram = etatsaṅkhyākā:; mṛgalāñchanā: = candrā:
yasmiṃstat; abhūta = babhūva ||

@196

vidyādharāśca gandharvā vīṇāgarbhitapāṇaya: |

pūrvāpadānamukharā: purastasya pratasthire ||11||

vidyādharā iti | vīṇābhi: sañjātagarbhā pāṇaya: =
hastā:, yeṣāṃ te = pāṇi-

gṛhītavīṇā:; pūrvāpadānena = pūrvacaritena, mukharā: =
śabdaṃ kurvanta:; apādānaṃ

gāyanta ityartha: vidyādharā:, gandharvāśca, tasya
kumārasya; pura: agre; pratasthire =

prasthānamakārṣu: ||11||

mahendrakaravikṣiptā: mandārasumanobharā: {1.
^sumanoharā:-ma^, pā^ |} |

bhuvanakṣobhagalitā: puṣphurustārakā iva ||12||

mahendretyādi | mahendrahastāt = mahendrakarād; vikīrṇā: =
vikṣiptā:, mandāra-

sumanasām = pārijātakusumānām; bharā: = samūhā:;
bhuvanakṣobheṇa = jagadutpātena;

galitā: = patitā:, tārakā: = nakṣatrāṇi; iva = sadṛśam;
puṣpharu: = pracakāśire ||

kumārasyānavamānadīṃ prati gamanam

itthamārādhito devairdaśatritayayojanam |

atītya panthānamasāvagādanavamāṃ {2. ^vāgādana^-ma^ |}
nadīm ||13||

itthamiti | asau = siddhārthakumāra:; daśānāṃ tritayaṃ
yojanāni yasya tam =

triṃśadyojanavistṛtam; panthānam = mārgam, atītya =
atikramya; anavām = eta-

dākhyāṃ nadīm = saritam, agāt = agacchat ||13||
anavamānadīmāhātmyam

marālamahilālīḍhamṛṇāladalamedurām |

gambhīramakarārāvamukharīkṛtadiṅmukhām {3.
gambhīramukharā^-ka^, pā^ |} ||14||

atha caturbhi: padyairanavamāṃ nadīṃ
varṇayati-marāletyādinā | marāla-

mahilābhi: = haṃsībhi:, ālīḍhai: = āsvāditai:,
mṛṇāladaṇḍai: = bisakhaṇḍai:, medu-

@197

rām = pūrṇām; "haṃso marālo nīlākṣa:" iti vaijayantī;
"mṛṇālaṃ tandulaṃ visam"

iti hemacandraśca | gabhīreṇa = gambhīreṇa, makarāṇām =
jalajantuviśeṣāṇām,

jhaṣāṇāmityartha:, ārāveṇa = śabdena, mukharīkṛtāni =
mukharitāni, digmu-

khāni = digbhāgā: yasyāstām | "nadīmudatarat"
ityagrimeṇāṣṭādaśaślokena

sambandha: ||14||

taraṅgaśīkarāsāratārādanturitāmbarām |

sarasīruhasaurabhyasurabhīkṛtamārutām ||15||

taraṅgetyādi | taraṅgaśīkarāṇām = vīcikaṇānām,
āsārai: = prasaraṇaireva

"āsāra: syāt prasaraṇe" iti viśva: | tārābhi: =
nakṣatrai:, danturitam =

sāndritam, ambaram = gaganaṃ yasyāstām; sarasīruhāṇām =
padmānām, saurabheṇa =

sugandhena, surabhīkṛta: = sugandhīkṛta:, māruta: = vāto
yasyāstām `nadīmudatarat'

ityagrimeṇa ślokena sambandha: ||15||

kallolavallīvalayasamullāsitasārasām |

kalahaṃsakalatrāṇāṃ kaṇṭhadaghnormimaṇḍalīm ||16||

kalloletyādi | kallolā = taraṅgitā vallya iva tāsāṃ
balayeṣu = kaṭakeṣu,

samullāsitā: = bhāsamānā:, sārasā: = sārasapakṣiṇo
yasyāṃ tām; kalahaṃsa-

kalatrāṇām = kādambayoṣitām; "kādamba: kalahaṃsa: syāt"
ityamara: | kaṇṭha:

pramāṇamasyā iti kaṇṭhadaghnī, ūrmimaṇḍalī =
kallolamālā yasyāṃ tām; "pramāṇe

dvayasac" (pā^ sū^ 5.2.37) iti daghnacpratyaya: |
"nadīmudatarat" iti

śeṣa: ||16||

mīnavikṣiptakalhārapuñjakiñjalkarañjitām |

vinidrakamalodīrṇamadhudravataraṅgitām ||17||

mīnetyādi | mīnai: = matsyai:, vikṣiptasya = kampitasya,
kalhārapuñjasya =

saugandhipuṣparāśe:; kiñjalkai: = kesarai:, rañjitām =
citritām, "kiñjalka:

@198

kesaro'striyām" ityamara: | vinidrebhya: = vikacebhya:,
kamalebhya: = paṅkajebhya:,

udīrṇena = ni:sṛtena, madhudraveṇa = makarandapravāheṇa,
taraṅgitām = sañjātataraṅgām,

pravṛddhāmityartha: | "nadīmudatarat" ityagrimeṇa saha
sambandha: ||17||

tāraṇāya mahāmbhodhestanvan guṇanikāmiva |

cintāyuktena vāhena tāṃ nadīmudatītarat ||18||

tāraṇāyeti | mahāmbhodhe: = mahāsāgarasya, tāraṇāya =
taraṇakriyāyai, guṇa-

nikām = asakṛt pariśīlanam, tanvan = vistārayan,
cintāyuktena vāhena =

aśvena, tām = anavāmākhyām, nadīm = saritam, udatītarat =
uttarati sma ||

uttīrya tasyā: puline turagādavatīrya sa: |

channaṃ nivartayāmāsa datvā bhūṣāśca vāhanam ||19||
uttīryeti | tasyā: = nadyā:, puline = taṭe, uttīrya,
turagāt = aśvāt,

avatīrya = avaruhya, sa: = rājakumāra:, bhūṣā: =
alaṅkaraṇāni, vāhanam = aśvaṃ ca

datvā = pradāya, channam = etannāmakaṃ sūtam,
nivartayāmāsa = kapilāṃ prati

prasthāpayamāsa ||19||

tapaścaryāvarṇanam

ādikalpasamudbhūtāmādibrahmasamāhṛtām |

agrahīdagraṇī: puṃsāṃ tapodhanapariṣkriyām ||20||

ādityādi | puṃsām = janānām, agraṇī: = śreṣṭha:,
ādikalpe = prathamakalpe,

samudbhūtām = samutpannām, ādibrahmaṇā =
pradhānabrahmaṇā, samāhṛtām = gṛhītām,

tapodhanānām = munīnām, pariṣkriyā = pariṣkāram,
veṣabhūṣāmityartha:, agrahīt =

gṛhītavān ||20||

ādāya tāpasākalpamanalpaguṇagumbhitam |

ācchādya tena cātmānamadhatta tapasi sthitim ||21||

@199

ādāyeti | (sa: = siddhārtha:) analpaguṇagumphitam =
bahuguṇapūrṇam, tāpasā-

kalpam = tāpasaveṣam, gṛhītvā, tena = veṣeṇa ca,
ātmānam = svam, ācchādya =

ācchādanaṃ kṛtvā, tapasi = tapaścaryāyām, sthitim =
sthānam, adhatta =

svīcakāra ||21||

athāvalokya lokeśaṃ dīkṣitaṃ śakradiṅmukham |

ānandamandahasitairiva pāṇḍaratāmayāt ||22||

atha = taponiṣṭhāgrahaṇānantaram, śakradiṅmukham =
indradikprārambhabhāga:, loke-

śam = lokaśreṣṭhaṃ tam, dīkṣitam = tapodīkṣāyuktam,
avalokya = dṛṣṭvā; ānandajai:,

mandahasitai: = smitahāsyai:, ivetyutprekṣāyām,
pāṇḍaratām = dhavalatām, ayāt =

jagāma | prabhātakāla: sannihita iti bhāva: ||22||

samastalokanāthasya tasya śāsturivājñayā |

śatamanyudiśā'dhatta sandhyāpāṭalamambaram ||23||

samastetyādi | tasya = amuṣya, samastalokanāthasya =
samastajanaśreṣṭhasya,

śāstu: = siddhārthasya, ājñayā = ādeśeneva,
śatamanyudiśā = prācī dik, ambaram =

vastram, ākāśaṃ, sandhyā = sandhyāvacca, pāṭalam =
śvetaraktavarṇam, "śvetaraktastu

pāṭala:" ityamara: | adhatta = dhāritavatī |
siddhārthājñayā prācī digapi kaṣāya-

vastramadhatta iti śleṣamūlakahetūtprekṣā ||23||

tasyāvalokanāyaiva śākyavaṃśaśikhāmaṇe: |

adhyāsta kūlakūṭastha: prathamādriṃ gabhastimān ||24||

tasyeti | śākyavaṃśasya = śākyakulasya, śikhāmaṇe: =
śiromaṇe:, tasya =

siddhārthasya, avalokanāya = darśanāya, ivetyutprekṣāyām,
kulasya = śākyavaṃśasya,

kūṭastha: = mūlapuruṣa:, gabhastimān = sūrya:,
prathamādrim = udayagirim, adhyāsta =

adhitasthau ||24||

@200

ajñānamevaṃ jagatāmapasārya tvayetyapi |

asyādiśanniva ravirandhakāramapākarot ||25||

ajñānamiti | ravi: = sūrya:, "tvayā = siddhārthena, evam =
tapasā bodhimupa-

labhya tayā, jagatām = lokānām, ajñānam =
avidyāndhakāra:, apasāryam =

apasāraṇīyam," ityapi = etadapi, asya = siddhārthasya kṛte,
ādiśan = ājñāṃ

kurvan, svapravṛttyā sūcayan ityartha: | ivetyutprekṣāyām;
jagatām = lokānām,

andhakāram = tama:, apākarot = apākṛtavān ||25||

jñānālokastrijagatāmevameva tvayeti ca |

asyādiśannivālokamāviścakre vikartana: ||26||

jñānetyādi | tvayā = siddhārthena, trijagatām =
lokatrayasya, jñānāloka: =

jñānarūpaprakāśa:, "āloko darśanoddyotau" ityamara:,
evameva = itthameva,

āviṣkaraṇīya iti śeṣa:, iti = itthañca, asya =
siddhārthasya kṛte, ādiśan =

ādeśaṃ kurvanniva, svapravṛttyā sūcayanniva |
ivetyutprekṣāyām | vikartana: =

sūrya:; "vikartanārkamārtaṇḍamihirāruṇapūṣaṇa:"
ityamara: | ālokam = prakāśam,

āviścakre = āviṣkṛtavān ||26||

dīkṣite bhūbhṛtāṃ nāthe nirviṇṇā iva bhūbhṛta: |

aruṇātapalakṣeṇa cakrire valkadhāraṇam {1.
^dhāraṇā-ma^ |} ||27||

dīkṣite iti | bhūbhṛtām = rājñām, parvatānāṃ ca;
nāthe = svāmini, dīkṣite =

dīkṣāṃ prāpte sati; bhūbhṛta: = rājāna:, parvatāśca;
nirviṇṇā: = nirvedayuktā:,

viraktā iva santa:, aruṇātapalakṣeṇa = aruṇātapavyājena;
valkadhāraṇam = cīra-

dhāraṇam, cakrire = akārṣu: ||27||

ādityabandhorbodhaikasindho: samudayādiva |

prabodhamudrāmabhajan sakalā: kamalākarā: ||28||

@201

ādityetyādi | bodhaikasindho: = jñānanidhe:; ādityabandho:
= siddhārthasya,

tadvaṃśyatvāt; samudayāt = udgate:; sakalā: = samagrā:,
kamalākarā: = nalinya:;

prabodhamudrām = jñānamudrām, abhajan = prāpnuvat |
satāmasādhāraṇā guṇā: sva-

vaṃśyānanusarantīti gamyate ||28||

kṛtakṛtyaṃ tamuddiśya kṛtāñjalipuṭā iva |

ābaddhamukulāstasthuraśeṣā: kumudākarā: ||29||

kṛtakṛtyamiti | tam = siddhārtham, kṛtakṛtyam =
kṛtārtham, uddiśya = lakṣyī-

kṛtya; aśeṣā: = nikhilā:, kumudākarā: = kumudinya:,
ābaddhamukulā: = dhṛta-

kuḍmalā:, santa:, tasyu: = sthitā: | ivetyutprekṣāyām
||29||

sanmārgadeśikasyāsya tīrthikā iva tejasā |

tapanasya samākrāntāstārakā nistviṣo'bhavan ||30||

sanmārgetyādi | satām = sajjanānām, mārgasya =
muktimārgasya, ākāśa-

mārgasya ca; deśikasya = upadeṣṭu:, asya = siddhārthasya;
tejasā = pratāpena;

tīrtham = śāstrameṣāmastīti tīrthikā: = "tīrtha
śāstre gurau yajñe" iti

hemacandra: | tapanasya = sūryasya; "tapana: savitā ravi:"
ityamara: | samā-

krāntā: = ākrāntā:, tārakā: = nakṣatrāṇi, nirgatā: =
naṣṭā:, tviṣa: = kāntayo

yābhyastā: = kāntirahitā:, abhavan = babhūvu: ||30||
avakāśapradānārthamiva tatkīrtisaṃhate: |

aśeṣamāśāvivaramānaśe'tiviśālatām ||31||

avakāśeti | tasya = siddhārthasya, kīrtisaṃhṛte: =
yaśa:samūhasya; avakāśa-

sya = avasthānadeśasya, pradānārtham = pradānahetave;
aśeṣam = nikhilam;

āśānām = diśām, vivaram = bhāga:, ativiśālatām =
ativaipulyam;

ānaśe = prāpa ||31||

@202

siddhārthamukhaśītāṃśuṃ dṛṣṭvā dīptaṃ divā'pi ca |

vrīḍāvaśādiva vidhurbabhūva vigatacchavi: ||32||

siddhārthetyādi | divā'pi = divase'pi; apiśabdena
rātrimātradīptāt

candrād vyatirekī vyajyate | siddhārthasya mukharūpiṇaṃ
śītāṃśum = candram, dṛṣṭvā =

avalokya, vidhu: = candra:, vrīḍāvaśāt = lajjāvaśāt;
ivetyutprekṣāyām; vigata-

cchavi: = vinaṣṭakānti:, abhavat = babhūva ||32||

jagadekagurostasya darśanādiva dīptimān |

vigatodayarāgaśrīrviveśākāśamāśramam ||33||

jagadityādi | jagata: = lokasya, ekaguro: =
ekamātrādhiṣṭhāyakasya, tasya =

siddhārthasya; darśanāt = avalokanāt; dīptimān =
kāntimān; sūrya iti śeṣa:;

vigatā = vinaṣṭā, udaye sthitā, rāgaśrī: =
aruṇakāntiryasmāt sa:; anyatra-

vigatodayā = utpattiśūnyā, rāgaśrī: =
viṣayābhilāṣasampat yasmāt sa:;

ākāśam = gaganam, anyatra = śūnyam; āśramam = sthānam;
viveśa = praviṣṭavān |

manorathaśataprāptapravrajyārasanirvṛta: |

dināni kānicit tasyāstīre cikṣepa deśika: ||34||

manoratheti | manorathānām = saṅkalpānām, śatena =
etasaṅkhyayā, prāptā-

yā: = adhigatāyā:; pravrajyāyā: = saṃnyāsasya, rasena =
ānandena, nirvṛta: = sukhita:,

deśika: = guru: = siddhārtha:; tasyā: = anavamānadyā:,
tīre = taṭe; kānicit = kati-

payāni; dināni = divasāni; cikṣepa = nināya ||34||

anyedyuratha bhikṣārthamādibhikṣurbubhukṣita: |

vyatītya dūramadhvānaṃ bimbasārapurīmagāt ||35||

anyedyuriti | atha = anantaram; anyedyu: = anyasmin dine;
bubhukṣā

asya sañjāteti bubhukṣita: = kṣudhita; "bubhukṣita: syāt
kṣudhito jighatsu-

raśanāyita:" ityamara: | ādibhikṣu: = bhikṣuśreṣṭha:;
dūram = nātisamīpam;

@203

adhvānam = mārgam, vyatītya = atikramya; vimbasārasya =
etadākhyasya rājña:;

purīm = nagarīm; agāt = iyāya ||35||

bimbasārapurīvarṇanam

viśaṅkaṭaśilāsālavijitāvadhibhūdharān |
pātālāgādhaparikhāpalvalīkṛtasāgarām ||36||

kīdṛśī sā bimbasārapurī ?-iti jijñāsāyāṃ tāmeva
vivṛṇoti kavi:

ṣaḍbhi: ślokai: kulakena-viśaṅkaṭetyādinā |
viśaṅkaṭena = pṛthunā; śilā-

sālena = śilāmayaprākāreṇa, vijita: = avadhibhūta:,
bhūdhara; = lokāloko yasyā-

stām; "viśaṅkaṭaṃ pṛthu bṛhat", "prākāro varaṇa:
sāla:" iti cāmara: | pātā-

laparyantam = rasātalaparyantam, agādhayā = atigabhīrayā,
parikhayā = kheyena, "kheyaṃ

tu parikhā" ityamara: | palvalīkṛta: = alpasara:kṛta:;
"veśanta: palvalaṃ

cālpasara:" ityamara: | sāgara: = samudro yasyāstām |
"bimbasārapurīmagāt'

iti pūrveṇa sambandha: ||36||

ghoṭīkhurapuṭīkoṭikroḍīkṛtadharātalām |

mādyanmadāvalādhīśamadapaṅkilavīthikām ||37||

ghoṭītyādi | ghīṭīnām = aśvajātīnām;
jātivācitvānḍīṣ | "ghoṭa-

saindhavagandharvā haya-vāji-turaṅgamā:" iti rabhasa: |
khurapuṭīnām = śaphapradeśā-

nām; koṭibhi: = etatsaṅkhyābhi:, kroḍyām = bhujāntare
kṛtam; "na nā kroḍaṃ

bhujāntaram" ityamara: | vyāptamiti yāvat; dharātalam =
bhūtalam, yasyāṃ tāṃ

tathoktām; mādyatām = madayuktānām; madāvalādhīśānām
= jagādhipānām;

madai: = dānajalai:; paṅkilā: = kardamavatya:; vīthikā: =
rathyā:, yasyāṃ tāṃ tatho-

ktām | `bimbasārapurīmagāt' iti pūrveṇa sambandha: ||37||

@204

māṇikyasaudhavalabhīvalamānamarālikām {1.^varālikām-ma^
|} |

vātāyanamukhodīrṇadhūmarājivirājitām ||38||

māṇikyetyādi | māṇikyānāṃ saudhavalabhīṣu =
prāsādagopānasīṣu; vala-

mānā: = sañcarantya:; marālikā: = haṃsayoṣitā yasyāṃ
tām | vātāyanānām =

gavākṣāṇām; mukhebhya: = vivarebhya:, udīrṇayā =
udgatayā; dhūmarājyā = dhūmapaṃktyā,

virājitām = śobhitām; `bimbasārapurīmagāt' iti pūrveṇa
sambandha: ||38||

bālācalatulākoṭivācālaharidañcalām {2.
bālācalattulā^-ma^ |} |

mandānilasamādhūtadhvajacūḍālamandirām ||39||

bālācaleti, bālānām = strīṇām, calābhi: =
cañcalābhi:, tulā-

koṭibhi: = nūpurai:; vācālāni = mukharāṇi;
haridañcitāni = digantāni, yasyāṃ

tām; "pādāṅgadaṃ tulākoṭimañjīro nūpuro'striyām"
ityamara: | mandāni-

lena = mandavāyunā, samādhūtena = kampitena, dhvajena =
patākayā, cūḍālāni =

śikhāvanti, mandirāṇi = gṛhāṇi yasyāṃ tām |
"bimbasārapurīmagāt" iti

pūrveṇa sambandha: ||39||

valārikārmukasmeramaṇitoraṇamāṃsalām |

vallīkisalayārabdharathyāvandanamālikām ||40||

balārītyādi | balārikārmukeṇa = indradhanuṣā, smereṇa =
prakāśamānena, maṇi-

toraṇena = maṇimayabahirdvāreṇa, māṃsalām = vṛddhām;
pravṛddhakāntimityartha: | vallī-

kisalayai: = latāpallavai:, ārabdhā: = kṛtā:, rathyāsu =
pradhānavīthiṣu; uttolitā:,

vandanamālikā: = toraṇasrajo yasyāṃ tām, "toraṇāgre tu
maṅgalyaṃ dāmavandana-

mālikā" iti hemacandra: | `vimbasārapurīmagāt" iti
pūrveṇa sambandha: ||

viśālaviśikhābhogamekhalojjvalamadhyamām |

vihāravāpikāvīcīsamīcīnopaśākhikām {3.
paśalyakām-ma^ |} ||41||

@205

viśāletyādi | viśālānām = vistṛtānām, viśikhānām =
rathyānām,

"rathyā pratolī viśikhā" ityamara: | ābhoga eva = vistāra
eva, mekhalā =

kāñcī, tayā ujjvala: = prakāśamāna:; madhyama: =
madhyabhāgo yasyāstām, vihāra-

vāpikānām = krīḍāvāpīnām, vīcibhi: = samīcīnā: =
kṣālitā, upaśākhina: =

samīpasthavṛkṣā: yasyāstām | "bimbasārapurīmagāt" iti
pūrveṇa sambandha: ||

tatra bhikṣāṃ samādātuṃ tapodhanaśikhāmaṇi: |

vīthīṣu vīthīṣu śanairvijahāra vināyaka: ||42||

tatreti | tatra = bimbasārapuryām, tapodhanaśikhāmaṇi: =
ṛṣiśreṣṭha:, vināyaka: =

siddhārtha:; "daśabalo'dvayavādī vināyaka:" ityamara: |
vīthīṣu vīthīṣu =

prativāthi, śanai: = mandam; vijahāra = vihāra kṛtavān
||42||

mohāpanodamapyenaṃ munīndramabhivīkṣitā: |

mugdhā vidagdhā: sakalā mohanidrāṃ prapedire ||43||

mohetyādi | enam = imam, mohāpanodam = ajñānanivartanam;
mohamapanuda-

tīti "karmaṇyaṇ" (pā^ sū^ 3.2.1) ityaṇ pratyaya: |
munīndram =

muniśreṣṭham; abhivīkṣitā: = abhito
vīkṣitumārabdhavatya:, ādikarmaṇi karttari-

kta: | sakalā: = samagrā:, vidagdhā: = cāturyamayya:;
mugdhā: = ramaṇīyā:, yoṣita: =

striya:; mohanidrām = moharūpāṃ nidrām; prapedire = pāyu:
| siddhārthasya sarva-

mohanivartakatve'pi
rūpalāvaṇyādivastuśakteranyathākartumaśakyatvāt
strīṇāṃ

mohaprāpti:-ityādinā pratīyamānasya virodhasya parihārād
virodhābhāso-

'laṅkāra: ||43||

vigatonmeṣasammeṣaviṣphārīkṛtacakṣuṣām |

manobhavārirapyāsāṃ manobhavamajījanat ||44||

vigatetyādi | vigatau = vinaṣṭau, unmeṣa-sammeṣau =
unmīlana-nimīlane,

yasmin karmaṇi tad yathā syāt tathā; viṣphārīkṛtāni,
cakṣūṃṣi = netrāṇi,

yābhistāsām; āsām = bimbasārapuranārīṇām; manobhavam =
kāmavikāram,

@206

manobhavasya = madanasya, ari: = śatru:, siddhārtha:;
ajījanat = ajanayat | virodha-

parihāra: pūrvavat ||44||

tatra bhikṣāṃ samādāya śikṣāpādavicakṣaṇa: |

tadabhyarṇagataṃ tūrṇaṃ śiloccayamaśiśriyat ||45||

tatra = bimbasārapuryām; bhikṣām = bhikṣānnam; samādāya
= samyaggṛhītvā;

śikṣāyā: = tapo'bhyāsasya, āpāde = sampādane,
vicakṣaṇa: = kuśala:; tasyā: =

bimbasārapuryā:; abhyarṇam = samīpam; gatam = sthitam;
tūrṇam = unnatam; śilo-

ccayam = parvatam;
"adri-gotraṃ-giri-grāvācala-śaila-śiloccayā:" ityamara:;

aśiśriyat = āruroha ||45||

pāṇḍaraparvatavarṇanam

upakaṇṭhakalālāpakālakaṇṭhamanoharam |

kaṇṭhīravakarāghātacūrṇīkṛtagajākulam ||46||

atha pañcabhi: padyaistameva parvataṃ kulakena viśinaṣṭi
kavi:-upakaṇṭhe-

tyādinā | upakaṇṭham = samīpe, kalā: = manoharā:,
ālāpā: = vāco yeṣāṃ tai:,

kālakaṇṭhai: = nīlakaṇṭhai: mayūrai:, manoharam = ramyam,
kaṇṭhīravāṇām = siṃhānām,

karāghātai: = hastatāḍanai:, cūrṇīkṛtai: =
ślathagātrai:, gajai: = hastibhi:, ākulam =

vyāptam | `śiloccayamaśiśriyat' iti pūrveṇa sambandha:
||46||

vetaṇḍaśuṇḍādaṇḍābhakuṇḍalīśvaramaṇḍitam |

śikhaṇḍimaṇḍalārabdhatāṇḍavaṃ pāṇḍarāhvayam {1.
vāṇḍarā^-ma^ |} ||47||

vetaṇḍetyādi | vetaṇḍānām = gajānām,
śuṇḍādaṇḍānām = karihastānām,

ābheva ābhā = kāntiryeṣāṃ tai:, kuṇḍalīśvare: =
sarpaśreṣṭhai: maṇḍitam = alaṃkṛtam,

"vetaṇḍa: karaṭī gaja:" iti trikāṇḍaśeṣa: |
"śuṇḍāpi jalahastinyām

madirā-kari-hastayo" iti viśva:; kuṇḍalī
gūḍhapāccakṣu:śravā:" ityamara: |

@207

śikhaṇḍa: = varham, eṣāmastīti śikhaṇḍina: = mayūrā:,
teṣāṃ maṇḍalena = samūhena,

ārabdham = prakāntam, tāṇḍavam = uddhatanartanam, yasmin
tam, "śikhaṇḍo varha-

cūḍayo:" iti hemacandra: | pāṇḍarāhvayam =
pāṇḍaranāmakam | "śiloccaya-

maśiśriyat" iti pūrveṇa sambandha: ||47||

viśālaśikharoddeśaviśrāntajaladādhvagam |

viharanmattamātaṅgapunaruktamahopalam ||48||

viśāletyādi | viśāle = vistṛte, śikharoddeśe =
śṛṅgadeśe, viśrāntā: =

khedamapākurvanta:, jaladā: = meghā eva adhvaṃ gacchantīti
adhvagā: = pathikā:,

yasya tam; viharadbhi: = krīḍadbhi:, mattamātaṅgai: =
unmattagajai:, punaruktā: = dvigu-

ṇitā:, mahopalā: = bṛhacchilā: yasmiṃstam |
"śiloccayamaśiśriyat" iti

pūrveṇa sambandha: ||48||

viśaṅkaṭaśilākoṭipāṭitāmbarakoṭaram |

pañcāsyapāṇiparyastagajamauktikavistṛtam ||49||

viśaṅkaṭetyādi | viśaṅkaṭābhi: = pṛthubhi:,
śilākoṭibhi: = pāṣāṇāgrai:,

pāṭitam = vidāritam, ambaram = gaganameva, koṭaram = chidram
yasya tam,

"niṣkuha: koṭaraṃ vā nā" ityamara: | pañcāni =
vistṛtāni, āsyāni = mukhāni

yeṣāṃ teṣām, siṃhānām, pāṇibhi: = hastai:, paryastai:
= vikīrṇai:, gajānām = hasti-

nām, mauktikai: = muktāsamūhai:, vistṛtam = ācchāditam,
"śiloccayamaśi-

śriyat" iti pūrveṇa sambandha: ||49||

nirjharīpūranirdhautakaladhautaśilātalam |

mekhalopāntavilasatpulindapṛtanāpatim ||50||

nirjharītyādi | nirjharīṇām = girinadīnām, pūreṇa =
pravāhena, nirghautam =

kṣālitam, kalaghautasya = suvarṇasya, śilātalam =
śilātaṭaṃ yasya tam, mekhalāyā: = 

@208

girinitambasya, upānte = samīpe, vilasan = bibhrājan,
pulindasya = kirātasya,

pṛtanāyā: = senāyā:, pati: = svāmī yasya tam;
"mekhalādrinitambe syād

rasanā-khaṅgabandhayo:" iti hemacandra: |
"śiloccayamaśiśriyat" iti pūrveṇa

sambandha: ||50||

taḍāke tasya siddhārtha: snātvā nikaṭavartini |

sthitvā taṭaśilāpaṭṭe bhikṣānnarasamanvabhūt ||51||

taḍāke iti | siddhārtha: = rājakumāra:, tasya = parvatasya,
taḍāke = sarasi,

snātvā = snānaṃ kṛtvā, nikaṭavartini = samīpavartini,
taṭaśilāpaṭṭai: = taṭasthita-

śilāphalake, bhikṣānnarasam = bhikṣāsampāditānnarasam,
anvabhūt = anubabhūva ||

aparedyurvinirgatya tasmādeṣa purāntare | piṇḍapātavidhiṃ
kṛtvā prāpadabhyarṇakānanam ||52||

aparedyuriti | aparedyu: = anyasmin ahani, eṣa: = siddhārtha:,
tasmāt

pāṇḍaraparvatapradeśāt, vinirgatya = niṣkramya, purāntare
= anyasminnagare grāme vā,

piṇḍasya = bhikṣānnasya, pātavidhim = udare pātanakarma,
bhikṣānnabhojanamityartha:,

kṛtvā = vidhāya; abhyarṇakānanam = sannihitavanam; prāpat
= prāpnot ||52||

taḍ+ākanikaṭe nadyāstaṭe śaile ca kānane |

nivasan divasāneṣa ninye mānyo bahūnapi ||53||

taḍāketyādi | eṣa = tapasvī siddhārtha:, mānya: =
jagatāṃ pūjya: san, kadā=

cit, taḍākanikaṭe = kasyacit sarovarasya nikaṭe, kadācit,
nadyā: = kasyāścit

saritastaṭe = tīre, kasmiṃścit śaile = parvate vā, kānane
= vane vā, nivasan =

vāsaṃ kurvan, bahūn = analpān, divasān = dināni, ninye =
yāpayāmāsa ||53||

tapovaneṣu dhanyeṣu du:sādhāni tapāṃsyapi |

cacāra dhīrahṛdaya: saṃsārakleśaśāntaye ||54||

@209

tapovaneṣviti | ayaṃ ghorahṛdaya: = dhairyaśālī,
siddhārtha:, dhanyeṣu = siddhārtha-

sambandharūpadhanaṃ labdhavatsu, mahābhāgyavatsvityartha:,
tapovaneṣu = tapa:sthalabhūta-

kānaneṣu, saṃsāre = jagati, ye kleśā: =
jarāmaraṇādayasteṣāṃ śāntaye = nivṛttyai:,

du:sādhāni = itarai: sādhayitumaśakyāni, tapāṃsi =
kliṣṭakarmāṇi, cacāra =

ācaritavān ||54||

aprāpya nirvāṇapadaṃ duścaraiścaritairapi |

ko vā'bhyupāyastasyārthe bhavedityākulo'bhavat ||55||

aprāpyeti | (sa: siddhārtha:) duścarai: = ācaritumaśakyai:;
caritai: =

anuṣṭhānai:; bhāve kta:; nirvāṇapadam = muktipadam,
aprāpya = alabdhvā, tasya = nirvā-

ṇasya; arthe = viṣaye; "arthe viṣayārthakāraṇavastuṣu"
ityamara: | ko vā,

anya:, abhyupāya: = sādhanam; bhavet = syāt-iti = evam;
ākula: = vyagra:,

cintita ityartha:; abhavat = abhūt ||55||

ekadā pāramībhāgyaparipākaprakāśanam |

svapnapañcakamadrākṣīt sucaritranidhi: {1. ^sudhī:-ka^ |}
prage {2. prabhu:-ma^ |} ||56||

ekadeti | ekadā = ekasmin kāle; sucaritānām =
śobhanacaritrāṇām,

nidhi: = ākara:, siddhārtha:; paramasya bhāva: pāramī,
"guṇavacanabrāhmaṇādibhya:

karmaṇi ca" (pā^ sū^ 5.1.124) iti bhāve ṣyatri,
ṣitvānṅīṣi,

"halastaddhitasya" (pā^ sū^ 6.4.150) iti yalope siddhaṃ
rūpam; tasyai

yad bhāgyam = adṛṣṭaviśeṣa:, tasya paripākasya =
phalonmukhatvasya, prakāśanam =

sūcakam; svapnapañcakam = pañca svapnān; prage =
prāta:kāle; "prage prāta:

prabhāte ca" ityamara: | adrākṣīt = draṣṭavān ||56||

dṛṣṭvā'vabudhya svapnārthaṃ pratyavetya vicakṣaṇa: |

niścikāyāhamadyaiva nirvṛtiṃ prāpnuyāmiti ||57||

@210

dṛṣṭveti | (sa: = tapodhana:) dṛṣṭvā = avalokya,
svapnamiti śeṣa:, avabudhya =

jāgaritvā; svapnārtham = svapnadṛṣṭasvapnaprayojanam,
pratyavetya = jñātvā; "aham =

siddhārtha:, adyaiva = asminneva dine, nirvṛtim = nirvāṇam,
prāpnuyām = labheyam"

iti = ittham, niścikāya = niracinot ||57||

kṛtvā dinamukhācāraṃ bhikṣāvelāṃ pratīkṣya sa: |

āsāñcakre vaṭasyādha: pūjāvihitasatkṛte: {1.
prajāvihita^-ma^ |} ||58||

kṛtveti | sa: = tapodhana:; dinamukhe = pratyūṣe, ya ācāra:
= karma, tam; kṛtvā =

vidhāya, bhikṣāvelām = bhikṣāsamayam; pratīkṣya =
pratīkṣāṃ kṛtvā; pūjābhi: =

arcanābhi:, vihitā = kṛtā, satkṛti: = satkāro yasya tasya,
vaṭasya = vaṭavṛkṣasya

(pippalasya ?), adha: = adha:pradeśe; āsāñcakre = tasthau
||58||

pāyasabhojanam

atha kācid viśālākṣī devatāṃ tannivāsinīm |

adhikṛtya tadā ninye pāyasaṃ prārthanāparā ||59||

atheti | atha = vaṭamūlasthityanantaram; tadā = tasmin kāle;
tannivāsi-

nīm = vaṭavṛkṣādhiṣṭhātrīm, devatām = devaviśeṣam;
adhikṛtya = uddiśya; kācit;

viśālākṣī = viśālanayanā, prārthanāparā =
abhīpsitasiddhiyācanaparā, pāya-

sam = kṣīreṇa sampṛktaṃ pakvamodanam, ninye = anaiṣīt
||59||

tacchaṅkayaiva sā tasmai dadau pātreṇa pāyasam |

tadādāya mahāsattvo yayau nairañjarātaṭam ||60||

tadityādi | tacchaṅkayaiva =
vaṭādhiṣṭhitadevatāsandehenaiva, sā = nārī, tasmai =

siddhārthāya; pātreṇa = bhājanena; upalakṣitamiti śeṣa:,
dadau = dattavatī | tat

pāyasam = kṣīrapakvaudanam; sa mahāsattva: =
mahāvyavasāya:; "sattvaṃ dravye guṇe

citte vyavasāyasvabhāvayo:" iti hemacandra: | ādāya =
gṛhītvā; nairañjarā-

taṭam = nairañjarānadītīram; yayau = ayāsīt ||60||

@211

tasyā: śaranniśākāśavimale salile muni: |

snātvā suvarṇapātrasthaṃ bubhuje pāyasaṃ budha: ||61||

tasyā iti | muni: = siddhārtha:; tasyā: =
nairañjarānadyā:, śaranniśāyām =

śāradyāṃ rātrau, ākāśavad = gaganavat, vimale =
paryavadāte; salile = jale;

snātvā = snānaṃ vidhāya; suvarṇapātrastham =
suvarṇamayabhājane sthitam, pāyasam =

kṣīramiśritaudanam; bubhuje = bhuktavān ||61||

sālakānanavarṇanam

tata: kisalayālokabālātapavilāsini |

manojñakokilālāpavācālaharidañcale ||62||

tata iti | tata: = pāyasabhojanānantaram; kisalayānām =
pallavānām,

āloka: = prakāśa eva bālātapa: = bālasūrya:, tena
vilasatīti tasmin; manojñai: =

sundarai:; kokilālāpai: = pikadhvanibhi:; vācālāni =
mukharāṇi, haridañca-

lāni = digantāni, yasya tasmin; "sālakānane tāpaṃ nināya"
ityagrimeṇa

ślokena saha sambandha: ||62||

mandānilādhūtalatāḍolādurlalitālini |

bālacūtāṃkurāsvādamodamānavanapriye ||63||

mandetyādi | mandānilena = mandavāyunā; ādhūtāsu =
kampitāsu, latāsu =

vallarīṣveva, ḍolāsu = krīḍāyantreṣu; durlalitā: =
garvitā:, alaya: = bhramarā:;

yasmiṃstasmin; bālacūtāṃkurāṇām = navyāmrapallavānām,
āsvādena = rasena,

modamānā: = tuṣyanta:; vanapriyā: = pikā:, yasmiṃstasmin;
"vanapriya: parabhṛta:

kokila; pika ityapi" ityamara: | yasmiṃstasmin |

"sālakānane tāpaṃ

nināya" ityagrimeṇa saha sambandha: ||63||

@212

mandārakorakasyandimakarandasugandhini |

madagandhavahaspandakandalīkṛtakautuke ||64|| mandāretyādi |
mandārakorakebhya: = pārijātakalikābhya:, syandibhi: =

prasravadbhi:, makarandai: = puṣparasai:, sugandhini =
surabhiṇi; madagandhavahasya = mada-

janakavāyo:; spandena = sparśena, kandalīkṛtam = vardhitam,
kautukam = santoṣo

yasmiṃstasmin | "sālakānane tāpaṃ nināya" ityagrimeṇa
saha sambandha: ||64||

utphullamañjarīpuñjapiñjarīkṛtasatpathe |

bhramadbhramarajhaṅkārahuṅkāracakitādhvage ||65||

utphulletyādi | utphullena = vikacena, mañjarīpuñjena =
puṣpastabaka-

rāśinā, piñjarīkṛta: = piṅgalīkṛta:, satpatha: =
ākāśamārgo yasya tasmin;

bhramatām = bhramaṇaṃ kurvatām, bhramarāṇāṃ
jhaṅkārādeva = huṅkārādeva, cakitā: =

bhītā:, adhvagā: = pathikā:, yasmiṃstasmin | "sālakānane
tāpaṃ nināya"

ityagrimeṇa saha sambandha: ||65||

vihaṅgapakṣavikṣiptaparāgabharapāṃsule |

mākandamadhusandohajambālitamahītale ||66||

vihaṅgetyādi | vihaṅgānām = pakṣiṇām, pakṣai: =
chadai:, vikṣiptena = vikī-

rṇena, parāgabhareṇa = dhūlibhāreṇa, pāṃsule = dhūsare,
mākandānām = āmrāṇām, madhu-

sandohena = madhupravāheṇa, jambālitam = kardamitam,
mahītalam = bhūpradeśo yasmiṃ-

stasmin | "sālakānane tāpaṃ nināya" ityagrimeṇa saha
sambandha: ||66||

praphullasumanovallīmatallīyutamārute |
vasantakālasāmantasāmrājyamaṇimaṇḍape ||67||

praphulletyādi | praphullā: = vikacā:, sumanasa: =
puṣpāṇi, teṣāṃ vallī-

matallibhi: = latāśreṣṭhai:, yuta: = saṅgata:, māruta: =
vāyu:, yasmiṃstasmin; vasanta-

@213

kāla eva, sāmanta: = sannihitarāja:, tasya yat sāmrājyam =
ādhipatyam,

tasya maṇimaṇḍape = maṇimayamaṇḍape | "sālakānane
tāpaṃ nināya" ityagrimeṇa

saha sambandha: ||67||

tālī-tamāla-hintālabahule sālakānane |

sthitvā mādhyandinaṃ tāpaṃ nināya naranāyaka: ||68||

tālītyādi | tālītamālahintālabahule =
tālādivṛkṣaviśeṣai: pūrṇe, sāla-

kānane = sālavṛkṣāṇāṃ vane, sthitvā, naranāyaka: =
naraśreṣṭha: siddhārtha:, mādhyandinam =

madhyāhnabhavam, tāpam = uṣṇam, nināya = dūrīcakāra
||68||

bodhiprāpti:

dināvasāne samprāpte yāmamātrāvadhau yata: |

utthāya bhagavān bodhiṃ prapede prājyavikrama: ||69||

dināvasāna iti | dināvasāne = sāyaṅkāle, samprāpte =
āgate sati,

"prabhūtaṃ pracuraṃ prājyam" ityamara: | prājyavikrama: =
prabhūtavikrama:, bhagavān =

lokasvāmī, yāma eva yāmamātram avadhi: = sīmā, yasya
tasmin, utthāya =

utthito bhūtvā; bodhim = aśvatthavṛkṣam, "pippalo
bodhiraścattha:" iti

ratnakośa: | prapede = gatavān ||69||

brahmaṇopahitān darbhān ādāya nijapāṇinā |

cikṣepa deśikavara: prācye bodhimahītale ||70||

brahmaṇeti | sa deśikavara: = upadeśakaśreṣṭha:
siddhārtha:, brahmaṇā = ādidevena,

upahitān = ānītān, darbhān = kuśasamūhān, ādāya =
gṛhītvā, nijapāṇinā =

svahastena, prācye = prāgbhave, bodhimahītale =
aśvatthāvṛtabhūpradeśe, cikṣepa =

akṣipat ||70||

@214

tatra kandarpadarpāṇāmbhedyamatikomalam |

aparājitaparyaṅkam āvirāsīnmahāsanam ||71||

tatreti | tatra = bodhitalaprācyabhāge; kandarpadarpāṇām =
madanāhaṅkārai:;

"kṛtyānāṃ kartari vā" (pā^ sū^ 2. 3. 71) iti ṣaṣṭhī;
abhedyam = bheda-

yitumaśakyam; aparājita: = avijita:, paryaṅka: =
āsanaviśeṣo yasmiṃstat;

mahāsanam = śreṣṭhāsanam; āvirāsīt = āvirbabhūva
||71||

ārurohāsanaṃ tuṅgam anaṅgaripumadbhutam |

aṃśumāniva pūrvādrim aśeṣajanabodhaka: ||72||

āruroheti | aśeṣāṇām = nikhilānām, janānām =
lokānām; bodhaka: =

ajñānanivartaka:, nidrānivartakaśca; sa tapasvī
siddhārtha:; tuṅgam = unnatam,

anaṅgaripum = madanaśatrum, nirvedajanakamityartha:; āsanam,
= pīṭham; aṃśumān =

sūrya:; pūrvādrim = udayādrim, iva; āruroha = ārūḍhavān
||72||

ārūḍhabodhiparyaṅkam abhaṃguraguṇaṃ surā: |

amumārebhire stotum avāṅmanasagocaram ||73||

ārūḍhetyādi | surā: = devā:, ārūḍha: = upaviṣṭa:,
bodhiparyaṅka: = bodhi-

mūlastha: paryaṅko yena tam: abhaṃgurā: = avināśina:,
nityā iti yāvat; guṇā: =

sadguṇā: yasya tam; vāk ca manaśca vāṅmanase, tayo:
gocara: = viṣayo na

bhavatīti tādṛśam, amum = siddhārtham, stotum = stutiṃ
kartum, ārebhire = prāra-

bdhavanta: ||73||

@215

buddhastotram

nama: suguṇamāṇikyasindhave {1. sadguṇa^-ma^ |} ravibandhave
|

nama: saṃsārapāthodhisetave muniketave ||74||

athāṣṭabhi: padyai: stotraprakāramāha-nama ityādi |
suguṇānām = sadguṇā-

nāmeva, māṇikyānām = ratnānām, sindhave = samudrāya;
"sindhu: samudre nadyāṃ ca"

iti viśva: | ravibandhave = ādityabandhave; tadvaiśyatvāt;
saṃsāra eva pāthodhi: =

sāgara:, tasya setave = pulinabhūtāya; uttārakāyetyartha:,
muniketave = muniśreṣṭhāya;

nama: = praṇāma: | astviti śeṣa: ||74||

nama: sakalasaṃkleśahāriṇe guṇahāriṇe |

nama: samastatattvārthavedine'dvayavādine ||75||

nama iti | sakalān = samagrān, saṃkleśān = du:khāni
haratīti tasmai; guṇai: =

sadguṇai:, hāriṇe = manojñāya, "cāru hāri ruciram" iti
hemacandra: |

samastatattvānām = sakalatattvānām, arthavedine =
arthajñāya; advayavādine = buddhāya;

"advayavādī vināyaka:" ityamara: | nama: = praṇāma: |
astviti śeṣa: ||75||

karuṇāpūralaharīparīvāhitacakṣuṣe |

bhāgadheyanidhānāya bhagavan ! bhavate nama: ||76||

he bhagavan = aiśvaryaśālin ! karuṇāpūrasya =
dayāpravāhasya, laharībhi: = maho-

rmibhi:, parīvāhite = parīvāhavat jalocchvāsavat kṛte,
cakṣuṣī = netre yasya

tasmai, "tasmiṃstveva mahatyaṣaṇ | ūrmi: kallola ullola
laharyutkaliketi ca"

iti vaijayantī | bhāgadheyanidhānāya = bhāgyanidhaye,
bhavate = siddhārthāya; nama: =

praṇāma: | astviti śeṣa: ||76||

kandarpadarpanirbhedakarmaṭhastvaṃ na cāpara: |

pañcānanaṃ vinā ko hi kuñjaraṃ śāsituṃ kṣama: !
||77||

kandarpetyādi | kandarpadarpasya = manmathagarvasya, nirbhede =
ni:śeṣeṇa bhedane,

karmaṭha: = karmaśūra:; "karmaśūrastu karmaṭha:" ityamara:
| karmaṇi ghaṭate iti vigrahe

@216

"karmaṇi ghaṭo'ṭhac" (pā^ sū^ 5.2.35); iti aṭhacpratyaya:
| jitendriya

ityartha:, tvameva = siddhārtha:, asi; na tu kaścid apara: =
anya: | pañcānanam =

siṃhaṃ vinā, kuñjaram = gajam, śāsitum = anuśāsanaṃ
kartum, ko hi kṣama: =

samartha: | astīti śeṣa: ||77||

śūrastvameva durvāragarvatīrthikamardane |

mandareṇa vinā sindhuṃ mathituṃ kena pāryate ! ||78||

durvāretyādi | durvāra: = kaṣṭena vārayituṃ śakya:,
garva: = abhimānam, yeṣāṃ

teṣām, tīrthikānām = matāntarācāryāṇām, mardane =
bhañjane, tvameva = bhavāneva,

śūra: = vīra:, samartha iti yāvat | mandareṇa =
etannāmakena parvatena vinā, sindhum =

samudram; mathitum = viloḍitum, kena = anyena, pāryate =
śakyate ||78||

culukīkaraṇe śūrastvameva bhavavāridhe: |

kumbhayoniṃ vinā ko hi kovida: sindhucūṣaṇe {1.
^śoṣaṇe-ka^ |} ||79||

culukītyādi | bhavavāridhe: = saṃsārasāgarasya,
culukīkaraṇe = ācamane;

tvameva = bhavāneva, śūra: = samartha:; asīti śeṣa:; hi =
yata:; kumbhayonim = aga-

styarṣiṃ vinā, ka: = anya:, sindho: = samudrasya, cūṣaṇe =
pāne, kovida: = samartha: |

astīti śeṣa: ||79||

kuśalo'tra bhavāneva śroṇīvalayabodhane |

ko vā vidhurvinā candraṃ kumudākarahāsane ! ||80||

kuśala iti | atrabhavān = pūjya:; athavā-atra = loke;
bhavān = tvameva;

kṣoṇī valayasya = bhūmaṇḍalasya, tatsthajanasyeti yāvat;
bodhane = jñānopadeśe,

kuśala: = samartho'sti; kumudākarasya = kumudinyā:; hāsane =
vikacīkaraṇe, candram =

śaśinaṃ vinā, ko vā kuśala: = catura: | astīti śeṣa:
||80||

@217

bhavakleśaṃ tvameveśa ! ni:śeṣayitumīśiṣe |

hartumanya: kimīśīta haridaśvādṛte tama: ||81||

bhavetyādi | he īśa = prabho ! bhavakleśam =
saṃsāradu:kham, ni:śeṣeṇa śeṣayitum =

vināśayitum, tvameva = bhavāneva, īśiṣe = prabhavasi |
haridaśvādṛte = sūrya vinā,

ttama: = andhakāram, hartum = nāśayitum; anya: = apara:;
kimīśīta = prabhavet ||81||

etābhireṣāṃ stutibhiredhamānaguṇodayam |

bodhimūlatalārūḍhaṃ buddhaṃ śuśrāva manmatha: ||82||

etābhiriti | manmatha: = kāma:; eṣām = devānām, etābhi: =
ebhi:,

stutibhi: = buddhamuddiśya kṛtābhi: stutibhi:; edhamāna: =
vardhamāna:, guṇasyodaya: =

āvirbhāvo yasya tam; bodhimūlatalam = aśvatthamūladeśam,
ārūḍham = upaviṣṭam,

buddham; śuśrāva = aśuṇot ||82||

śrutvā manobhū: kṣubhitāntarātmā viraktabuddhāpaśadaṃ
vijetum |

ko vā'bhyupāyo bhuvane mama syādityāśu
cintājvaranirduto'bhūt {1. jvarajarjaro^-ma^ |} ||83||

iti śrībuddhaghoṣaviracite padyacūḍ+āmaṇināmni
mahākāvye navama: sarga: ||

śrutveti | kṣubhita: = kaluṣita:, antarātmā =
anta:karaṇaṃ yasya sa:;

manobhū: = manmatha:, tāṃ pūrvoktāṃ surai: kṛtāṃ
buddhastutiṃ śrutvā = ākarṇya;

"virakta: = ni:spṛha:, yo buddhāpaśada: = buddhanīca:, tam;
"vihīno'paśado jālma:"

ityamara: | vijetum = parābhavitum, bhuvane = loke, ka:,
abhyupāya: = sāmādi:,

"upāya: sāmabhedādau" iti medinī | mama = manmathasya; syāt
= bhavet" iti =

ittham; āśu = śīghram; cintājvareṇa = cintārūpajvareṇa,
nirduta: = ni:śeṣeṇa

upatapta:; abhūt = babhūva ||

iti padyacūḍ+āmaṇimahākāvyasya kīrttivyākhyāyāṃ
navama: sarga: ||

@218

daśama: sarga:

mārasannaddhatāvarṇanam

atrāntare niviḍamāsthita
bodhimūlamāvegavānabhiṣiṣeṇayiṣurmunīndram |

adhyāsya mattakariṇaṃ giri mekhalākhyamāhūtasainyanivaho
niragādanaṅga: ||1||

atreti | atrāntare = buddhasya devakṛtastutyavasare; niviḍam
= atyantam, kriyā-

viśeṣaṇametat `abhiṣiṣeṇayiṣu:' ityatrānveti | āsthitam
= āśritam, bodhi-

mūlam = aśvatthamūlaṃ yena tam, munīndram =
muniśreṣṭham; abhiṣeṇayitum = senayā

abhigantumicchu: = abhilāṣuka:; "yatsenayā'bhigamanamarau
tadabhiṣeṇanam: itya-

mara: | āvegavān = sambhramavān,
"āṭopāvegasaṃrambhasambhramāstu" iti

vaijayantī | āhūta: = ākārita:, sainyanivaha: =
sainyasamūho yena sa:; anaṅga: =

madana:; `girimekhala:' iti ākhyā yasya tam; mattakariṇam =
mattagajam;

adhyāsya = āruhya; niragāt = niścakrāma | sarge'smin
vasantatilakā vṛttam |

tallakṣaṇaṃ pūrvamuktam ||1||

nirgatya nihnatadigantarakandareṇa
nirghātabhīmajayadundubhini:svanena |

santrāsitākhilajanena mahābalena sākaṃ śanairavatatāra
dharāmanaṅga: ||2||

nirgatyeti | nihnatā: = ācchāditā:, digantarāṇyeva-
digbhāgā eva,

kandarā: = guhā:, yena tena; "darī tu kandaro vā'strī"
ityamara: | nirghāta: =

vāyvabhighātaśabda:, tadvat, bhīma: = bhayaṅkara:,
jayadundubhini:svana: = vijayabherī-

śabdo yasya tena; "vātāpātastu nirghāta:" iti vaijayantī |
santrāsita: = udve-

jita:, akhilajana: = sakalaloko yena tena; mahābalena =
mahāsainyena, sākam = saha;

anaṅga: = madana:; dharām = pṛthvīm; avatatāra =
avatīrṇavān ||2||

sambhrāntaśāṅkhikaśatānanapūryamāṇo mārasya
sānnahaniko varaśaṅkhaghoṣa: |

saṃgrāmaśaśvadupalālitapāñcajanyanādasya na vyasana
mabdhiśayasya cakre ||3||

@219

sambhrāntetyādi | sambhrāntānām = paribhrāntānām,
śāṅkhikānām = śaṅkha-

dhyānaṃ śilpaṃ yeṣāṃ teṣām; śatasya =
etatsaṃkhyākānām, ānanai: = mukhai:,

pūryamāṇa: = ādhmāyamāna:; sannahanam = yuddhasannāha:
prayojanamasyeti tathokta:,

varaśaṅkhaghoṣa: = śreṣṭhaśaṅkhadhvani:; abdhau śete
iti abdhiśayastasya = viṣṇo:;

saṃgrāme = yuddhe, śaśvat = asakṛt, upalālita: = ādṛto
ya: pāñcajanyanāda: =

pāñcajanyaśaṅkha:, tasya nāda: = dhvani: tasya; vyasanam =
āsaktim, na cakre =

na kṛtavān | madanaśaṅkhaghoṣa: pāñcajanyanādamapi
vijayata iti bhāva: ||3||

nissāṇaghoraninado {1. ^ghoṣaninado-ka^ |}
nikhilāntarikṣakukṣimbhari: prasṛmaro makaradhvajasya |

dambholighoṣajanitaśravaṇotsavasya devasya kevalamajāyata
dattaharṣa: ||4||

nissāṇetyādi | makaradhvajasya = madanasya; prasamara: =
prasaraṇaśīla:;

"sṛdhasyada: vamarac" (pā^ sū^ 5. 2. 160) iti kmaraci rūpam;
nissā-

ṇasya = bādyaviśeṣasya, ghora: = bhayaṅkara:, ninada: =
dhvani: | nissāṇalakṣaṇaṃ tu

saṅgītaratnākare itthaṃ pratipāditam-

"kāṃsyajastāmrajo lauho vottamā madhyamo'dhama: |

ekavaktro mahān vaktre svalpo'dhordhayavākṛti: ||

bhṛtagarbha: kāṃsyapātrabhārairmahiṣacarmaṇā |

channānano baddhacarmā tadrandhanyastavardhakai: ||

kṣipto'dho vadhravalaye niveśyāvartitairmuhu: |

dviṣadvitrāsajanano nissāṇa: śārṅgiṇodita: ||" iti |
"śabde nināda-ninada-dhvanirdhvāna-rava-svanā:" ityamara: |
nikhilena = sakalena,

antarikṣeṇa = gaganena, kukṣiṃ bibharttīti tādṛśa:;
gaganavyāpītyartha: | dambhole: =

aśane:, ghoṣeṇa = śabdena, utpādita: = janita:,
śravaṇotsava: = śrotrānanda:, yasya

tasya; devasya = indrasya; kevalam = atyantam, datta: harṣo
yena sa:, ajāyata = jāyate

sma | nissāṇadhvanirindrasyāpi vismayamakaroditi bhāva:
||4||

mārasenāvarṇanam

vetaṇḍamaṇḍalaviḍambita caṇḍavāyu
vegāvakhaṇḍitakulācalagaṇḍaśailam |

saṃvarta sāgarasamudgatabhaṅgatuṅgatvaṅgattu
raṅgamataraṅgitasarvadikkam {2. ^bhaṅgatuṅga^-ma^ |} ||5||

@220

saptabhi: padyai: madanasya caturaṅgabalaṃ kulakena
varṇayati-vetaṇḍetyādinā |

vetaṇḍamaṇḍalena = gajasamūhena, viḍambitā: = anukṛtā:,
caṇḍavāyo: = prabala-

mārutasya, begena = pravāheṇa, avakhaṇḍitā: = vibhaktā:
(cyutā:), kulācalā-

nām = kulādrīṇām, gaṇḍaśilā: = sthūlaśilā: yasya
tat; "gaṇḍaśailāstu cyutā:

sthūlopalā gire:" ityamara: | saṃvarte = pralayakāle,
sāgarāt = samudrāt, samud-

gatā: = samucchritā: ye bhaṅgā: = taraṅgā:, tadvat,
tuṅgā: = uccā:, tvaṅganta: =

calantaśca ye turaṅgamā: = aśvā:, tai: taraṅgitā: =
vyāptā:, sarvā: = akhilā:,

diśa: = kāṣṭhā: yasya tat; "bhaṅgastaraṅga ūrmi:",
"saṃvarta: pralaya: kalpa:"

iti cāmara: | "caturaṅgabalaṃ cacāla" ityagrimeṇa
sambandha: ||5||

āḍhaukamānarathamaṇḍalacakranemidhārā
vidāritadharātalasanniveśam |

pādātapādapatanāśanipāṭyamānapātālasantamasasāndra
rajo'ndhakāram ||6||

āḍhauketyādi | āḍhaukamānasya = gacchata:,
rathamaṇḍalasya = rathacakrasya, nemi-

dhārābhi: = pradhirekhābhi; "nemi: strī syāt pradhi:
pumān" ityamara: | vidārita: =

vibhinna:, dharātalasanniveśa: = bhūpradeśavinyāso yasya
tat; padātīnāṃ samūha:

pādātam = padātisainyasamūha:, tasya pādapatanena =
caraṇāghātenaiva, aśaninā =

vajreṇa, pāṭyamānāt = vidāryamāṇāt pātālāt utthitaṃ
santamasam = andhabhūta =

miva sthitam, sāndram = niviḍam, raja: = dhūlireva andhakāro
yasya tat |

"caturaṅgabalaṃ cacāla" ityagrimeṇa saha sambandha: ||6||
ādhūyamānakaravālakarālakālacchāyāsamuccalanaśādva-
litāntarikṣam |

helāvakuṇḍalitakārmukakānanajyā
viṣphāravegabadhirīkṛta viśvalokam ||7||

ādhūyamānetyādi | ādhūyamānānām, karavālānām =
khaḍgānām, yā:

karālā: = danturā:, kālacchāyā: = kṛṣṇakāntaya:,
tāsāṃ samuccalanena = prasara-

ṇena, śādvalitam = śādā asmin santīti tādṛśaṃ kṛtam
"śādvala: śādaharite"

ityamara: | antarikṣam = gaganaṃ yasya tat; helayā =
anāyāsena, avakuṇḍalitasya =

valayīkṛtasya, kārmukāṇām = dhanuṣām, kānanasya =
puñjasya, jyānām = maurvīṇām,

viṣphāravegena = dhanuṣṭaṅkārabalena, badhirīkṛta:
viśvaloko yasya tat | "sainya-

balaṃ cacāla" ityagrimeṇa saha sambandha: ||7||

@221

āsphālitāpratimabhairavabherighorakolāhaladhvaniyathārtha
nabho'bhidhānam |

śuṇḍākaraṇḍavivarapravitanyamānaśūtkāraśīkarakarā
litameghamārgam ||8||

āsphālitetyādi | āsphālitānām = tāḍitānām,
apratimānām =

asadṛśānām, bhairavāṇām = bhayaṅkarāṇām, bherīṇām
= dundubhīnām, ghoreṇa = dāru-

ṇena, kolāhaladhvaninā = uccaghoṣeṇa, yathārtham, nabhasa:
= ākāśasya, abhidhā-

nam = vācakaśabda: `śabdaguṇa' iti śabdo yasya tat;
"bhairavaṃ dāruṇaṃ bhīṣaṇaṃ

bhīṣmam" ityamara: | śuṇḍākaraṇḍasya =
karihastapuṭasya, "śuṇḍāpi jalahastinyāṃ

madirākarihastayo:" iti viśva: | vivarāt = suṣirāt,
pravitanyamānānām =

vistāryamāṇānām; śūtkārāṇām = dhvaniviśeṣāṇām,
śīkarai: = jalakaṇai:,

karālita: = danturita:, meghamārga: = ākāśo yasmiṃstat |
"sainyabalaṃ cacāla"

ityagrimeṇa saha sambandha: ||8||

kṣoṇītalāntaranirantara
jṛmbhamāṇadhūlīnikāyaculukīkṛta sindhupūram |

nāsīravīrasamudīritasiṃhanādasannāhagarjitasamasta
guhāntarālam ||9||

kṣoṇītaletyādi | kṣoṇītalāntare = bhūmadhye, nirantaram
= satatam, yathā

syāt tathā, jṛmbhamāṇai: = vardhamānai:, dhūlinikāyai: =
raja:puñjai:, culukīkṛta: =

śoṣita:; sindhupūra: = sāgarajalasamṛddhi:, yasya tat;
nāsīre = senāmukhe ye

vīrā: = balaśālina:, tai: samudīritai: = kṛtai:,
siṃhanādasannāhai: = kṣvelāsamūhai:,

garjitam = mukharitam, samastānām = akhilānām, guhānām =
kandarāṇām, anta-

rālam = madhyam yasya tat; "kṣvelā tu siṃhanāda: syāt"
ityamara: | "caturaṅga-

balaṃ cacāla" ityagrimeṇa sa sambandha: ||9||

dodhūyamānasitacāmarikānikāyasampāditādbhuta
śaratsamayāvatāram {1. ita: pūrva ma^ ka^ pustakayoretat
ślokārdhamadhikamupalabdham-

"tiryakparāganikarāmbudakampamānaśampāyitātma
vijayadhvajacakravālam" iti |} |

saṃrabdhapuṣpaśaraśāsanacodyamānacakraṃ krameṇa
caturaṅgabalaṃ {2. ^yutaṃ-ma^ |} cacāla ||10||

@222

dodhūyamānetyādi | dodhūyamānānām = bhṛśaṃ
vījyamānānām, sitānām =

dhavalānām, cāmarikāṇām = cāmarasambaddhānām, nikāyena
= rāśinā, sampādita:

= vihita:, adbhuta: = āścaryamaya:, śaratsamayasya =
śaratkālasya, avatāra: =

praveśo yasmiṃstat, śvetacāmarāṇāṃ
śaratkālikākāśapuṣpasādṛśyāditi bhāva: |

saṃrabdhasya = kruddhasya, puṣpaśarasya = madanasya,
śāsanena = ājñayā, codyamānāni =

preryamāṇāni, cakrāṇi = gaṇā:, yasya tat; "cakraṃ
praharaṇe gaṇe" iti hemacandra: |

caturaṅgabalam = catvāri = etatsaṅkhyākāni, aṅgāni =
avayavā:, balāni = ratha-

gaja-turaga-padātirūpāṇi yasya tat, balam = sainyam; "balaṃ
rūpe sthāmani sthaulya-

sainyayo:" iti hemacandra: | cacāla = pratasthe ||10||

kalpāntakālaghaṭamānaghanāghanaughagambhīraghoraghana
garjitanirviśeṣai: {1. ^nirviśeṣam-ka^ |} |

āpāditairmakaraketanavādyakārairādhmātamaṇḍamabhavat
paṭahapraṇādai: ||11||

kalpāntetyādi | kalpāntakāle = pralayakāle, ghaṭamāna: =
milito yo ghanā-

ghanaugha: = varṣukameghavṛnda:, tasya gambhīram = mandam,
ghoram = bhayaṅkaram, ghanam =

avicchinnam, ca yad garjitam = stanitam, tasmāt nirviśeṣai: =
bhedarahitai:,

tatsadṛśairityartha: | "varṣukābdo ghanāghana:" "ghoraṃ
bhīmaṃ bhayānakam", ghano

meghe mūrtiguṇe | triṣu mūrte nirantare", "stanitaṃ
garjitaṃ meghanirghoṣa:" iti

sarvatrāmara: | āpāditai: = utpāditai:; makaraketanasya =
mīnadhvajasya, vādyakārai: =

vādyaśilpajñai:, paṭahapraṇādai: = ānakadhvanibhi:;
aṇḍam = brahmāṇḍam; ādhmātam =

mukharitam, abhavat = abhūt ||11||

abhyudbhatairamita
sainyaparāgajālairandhīkṛtākuladṛśāmahipuṅgavānām |

āviścakāra bhuvaneṣu paraṃ nipīḍ+āmāḍambara: paṭahajo
madanaprayāṇe ||12||

abhyudgatairiti | madanasya = kāmadevasya, sasainyaṃ buddhaṃ
prati, prayāṇe =

prayāte sati, abhyudgatai: = utthitai:; amitānām =
asaṅkhyānām, sainyānām =

senāyāṃ samavetānāṃ hastyaśvapadātīnām, parāgajālai:
= dhūlisamūhai:, andhīkṛte =

@223

dṛṣṭiśūnyīkṛte, ākule dṛśau = locane yeṣāṃ teṣām;
pumāṃso gāva: = vṛṣabhā iva

puṅgavā:, ahiṣu puṅgavā:
ahipuṅgavāsteṣāmahipuṅgavānām = sarpaśreṣṭhānām;

"syuruttarapade vyāghrapuṅgavarṣabhakuñjarā: |

siṃhaśārdūlanāgādyāstallajaśca matallikā |

macarcikā prakāṇḍo dvau praśasyārthaprakāśakā:" || iti
hemacandra: |

paṭahājjāyata iti paṭahaja: = dundubhija:, āḍambara: =
gambhīradhvani:, param =

atyantam; ni:śeṣeṇa pīḍām = vyathām; āviścakāra =
janayāmāsa | sarpāṇāṃ

cakṣu:śravastvena rajobhi: paṭahaninādena ca cakṣuṣa:
pīḍā dviguṇitā babhūveti

bhāva: ||12||

atyantamandhayati diṅmukhamambuvāhasandoharociṣi
camūrajasāṃ samūhe |

naukā ivoddhurasarasvati naṣṭamārgā bhremurbhṛśaṃ
surapathe sumanovimānā: ||13||

atyantamiti | ambuvāhānām = meghānām, sandohasya =
samūhasyeva, roci: =

kāntiryasya tasmin; camūrajasām = sainyadhūlīnām, samūhe,
diṅmukham = dikprā-

ntam, andhayati = andhīkurvati sati; uddhare = abhivṛddhe,
sarasvati = sāgare,

"sarasvān = sāgaro'rṇava:" ityamara: | naṣṭamārgā: =
adṛṣṭamārgā:, naukā: =

nāva iva, surapathe = gagane, sumanovimānā: = devānāṃ
yānāni, bhṛśam = atyantam,

bhremu: = bhramaṇaṃ cakru: ||13||

vātotthitaṃ mahati sainikadhūlimadhye
sañcāriṇassumanasāṃ vyarucanvimānā: |

saṃhāratāṇḍavitasāgaravāripūre pāriplavā iva muhu:
jagadaṇḍakhaṇḍā: ||14||

vātotthite iti | tasmin mahati, sainikairutthāpitāyā
dhūlermadhye,

sañcāriṇa: = gaganaśīlā:, sumanasām = devānām,
vimānā: = yānāni; saṃhāre =

pralayakāle, tāṇḍavita: = vṛddhiṅgato ya: sāgarasya =
samudrasya, vāripūra: = payasāṃ

pravāhastasmin pāriplavā: = cañcalā:, "cañcalaṃ taralaṃ
caiva pāriplavapari-

plave" ityamara: | jagatām = aṇḍasya = lokapradeśasya,
khaṇḍā: = śakalā:, iva

vyarucan = śobhayāmāsu: ||14||

@224

kalpakṣayakṣubhitamārutavega bhīmakandarpasainyakabalīkṛta
bhītabhītā: |

abhyullasadbahalareṇubharāpadeśādambhodhayo gaganamutpatitā
ivāsan ||15||

kalpakṣayetyādi | kalpakṣaye = kalpānte, kṣubhitasya =
sañcalitasya, mārutasya

= vāyo:, vega iva vego yasya tasya, ata eva bhīmasya =
bhayaṅkarasya,

kandarpasainyasya = madanasenāyā:, kabalīkṛtāt =
grāsīkaraṇāt, bhītabhītā: =

bhṛśaṃ bhītā:; ambhodhaya: = samudrā:; samullasatām =
utpatatām, bahalānām =

sāndrāṇām, reṇunām = dhūlīnām, bharasya = samūhasya,
apadeśāt = vyājāt;

gaganam = ākāśaṃ prati, utpatitā: = uḍḍayanaṃ
kṛtavanta: | ivetyutprekṣāyām |

āsan = babhūvu: ||15||

pratyarthidantijayasindhuradanta
bhinnakṣmābhṛdguhāntaragatā iva cāndhakārā: |

āvavrurambaramabhaṅgurajṛmbhamāṇā: senāparāganikarā
bhramarābhirāmā: ||16||

pratyarthītyādi | pratyarthidantina: = śatrugajān jayanti =
vijayante iti tādṛśā-

nām, sindhurāṇām = gajānām, dantai: = daśanai:,
bhinnānām = vidāritānām;

kṣmābhṛtām = parvatānām, guhāntarāṇi = guhāmadhyāni,
gatā: = prāptā:; andha-

kārā: = tamāṃsi, ivetyutprekṣāyām | bhramarābhirāmā: =
bhramaravanmanoharā:, nīla-

varṇatvāt, abhaṅguram = avicchinnaṃ yathā syāt tathā
pravardhamānā:, senāyā:

parāgāṇām = dhūlīnām, nikarā: = samūhā:, ambaram =
ākāśam; āvavru: =

ācchādayāmāsu: ||16||

atyulbaṇairamitasainyaparāgapūrairāpūritaṃ
gaganakandaramābabhāse |

āplāvitākhilapathairyamunāpravāhairāśliṣyamāṇamiva
lāvaṇasindhumadhyam {1. ardhaśloko'yaṃ ma^ pustake
nopalabdha: |} ||

atyulbaṇairiti | atyulbaṇai: = abhyadhikai:, amitānām =
asaṅkhyānām,

sainyānām = senānām, parāgapūrai: = dhūlipaṭalai:,
āpūritam = vyāptam, gagana =

@225

kandaram = guhārūpamambaram; āplāvita: = nimajjita:, akhila:
= sakala:,

panthā: = mārgo yaistai:, yamunāyā: = kālindyā:,
pravāhai: = vegai:, āśliṣyamāṇam =

āliṅgyamānam; lāvaṇasindho: = kṣārasamudrasya; lavaṇa
eva lāvaṇa:; prajñādi-

tvāt svārthe aṇ | madhyam = madhyabhāga iva, ābabhāse =
śuśubhe ||17||

abhyucchritairavanimāṃsalapāṃsujālairatyulbaṇaṃ
gaganamaṇḍalamāstṛṇānai: {1. pāṭho'yaṃ ma^ pustake
nopalabdha: |} |

āśāṅganā
madanasāyakapātabhīterāmuktanīlaghanakañculikā ivāsan
||18||

abhyucchritairiti | abhyucchritai: = abhita udgatai:; avane: =
bhūme:, yāni

māṃsalāni = pravṛddhāni, pāṃsujālāni = dhūlisamūhā:,
tai:; atyulbaṇam = abhya-

dhikam, yathā syāt tathā; gaganamaṇḍalam = nabhastalam,
āstṛṇānai: = vyāpnuvadbhi:;

āśāṅganā: = digaṅganā:; madanasāyakasya =
mārabāṇasya, pātāt = ākrama-

ṇāt, bhīte: = bhayāt; āmuktā: = dhṛtā:, nīlā: =
śyāmā:, ghanā: = nibiḍā:,

kañculikā: = kavacāni, yābhistā:; iveti utprekṣāyām;
āsan = abhavan ||

dhūlībhare culukitārṇavatoyapūre svairapracāramabhita:
pratipadyamāne |

kalpakṣayo'yamiti kaiṭabhajid bhrameṇa bhūyo'pi viśvamudare
parihartumaicchat ||19||

dhūlībhare iti | dhūlibhare = parāgabhare; culikita: =
ācānta:; arṇavasya =

samudrasya, toyapūra: = jalapravāho yena sa tasmin; abhita: =
samantāt; svairam =

svaccham, yathā syāt tathā, pracāram = sañcāram,
pratipadyamāne = prāpyamāṇe,

sati; kaiṭabhaṃ jayatīti kaiṭabhajit = viṣṇu:, `ayam =
eṣa: reṇuvyāpanasamaya:, kalpa-

kṣaya: = kalpāntasamaya:' iti bhrameṇa = śaṅkayā, bhūya:
= punarapi, viśvam = lokam,

udare = jaṭhare; parihartum = līnaṃ kartum; aicchat =
icchāñcakāra ||19||

paryāpatatturagakhaṇḍitabhūsamutthai: pāthodhaya:
kabalitā: paruṣai: parāgai: |

mattebhagaṇḍagalitairmadavāripūrairbhūyo babhūvuradhikaṃ
punaruktatoyā: ||20||

@226

paryāpatadityādi: paryāpatadbhi: = āgacchadbhi:, turagai: =
aśvai:, khaṇḍi-

tāyā: = vidīrṇāyā:, bhuva: = pṛthivyā:, samutthai: =
utthitai:; rūkṣai:, parāgai: =

dhūlibhi:, pāthāṃsi = jalāni eṣu dhīyante iti
pāthodhaya: = sāgara:, "kabandha-

mudakaṃ pātha:" ityamara: | kabalitā: = grasitā:, śoṣitā
ityartha:; mattebhānām =

mattagajānām, gaṇḍebhya: = kaṭebhya:, galitai: = srutai:;
madavāriṇām = madajalā-

nām; pravāhai: = pūrai:; punaruktāni = dviguṇitāni,
toyāni = jalāni yeṣāṃ te;

adhikam = atyantam; babhūvu: = abhavan | aśvairutpāditaṃ
samudraśoṣaṇaṃ dviguṇamada-

jalapūraṇena gajai: vyarthīkṛtamiti bhāva: ||20||

ambhodhisampadavaluṇṭhanakumbhayonirabhyudgato
makaraketanasainyareṇu: |

ambhojinīpatirasau mama vairibandhurityantarāhitaruṣeva
tiraścakāra ||21||

ambhodhītyādi | makaraketanasainyareṇu: =
manmathasenādhūli; ambhodhi-

sampada: = sāgarajalasamṛddhe:, avaluṇṭhane = apaharaṇe,
kumbhayoni: = agastya:, iva,

asau ambhojinīpati: = sūrya:, mama = senāreṇo:, vairiṇa: =
siddhārthasya, bandhu: = vaṃśya:,

iti = itthaṃ matvā, anta: = manasi, āhitayā = ghṛtayā,
ruṣā = kopena, tiraścakāra

= ācchādayāmāsa | siddhārthasya sūryavaṃśyatvāt,
madanasenāyā: siddhārtha-

vijayāya pravṛttāyā: vairibandhutvaṃ sūryasyeti bhāva:
||21||

abhyudgataṃ paribhavaṃ
nijavaṃśaketoratyugramīkṣitumaśakta ivāṃśumālī |

kandarpasainyaghanadhūliparamparāṣu
gāḍhāndhakāritadiśāsu tirobabhūva ||22||

abhyudgatamiti | nijavaṃśaketo: = svakuladhvajarūpasya
siddhārthasya; abhyu-

dgatam = ābhimukhyenāgatam; atyugram = atibhīṣaṇam,
paribhavam = tiraskāram;

īkṣitum = draṣṭum; aśakta: = asamartha; aṃśumālī =
sūrya:; gāḍhaṃ yathā syāttathā,

andhakāritā: = tamasāvṛtā:, diśā yābhistāsu;
kandarpasainyasya = madanasenāyā:,

dhūliparamparāsu = reṇurāśiṣu, tirobabhūva =
ācchanno'bhavat ||22||

ātanyamānabalareṇughanāndhakārai
rākampamānakariketuśatahradābhi: |

aśvīyaphenakaṇikākarakākadambairvarṣāvatāra iva {1.
āśvīya^-ma^ |} harṣakaro babhūva ||23||

@227

ātanyamānetyādi | (ayaṃ senāprayāṇasamaya:)
ātanyamānai: = vistīryamāṇai:

balasya = madanasainyasya, reṇubhi: = dhūlibhireva
ghanāndhakārai: = nibiḍatamobhi:;

ākampamānai: = cañcalai:, kariṣu = gajeṣu sthitai:,
ketubhi: = dhvajaireva śatahradābhi: =

taḍidbhi:, "śampā śatahradā hvādinī" ityamara: |
aśvānāṃ samūha: aśvīyam;

"keśāśvabhyāṃ yañchāvanyatarasyām" (pā^ sū^ 4.2.48)
iti cha:; "vṛnde

tvaśvīyamāśvavat" ityamara: | "aśvīyamaśvanivahe" iti
hemacandraśca | tasya =

aśvavṛndasya, phenakaṇikānām = phenabindūnāmeva,
karakāṇām = varṣopalānām,

kadambai: = samūhai:; varṣāvatāra: = varṣartuprārambha:,
iva, harṣa karotīti harṣakara: =

santoṣajanaka:, babhūva = abhūt | ivetyutprekṣāyām ||23||

prauḍhāndhakāritadiśāvalaye prasarpatyucchṛṅkhale rajasi
ruddhanabho'vakāśe |

pātālaloka iva bhūvalayo babhūva bhūsanniveśa iva
puṇyakṛtāṃ nivāsa: ||24||

prauḍhetyādi | prauḍhāndhakārita: = gāḍhāndhakāravān
kṛta:, diśāvalaya: = digma-

ṇḍalam, yena tasmin; uchṛṅkhale = nirargale, prasarpati =
vyāpnuvati, tathā ca,

ruddha: = avaruddha:, nabho'vakāśa: = gaganapradeśa:, yena
tasmin, rajasi = reṇau, sati,

bhūvalaya: = bhūmaṇḍalam, pātālalokam = rasātalam, iva,
bhūsanniveśa: = bhūlokaśca

puṇyakṛtāṃ nivāsa: = svarga iva, babhūva = abhūt |
andhakārasya mṛtsambandhasya ca

kramaśa: pātāla-bhūmya sādhāraṇaguṇatvāditi bhāva:
||24||

aśvīyapādadalitādavanītalāntādabhyucchrite ca nitarāṃ
{1. nitarāmakhile-ma^ |} nikhile {1. nitarāmakhile-ma^ |}
parāge |

bhūmīdharā: paramabhūmidharā babhūvu: śeṣo'pi
kevalamabhūt phaṇamālabhārī ||

aśvīyetyādi | aśvīyasya = aśvasamūhasya, pādai: =
caraṇai:, dalitāt = vidāri-

tāt, avanītalāntāt = bhūtalamadhyāt, nitarām = atyantam,
nikhile = sakale,

parāge = dhūlau abhyucchrite = abhyudgate sati, bhūmidharā:
= parvatā:, param = ati-

@228

śayena, abhūmidharā: = bhūmidharaṇakartṛtvarahitā:;
bhūme: parāgarūpeṇa udgatatvād,

bhūmerevābhāvena parvatānāṃ bhūdhārakatvam na
sambabhūvetyartha: | śeṣa: = etannāmā

nāgarājo'pi phaṇamālāṃ bibhartīti phaṇamālabhārī,
babhūva = abhūt | "iṣṭakeṣī-

kāmālānāṃ citatūlabhāriṣu (pā^ sū^ 6. 3. 64) iti
hrasva: | bhūme:

parāgarūpeṇodgamanāt śeṣaśirasi na ko'pi
bhūmerbhāro'vaśiṣṭa iti bhāva: ||

digdintināṃ mukhapaṭaprakaṭopameye senāparāganikare sati
jṛmbhamāṇe |

pāthodhaya: sapadi paṅkadhayastadāsan pāthodharā
paṅkadharā babhūvu: ||26||

digdantināmiti | digdantinām = diggajānām, mukhapaṭena =
mukhālaṃkāra-

vastreṇa, prakaṭaṃ yathā syāt tathā upameye = upamātuṃ
yogye, diggajamukhapaṭatulye

ityartha:; senāparāganikare = sainyadhūlasamūhe,
jṛmbhamāṇe = vardhamāne sati; tadā =

tasmin kāle; pāthodhaya: = samudrā:, sapadi = tatkṣaṇameva;
paṅkā dhīyante eṣviti

tādṛśā: = paṅkilā:; babhūvu:; tena ca pāthodharā: =
ambudā: meghā:, paṅkadharā: =

kardamadharā:; samudre kardamasya sattvāt kardamasyaiva
grahaṇasambhavo na tu jalasyeti

bhāva: | babhūvu: = abhavan ||26||

āpītasarvamakarākaravārirāśerāśāvakāśagaganeṣva
mitasya reṇo: |

cakrācale bahiriva prasarāya cakrurāśāgajā
vivaramādṛtavapraghātā: ||27||

āpītetyādi | āpīta: = śoṣita:, sarvamakarākarāṇām =
catu:samudrāṇām,

vārirāśi: = jalarāśi:, yena tasya; āśāvakāśagaganeṣu
= diṅmadhyākāśeṣu;

amitasya = aparicchinnasya, reṇo: = rajasa:; cakrācale =
lokālokaparvate; bahi-

reva = bāhyapradeśeṣvi, prasarāya = gamanāya;
ivetyutprekṣāyām; ādṛta: = satkṛta:,

vapraghāta: = utkhātakeliryaiste; āśāgajā: = diggajā:,
vivaram = chidram, cakru: =

kṛtavanta: |
reṇunāmāśāvakāśagaganamaparyāptamityavekṣya teṣāṃ
bahi:sañcāra-

sampādanārthamiva diggajā lokālokaparvate
vapraghātamakurvateti bhāva: ||27||

@229

senāmbudhau jayipadātimahāpravāhe magnā: kulakṣitidharā
iva vāraṇendrā: |

tvaṅgattaraṅganivahā iva tuṅgavāhā naumaṇḍalā iva
rathā: sutarāṃ vireju: ||

senāmbudhāviti | senāmbudhau = senārūpasamudre; jayina: =
jayanaśīlā:, padā-

taya eva mahāpravāho yasya tasmin; vāraṇendrā: =
gajendrā:, magnā: = majjanaṃ

gatā:, kulakṣitidharā: = mainākādaya: kulaparvatā:;
tuṅgavāhā: = unnatāśvā:,

tvaṅganta: = calanto ye taraṅganivahā: = vīcirāśaya:, iva;
rathā: = syandanāni;

naumaṇḍalā: = taraṇisamūhā iva; sutarām = sukhena,
atiśayenetyartha:; vireju: =

cakāsire ||28||

madhye lasanmakaralāñchanadarśanīyā mārasya rejuramalā
jayaketupaṭṭā: |

ambhonidhiṃ nijabalodadhinā vijitya bandīkṛtā iva
tadīyapurandhrivargā: ||

madhye iti | madhye = senāmadhye; lasatā = prakāśamānena,
makaralāñchanena =

makarāṅkena, makarikayā ca darśanīyā: = manoharā:;
mārasya = kāmadevasya;

amalā: = nirmalā:, jayaketupaṭṭā: =
vijayadhvajacīnāṃśukā: nijabalaudadhinā

svasenāsamudreṇa; tadīyānām = samudrasambandhinīnām,
purandhrīṇām = kuṭumbinī-

nām, vargā: = samūhā:; "syāttu kuṭumbinī purandhrī"
ityamara: | vijitya = jitvā;

ivetyutprekṣāyām ||29||

anta:samudbhavadamarṣamahāgnijāta
dhūmāvalīmalinakañcukasañcitāṅgam |

atyantabhīṣaṇamanekasahasrabāhumātmānamātta
vividhāstramasāvakārṣīt ||30||

antariti | asau = māra:, anta: = hṛdaye, samudbhavata: =
jāyamānāt, ama-

rṣāt = kopādeva, mahāvahne: = pradīptāgne:, jātayā =
utpannayā, dhūmāvalyā = dhūma-

samūhena, malinena = maladūṣitena, kañcukena = kavacena,
sañcitāni = saṃvṛtāni,

aṅgāni = śarīrāvayavā:, yasya tam; "kañcuko
vāravāṇo'strī", "kopakrodhā-

@230

marṣaroṣapratighā:" iti cāmara: | atyantabhīṣaṇam =
atyantabhayaṅkaram; aneke

sahasrāṇi bāhavo yasya tam; ātmānam = svam; āttāni =
gṛhītāni, vivi-

dhāni = nānāprakārāṇi, astrāṇi = āyudhāni yena tam,
aka:rṣīt = cakāra ||30||

āplāvitākhiladigantamahīdhrarandhramākṛṣṭakalpavilaya
kṣubhitārṇavābham |

ākāritaṃ makaraketuradṛṣṭa
pāramākārabhīṣaṇamakārayadātmasainyam ||31||

āplāvitetyādi | makaraketu: = makaradhvajo māra:,
āplāvitāni =

sampūritāni, akhilānām = samastānām,
digantamahīdhrāṇām = diganteṣu

vidyamānānāṃ parvatānām, randhrāṇi = chidrāṇi, yena
tat; ākṛṣṭā kalpanilaye =

pralayakāle, kṣubhitasya = pravṛddhasya, arṇavasya =
samudrasya, ābhā = kāntiryena tat;

ākāritam = āhūtam; adṛṣṭam = darśanāviṣayībhūtam,
pāram = avadhi:, yasya

tat, ākāreṇa = ākṛtyā, bhīṣaṇam = bhayaṅkaram,
akārayat = kāritavān ||31||

āśāmaśeṣamavanītalamaśnuvānairāveṣṭita:
parikarairamitaprabhāvai: |

ārūḍhabodhitalavedimabhinnadhairyamabhyāsasāda
munipuṅgavamātmayoni: ||32||

āśāmiti | ātma yoni: = manobhavo madana:; amitaprabhāvai: =
atulita-

prabhāvai:, aśeṣam = nikhilam; avanitalam = bhūtalam;
aśnuvānai: = vyāpnuvadbhi:;

parikarai: = paricchedai:; āśām = diśam, āveṣṭita: =
parivṛta:, sat; ārūḍhā =

adhirūḍhā, bodhitalasya = bodhivṛkṣasya
(aśvatthamūlasya), vedi: = pariṣkṛtā

bhūmiryena tam, abhinnam = avicchinnam, dhairyam = dhīratā
yasya tam; muni-

puṅgavam = muniśreṣṭham (siddhārtham); abhyāsasāda =
samīpaṃ prāpa ||32||

āmuktacārutaracīvaravāravāṇamārūḍhayogagajabandhura
kandharāgram {1. ^yogabhara^-ka^ |} |

ārabdha yoddhumavikampitaśauryarāśiṃ puṣpāyudha:
sphuradamarṣakaṣāyitākṣa: ||

āmuktetyādi | puṣpāyudha: = madana:; āmuktam = parihitam,
cārutaram =

atimanoharam, cīvaram = valkalameva, vāravāṇam = kañcukam,
yena tam; ārū-

@231

ḍham = adhirūḍham, yoga: = cittavṛttinirodha eva, gajasya =
hastina:, bandhuram =

manoharam, kandharāgram = skandhāgrabhāgam, yena tam;
"śirodhi: kandharetyapi",

"bandhurau namrasundarau" ityamara: vaijayantyau | avikampita: =
avicalita:,

śauryarāśi: = balasamūho yasya tam; sphuratā = cañcalena,
amarṣeṇa = krodhena, kaṣā-

yite = kaluṣite, akṣiṇī = netre yasya sa:; siddhārtha
prati; yoddhum = vigrahītum;

ārabdha = prārabdhavān ||33||

tasyāntike śamadamāmṛtavārirāśermuktā babhūvuramalā
viśikhā: smarasya |

śuddhātmanāmakṛtadānaphalonnatīnāṃ kiṃ kiṃ na sidhyati
kṛtākṣayapakṣakāṇām

tasyeti | śamaśca damaśca śamadamau =
antarbahirindriyanigrahau eva amṛtam

= jarāmaraṇavāraṇādamṛtakalpam, tasya vārirāśe: =
jalasamūhasya (samudrasya);

tasya = siddhārthasya; smarasya = madanasya; muktā: =
visṛṣṭā:, kaivalyabhājaśca,

viśikhā: = bāṇā:, amalā: = nirmalā:; babhūvu: |

akṛtam = parairavihitam, dānam = khaṇḍanam, yasyāstā:,
phalasya = śarāgrasya =

unnatayo yeṣāṃ teṣām, athavā-akṛtā = asampāditā,
dānaphalena jātā

unnataya: = abhyudayā: yaisteṣām; "dānaṃ gajamade tyāge
khaṇḍane", "phalaṃ jātī-

phale lābhe bāṇāgre" iti ca trikāṇḍaśeṣa: | kṛtā: =
ghṛtā:, akṣayā: = nāśarahitā:,

pakṣā: = kaṅkādipatrāṇi yaisteṣām; athavā-kṛta: =
vihita:, akṣaye = ahiṃsā-

yām, pakṣa: = sneho yeṣāṃ teṣām; kiṃ kiṃ na sidhyati =
siddhaṃ bhavati ||34||

tasmin kṣamāmayatanucchadamādadhāne dhairyodadhau
tapanacaṇḍatamaprabhāve {1. ^dadhāvadhikama pratima
prabhāve-ma^ |} |

kuṇṭhīkṛtātmagataya: kusumāstrabāṇā: {2.
^kusumātma^-ma^ |} kṛtyā iva pratinivṛtya tameva jaghnu: ||

tasminniti | kṣamāmayam = kṣamaiva; svārthe mayaṭ; ya:
tanuṃ chādayatīti

tanucchada: = kavaco yasya tam; ādadhāne = dhāryamāṇe;
tapa: = sūrya iva, caṇḍatama: =

atyugra:, prabhāva: = sāmarthyam, yasya tasmin; tasmin =
siddhārthe; kusumāstrasya =

madanasya, vāṇā:, śarā:; kuṇṭhīkṛtā = pratiruddhā,
ātmagati: = svakriyākalāpo

@232

yeṣāṃ te, santa:; kṛtyā: = ābhicārikya: kriyā iva, tam =
prayoktāram, kāmadeva,

jaghnu: = māraṇaṃ cakru: ||35||

mārasya mārgaṇagaṇā: sumanāyamānā:
satpakṣasambhṛtasamāgatayo'pyavāpu: |

taṃ sthūlalakṣamupagamya na dānalābhaṃ ko vā dadātu
guṇahīnaviceṣṭitāya ||36||

mārasyeti | mārasya = kāmadevasya, mārgaṇagaṇā: =
bāṇasamūhā:, "mārgaṇastu

śare'rthini" iti hemacandra: | sumanasa" = puṣpāṇīva
ācaranta:, sadbhi: = ukṛṣṭai:,

pakṣai: = patrai:, sahāyaiśca, sambhṛtā = pūrṇā,
samāgati: samāgamo yeṣāṃ te; api,

sthūlam, lakṣam = bṛhat śaravyam, bahupradam; "lakṣaṃ
lakṣyaṃ śaravyaṃ ca", "syurva-

dānyasthūlalakṣadānaśauṇḍā bahuprade" iti cāmara: |
dānalābham = khaṇḍanarūpaṃ

phalam tyāgaphalaṃ ca, avāpu: = prāpu: | guṇena = jyayā,
dharmādinā ca, hīnam =

rahitam, viceṣṭitam = kṛtyam, yasya tasmai; "maurvyā
dravyāśrite sattvaśaurya-

sandhyādike gaṇa:" ityamara: | ko vā = avivekī, dadātu =
dānaṃ karotu ! ||36||

cakrīkṛtāyataśarāsanamāsthitena {1. ^saṃsthitena-ka^ |}
sampreṣitā: śitaśarā makaradhvajena |

āsādya buddhamabhajan sumanomayatvaṃ satsaṅgati: suralateva
na kiṃ karoti ||37||

cakrīkṛtetyādi | cakrīkṛtam = maṇḍalīkṛtam, yat āyatam
= dīrgham, śarā-

sanam = dhanu:; āsthitena = prāptavatā; makaradhvajena =
madanena, sampreṣitā: =

siddhārtha prati samprahitā:; śitaśarā: =
tīkṣṇabāṇā:; buddham = siddhārthamunim,

āsādya = prāpya; sumanomayatvam = puṣpatvam; abhajan =
prāpnuvat | suralatā =

devalatā; iveti sādṛśye | kiṃ na karoti = vidadhāti !
||37||

samprāpya śāntahṛdayaṃ munisārvabhaumaṃ
saṃvidviśeṣarahiteṣvapi sāyakeṣu |

sadyo gateṣu mṛdutāṃ sa hi
śambarārirvyāroṣadagdhahṛdayo {1...} mṛdutāṃ na bheje ||

@233

samprāpyeti | taṃ śāntahṛdayam = śānta cetasam;
munisārvabhaumam = tapasviṣu

cakravartirūpam; samprāpya = samīpaṃ gatvā;
saṃvidviśeṣarahiteṣu = jñānaviśeṣaśūnyeṣu;

sāyakeṣu = bāṇeṣu, sadya: = sapadi, mṛdutām = mārdavam,
gateṣu = prāpteṣu satsu, sa

śambarāri: = manasijo madana:; vyāroṣeṇa = adhikakopena,
dagdham = prajvalitam,

hṛdayam = cittaṃ yasya sa:, san, mṛdutām = sāralyam, na
bheje = na prāpa ||38||

cetobhavasya saphalā api sāyakāste taṃ prāpya
śāntahṛdayaṃ viphalā babhūvu: |

daive sameyuṣi parāṅmukhatāṃ hi sarva hastopayātamapi {1.
^pasakta^-ma^ |} hanta ! vināśameti ||

cetobhavasyeti | te = amī; cetobhavasya = manasijasya,
sāyakā: = bāṇā:,

saphalā: = saprayojanā:, śarāgrasahitā api, tam = amum,
śāntahṛdayam = śānta-

cittam; munim, prāpya = labdhvā; viphalā: = niṣprayojanā:,
śarāgrahīnāśca,

babhūvu: = abhūvan | daiṃve = vidhau; parāṅmukhatām =
vaimukhyam; gatveti śeṣa:; same-

yuṣi = prāpte, sati, sarvam = akhilam, hastopayātam =
karatalagatamapi; vinā-

śam = nāśam; eti = prāpnoti ||39||

itthaṃ jagattrayatiraskaraṇakṣameṣu sarveṣu hanta !
viśikheṣu nirarthakeṣu |

vairagrahāndhahṛdayo mathanāya tasya māro
mahāpralayamārutamādideśa ||40||

itthamiti | māra: = madana:; hanta iti khede; jagattrayasya =
lokatrayasya,

tiraskaraṇe = tṛṇīkaraṇe, kṣameṣu = samartheṣu; sarveṣu
= nikhileṣu, vāṇeṣu = śareṣu;

nirarthakeṣu = niṣphaleṣu satsu; tasya = siddhārthasya;
mathanāya = pīḍāyai; vairasya =

virodhasya, graheṇa = grahaṇena, andham = mūḍham, hṛdayam =
cittam, yasya sa:; san;

mahāpralayamārutam = saṃvartavātam, ādideśa =
ājñāpayāmāsa ||40||

@234

āmūlabhāgadhutadivyanadīsamudyadambhobharāhitayathādhyu
ṣitābhiṣeka: {1. ^bhyuṣitābhi^-ka^ |} |

abhyarcanārthamiva sambhṛtapuṣpareṇurakṣobhitaṃ {2.
saṃhṛta^-ma^ |} munimavāpa mahāsamīra: ||41||

āmūletyādi | āmūlabhāgam = mūlabhāgaparyantam,
dhutāyā: = kampitāyā:,

divyanadyā: = devagaṅgāyā:, samudyatā = udgacchatā,
ambhasām = jalānām,

bhareṇa = samūhena, āhita: = kṛta:, yathādhyuṣita: =
yathoktamanuṣṭhita:, abhiṣeka: =

snānaṃ yena sa:; sambhṛtā: = sañcitā:, puṣpareṇava: =
puṣpadhūlayo yena sa:, mahā-

samīra: = saṃvartamahāvāta:; akṣobhitam = anabhibhūtam;
parairiti śeṣa:; munim =

siddhārtha prati; avāpa = prāpa ||41||

taṃ prāpya sarvaguṇabhāraguruṃ munīndraṃ na
prāgabhavaccalayituṃ sa mahājavo'pi {3. mahājayo'pi-vi^, ma^
|} |

naitad vicitramakhilāṭavighasmarasya dāvānalasya na hi
mūrchati śaktirapsu ||

tamiti | sa: = pralayavāyu: = saṃvartavāta:, mahājava: =
mahāvega:, sannapi;

sarveṣām = akhilānām, guṇānām = sadguṇānām, bhāreṇa
= dhurā, gurum = mahāntam,

atibhāravantamityartha:, tam = siddhārtham, calayitum =
kampayitum, na prābhavat =

na śaśāka | guruṣu vegavatāṃ vego'pi nirarthaka ityāha-
iti naitat = karma, vici-

tram = āścaryamayam; hi = yata:; akhilam = sakalam, aṭavim =
vanam, dhasmarasya =

bhakṣakasya, dāhakasyetyartha:, dāvānalasya = vanavahne: =
araṇyāgne:, śakti: = sāma-

rthyam, apsu = jaleṣu, na mūrcchati = na prabhavati ||42||

evaṃ mahāpavanavāridharādikeṣu vyarthībhavatsu
vipuleṣvapi cāyudheṣu |

puṣpāyudha: punariyeṣa pumāṃsamādyaṃ
vāksāyakairhṛdayamarmatudairvijetum ||43||

evamiti | mahāpavanaśca vāridharaśca tau ādī yeṣāṃ
teṣu = saṃvartavāyu-megha-

prabhṛtiṣu, āyudheṣu = praharaṇeṣu satsu; "āyudhaṃ tu
praharaṇam" ityamara: | puṣpā-

yudha: = madana:, hṛdayasya marmāṇi tudanti = vidhyantīti
taistādṛśai:; vāksāyakai: =

vāgvāṇai:, ādayam = pradhānam, pumāṃsam = ādipuruṣam,
puruṣaśreṣṭhamityartha:,

siddhārtham, vijetum = jayaṃ prāptum, iyeṣa = jagāma ||43||

@235

naiva tvadīyamidamāsanamasmadīyamutthāya tūrṇamamuta:
sahasāpayāhi {1. naivetyata: pūrvaṃ ślokārdham ma^
pustake'dhikaṃ paṭhyate-

"āpūritā tadanu pāramitā mayaiva tatsākṣiṇī mama
samastavasundhareti |"} |

āpūritā paramapāramikā mayaiva tatsākṣiṇī mama
mahāpṛtanetyavocat ||44||

naiveti | idam = etat, āsanam = tapa:sthānam, tvadīyam =
tvatsambandhi,

naiva; api tu asmadīyam = asmākam, ata:, amuta: = āsanāt,
tūrṇam = śīghram,

utthāya = utthānaṃ kṛtvā, sahasā = anāyāsena, apayāhi =
dūraṃ gaccha | mayā =

puṣpāyudhena, eva; paramapāramikā = paramotkṛṣṭatvam,
āpūritā = nirvatitā,

mameyaṃ mahāpṛtanā = mahāsenā tatsākṣiṇī =
paramapāramyasākṣād draṣṭrī, asti-

iti puṣpāyudha: siddhārtham, avocat = uktavān ||44||

aṅkāt prasārya karapallavamādibhikṣuryāvajjagāda
giramiddhatapaprabhāva: {2. ^karaprabhāva:-ka^ |} |

māra: palāyata tato mahatā balena
bhraṣṭātapatrarathaketukuthena bhīta: {3. māra:-ityata:
pūrva ślokārdha ka^ ma^ pustakayoritthaṃ paṭhyate-

"tāvanmahāpralayasāgaramadhyavegasaṃkṣobhamāpa sakalāpi
ca bhūtadhātrī" || iti ||} ||45||

aṅkāditi | iddha: = pradīpta:, tapasa: = tapaścaryāyā:,
prabhāva: = sāmarthyam

yasya sa:, ādibhikṣu: = prathamabhikṣu:, aṅkāt = kroḍāt,
karapallavam = karakisa-

layam, prasārya = prasāraṇaṃ kṛtvā, yāvad, giram =
vāṇīm, jagāda = agādīt;

bhraṣṭa: = naṣṭa:, ātapatram = śvetacchatram, rathaketu: =
rathadhvajaśca, kutha: = paristoma-

śca, māra: = madana:, yasmāt tena, "paristoma: kutho dvayo:"
ityamara: | mahatā

balena = mahāsenayā saha, tata: = tasmāt sthānāt, palāyata
= adhāvat ||

@236

mārāṅganāstadanu mantharadṛṣṭipātā
vācālaratnapadanūpurapārihāryā: {1.

^ratnamaṇinūpura^-vi^ |} |

sadya: sametya caturasraviśālagarbha cakrustadagrabhuvi
tāṇḍavamatyudāram ||46||

mārāṅganā iti | tadanu = madanapalāyanānantaram, manthara:
= mandagāmī,

dṛṣṭipāta: = dṛṣṭipatanaṃ yāsāṃ tā:, "mandagāmī tu
manthara:" ityamara: |

vācālau = mukharau, ratnānām = maṇīnām, padayo: =
caraṇayo:, nūpura: = mañjīra-

śca, pārihārya: = kaṭakaśca, tau yāsāṃ tā:, "mañjīro
nūpuro'striyām",

"āvāpaka: pārihārya: kaṭaka:" iti cāmara: | mārāṅganā:
= madanapatnya:,

sadya: = tatkṣaṇam, sametya = āgatya, caturasra: =
anyūnānatirikta:, viśālā: =

vipula:, garbha: = madhyadeśo yasmiṃstat, atyudāram =
atimahat, tāṇḍavam =

uddhatanṛtyam, tasya = siddhārthasya, agrabhuvi =
pura:pradeśe, cakru: = kṛtavatya: ||46||

anta:samāhitasamādhirasānuṣaktamālokya
śākyakulanandanamaprakampyam |

karṇāmṛtāni vacanāni ca kātarākṣya: kāmāṅganā
vidadhire karuṇākṣarāṇi ||

antarityādi | tā:, kātare = adhīre, akṣiṇī = netre
yāsāṃ tā:; kāmā-

ṅganā: = madanapatnya:, anta: = hṛdaye, samāhite =
utpādite, samādhirase = dhyānā-

nande, anuṣaktam = līnam; aprakamayam = akṣobhyam;
śākyakulasya nandanam =

putram, siddhārtham; ālokya = dṛṣṭvā, karuṇāni =
karuṇārasaviśiṣṭāni, akṣa-

rāṇi = varṇāni yeṣu tāni; karṇāmṛtāni =
karṇapriyāṇi ca, vacanāni = uktaya:,

vidadhire = ūcu: ||47||

asyai patanmadanasāyakavihvalāyai dṛṣṭipradānamapi
kartumapārayantam |

utpāṭya locanayugaṃ dvijapuṅgavāya tvāṃ dattavāniti
kathaṃ bruvate purāṇā: ||

asyai iti | patadbhi: = pātamāpnuvadbhi:, madanasya sāyakai:
= bāṇai:, vihva-

lāyai = vivaśāyai; asyai = madanāṅganāyai,
dṛṣṭipradānam = darśanam, netrārpaṇam,

api, kartum = vidhātum, apārayantam = aśaknuvantam, tvām =
siddhārtham, prati,

"tvam, dvijapuṅgavāya = kasmaiciddvijavarāya, svakīyaṃ
locanayugam = netrayugalam,

@237

utpāṭya = uddhṛtya, dattavānaṃ = dānaṃ kṛtavān" iti
purāṇā: = prāñca:, katham =

kena prakāreṇa bruvate = kathayanti ! ||48||

magnāṃ mahāmakaraketanavārirāśau
māmitthamādhividhurāmavalambaśūnyām |

uddhartumapyakuśalo jananāmburāśeruttārayiṣyasi kathaṃ
tvamaśeṣalokam ||49||

magnāmiti | makaraketana: = mīnadhvaja eva vārirāśi =
sāgara:, tasmin;

magnām = nimagnām, ittham = anena prakāreṇa, ādhinā =
mānasavyathayā, vidhu-

rām = khinnām, avalambaśūnyām = nirāśrayām, mām =
madanāṅganām, uddhartum =

niṣkāsayitum, api, akuśala: = apaṭu:, tvam = siddhārtha:,
aśeṣalokam = nikhilaṃ

jagat, "lokastu bhuvane jane" ityamara: | jananāmburāśe: =
saṃsārasāgarāt, katham =

kena prakāreṇa, uttārayiṣyasi = pāraṃ kariṣyasi ?  ||49||

dṛṣṭvā'smadīyamanavadyatamaṃ vilāsaṃ
ślāghāśirovidhutimapyatidūrayantam |

ucchidya mastakamudastaripuprabhāvaṃ tvāṃ dattavāniti
vadanti kathaṃ kavīndrā: ||

dṛṣṭveti | asmadīyam = asmatsambandhi, anavadyatamam =
atyantaṃ nirduṣṭam,

vilāsam = vibhramam, dṛṣṭvā = avalokya, api, ślāghayā =
praśaṃsayā, śirovidhu-

tim = śira:kampam, atidūrayantam = tyajantam, tvām, udasta: =
nirasta:, ripu-

prabhāva: = śatrupratāpo yena tam, mastakam = śira:,
ucchidya = utkṛtya, dattavān"-

iti kavīndrā: = vidvāṃsa:, tvām = siddhārtham, uddiśyeti
śeṣa:, katham = kena

prakāreṇa, vadanti = kathayanti ||50||

puṇyātmanāmadhipate ! puruṣottamatvamāptuṃ padaṃ
tvamabhivāñchasi kiṃ tapobhi: !

asmāsu kāmapi vadhūmadhiropaya tvaṃ vakṣastaṭe mahati
meruśilāviśāle ||

@238

puṇyetyādi | he puṇyātmanām = puṇyāśayānām,
puruṣāṇām, adhipate =

svāmin ! yadi, tvam = siddhārtha:, puruṣottamatvam =
viṣṇutvarūpam, padam =

sthānam, āptum = labdhum, vāñchasi = icchasi, tarhi,
tapobhi: = etādṛkkaṭhora-

tapa:karaṇai:, kim, prayojanam = artha:, tat tapobhirna
sādhyamiti bhāva: | tarhi

tatpadaprāptyai kiṃ karaṇīyam ? - iti cet, atrāha-asmāsu =
māravadhūṣu,

kāmapi = anirvacanīyām vadhūm = nārīm, svapatnītvena,
svavakṣastaṭe = vakṣa:sthale,

mero: = sumeruparvatasya, śilāviśāle =
vistīrṇaśilāsadṛśe, adhiropaya = ārohaya |

yadi puruṣottamatvamabhīpsasi tarhi viṣṇurlakṣmīmiva
tvamapi asmāsu yāṃ

kāñcit svavakṣastaṭe adhiropayetyartha: ||51||

bhadrānvavāyamatha vā parameśvaratvamākāṃkṣase
samupayātumalaṃ tapobhi: !

kāmapyamūṣu kamalāyatadṛṣṭipātāṃ vāmālakāṃ
tvamadhirohaya vāmabhāge ||

bhadretyādi | bhadra: = śubha:, anvavāya: = vaṃśo yasya
tat, parameśvaratvam =

paramaśivarūpatvam, samupayātum = labdhum, ākāṃkṣase =
icchasi, tarhyapi tapobhi: =

etādṛgbhi: = karaṇai:, tapa: alam = tapasa:, etatkṛte'pi,
sādhyamidaṃ nāsti |

tvam = siddhārtha:, kamalām = padmāmiva, kāmapi
madanāṅganām, svakīye,

vāmabhāge = savyabhāge, "vāma: kāma: savye payodhare" iti
hemacandra: | adhi-

rohaya = sthāpaya | vināpi tapasā vāmabhāge
kāmāṅganāropeṇa parameśvarasāmya-

prāpteriti bhāva: ||52||

ānandakandalitalocanavibhramāṇām
ambhoruhaprakaragarvagalagrahāṇām |

āvi:smitānanarucāmavalokanānāṃ pātrībhavanti sudṛśāṃ
nanu bhāgyavanta: ||

ānandetyādi | ānandena = harṣeṇa, kandalitā: =
pravṛddhā:, locanānām = netrā-

ṇām, vibhramā: = vilāsā: yāsāṃ tāsām,
ambhoruhaprakarasya = padmasamūhasya yo

garva:, tasya galam = kaṇṭham, gṛhṇantīti tāsām,
padmagarvavināśakānāmityartha:;

āvirbhūtā = samutpannā, smitena = mandahāsyayuktena,
ānanena = mukhena, ruci: =

@239

kāntiryāsu tāsām; sudṛśām = sulocanānām, bhāgyavanta:
= bhāgyaśālina eva,

nanu = niścayena, pātrībhavanti = viṣayībhavanti ||53||

ākṛṣṭaraktaparapuṣṭavacovilāsād
ālocanāntavivṛtādṛtakarṇapeyāt |

āścaryabhaṅgisubhagādaparokṣasaukhyādābhāṣaṇānmṛga
dṛśāmamṛtaṃ kimanyat || {1. kimārtham-ma^; kimādyam-vi^
|}

ākṛṣṭetyādi | ākṛṣṭa: = ākarṣaṇaṃ prāpta:,
raktasya = anuraktasya, para-

puṣṭasya vacasa: = kokilālāpasya, vilāsa: = vibhramoyena
tasmāt; ālocanā-

ntam = netrāntaparyantam, vivṛtābhyām = vistṛtābhyām,
ādṛtābhyām = sādarā-

bhyām; karṇābhyām = śrotrābhyām, peyāt = pātuṃ
yogyāt; āścaryarasarītyā,

subhagāt = manoharāt, aparokṣasaukhyāt; mṛgadṛśām =
mṛganayanānām, ābhā-

ṣaṇāt = ālāpāt, "syādābhāṣaṇamālāpa:" ityamara: |
anyat = aparam,

kimasti ? ||54||

aśrāntapānasahamauṣadhamātmayonitāpodayeṣvanupadaṃ
śamano'bhirāmam |

akṣīyamāṇamadharāmṛtamaṅganānāmāsvādyatāmayati
puṇyavatāṃ hi puṃsām{2.} ||

āśrāntetyādi | aśrāntam = satatam, pānaṃ sahate iti
tādṛśam, satatā-

nāratāśrāntasantatāviratāniśam" ityamara: |
satatapāte'pyarucyanutpādaka-

miti bhāva:, ātmayone = madanasya, tāpodayeṣu =
tāpāvirbhāveṣu, anupadaṃśe'pi =

prarocakadravyā bhāve'pi mano'bhirāmam = manoharam,
akṣīyamāṇam = kṣayarahitam,

aṅganānām = kāminīnām, adharāmṛtam = oṣṭhasudhā,
puṇyavatām = bhāgya-

śālinām, puṃsām = janānām āsvādyatām = āsvādayituṃ
yogyatām,

ayati = prāpnoti ||55||

ito'gre 56 saṃkhyāka: śloko bhraṣṭa iti
pūrvasaṃskaraṇasampādaka: ||56||

@240

evaṃvidhairlalitabhāvarasānuviddhairnṛtta kramairnirupamair
vacasāṃ vilāsai: |

ālokya buddhamavikampitacittavṛtti lajjāvaśāt pratinivṛtya
yayustaruṇya: ||

evamiti | lalitābhyām bhāvarasābhyām anuviddhai: =
sambaddhai:, nṛttakramai: =

nāṭyarītibhi:, nirupamai: = anupamai:, vacasām = sūktinām,
vilāsai: = vibhramai:,

api, buddham = siddhārtham, avikampitā = acalitā,
cittavṛtti: = dhyānarūpo

mānasavyapāro yasya tam, santam, ālokya = dṛṣṭvā,
taruṇya: = madanāṅganā:,

lajjāvaśāt = saṅkocavaśāt, tata: pratinivṛtya, yayu: =
jagmu: ||57||

itthaṃ puṣpaśarāsanasya vijayavyāpāraśuṣkasthitāṃ

sambodhipramadāṃ niveśya sudṛśaṃ śrībodhimūle vara: |

siddhārthaściravāsanāparigatānucchidya doṣadviṣo-

muktikṣetrakuṭumbarakṣaṇavidhau mūrdhābhiṣikto'bhavat
||58||

iti buddhaghoṣaviracite padmacūḍ+āmaṇināmni mahākāvye
siddhārthacarite daśama: sarga: ||

ittham = pūrvoktaprakāreṇa, vijayavyāpāreṇa =
jayakarmaṇā, śuṣkam = kṛśaṃ yathā

syāt tathā, sambodhireva pramadā = yoṣit, tām, sudṛśam =
samyagdarśanavatīm,

kroḍe niveśya = sthāpayitvā, śrībodhimūle =
aśvatthadrumatale, vara: = śreṣṭha:, siddhārtha:

ciravāsanāparigatān = anādivāsanāpravṛttān, doṣadviṣa:
= rāgādiśatrūn,

ucchidya = vināśya, muktikṣetre sthitānāṃ kuṭumbānām,
rakṣaṇavidhau = rakṣākarmaṇi

mūrdhābhiṣikta: = kṛtābhiṣeka:, tatpara: ityartha: |
abhavat = abhūt | śārdūlavi-

krīḍitaṃ vṛttam; "sūryāśvairma-sa-jāstata: sagurava:
śārdūlavikrīḍitam" iti

lakṣaṇāt ||58||

iti padyacūḍ+āmaṇimahākāvye kīrttivyākhyayāṃ daśama
sarga: ||

@242

[BLANK]

@243

śloka-sūcī

buddhaghoṣanibaddhe'smin siddhārthacarite śubhe |

padyacūḍāmaṇāveṣa āgata: ślokasaṃgraha: ||

aṃdhreralaktakarasadyuti^ 47

aṅkāt prasārya karapallavam 235

aṅgaṃ sabhāsādya latāṅganānām 145

aṅganāvadanapadmapūraṇīm 148

aṅgairamandaharicandanapaṅkaliptai: 42

ajñānameva jagatām 200

atyadbhutāmātmajajanmavārtām 69

atyantamandhayati diṅmukham 223

atyulvaṇairamitasainya^ 224

atrāntare niviḍamāsthita^ 218

atrāntare rājakumāramenam 133

atha kācid viśālākṣī 210

atha kānicideva vāsarāṇi 58

athāgate saptamavāsarānte 133

athāvalokya lokeśaṃ 199

athodayaṃ śākyamahīpatīnām 59

adṛṣṭapūrvāmatilokaśilpām 135

anaṅgasāmrājyamahābhiṣeka^ 173

anantaraṃ tasya pura: surādhipai: 151

anantaratnākaraphenamaṇḍalai: 127

ananyayonerapadānagāthām 145

ananyasādhāraṇapāṭalimna: 89

ananyasāmānyadhiyaṃ kumāram 75

anupravṛttān maṇighaṇṭikānām 73

anena kālena vināmṛtadravai: 125

anta:saṃgrāmavimardaśīrṇām 145

anta:samāveśitaphullamallī^ 87

anta:samāhitasamādhirasā^ 236

anta:samudbhavadamarṣa^ 229

anta:sphuranmṛgakalaṅkamabhaṅgurāmam 191

anta:sphuritabālatamālakānti: 190 

antarmalīmasamabhādamṛtāṃśu^ 192

antargatasyādbhutavikramasya 61

antarvigāḍhe sati sundarībhi: 166

anyatra karṇa: sudhiyāmasakta: 20

anyāṃ^śca sarvānapi bandhuvargān 102

anyedyaratha bhikṣārtham 202

anyonyasammardaviśīrṇahāra^ 67

aparedyurvinirgatya 208

aprāpya nirvāṇapadaṃ 209

avyaktagātrīmadhivāsitena 86

abhyarṇavarttibhirakṛtrimabhaktiśobhai: 40

abhyastayā saṃvaraṇāmburāśe: 99

abhyucchritairavanimāṃsala^ 225

abhyudgataṃ paribhavaṃ 226

abhyudgataṃ yadgṛhadhūparāśim 12

abhyudgatairaruṇarāgamano'bhirāmai: 42

abhyudyatairamitasainya^ 222

abhyullasaccampakadāmadīpti: 74

amuṣya ya: śāsanamāśrito jana: 152

amuṣya vaktrāmṛtabhānubimba^ 111

amuṣya sarvatra vitāyamānai: 65

ambhodhisampadavaluṇṭhana^ 226

ambhoruhākṛtimabhaṅgurapadmarāga^ 46

ambhobihārākulitai: payobhi: 173

ayaṃ mahābhāga ! viśuddhamānasa: 152

@244

ardhāsikāṃ bharturananyalabhyām 31

ardhodita: śītakarasya bimba: 185

alaṃkṛtaṃ mauktikakuṇḍalābhyām 89

alaṃkṛtāṅgā: subhaṭāntramālyai: 17

alaṃkriyā'jāyata dehakānti: 95

avakāśapradānārtham 201

avyaktavarṇābhiramuṣya vāgbhi: 71

aśokapuṣpastabakābhitāmra^ 176 

aśokayaṣṭistaruṇījanasya 158

aśokayaṣṭyā: stabakopanītam 144

aśrāntatṛṣṇena vilocanena 70

aśrāntapānasahamauṣadham 235

aśvīyapādadalitād 227

asaktahṛdayastāsām 194

asūta sadya: sahakāraśākhī 158

astaṅgataṃ bhāskaramambaraśrī: 180

astaṅgate bhartari bhṛṅgamālā^ 179

astādriśṛṅgaskhalitāgrapāda: 187

asti praśastā kapileti nāmnā 3

asmākamutpattirivātra bhūmau 63

asyai patanmadanasāyaka^ 237

asyopadeśādakhilo'pi satyaṃ 64

ākarṇamākṛṣṭaśarāsanasya 109

ākarṇya gānaṃ madhupāṅganānāṃ 188

ākarṇya tadvacanamaśrutapūrvameṣāṃ 57

ākarṇya sandeśamukhādudantam 84

ākāramatyadbhutasanniveśam 23

ākāśakandaradarīṣu vitāyamānai: 39

ākāśanīlotpalabhṛṅgabhaṅgi^ 181

ākāśaśayyātalamaśnuvāne 189

ākāśasindhoraparāhṇakarṇa^ 176

ākuñcitāgrairalakai: 87

ākṛṣṭaraktaparapuṣṭavacovilāsāt 239

ākṛṣya śākhā: sadayaṃ latānāṃ 161

āgatya gehamadhyāsya 193

āḍhaukamānarathamaṇḍala^ 220

ātanyamānabalareṇu^ 227

ātanvataścetasi komalāṅgyā: 26

ātanvatā pāṃsuvihāramāptai: 72

ādarśabimbe pratimāśarīram 95

ādāya tāpasākalpam 198

ādikalpasamudbhūtām 198

ādityabandhorbodhaikasindho: 200 

ādhūyamānakaravālakarāla^ 220

ānandakandalitalocana^ 239

ānandapākodayaśālibhi: phalai: 132

ānandabāṣpajalajarjaradṛṣṭipāta^ 40

ānandayitrī hariṇekṣaṇānām 82

āpādapadmamabhita: pravijṛmbhitābhi: 43

āpītasarvamakarākaravārirāśe: 228

āpūrite nirbharamantarikṣe 18

āplāvayāmāsa karodakena 171

āplāvitākhiladiganta^ 230

āmuktamuktāsaradarśanīyam 27, 90

āmuktacārutaracīvara^ 231

āmūlacūḍamabhita: pravijṛmbhamāṇo 143

āmūlabhāgadhutadivyanadī^ 234

āmodalubdhairalināṃ kadambai: 147

āyāmaśālibhiramandadayā^ 39

ārāmabhūmāvativāhya tāpam 164

ārurohāsanaṃ tuṅgam 214

āruhya mandamalayānilamaupavāhyam 139

āruhya saudhānatimeghamārgān 6

ārūḍhabodhiparyaṅkam 214

āropitābhraṅkaṣaketumāla^ 85

@245

āropya tāruṇyaviśeṣaśāṇaṃ 76

ālāpamārāmavihāriṇīnām 157

ālekhyalīlāphalakaṃ satūlim 108

ālepacandanavisṛtvara^ 45

ālokalobhādabhivartamānā: 99

ālolabāhubalayaskhalanā^ 45

āvirbhavadbhi: śramavārileśa: 98

āśāmukhaprasṛmarairabhinandanīyai: 45

āvarjya śākhāṃ karapallavena 160

āvartavegādaparāmbarāśe: 177

āvavrurākāśamatiprabhūtā 182

āśāmaśeṣamavanītala^ 230

āsīt kumāra: pulakaprarohai: 98 

āstīrṇamuktāsikatābhirāmam 86

āsphālitānekamṛdaṅgaghoṣa^ 67

āsphālitāpratimabhairava^ 221

ita: sarojākṣi vilokayāmbudān 115

iti kṛtavati tasmin 58

iti krameṇāhitapāṇipīḍa: 101

iti gatavati puṇyai: 33

iti pravīrā: kṣitipālanandana^ 153

iti pravṛtte madhumāsavaibhave 149

iti praśaṃsāmukhare sakautukaṃ 125

iti vihitavivāham 113

itthaṃ kumārasya sahāvarodhai: 162

itthaṃ jagattrayatiraskaraṇa^ 233

itthaṃ dhīro darśayitvāstraśikṣām 135

itthaṃ puṣpaśarāsanasya 240

itthaṃ śrutvā sārathīnāṃ vaca: 154

itthaṃ suparvavihitāṃ stutimādareṇa 55

itthamārādhito devai: 196

ityādimāsāṃ giramatyudārām 112

iyaṃ cakorākṣi payodamālikā 121

uccaṇḍadaṇḍadharakāsarasārvabhauma^ 137

utkṣiptamuktātapavāraṇaśrī: 96

utkṣiptaśākhācchalabāhudaṇḍāt 146

uttīrya tasyā: puline 198

uttuṅganīlamaṇimandirajṛmbhamāṇa^ 34

uttuṅgabāhuyugalodayaśailajāta^ 41

utthāpya dūrānatamūḍhabhāryam 112

utphullamañjarīpuñja^ 212

utsedhino yatra gṛhā: prabhūṇām 4

udarciṣastasya hutāśanasya 97

udyacchamānastuhināṃśumālī 186

udbhinnaromodgamalobhanīyā 108

udvelasambhṛtamadhuvratadānarāji: 142

unmocayan pariṇatacchadakañculīkān 139

upakaṇṭhakalālāpa^ 206 

upāhṛtai: kāñcanapuṣpajālai: 159

ūrṇābhirāmā narapālasūno: 81

ṛtuśriyā dīptataḍitpradīpikā^ 116

ekatra phullairnavapuṇḍarīkai: 165

ekadā pāramībhāgya^ 209

ekāvaliṃ kācidanarpayitvā 105

ekena bāṇāsanamātatajyam 134

etābhireṣāṃ stutibhi: 217

evaṃ mahāpavanavāridharādikeṣu 234

evaṃvidhairlalitabhāvarasā^ 240

evaṃ sa kṛtvā sarasīvihāraṃ 174

airāvatya ivākāśa^ 195

odhīkṛtā malayamārūtacandanena 141 

@246

kaṭhorakāntākucamaṇḍalānām 167

kadarthitātmīyaguṇaprakāśane 126

kananti kālāgarudhūpamiśrā: 13

kandarpadarpanirbheda^ 215

kanyākumārau kamanīyarūpau 99

karuṇāpūralaharī 215

kalpakṣayakṣubhitamāruta^ 224

kalpāntakālaghaṭamāna^ 222

kayācidabhyarṇajuṣa: salīlaṃ 170

kareṇa śākaṃ mama komalena 160

karṇāvasaktā: kamalekṣaṇāyā: 88

kalādhinātha: karajālamujjvala 128

kalāpina: kāñcanakāhalopamān 118

kalpadrumaprasavakalpitakarṇapūra^ 40

kallolavallīvalaya^ 197

kastūrikākalpitapatralekha: 29

kastūrikākalpitapuṣpalekha: 98

kasyāścidanta:salile nimajya 172

kasyāścidāviṣkṛtacandrikāyā: 170

kācit tadā kaṇṭakitāṅgayaṣṭi: 107

kācit tadākarṣaṇasiddhamantram 107

kācit pragalbhā ramaṇasya karṇe 161

kāntākarodañcitavāridhārā: 167

kāruṇyakallolitadṛṣṭipātaṃ 1

kālāñjanocchvāsavikūṇitākṣam 101

kālāgarumahādhūma^ 194

kālena gāḍhataramānaparigrahāṇāṃ 138

kiṃ puṣpadhanvā pratilabdhamūrti: 134

kumāramenaṃ kulaśailadhuryam 110

kumudvatīkośapuṭāvatīrṇa^ 165

kuśalo'trabhavāneva 216

kṛtakṛtyaṃ tamuddiśya 201

kṛtāplavānāmacireṇa vāridai: 130

kṛtābhiṣekā: prathamaṃ dhanāmbubhi: 129 

kṛtopavītaṃ galitātibālyaṃ 74

kṛtvā dinamukhācāraṃ 210

krameṇa paśyan purata: sthitānamūn 150

krameṇa madhyaṃ caramāmburāśe: 177

krīḍātaḍākaṃ kṣitipālasūnu: 169

kṣaṇaprabhācampakadāmabhūṣaṇā: 122

kṣoṇītalāntaranirantara^ 221

kṣoṇībhujā kuṃkumavāridhārā 169

gandharvarājamahilājanagīyamāna^ 52

guṇai: samastai: saha rājasūno: 78

guruprayuktā kulapālakā sā 99

gorocanāgauraruciścakāśe 31

dharmodabinduprakarā vireju: 163

dharmodabinduprakarairudīrṇai: 109

ghoṭīkhurapuṭīkoṭi^ 203

cakāśire candramasa: samutthā: 185

cakrīkṛtāyataśarāsana^ 232

cacāla meroracalābhidhānaṃ 66

caṇḍātapasparśavivardhamāna^ 162

candrodayojjvalamukhena jhaṣadhvajājñāṃ 138

carācarāṇāmabhivandanīyam 155

culukīkaraṇe śūra: 216

cetobhavasya sakalā api 233

cetobhuva: puṣpaśilīmukhānām 108

chāyāstarūṇāmabhita: pravṛttā: 163

jagadekagurostasya 202

jāta: pṛthivyāmadhipo munīnām 65

jijñāsamānāstimirapravṛttim 183

@247

jñānālokastrijagatām 200

taṃ prāpya sarvaguṇabhāraguruṃ 234

tacchaṅkayaiva sā tasmai 210

taṭīpaṭiradrumasaṅgabhājāṃ 147

taṭopakaṇṭhaṃ makarandasindho: 144 

taḍ+ākanikaṭe nadyā: 208

taḍitpriyāyā: savilāsasampado 126

taḍāke tasya siddhārtha: 208

tata: kisalayāloka^ 211

tata: kumārasya samagravaibhavo 114

tata: kumārasya purandaraśriya: 150

tata: prakīrṇābhinavaprasūne 87

tatpūrvamabhyāgatamādareṇa 166

tatra kandarpadarpāṇām 214

tatra kṣoṇīramaṇatanaya: 175

tatra bhikṣāṃ samādātuṃ 205

tatra bhikṣāṃ samādāya 206

tatra sthitaṃ suragaṇaṃ dadṛśu: 37

tatrānuraktai: saha mitravargo 174

tatrāntare koliyabhūmipāla: 84

tatrāntare jagati pūrvanimittamāsīt 34

tatrāntare tāmarasairudārai: 62

tatrāntare bimbamamandarāgaṃ 176

tathāpi tatrāhitabhaktiśaktyā 2

tathā hi kācit karapallavena 102

tatheti so'pi pratigṛhya 85

tadānanāmbhoruhakāntilakṣmyā: 80

tadānanālokanaharṣajāta: 104

tadānanenduṃ bhuvi nissapatnaṃ 27

tadā babhau kumāro'sau 194

tadā samāruhya vihāramaṇḍapaṃ 115

tapātyayābhyāgamanena śāmyata: 116

tapovaneṣu dhanyeṣu 208

tamāgataṃ śākyakulapradīpam 96

tamāyatākṣya: spṛhaṇīyamaṅgād 106

tamālanīlaṃ tagarāvadātai: 184

tamālanīlasya samudraviṣṇo: 166

tamālanīlā navaromarāji: 26

tamenamālokya ca śākyanandana: 152

tarupravālāścalasaukumāryāt 28 

taraṅgaśīkarāsāra^ 197

tarupravālāścalasaukumāryāt 28

taruprasūnānyapacetukāmā 157

tasmādudīrṇā navadhūmarāji: 100

tasmin kṣamāmayatanucchada^ 231

tasminnṛpe tanvati dānavarṣa 22

tasmin muhūrte kapilāṅganānām 102

tasyāṃdhriyugmaṃ sahajābhirūpyaṃ 77

tasyāṃsadhārāsadane'vataṃsa^ 19

tasyā: pravālodarasodarābhaṃ 23

tasyā: vapu: kṣetramanaṅgaśāli 25

tasyā: śaranniśākāśa^ 211

tasyā: stanadvandvamaninditāṅgayā: 61

tasyāntike śamadamāmṛta^ 231

tasyāpadānāni taṭasthitābhi: 22

tasyābhiṣeke sacivāvamuktai: 20

tasyā vapuścandanapaṅkaliptam 90

tasyāvalokanāyaiva 199

tasyā viśālena vilocanena 30

tābhistadudvīkṣaṇatatparābhi: 105

tāraṇāya mahāmbhodhe: 198

tālapramāṇā: sahasā dharitrīm 64

tālītamālahintāla^ 213

tāsāṃ kumāra: śatapatramitrai: 106

tāsāṃ taralasañcāra^ 195

@248

tṛṣṇāpravāhamavaśoṣayituṃ 55

te'tiprasannamanasa: praṇipatya tasmai 56

dadarśa dhīra: kṣitipālaputrīm 96

dayālumāśritya tamatyudāraṃ 19

digdantināṃ mukhapaṭa^ 288

digaṅganāvarṇaghṛtānulepanam 126

dināvasānena parīkṣakeṇa 379

dināvasāne samprāpte 213

dīkṣite bhūbhṛtāṃ nāthe 200

dīnāvalokanadaśāntara^ 40 

dodhīyamānasitacāmarikā^ 221

dṛḍhāvabaddhāyatakeśapāśai: 166

dṛṣṭvā jagattrayaguruṃ śirasā^ 48

dṛṣṭvā'vabudhya svapnārtha 209

dṛṣṭvā'smadīyamanavadyatamaṃ 237

dṛṣṭvā'straśikṣāṃ jagadekabandho: 135

dhūlībhare culukitārṇavitoyapūre 225

dhvajarantapatākābhi: 194

nakṣatranāthakarakandalamāṃsalena 47

nakhāṃkuśāghātavidhūtamūrdhā 73

nadīva sindhornalinīva bhāno: 12

nama: sakalasaṃkleśa^ 215

nama: suguṇamāṇikya^ 214

navaprasūnai: sakalāṅganaddhai: 161

navāmbuvāhena nabha:sthalīva 71

navodayālohitaminduvimbaṃ 188

nānāvidhābharaṇaratnamarīcidaṇḍai: 43

nābhihradastasya narendrasūno: 78

nirgatya nihnutadigantara^ 218

nirjharīpūranirghauta^ 207

nitāntakāntālikacandralekhā 29

nitāntamānandayatā prajānāṃ 75

nityapravṛttaniravadyamahāpradāna^ 52

nidāghatāpajvalitā vanasthalī 124

nimajjanonmajjanarāgiṇībhi: 168

nimajya kāsāñcidudañcitānāṃ 172

nirantarasmeramaṇīcakānāṃ 143

nirākṛte kā'pi taraṅgavātai: 172

niraṃkuśānāṃ timiradvipānām 184

niruddhabhūbhṛnmahimātireko 16

nirmāṇakāle bhuvanatrayasya 110

nirvyājakṛttagalanirgalada^ 51

niśamya teṣāṃ vacanaṃ nṛpātmajo 151

niśāndhakāraprakarāmbuvāha^ 184 

niṣyandabhānanirapāyakṛpā^ 51

niṣyandamānamakaranda^ 44

niṣyandamānairiva candrakāntai: 182

nisargasaurabhyanitāntahṛdayaṃ 72

nissāṇaghoraninado 219

netrasya taddarśananiścalasya 103

naiva tvadīyabhidamāsanamasmadīm 235

pataṅgadāvānalalaṅghitātmanām 129

patatripakṣapravikīrṇapadma^ 165

pati: paśūnāmiva kālakūṭam 190

pativratāyā: paradarśanāya 104

patyu: karasparśapariślathasya 189

padārthametatpriyadānayogyam 69

padmākare paṅkajalocanābhi: 167

paya:pravāhai: samameva vārida: 123

payodharadvandvamaninditāṅgyā: 90

payodakālena cirapravāsinā 116

payodharā: kecana kācamecakā: 115

payodharā: paṅkajalocanānāṃ 173

@249

parāgasampatsikatāvakīrṇe 156

paribhramatṣaṭpadakārmukāṇām 146

parimalalaharīṣu pādapānām 149

parisphuracchīkaradanturāṅgam 168

paryāpatatturagakhaṇḍitabhū^ 225

pāñcālikā yadgṛhapañjareṣu 5

pāṇau kṛpāṇī virarāja yasya 15

puṇyātmanāmadhipate ! puruṣottamatvaṃ 238

puṇye muhūrte puruhūtalakṣmī: 62

purandarākrāntibhayena ye purā 117

puṣpāyudhasya nṛpate: parapuṣṭavarga: 140

puṣpāvacāyavalamānapurandhri^ 36

puṃskokilā: punaranaṅgajayāpadāna^ 142

prakampitāyāṃ kaṭhakāṣalīlayā 123

pracoditāśva: punareva dhūrtai: 155 

prataptacāmīkarabhāsvareṇa 68

prataptacāmīkaragauravigraha: 152

pratāyamānā prathametarasmin 180

pratyagragarbhacchavipāṭalena 68

pratyagrahāṭakaśilāphalakāyatasya 38

pratyarthidantijayasindhura^ 224

pradoṣavedhā: pravarasya tārā^ 182

praphullasumanovallī^ 212

prabhañjanakṣobhavijṛmbhitābhi: 13

prabhātaveleva sahasrabhānuṃ 62

prabheva bhāno: pratibheva sūre: 76

pravartyamāne pramadairmalāvalai: 128

praviśya dūrāvanatena mūrdhnā 112

praśastivadhvā pravarasya yasya 17

prasannagambhīravapu: kumāra: 92

prasannamūrṇāvalayābhirāmaṃ 81

prādurbabhūva samaya: subhago vasanta: 138

prāsādamālāsu hiraṇmayīṣu 9

prajñāpradhānamahiṣīpadapaṭṭabandha^ 49

prauḍhāndhakāritadiśāvalaye 227

bakāvalīvibhramakaṇḍakambavo 122

babhūva tasyā nayanotpalasya 29

babhūva varṣāsamayo'tha medinī 114

babhau kumārasya kulodvahasya 84

balārikārmukasmera^ 204

balitrayālaṃkṛtamadhyadeśā 91

bālācalatulākoṭi^ 204

bimbaṃ pradarśitakuraṅgakalaṅkarekham 191

bimbapraviṣṭā: sphaṭikasthalīṣu 12

bimbādharoṣṭhadyutirāyatākṣyā: 28

brahmaṇopahitān darbhān 213

brahmāṇḍakukṣimbharibhi: 195

bhadrānvavāyamatha vā 238

bhadre muhūrte sa pati: prajānām 69

bhavakleśaṃ tvameveśa 217

bhāsvānabhīpsu: paralokayātrāṃ 277 

bhujaṅgabhugvāntaphaṇāmaṇiśriya: 120

bhujena bhogīndradhurandhareṇa 18

bhujo bhujaṅgādhipabhogadīrgha: 79

bhṛṅgābhimudritamukhā makarandapūrai: 141

bhṛṅgāritāyatadigantamadā^ 53

bho-bho: purandaramukhā haridantapālā: 56

bhruvallarī tasya manojñamūrte: 81

magnāṃ mahāmakaraketana^ 237

mañjīranādacchalato mamārtim 157

madhuśīkaradurdināndhakāre 147

madhye lasanmakaralāñchana^ 229

mana: pratolīṃ viśata: prakīrṇai: 109

manorathaśataprāpta^ 202

@250

manobhavo maṇḍalitāstramaurvikā 149

mano'bhirāmairmaṇikiṅkaṇīnāṃ 72

manojñagandhairvakuladrumāṇāṃ 159

mandānilakṣitipamaṅgalapāṭhakānām 143

mandānilādhūtalatā^ 211

mandānilāndolitavicīmālā^ 164

mandānilena vahatā vanarājimadhyāt 140

mandārakorakasyandi^ 212

mandārapuṣpakalikāparikalpitena 41

mamajja tīrtheṣu jajāpa mantram 32

mayā vinābdhi: pralayaprasaṅgaṃ 177

marālamahilālīḍham 196

marīcibhiryanmaṇitoraṇānāṃ 10

malīmasaṃ kevalamaṅgamantaraṃ 118

mahātmanastasya mahīdhrapāta^ 64

mahātmanā tena makhairajasram 21

mahānubhāvasya mahābhiṣeka^ 65

mahāmunīnāmapi mānanīye 59

mahārājādhirājasya 193

mahendrakaravikṣiptā: 196

mahīpatirmānyaguṇojjvalāyāṃ 32

mahīpatistatra babhūva mānya: 14

māṇikyakāñcīvalayānuviddha^ 24, 91

māṇikyamaulivalabhī^ 38

māṇikyasaudhavalabhī^ 104

mārapratāpabaḍavānalakīlajāla^ 50

mārasya mārgaṇagaṇā: 232

mārāṅganāstadanu 136

mīnavikṣiptakalhāra^ 197

mṛgdhasya tasyāsa mukhāmbujasya 70

mṛgākṣi vidyullatikākarambitai: 117

mṛṇālikā vibhramadīrghikāyā: 27

maitrīkalatrakacabhārapaṭīrapaṅka^ 50

mohāndhakāramuṣitāni 54

mohāpanodamapyenam 205 

ya: pūrvamādhāya mahābhiṣekam 15

yaccandraśālāsvabalājanānāṃ 8

yat kāryate tatra pativratābhi: 97

yatrāpagā: svacchajalāntarāla^ 8

yatrālayā: kāñcanamerudaṇḍai: 6

yatrendranīlopalakuṭṭimeṣu 12

yatrendranīlopalagopurāṇāṃ 8

yatraiva yatraiva kumāragātre 106

yatraukasāṃ ratnavinirmitānām 9

yathā yathā vṛddhimavāpa tasyā: 60

yathā yathā vṛṣṭibhirabhramaṇḍale 123

yadaṅganā: saudhasamīpalagnām 6

yanmaṇḍapā: prauḍhanidāghataptā: 7

yaśastadīyaṃ yadi nābhaviṣyat 18

yasyaikadeśaṃ yatayo'pi vaktuṃ 2

yuvānamenaṃ yugadīrghabāhum 111

ye darśanīyā dviparājahastā: 24

yo vāhinīṃ megha ivāttadhanvā 16

ratiśramo yatra vilāsinīnāṃ 11

rathyāsu ratnopahitāsu yasyāṃ 5

rarāja tasyā navaromarāji: 91

rarāja rājīvavilocanāyā: 30

rākāsudhākiraṇabimba^ 52

rudrākṣamālāvalayojjvalāni 181

rekhābhiratyantaparisphuṭābhi: 79

latāṅgahārairlalitāligītai: 156

līlācakorarasanāñcala^ 35

vakuladramavāṭikā varastrī^ 148

vakṣa:sthalena valamānamanojñahāra^ 46

@251

vaktrāmbujaṃ vāmadṛśa: parītā 101

vaktrāravindaṃ parita: prakīrṇā 100

vaktre manojñasmitacandrikā'bhūt 171

varaścakāśe haricandanārdro 95 

valitrayālaṃkṛtidarśanīya^ 77

vavarṣa varṣāsamayaṃ vināpi 66

vāṇyā vareṇyasya mukhe vasantyā 80

vātotthitaṃ mahati sainika^ 223

vāmabhruvastaṃ maṇiśṛṅgamuktai: 169

vāravāmālakāstasya 193

vikasvarā vyañjitakaṇṭakāṃkurā: 131

vikāsabhājāmabhita: saroruhām 131

vikāsinaścandra karopalālanāt 130

vikāsināṃ saptapalāśabhūruhāṃ 127

vikīrṇapaṅkāṅkitaśṛṅgakoṭaya: 132

vigatonmeṣasammeṣa^ 205

vigāhamānasya nabha:sthalīgṛhaṃ 122

vighuṣyamāṇe taḍitābhramaṇḍale 125

vicitrapaṭṭāstaraṇopapannaṃ 175

vijitya viśvatrayamadbhutaśriyā 119

vijṛmbhamāṇā nakharatnadīpti: 23

vijṛmbhamāṇena vilaṅghya velāṃ 26

vitāyamānai: smitacandrikābharai: 128

vidyāgṛhaṃ pañcamapāṭhakānām 155

vidyādharāśca gandharvā: 196

vidveṣatāpamakhilaṃ jagatāṃ 54

vināṅgarāgeṇa vināṅgadena 82

vinidrakāntāravinamravāṭikā 124

vinetukāmasya vilāsinīnām 146

vinyastakālāñjanadarśanīyam 89

vipakvatārādhipabimbaśaṅkha^ 189

vipakvapuṇḍrekṣuparurmukhacyutai: 131

vipākabhūmnā'bhividīrṇadāḍimī^ 132

vibhāvarīcampakakarṇapūrā 183

vibhāvarīśa: karapallavena 188

vibhu: pratāpānalameva vīdhram 15 

vibhūṣaṇairantarite madaṅge 103

vibhūṣaṇairvidruma-puṣyarāga^ 174

viyatpṛthivyo: kiyadantaraṃ bhavet 121

viyogadu:khādiva pāṇḍarāṅgīm 190

vilagnamālagnavalitrayīkam 25

vilokya caityadhvajasiṃhamudrāṃ 7

viloladṛṣṭidvayalobhanīyam 31

vivardhamānena ca madhyamena 59

viśaṅkaṭaśilākoṭi^ 207

viśaṅkaṭaśilāsāla^ 203

viśaṅkaṭāmambararājavīthikā 124

viśālavakṣa:sthalalambitena 92

viśālaviśikhābhoga^ 204

viśālaśikharoddeśa^ 207

viśleṣadu:khādiva tigmabhāno: 179

viśvambharāvalayadhāraṇa^ 83

visṛtvarai: śāradikai: payodharai: 129

vihaṅgapakṣavikṣipta^ 212

vihāya bhāsvān nalinīṃ sarāgām 180

vihārasañjātapariśramāṇāṃ 163

vīthīṣu māṇikyamayīṣu yasyāṃ 4

vīthīṣu vīthīṣu vilāsinīnām 105

vīra ! tvameva vijitākhila^ 53

vīrunmayīṃ vibhramayantraḍolām 144

vīreṇa mārasubhaṭena vibhidya bāṇai: 140

vṛddhā vitenurvividhauṣadhībhi: 61

vetaṇḍamaṇḍalaviḍambita^ 219

vetaṇḍaśuṇḍādaṇḍābha^ 206

velājaleṣu maṇidarpaṇavibhrameṣu 190

vyākośametad yadi karṇapāśe 104

@252

śatahrādāpāditacārumaurvikam 100

śampāsahasracaturasrasaroruhākṣī^ 36

śaranniśākāśatalodaraprabhā^ 121

śarvasya sandhyādhṛtamaṇḍapasya 182 

śākhāsu śākhāsu samudbhavadbhi: 63

śikhaṇḍināmadbhutatāṇḍavaśriyām 117

śiñjānapañcaśaracakrita^ 35

śukāvacañcūpuṭapāṭalena 107

śuddhodanasya sutatāmahametya 57

śūrastvameva durvāra^ 216

śūrasya tasya kṣitipālasūno: 79

śṛṅgāramaṇḍapaśironavaratnateja: 37

śriya: sarojāntaradu:sthitāyā: 78

śrutvā tu tatsūryakulāvataṃsa: 133

saṃkrāntasaudhavalabhīmaṇi^ 44

saṃsāraghoraparitāpajuṣāṃ 48

saṅgītamaṅgalamahotsavasaṅginībhi: 136

sa jātakarmādikamatyudāram 70

sa teṣu sadmasvadhirājanandano 114

sa deśikendrairupadiśyamānā 75

sa dhīramanta:purasiṃhaśāvai: 73

sadhairyamādāya taṭeṣu pādaṃ 187

sanmārgadeśikasyāsya 201

samastalokanāthasya 199

samucchritai: saudhataleṣu yasyā: 10

samujjihānaṃ lavaṇābdhimadhyāt 186

samudgatā dhūmatati: kṛśāno: 100

samudragarbhāntaramāśrayantam 185

samudranemīvahanasya bhāriṇa: 119

samprāpya śāntahṛdayaṃ 233

sambhāvyate yatra sudhāmarīci: 3

sambhrāntaśāṅkhikaśatānana^ 218

savistaraṃ te'pi surairadhiṣṭhitā: 150

sahakāravanīṣu sañcarantyā: 148

sahasraśassantvapare'pi bhūpā: 21

sālaṃ yadīyaṃ samatītya gantum 13

sitacchadānāṃ śravaṇārtikāraṇaṃ 127

sitacchadotsāraṇanetrayaṣṭayo 120 

siddhārthamukhaśītāṃ śuṃ 202

sindūraklṛpta: kṣitipālaputryā: 88

sindūrasaundaryasahodareṇa 160

sudhānidhānaṃ tuhināṃśubimbam 110

sudhāsanāthena sudhāmayūkha: 31

sudhāmarīcidyutiśītalena 158

surārṇavāvartamanojñaśobhaṃ 25

suvarṇakāreṇa tapātyayātganā 118

suvarṇarūpaṃ sumanoniṣevyaṃ 20

suvarṇasūtragrathitāntareṇa 91

senāmbudhau jayipadāti^ 229

sotkaṇṭhamālokayata: kumārīm 97

saugandhikendīvaravāsitena 159

saubhāgyavārākaravīcikābhyām 30

saurabhyalobhāt savidhe 179

stanadvayasyāgramabhūd vibarṇa 60

stanandhayasyānanacandrabimba^ 70

stanābhirāmastabakojjvalānāṃ 162

snānāvasāne naradevakanyā 86

spaṣṭe pradoṣasamaye narapālasūnu: 192

svairojjihānasuṣabhābharadugdha^ 49

svahastayantrahatābhiradbhi: 170 

@253

mahākāvye'smin prayuktānāṃ

aprasiddhārthakaśabdānāṃ

sūcī

yadyapi bahava: śabdā: prayuktā: kavinā yathā |

tadarthe te na labhyante nāmaliṅgānuśāsane ||

tathāpyanyatra kośeṣu kośakārai: sphuṭīkṛtā: |

tadarthe'pyupalabhyante, saṃgṛhyante yathāyatham ||

sarga:, ślokasaṃkhyā śabda: artha: kośa:

1-52 pravālā: abhinavakisalayā: hemacandra:

1-56 antā ramyā viśva:

1-63 vibhrama: śobhā hemacandra:

2-3 vandanamālikā maṅgalyadāma "

2-43 śṛṅgārita: maṇḍita: "

2-49 mandareṇa bahalena "

3-1 dauhṛdam garbhalakṣaṇam "

3-7 śikhā agram "

3-14 nirvāṇam viśrānti: "

3-41 dāraka: bālaka: "

3-47 roṣaṇa: nikaṣopala: baijayantī

3-58 bhitti: pradeśa: hemacandra:

3-64 tīrthai: ṛṣijuṣṭajalai: "

4-27 kautukam pratisarasūtram vaijayantī

4-42 pulaka: romāñca: hemacandra:

4-75 kādamba: bāṇa: "

5-13 kāhala: vādyaviśeṣa: "

@254

5-19 śarāṇi jalāni hemacandra:

5-28 śarkarā: khaṇḍā: "

5-43 aṅgapālī āliṅganam "

6-2 sammukhīnā abhimukhī "

6-5 kañculikā kañcukam "

6-10 gulucchā: stabakā: "

6-16 maṇīcakāni puṣpāṇi vaijayantī

7-1 pratoda: totram "

8-18 vedhā: abhijña: "

8-25 tagara: nandyāvartapuṣpam " 

10-4 nissāṇa: jayabherī saṅgītaratnākara:

@255

vṛtta-sūcī

padyacūḍāmaṇau kāvye kavinā ślokapuñjaka: |

nibaddho yeṣu vṛtteṣu teṣāṃ sūcī vidhīyate ||

anuṣṭup (9-1-82)

śloke ṣaṣṭhaṃ guru jñeyaṃ sarvatra laghu pañcamam | iti
lakṣaṇam |

indravajrā (1-1, 10-1-57)

"syādindravajrā tatajāstato gau" | iti lakṣaṇam |

upajāti: (1-5; 3-1; 7-1; 9-83)

"anantarodīritalakṣmabhājau pādau yadīyāvupajātayastā: |

itthaṃ kilānyāsvapi miśritāsu vadanti jātiṣvidameva
nāma" || iti lakṣaṇam |

upendravajrā (1-3)

"upendravajrā jatajāstato gau" iti lakṣaṇam |

puṣpitāgrā (6-32)

`ayuji na-yugarephato yakāro yuji ca na-jau ja-ra-gāśca
puṣpitāgrā' iti lakṣaṇam |

mandākrāntā (7-59)

"mandākrāntā jaladhiṣaḍagairmbhau na-tau to gurū ca" iti
lakṣaṇam |

mālinī (2-54; 4-87)

"na-na-ma-ya-ya-yuteyaṃ mālinī bhogilokai:" iti lakṣaṇam |

rathoddhatā (6-31)

"rāt parairna-ra-la-gai rathoddhatā" iti lakṣaṇam |

vaṃśastham (6-33)

vasantatilakā (2-1; 3-64; 5-64; ṣaṣṭhe sarge prāya:
sarvatra;

aṣṭame sarge ca 42 ta: |)

"uktā vasantatilakā ta-bha-jā ja-gau ga:" iti lakṣaṇam |

@256

viyoginī (2-55)

"viṣame sa-sa-jā guru: same sa-bha-rā-lo'tha gururviyoginī"
iti lakṣaṇam |

vaitālīyam (6-28 ityādiṣu)

śārdūlavikrīḍitam (10-58)

sūryāśvairma-sa-jāstata: sagurava: śārdūlavikrīḍitam"
iti lakṣaṇam |

śālinī (6-45)

"śālinyuktā gtau tagau go'bdhilokai:" iti lakṣaṇam |

@257

śodhanapatram

jarāyāṃ sulabhabhrāntipramādāyāṃ kvacit kvacit |

mudraṇaskhalanaṃ jātaṃ śodhyaṃ taddhi vicakṣaṇai: ||

pṛṣṭhe paṃktau aśuddhapāṭha: śuddhapāṭha:

1 7 mahākandala^ maha:kandala^

23 14 śobhā thīṃ śobhā baḍh+ā rahī thīṃ

43 26 ^rāgapatapatakā rāgapatakā

47 6 aṃdhreraktalaka^ aṃdhreralaktaka^

50 22 dikyānubhāva divyānubhāva

78 1 samastai samastai:

9 20 ^paṅkabhati^ paṅkabhūti^

113 10 nihanutā^ nihnutā^

131 21 ^parurmakha^ ^parurmukha^

133 śīrṣṇi śakṣāvilokanam śikṣāvilokanam

134 9 ekana ekena

139 8 ^bhūmiṣu: bhūmiṣu,

139 9 parṇā: aiva parṇā eva

147 5 kadambarākṛṣya kadambairākṛṣya^

157 śīrṣṇi saundaryayam saundaryam

172 16 piṇḍīro ḍiṇḍīro

173 2 ^puramundarīṇāṃ ^purasundarīṇāṃ

179 20 ūjjajṛmbhe ujjajambhe

181 9 sahā saha

192 5 antarmalīnam antarmalinam

vyākhyāṃ vyākhyāyām

214 4 ^darpāṇām ^darpāṇāma^

216 26 vidhurvinā vibhurvinā

218 18 nihnata^ nihnata^

240 8 mānasavyapāro mānasavyāpāro

240 ^vyākhyayāṃ ^vyākhyāyāṃ